תקנות איסור הלבנת הון (דרכים ומועדים להעברת דיווח של סוחרים באבנים יקרות למאגר המידע), תשע"ח-2018

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | דרכי הדיווח | סעיף 2 |
| [Go](#h3) | מבנה הדיווח | סעיף 3 |
| [Go](#h4) | מועדי הדיווח | סעיף 4 |
| [Go](#h5) | מקום הגשת הדיווח | סעיף 5 |
| [Go](#h6) | הוראות ראש הרשות | סעיף 6 |

תקנות איסור הלבנת הון (דרכים ומועדים להעברת דיווח של סוחרים באבנים יקרות למאגר המידע), תשע"ח-2018

בתוקף סמכותי לפי סעיפים 8א(ה), 32(א)(1) ו-32(ג) לחוק איסור הלבנת הון, התש"ס-2000 (להלן – החוק), בהתייעצות עם השר לביטחון הפנים ועם שר הכלכלה והתעשייה, ובאישור ועדת החוקה חוק ומשפט של הכנסת, אני מתקינה תקנות אלה:

1. בתקנות אלה –

הגדרות

"אחראי" – כמשמעותו בסעיף 8 לחוק;

"דיווח" – דיווח לרשות המוסמכת לפי סעיף 8א לחוק;

"דיווח משלים" – דיווח שראש הרשות המוסמכת דרש מסוחר באבנים יקרות לפי סעיף 31(ג) לחוק;

"הרשות המוסמכת" – הרשות לאיסור הלבנת הון ומימון טרור שהוקמה לפי סעיף 29(א) לחוק;

"מאגר מידע" – מאגר מידע שהוקם לפי סעיף 28 לחוק;

"ממונה" – כהגדרתו בסעיף 12 לחוק, למעט כמפורט בפסקה (3);

"פעולה בלתי רגילה" – עסקה באבנים יקרות שעליה חייב סוחר באבנים יקרות לדווח לרשות המוסמכת לפי סעיף 11 לצו איסור הלבנת הון (חובות זיהוי, דיווח וניהול רישומים של סוחר באבנים יקרות למניעת הלבנת הון ומימון טרור), התשע"ד-2014;

"ראש הרשות" – ראש הרשות המוסמכת.

2. דיווח של סוחר באבנים יקרות לרשות המוסמכת ייעשה בדרך מן הדרכים המפורטות להלן או בשילוב של דרכים אלה, כולן או מקצתן:

דרכי הדיווח

(1) בתקשורת מחשבים;

(2) על גבי מצע אופטי (תקליטור CD-ROM) או מצע מגנטי (סרט או תקליטון);

(3) במסמך מודפס.

3. (א) סוחר באבנים יקרות ימסור דיווח, כמפורט להלן:

מבנה הדיווח

(1) דיווח על פעולה בלתי רגילה ייערך בנפרד, במבנה HTML (Hyper Text Markup Language) קבוע מראש; הדיווח יכלול את פירוט סיבת הדיווח, לרבות תיאור הפעולה שבשלה דווח, על נסיבותיה, והגורמים הקשורים לסיבת הדיווח, אם הם ידועים לגוף המדווח; לדיווח יצורפו מסמכים הנוגעים לדיווח;

(2) דיווח משלים יימסר לפי דרישת ראש הרשות מן האחראי; הדיווח ייערך כפי שיורה ראש הרשות בכל דרישה כאמור.

(ב) דיווח לפי תקנת משנה (א) יהיה חתום ביד האחראי; הועבר הדיווח בקובץ ממוחשב, יישא הדיווח קוד מיוחד לזיהוי הסוחר באבנים יקרות.

4. מועדי הדיווח יהיו כמפורט להלן:

מועדי הדיווח

(1) דיווח על פעולה בלתי רגילה יועבר לרשות המוסמכת סמוך, ככל האפשר בנסיבות העניין, לאחר עשיית הפעולה או רישומה, לפי העניין;

(2) דיווח משלים יועבר לרשות המוסמכת ככל האפשר בנסיבות העניין, לאחר המועד שהאחראי קיבל את דרישת ראש הרשות.

5. (א) סוחר באבנים יקרות יגיש את הדיווח למען הרשות המוסמכת; לעניין זה, "מען" – לרבות המען לתקשורת מחשבים של הרשות המוסמכת כפי שיפרסם ראש הרשות בהוראותיו לפי תקנה 6.

מקום הגשת הדיווח

(ב) הרשות המוסמכת תאשר, לבקשת סוחר באבנים יקרות, קבלה של דיווח, שלא נעשה באמצעות תקשורת מחשבים, שנמסר במענה.

6. (א) ראש הרשות, לאחר התייעצות עם הממונה, יפרסם ברשומות הוראות בדבר מתכונת הדיווח התואמת למאגר המידע של הרשות.

הוראות ראש הרשות

(ב) הודעה על שינוי ההוראות כאמור בתקנת משנה (א), תפורסם ברשומות ובאתר האינטרנט של הרשות, זמן סביר לפני תחילת השינוי ולא פחול מ-60 ימים מיום כניסתו לתוקף של השינוי.

|  |  |  |  |  |  |
| --- | --- | --- | --- | --- | --- |
|  | איילת שקד  שרת המשפטים |  |  |  |  |
|  |  |  |  |  |  |