תקנות ביטוח בריאות ממלכתי (הקצאה לקופות החולים), תשנ"ה-1995

תוכן ענינים

|  |  |  |
| --- | --- | --- |
| [Go](#h1) | חישוב מספר המבוטחים המשוקלל | סעיף 1 |
| [Go](#h2) | הקצאה לגבי תחום שירותי אשפוז פסיכיאטרי | סעיף 1א |
| [Go](#h3) | הקצאה לגבי תחום נפגעי עבודה | סעיף 1ב |
| [Go](#h4) | מבוטחים שלא יבואו בחישוב מספר המבוטחים המשוקלל | סעיף 2 |
| [Go](#h5) | קביעת השיעור מהסכום לחלוקה | סעיף 3 |
| [Go](#h6) | תחילה | סעיף 4 |
| [Go](#h7) | הוראת מעבר | סעיף 5 |

תקנות ביטוח בריאות ממלכתי (הקצאה לקופות החולים), תשנ"ה-1995

בתוקף סמכותי לפי סעיפים 17 ו-60 לחוק ביטוח בריאות ממלכתי, התשנ"ד-1994 (להלן – החוק), ובאישור שר האוצר, שר העבודה והרווחה וועדת העבודה והרווחה של הכנסת, אני מתקין תקנות אלה:

1. [סעיף זה מכיל טבלה או תמונה - לחצו לצפיה](https://www.nevo.co.il/laws/#/62f4db0d79ef5e0ec6958064/clause/63021610f003673b263c4083)

חישוב מספר המבוטחים המשוקלל

1א. (א) לעניין תקנה זו –

הקצאה לגבי תחום שירותי אשפוז פסיכיאטרי

"אשפוז פסיכיאטרי" – אשפוז או אשפוז יום בבית חולים פסיכיאטרי או במחלקה פסיכיאטרית בבית חולים כללי;

"היקף כספי מוגדר א'" – 1,292 מיליון שקלים חדשים במחירי מדד יוקר הבריאות לשנת 2016, והחל בשנת 2017 ואילך – גם בתוספת עדכון עלות הסל בשל השינויים הדמוגרפיים שחלו באוכלוסייה, אם קבעו שר הבריאות ושר האוצר עדכון כאמור לפי סעיף 9(ב)(3) לחוק;

"מועד הבחירה" – אחד מהמועדים המנויים בתקנה 4 לתקנות ביטוח בריאות ממלכתי (חלוקת תקבולים), התשנ"ה-1995, לפי החלטת המוסד לביטוח לאומי;

"הסכום לחלוקה" – כהגדרתו בסעיף 18(א) לחוק;

"רגרסיה לינארית" – שיטת אמידה סטטיסטית לכימות הקשר בין ערכי משתנה תלויים לערכי משתנה בלתי תלויים;

"שיעור הבסיס" – שיעור המחושב בהתאם לחלקם של מבוטחי כל אחת מקופות החולים במספר ימי האשפוז הפסיכיאטרי, בשנים 2006 עד 2014, בהתאמה למחירם במחירון משרד הבריאות, בתוספת שיעור קו המגמה לשנים 2015 עד 2017, ושהוא, בנוגע לכל קופת חולים כמפורט להלן לצדה:

(1) קופת חולים שירותי בריאות כללית – 62.8310%;

(2) קופת חולים מכבי שירותי בריאות – 19.2707%;

(3) קופת חולים לאומית – 8.2830%;

(4) קופת חולים מאוחדת – 9.6153%;

"שיעור קו המגמה" – שיעור המתקבל מקו המגמה שחושב באמצעות רגרסיה לינארית, על בסיס סדרת נתונים המתייחסת לחלקם של מבוטחי כל קופת חולים בסך כלל ימי האשפוז הפסיכיאטרי, בשנים 2006 עד 2014, ושהוא, בנוגע לכל קופת חולים כמפורט להלן לצדה:

(1) קופת חולים שירותי בריאות כללית – 1.0055- נקודות אחוז;

(2) קופת חולים מכבי שירותי בריאות – 0.4997+ נקודות אחוז;

(3) קופת חולים לאומית – 0.1901+ נקודות אחוז;

(4) קופת חולים מאוחדת – 0.3157+ נקודות אחוז.

(ב) על אף האמור בתקנה 1, לעניין היקף כספי מוגדר א' מן הסכום לחלוקה, לגבי תחום שירותי אשפוז פסיכיאטרי, תיעשה הקצאה לקופות החולים, מדי חודש בחודשו במועד הבחירה, לפי חלקה היחסי של כל אחת מקופות החולים, לעומת השאר, בתחום האמור כמפורט להלן:

(1) בשנת 2017 – לפי שיעור הבסיס;

(2) בכל שנה משנת 2018 ואילך – לפי שיעור הבסיס בתוספת שיעור קו המגמה לעומת השנה שקדמה לה.

1ב. (א) לעניין תקנה זו –

הקצאה לגבי תחום נפגעי עבודה

"הוצאות רכש השירותים לנפגעי עבודה" – החלק היחסי של כל קופת חולים בתמורה ששילם המוסד לביטוח לאומי לקופות החולים בעד מתן השירותים בידי הקופות לנפגעי עבודה;

"היקף כספי מוגדר ב'" – 579 מיליון שקלים חדשים במחירי מדד יוקר הבריאות לשנת 2016, והחל בשנת 2017 ואילך – גם בתוספת עדכון עלות הסל בשל השינויים הדמוגרפיים שחלו באוכלוסייה, אם קבעו שר הבריאות ושר האוצר עדכון כאמור לפי סעיף 9(ב)(3) לחוק;

"מועד הבחירה" – אחד מהמועדים המנויים בתקנה 4 לתקנות ביטוח בריאות ממלכתי (חלוקת תקבולים), התשנ"ה-1995, לפי החלטת המוסד לביטוח לאומי;

"הסכום לחלוקה" – כהגדרתו בסעיף 18(א) לחוק.

(ב) על אף האמור בתקנה 1, לעניין היקף כספי מוגדר ב' מן הסכום לחלוקה, תיעשה ההקצאה לקופות החולים לגבי תחום נפגעי עבודה, מדי חודש בחודשו במועד הבחירה לפי חלקה היחסי של כל אחת מקופות החולים, לעומת השאר, בתחום האמור כמפורט להלן: החלק היחסי של כל קופה יחושב על פי ממוצע חלקה בהוצאות רכש השירותים לנפגעי עבודה בכל אחת מהשנים 2010 עד 2015, והוא יהיה כלהלן:

(1) לגבי קופת חולים שירותי בריאות כללית – 57.142%;

(2) לגבי קופת חולים מכבי שירותי בריאות – 23.169%;

(3) לגבי קופת חולים לאומית – 9.744%;

(4) לגבי קופת חולים מאוחדת – 9.945%.

2. בחישוב מספר המבוטחים המשוקלל לכל קופות החולים כאמור בסעיף 17 לחוק לא יבואו בחשבון אלה:

מבוטחים שלא יבואו בחישוב מספר המבוטחים המשוקלל

(1) תושב ישראל שנמצא מחוץ לישראל תקופה העולה על שנתיים רצופות, ובכל אחת משנים אלה לא היה בישראל למעלה מ-90 ימים;

(2) תושב ישראל שנמצא במעצר או במאסר למעלה מ-12 חודשים.

3. (א) בבואו לקבוע את השיעור מהסכום לחלוקה לגבי כל קופת חולים כאמור בסעיף 18(ב) לחוק, יסתמך המוסד לביטוח לאומי (להלן – המוסד) על נתונים המצויים בידיו עד ליום השלושים שלפני המועד לחישוב השיעור (להלן – מועד החישוב); לענין זה, "נתונים" – לרבות נתונים בטופס של המוסד לרישום בקופת חולים או למעבר מקופת חולים אחת לאחרת (להלן – טופס רישום ומעבר) שהמוסד מצא לאחר בדיקה כי פרטיו מלאים ותואמים את המידע המצוי ברשותו, וכי נתמלאו לגביו התנאים הקבועים לפי החוק לרישום או למעבר, לפי הענין.

קביעת השיעור מהסכום לחלוקה

(ב) על אף האמור בתקנת משנה (א), טופסי רישום ומעבר שנתקבלו במוסד 30 ימים או יותר לאחר המועד שבו נתקבלו בקופת החולים, לא יובאו בחשבון לענין קביעת שיעור הסכום לחלוקה במועד החישוב הסמוך למועד קבלתם במוסד, אף אם קיבל אותם בזמן.

4. תחילתן של תקנות אלה ביום תחילתו של החוק.

תחילה

5. בקביעת השיעור מהסכום לחלוקה שיחשב המוסד לראשונה לפי החוק, יסתמך על הצהרות כאמור בתקנה 9 לתקנות מס מקביל (חלוקה לקופות חולים), התשנ"ג-1993, ועל נתונים אחרים שהיו בידי המוסד עד ליום השלושים שלפני מועד חישוב השיעור לראשונה לפי החוק.

הוראת מעבר

|  |  |  |  |  |  |
| --- | --- | --- | --- | --- | --- |
|  | אפרים סנה  שר הבריאות |  |  |  |  |
|  |  |  |  |  |  |