תקנות דמי מחלה (כללים בדבר היעדרות עובד עקב הריון ולידה של בת זוג), תשס"א-2000

תוכן ענינים

|  |  |  |
| --- | --- | --- |
| [Go](#h1) | הודעת עובד | סעיף 1 |
| [Go](#h2) | צירוף מסמכים | סעיף 2 |
| [Go](#h3) | אי מסירת מסמכים | סעיף 3 |
| [Go](#h4) | נחיצות ההיעדרות של העובד | סעיף 4 |
| [Go](#h5) | שמירת הוראות | סעיף 5 |
| [Go](#h6) | תוספת |
| [Go](#h7) |  | סעיף (1) |
| [Go](#h8) |  | סעיף (2) |
| [Go](#h9) |  | סעיף (3) |

תקנות דמי מחלה (כללים בדבר היעדרות עובד עקב הריון ולידה של בת זוג), תשס"א-2000

בתוקף סמכותי לפי סעיף 2 לחוק דמי מחלה (היעדרות עקב הריון ולידה של בת זוג), התש"ס-2000 (להלן – החוק), ובאישור ועדת העבודה הרווחה והבריאות של הכנסת, אני מתקין תקנות אלה:

1. עובד המבקש לזקוף לתקופת המחלה הצבורה שלו את ימי היעדרותו מעבודתו, לפי סעיף 1 לחוק, ימסור הודעה למעבידו בהצהרה חתומה בידו, לפי הטופס שבתוספת.

הודעת עובד

2. להודעה כאמור בתקנה 1 יצרף העובד אישור מאת הרופא המטפל בבת הזוג בדבר טיפולים או בדיקות של בת הזוג הקשורים להריון ומועדיהם, או בדבר הלידה של בת הזוג ומועדה, לפי הענין, והכל בהתאם להוראות תקנה 4; לענין זה, "הרופא המטפל" – לרבות רופא מחליף.

צירוף מסמכים

3. כל עוד לא מסר העובד את המסמכים האמורים בתקנות 1 ו-2 לא יראו בהיעדרותו היעדרות מהעבודה המזכה לפי סעיף 1 לחוק.

אי מסירת מסמכים

4. היעדרות עובד מן העבודה יראו כהיעדרות מזכה לפי סעיף 1 לחוק, אם היא היעדרות לצורך אחד מאלה:

נחיצות ההיעדרות של העובד

(1) ליווי בת הזוג לטיפולים או בדיקות בקשר להריון, שכרוך בהם סיכון לחיי האישה או העובר, ובמקרה של הפלה – גם במשך לא יותר מ-24 שעות מתום ביצועה;

(2) ליווי בת הזוג לטיפולים או בדיקות כאמור בפסקה (1), אף כשלא כרוך בהם סיכון לחיי האישה או העובר, בנסיבות שבהן תלויה בת הזוג בעזרת הזולת בביצוע הבדיקות או הטיפולים כאמור;

(3) נוכחות בלידה; לענין זה, "לידה" – מתחילת הופעתם של צירי לידה ועד 24 שעות מתום הלידה.

5. אין בהוראות תקנות אלה כדי לגרוע מהוראות הנהוגות במקום העבודה של העובד לענין חובת הודעה למעביד על היעדרות מהעבודה בשל מחלה.

שמירת הוראות

**תוספת**

(תקנה 1)

הצהרה

לענין היעדרות מהעבודה לפי סעיף 1 לחוק דמי מחלה (היעדרות עקב הריון ולידה של בת זוג), התש"ס-2000 –

(1) אני הח"מ \_\_\_\_\_\_\_\_\_\_\_\_\_\_\_ (שם פרטי ושם משפחה), \_\_\_\_\_\_\_\_\_\_\_\_\_\_\_ (מס' ת"ז),
\_\_\_\_\_\_\_\_\_\_\_\_\_\_\_\_\_\_ (מען)
מודיע בזה כי נעדרתי מעבודתי מיום \_\_\_\_\_\_\_\_\_\_\_\_\_\_\_ עד יום \_\_\_\_\_\_\_\_\_\_\_\_\_\_\_ ומצהיר כי היעדרותי היתה נחוצה לצורך –
ליווי בת הזוג לטיפולים / בדיקות / הפלה\* בקשר להריון שכרוך בהם סיכון לחייה / לחיי העובר\*;
ליווי בת הזוג לטיפולים / בדיקות\* בקשר להריון בנסיבות שבהן היא תלויה בעזרת הזולת לביצוע טיפולים או בדיקות כאמור.
נוכחות בלידה של בת הזוג –
תחילת הופעתם של צירי לידה: \_\_\_\_\_\_\_\_\_\_\_\_\_\_ (יום) \_\_\_\_\_\_\_\_\_\_\_\_\_\_ (שעה);
מועד תום הלידה: \_\_\_\_\_\_\_\_\_\_\_\_\_\_ (יום) \_\_\_\_\_\_\_\_\_\_\_\_\_\_ (שעה)
מצורף אישור רפואי המעיד על סיבת ההיעדרות שלי כמפורט לעיל ועל מועדיה.
\* מחק את המיותר.

(2) פרטי בת הזוג:
\_\_\_\_\_\_\_\_\_\_\_\_\_\_ (שם פרטי ומשפחה) \_\_\_\_\_\_\_\_\_\_\_\_\_\_ (מס' ת"ז)
\_\_\_\_\_\_\_\_\_\_\_\_\_\_ (מען)

(3) מספר הימים שבהם נעדרתי מהעבודה בשל טיפולים או בדיקות הקשורים להריון של בת הזוג שלי או בשל לידה שלה במשך שנה זו: \_\_\_\_\_\_\_\_\_\_\_\_\_\_\_

[סעיף זה מכיל טבלה או תמונה - לחצו לצפיה](https://www.nevo.co.il/laws/#/60d2f691968d0c3d4109cd05/clause/60d3000e968d0c3d4109cd75)

|  |  |  |  |  |  |
| --- | --- | --- | --- | --- | --- |
|  | רענן כהן  שר העבודה והרווחה |  |  |  |  |
|  |  |  |  |  |  |