תקנות הגנת הצומח (שימוש בתכשירים נובאקרון, אזודרין, סיאולן ומטאציל), תשכ"ח-1968

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | רכישת תכשיר לפי היתר | סעיף 2 |
| [Go](#h3) | רשיון להפעלת תכשיר | סעיף 3 |
| [Go](#h4) | חובת נשיאת רשיון | סעיף 4 |
| [Go](#h5) | מכירת תכשיר | סעיף 5 |
| [Go](#h6) | מטרת הפעלתו של תכשיר | סעיף 6 |
| [Go](#h7) | הגבלות להפעלת תכשיר מן האויר | סעיף 7 |
| [Go](#h8) | הגבלות להפעלת תכשיר מן הקרקע | סעיף 8 |
| [Go](#h9) | בגדי מגן | סעיף 9 |
| [Go](#h10) | שלט אזהרה | סעיף 10 |
| [Go](#h11) | איסוף כלים | סעיף 11 |
| [Go](#h12) | השם | סעיף 12 |
| [Go](#h13) | תוספת |
| [Go](#h14) |  | סעיף 1 |
| [Go](#h15) |  | סעיף 2 |

תקנות הגנת הצומח (שימוש בתכשירים נובאקרון, אזודרין, סיאולן ומטאציל), תשכ"ח-1968

בתוקף סמכותי לפי סעיפים 7 ו-8 לחוק הגנת הצומח, תשט"ז-1956, אני מתקין תקנות אלה:

1. בתקנות אלה –

הגדרות

"תכשיר" – תערובת של חמרים כימיים המכילה כחומר פעיל – diethoxy phosphylimino – 1,3 – dithiolane המוצע למכירה בשם "סיאולן" תוצרת חברת "אמריקן ציאנאמיד", ארה"ב;

"מנהל" – מנהל האגף להגנת הצומח במשרד החקלאות או מי שהוא הסמיך לענין תקנות אלה, כולן או מקצתן;

"היתר" – היתר שניתן לפי תקנה 2;

"רשיון" – רשיון שניתן לפי תקנה 3.

2. (א) לא יקנה אדם תכשיר אלא אם ניתן לו היתר בכתב מאת המנהל.

רכישת תכשיר לפי היתר

(ב) לא יתן המנהל היתר אלא לאחר שהוכח להנחת דעתו, כי יש ערובה מספיקה לכיסוי נזק כלשהו לבריאות האדם ולבריאות בעלי חיים העלול לבוא בעקבות השימוש בתכשיר.

(ג) בהיתר הרכישה יצויינו פרטים אלה:

(1) שם הקונה ומענו;

(2) כמות התכשיר;

(3) השימוש מותר לגבי כותנה בלבד;

(4) שם המשק שבו ייעשה השימוש בתכשיר.

3. (א) לא יפעיל אדם תכשיר ללא רשיון הפעלה מאת המנהל.

רשיון להפעלת תכשיר

(ב) בעד מתן רשיון תשולם אגרה של 41.00 שקלים חדשים.

(ג) תקנת משנה (א) לא תחול על המחזיק ברשיון בר תוקף להפעלת תכשיר פרתיון ועל המפעיל תכשיר כעוזר של מחזיק ברשיון ובנוכחותו.

4. המפעיל תכשיר ישא את רשיונו עמו ויציגו למפקח על הצמח לפי דרישתו.

חובת נשיאת רשיון

5. לא ימכור אדם תכשיר אלא למי שמסר לו היתר; המוכר ישמור את ההיתר לצרכי ביקורת המנהל במשך שנתיים לפחות מיום המכירה.

מכירת תכשיר

6. לא ישתמש אדם בתכשיר אלא להדברת פרודניה בכותנה.

מטרת הפעלתו של תכשיר

7. (א) לא יפעיל אדם תכשיר בדרך של ריסוס מן האויר, ולא יסייע ולא יגרום לריסוס כאמור, ברדיוס של מאה ועשרים מטר מבית מגורים, מבית ספר, מגן ילדים או מכל מקום אחר שבו נוהגים בני אדם להתאסף.

הגבלות להפעלת תכשיר מן האויר

(ב) לא יטיס אדם מטוס טעון בתכשיר מעל בית מגורים, בית ספר, גן ילדים או כל מקום אחר שבו נוהגים בני אדם להתאסף.

8. (א) לא יפעיל אדם תכשיר בדרך של ריסוס מן הקרקע, ולא יסייע לריסוס כאמור, ברדיוס של חמישים מטר מכל אחד מהמקומות המצויינים בתקנה 7(א).

הגבלות להפעלת תכשיר מן הקרקע

(ב) לא יפעיל אדם תכשיר בדרך של ריסוס מן הקרקע באמצעות מרסס מפוח, כשמוצא הנוזל מופנה כלפי מעלה.

9. לא יפעיל אדם תכשיר אלא באחד התנאים האלה:

בגדי מגן

(1) לבוש בגד-מגן, כפפות ומרכיב משקפי מגן או מגן פנים;

(2) נמצא בתא סגור המצוייד במערכת אוורור אוטומטית במצב תקין.

10. (א) המחזיק בשטח המיועד לריסוס בתכשיר יציג בשטח, לפני הריסוס, שלטי אזהרה בצורה, בנוסח, בגודל ובמקום כאמור בתוספת.

שלט אזהרה

(ב) לא יפעיל אדם תכשיר אלא אם הוצגו בשטח המיועד לריסוס שלטי אזהרה.

(ג) שלט אזהרה לא יוסר מהשטח לפני תום 10 ימים לאחר הפעלת התכשיר.

11. לא ישאיר אדם בשדה כל כלי, מיכל או שאריות תכשיר שהשתמש בהם בעת הריסוס או לצורך הריסוס.

איסוף כלים

12. לתקנות אלה ייקרא "תקנות הגנת הצומח (שימוש בתכשירים נובאקרון, אזודרין, סיאולן ומטאציל), תשכ"ח-1968".

השם

**תוספת**

(תקנה 10)

1. [סעיף זה מכיל טבלה או תמונה - לחצו לצפיה](https://www.nevo.co.il/laws/#/6238521e2ec031b6a9ff8fd6/clause/623854d82ec031b6a9ff907a)

2. שלט אזהרה בשטח המיועד לריסוס יהיה בגודל 70x40 ס"מ, עשוי מפח במסגרת עץ. על השלט יופיעו בצבע אדום על רקע לבן – המלה "סכנה" באותיות שגדלן 8 ס"מ, סימן גולגולת ושתי עצמות מצטלבות בגודל 15x20 ס"מ. השלט יוצג במקום הנראה לעין ובגובה של לא פחות ממטר אחד מעל פני הקרקע. השלטים יוצבו בכל אחת מהצלעות של החלקה המרוססת והמרחק ביניהם לא יעלה על 100 מטרים.

|  |  |  |  |  |  |
| --- | --- | --- | --- | --- | --- |
|  | חיים גבתי  שר החקלאות |  |  |  |  |
|  |  |  |  |  |  |