תקנות הגנת השכר (מועד מיוחד לתשלום שכר עבודה), תשמ"ח-1987

תוכן ענינים

|  |  |  |
| --- | --- | --- |
| [Go](#h1) | שכר עבודה על-פי רישום המעביד | סעיף 1 |
| [Go](#h2) | שכר עבודה על-פי דיווח העובד | סעיף 2 |
| [Go](#h3) | מועד אחר | סעיף 3 |
| [Go](#h4) | ביטול | סעיף 4 |

תקנות הגנת השכר (מועד מיוחד לתשלום שכר עבודה), תשמ"ח-1987

בתוקף סמכותי לפי סעיף 13 לחוק הגנת השכר, התשי"ח-1958 (להלן – החוק), ובאישור ועדת העבודה והרווחה של הכנסת, אני מתקין תקנות אלה:

1. שכר עבודה שלא נקבע מועד לתשלומו בסעיפים 9 עד 12 לחוק, המשתלם על-פי רישום שנעשה בידי המעביד או מטעמו, ישולם לא יאוחר מתום החודש שבו בוצעה העבודה (להלן – חודש העבודה).

שכר עבודה על-פי רישום המעביד

2. (א) שכר עבודה שלא נקבע מועד לתשלומו בסעיפים 9 עד 12 לחוק, המשתלם על-פי דיווח שהעובד מגיש למעבידו, והדיווח הוגש לא יאוחר מחמישה ימים מתום חודש העבודה – ישולם לא יאוחר מהיום הששי מתום חודש העבודה.

שכר עבודה על-פי דיווח העובד

(ב) הוגש הדיווח האמור בתקנת משנה (א) לאחר היום החמישי מתום חודש העבודה – ישולם שכר העבודה האמור בתקנת משנה (א) בתום החודש שלאחר החודש שבו הוגש הדיווח.

3. על אף האמור בתקנות 1 ו-2(א) ישולם שכר העבודה האמור בהן בתום החודש שלאחר חודש העבודה, אם נתקיים אחד מאלה:

מועד אחר

(1) המעביד שילם לעובד, לא יאוחר מה-27 בחודש העבודה, מקדמה על חשבון שכר עבודתו באותו חודש, בשיעור שלא יפחת משליש הסכום המוערך של שכר העבודה הכולל המגיע לעובד בעד אותו חודש לאחר הניכויים על-פי דין או על-פי הסכם קיבוצי או צו הרחבה;

(2) המעביד נוהג לשלם לעובדיו את שכר העבודה האמור בתקנות 1 או 2(א) כשהוא מחושב על בסיס השכר המשתלם בחודש שלאחר חודש העבודה.

4. תקנות הגנת השכר (מועד מיוחד לתשלום שכר עבודה), התשל"ז-1977 – בטלות.

ביטול

|  |  |  |  |  |  |
| --- | --- | --- | --- | --- | --- |
|  | משה קצב  שר העבודה והרווחה |  |  |  |  |
|  |  |  |  |  |  |