תקנות הדיינים (פגרות), תשע"ג-2013

תוכן ענינים

|  |  |  |
| --- | --- | --- |
| [Go](#h1) | הגדרה | סעיף 1 |
| [Go](#h2) | תקופות פגרה | סעיף 2 |
| [Go](#h3) | דיון בימי הפגרה | סעיף 3 |
| [Go](#h4) | סמכות מנהל בתי הדין הרבניים | סעיף 4 |
| [Go](#h5) | יום ו' כפגרה | סעיף 5 |
| [Go](#h6) | תקופת פגרה לא תובא במניין | סעיף 6 |

תקנות הדיינים (פגרות), תשע"ג-2013

בתוקף סמכותי לפי סעיפים 13 ו-27 לחוק הדיינים, התשט"ו-1955, ובתוקף הסמכויות הנתונות לי על פי דין, ובהסכמת נשיא בית הדין הרבני הגדול ובאישור ועדת החוקה חוק ומשפט של הכנסת, אני מתקין תקנות אלה:

1. בתקנות אלה, "ראש בית הדין" – לגבי בית הדין הרבני הגדול – נשיא בית הדין הרבני הגדול ולגבי בית דין רבני אזורי – ראש אבות בית דין רבני אזורי שבו הוא מכהן; בבית דין רבני אזורי שבו אין ראש אבות בית דין – אב בית הדין בבית הדין הרבני האזורי שבו הוא מכהן; מכהנים בבית דין רבני אזורי כמה אבות בית דין, יהיה ראש בית הדין הוותיק שבהם, ובין בעלי ותק שווה הקשיש שבהם.

הגדרה

2. תקופות הפגרה בבתי הדין הרבניים יהיו מדי שנה כדלקמן:

תקופות פגרה

(1) פגרת סוכות – מיום י"ד בתשרי עד יום כ"ב בתשרי;

(2) פגרת הפסח – מיום י"ד בניסן עד יום כ"א בניסן;

(3) פגרת הקיץ – מיום 21 ביולי עד יום 5 בספטמבר.

3. בימי הפגרה בית דין ידון בעניין מסוים אשר לגביו הורה ראש בית הדין או דיין של בית הדין שראש בית הדין מינהו לכך, שיש לשמוע אותו, או בעניין מסוים שהובא לפניו אשר אינו סובל דחייה.

דיון בימי הפגרה

4. מנהל בתי הדין הרבניים רשאי להורות, לאחר התייעצות עם ראש בית הדין או דיין של בית הדין שראש בית הדין מינהו לכך, שסוג עניינים יישמע בתקופות הפגרה, בבית דין פלוני, או בכל בתי הדין.

סמכות מנהל בתי הדין הרבניים

5. במניין מי תקופה שנקבעה בחיקוק, או שנקבעה בידי בית דין, יראו את יום ו' בשבוע כיום פגרה, אם הוא היום האחרון לפתיחת הליך או לביצועה של פעולה במהלך הליך בבית דין.

יום ו' כפגרה

6. תקופת פגרה לא תבוא במנין הימים שנקבעו בתקנות הדיון בבתי הדין הרבניים בישראל, התשנ"ג, או שנקבעו בידי בית דין, אלא אם כן הורה בית הדין הוראה אחרת.

תקופת פגרה לא תובא במניין

|  |  |  |  |  |  |
| --- | --- | --- | --- | --- | --- |
|  | יעקב נאמן  שר המשפטים |  |  |  |  |
|  |  |  |  |  |  |