תקנות ההוצאה לפועל (שכר טרחת עורכי דין וכונסי נכסים), תשס"ב-2002

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | שכר טרחת עורך דין בעד הגשת בקשה לביצוע משכנתה | סעיף 2 |
| [Go](#h3) | שכר כונס נכסים טרם נמכרה הדירה | סעיף 3 |
| [Go](#h4) | שכר כונס נכסים טרם נמכרה דירה בחלוף 90 ימים | סעיף 4 |
| [Go](#h5) | שכר כונס נכסים | סעיף 5 |
| [Go](#h6) | עריכת הסדר | סעיף 6 |
| [Go](#h7) | הצמדה | סעיף 7 |
| [Go](#h8) | מס ערך מוסף | סעיף 8 |
| [Go](#h9) | תחולה | סעיף 9 |

תקנות ההוצאה לפועל (שכר טרחת עורכי דין וכונסי נכסים), תשס"ב-2002

בתוקף סמכותי לפי סעיפים 81ב1(ד) ו-88 לחוק ההוצאה לפועל, התשכ"ז-1967 (להלן – החוק), וסעיף 108 לחוק בתי המשפט [נוסח משולב], התשמ"ד-1984, בהתייעצות עם המועצה הארצית של לשכת עורכי הדין, ובאישור ועדת החוקה חוק ומשפט של הכנסת, אני מתקין תקנות אלה:

1. בתקנות אלה –

הגדרות

"החוב שבפיגור" – כהגדרתו בסעיף 81ב1(ה) לחוק;

"כונס נכסים" – כונס נכסים שמונה לצורך ביצוע משכנתה;

"מלוא חוב ההלוואה" – כהגדרתו בסעיף 81ב1(ה) לחוק, או חלק ממנו שהסכימו הזוכה והחייב כי סילוקו ייחשב לסילוק מלוא חוב ההלוואה, והכל למעט שכר טרחה;

"משכנתה" – כמשמעותה בסעיף 81ב1(א) רישה לחוק;

"עורך דין" – עורך דין המייצג זוכה בהליכים לפי סעיף 81ב1 לחוק.

2. שכר טרחת עורך דין בעד הגשת בקשה לביצוע המשכנתה, לרבות אם פרע החייב את החוב שבפיגור או את מלוא חוב ההלוואה עד למינוי כונס נכסים, יהיה בשיעור של 10% מהחוב שבפיגור, ואולם הוא לא יפחת מ-2,064 שקלים חדשים ולא יעלה על 13,764 שקלים חדשים.

שכר טרחת עורך דין בעד הגשת בקשה לביצוע משכנתה

3. פרע החייב את החוב שבפיגור והתוספות כאמור בסעיף 81ב1(ב)(4)(א)(1) או (2) לחוק או פרע את מלוא חוב ההלוואה, לאחר שמונה כונס נכסים וקודם שחלפו 90 ימים מיום המינוי, זכאי כונס הנכסים לשכר טרחה בשיעור של 10% מסכום החוב שבפיגור, כשהוא מחושב ליום הפירעון, או מסכום החוב שנפרע בפועל, הנמוך מביניהם, ואולם הוא לא יעלה על 13,764 שקלים חדשים; היה כונס הנכסים עורך הדין כאמור בתקנה 2, זכאי כונס הנכסים לשכר טרחה לפי תקנה זו נוסף על שכר הטרחה לפי תקנה 2.

שכר כונס נכסים טרם נמכרה הדירה

4. פרע החייב את מלוא חוב ההלוואה לאחר שחלפו 90 הימים מיום מינוי כונס הנכסים, ואולם בטרם הוכרז על קונה בהליכים למכירת הדירה נושא המשכנתה (להלן – הדירה) לפי החוק, זכאי כונס הנכסים לשכר הכולל את שכר הטרחה כקבוע בתקנה 2, בתוספת שכר באחוזים מסכום החוב שנפרע בפועל, כמפורט להלן:

שכר כונס נכסים טרם נמכרה דירה בחלוף 90 ימים

(1) לגבי 481,714 השקלים החדשים הראשונים – 4.8%;

(2) לגבי 688,161 שקלים חדשים נוספים – 5.6%;

(3) לגבי כל שקל חדש נוסף – 6.4%.

5. (א) נמכרה הדירה בידי כונס הנכסים, יהיה כונס הנכסים זכאי לשכר הכולל את שכר הטרחה כקבוע בתקנה 2, בתוספת שכר באחוזים מהתמורה שנתקבלה בעד מכירת הדירה בלבד, כמפורט להלן:

שכר כונס נכסים

(1) לגבי 481,714 השקלים החדשים הראשונים – 6%;

(2) לגבי 688,161 שקלים חדשים נוספים – 7%;

(3) לגבי כל שקל חדש נוסף – 8%.

(ב) קיבל כונס הנכסים שכר לפי תקנת משנה (א), יופחת ממנו כל סכום אחר ששולם לו על פי תקנה 3 או 4, אם שולם.

6. נערך הסדר בין הזוכה לבין החייב, או בין שניהם לבין עורך הדין או כונס הנכסים, ייקבע שכר הטרחה על פי השיעורים הקבועים בתקנות אלה מהסכום שעל החייב לשלם על פי ההסדר.

עריכת הסדר

7. (א) הסכומים הנקובים בתקנות 2 ו-3, וכן הסכומים המשמשים בסיס לחישוב השכר לפי תקנות 4 ו-5, ישתנו ב-1 בינואר של כל שנה (להלן – יום השינוי), לפי שיעור השינוי של המדד החדש לעומת המדד היסודי ובלבד ששיעור השינוי עלה על 1%.

הצמדה

(ב) סכום שהשתנה כאמור בתקנת משנה (א), יעוגל לשקל החדש השלם הקרוב.

(ג) בתקנה זו –

"מדד" – מדד המחירים לצרכן שמפרסמת הלשכה המרכזית לסטטיסטיקה;

"המדד החדש" – המדד שפורסם לאחרונה לפני יום השינוי;

"המדד היסודי" – המדד שפורסם לאחרונה לפני יום השינוי הקודם; ולענין יום השינוי הראשון שלאחר תחילתן של תקנות אלה – המדד שפורסם באפריל 2002.

8. לשכר הטרחה הקבוע בתקנות אלה ייווסף מס ערך מוסף כמשמעותו בחוק מס ערך מוסף, התשל"ו-1976.

מס ערך מוסף

9. תקנות אלה יחולו לגבי שכר טרחת כונס נכסים, גם על בקשות לביצוע משכנתה שהוגשו לפני תחילתן, ובלבד שטרם הוכרז על קונה לרכישת הדירה ושטרם נפסק שכר טרחה על ידי ראש ההוצאה לפועל.

תחולה

|  |  |  |  |  |  |
| --- | --- | --- | --- | --- | --- |
|  | מאיר שטרית  שר המשפטים |  |  |  |  |
|  |  |  |  |  |  |