תקנות החברות הממשלתיות (כהונה כדירקטור ביותר משתי חברות), תשל"ו-1976

תוכן ענינים

|  |  |  |
| --- | --- | --- |
| [Go](#h1) | מינוי ביותר משתי חברות | סעיף 1 |
| [Go](#h2) | עובד בחברה ממשלתית | סעיף 2 |
| [Go](#h3) | חברות אחזקה בחיסול או במעבר | סעיף 3 |
| [Go](#h4) | השם | סעיף 4 |

תקנות החברות הממשלתיות (כהונה כדירקטור ביותר משתי חברות), תשל"ו-1976

בתוקף סמכותי לפי סעיפים 17(ב) ו-71 לחוק החברות הממשלתיות, תשל"ה-1975 (להלן – החוק), בהתייעצות עם הרשות ובאישור ועדת הכספים של הכנסת, אני מתקין תקנות אלה:

1. (א) אדם בשירות המדינה, למעט מנהל כללי של משרד ממשלתי, שהוא דירקטור בשתי חברות, מותר למנותו דירקטור בלא יותר משתי חברות נוספות אם תחומי פעולתן נמצאים בתחום אחריותו ועיסוקו העיקרי בשירות המדינה והרשות אישרה זאת.

מינוי ביותר משתי חברות

(ב) אדם שעיסוקו כדירקטור מהווה עיסוקו הקבוע היחידי או העיקרי, מותר למנותו דירקטור בשלוש חברות, בנוסף על השתיים כאמור בסעיף 17(ב) לחוק.

(ג) אדם המכהן כדירקטור בחברות, בין כאמור בסעיף 17(ב) לחוק ובין כאמור בתקנות אלה, מותר למנותו דירקטור גם בכל חברת בת של כל אחת החברות שהוא מכהן בהן, ובלבד שהרשות אישרה כי מבחינת מהותן, היקף עסקיהן ומנגנוני הניהול שלהן, פועלות החברות כיחידה תפעולית אחת.

2. (א) עובד בחברה ממשלתית מותר למנותו דירקטור בשתי חברות בת של החברה, בנוסף על השתיים כאמור בסעיף 17(ב) לחוק, ובלבד ששליש לפחות מבין כלל חברי הדירקטוריון בחברות הבת לא יהיו עובדי החברה או עובדי המדינה.

עובד בחברה ממשלתית

(ב) המשנה והסגנים של המנהל הכללי של חברה ממשלתית מותר למנותם דירקטורים בשלוש חברות בת של החברה, בנוסף על השתיים כאמור בסעיף 17(ב) לחוק.

(ג) מנהל כללי של חברה ממשלתית מותר למנותו דירקטור בכל חברות הבת של החברה, בנוסף על השתיים כאמור בסעיף 17(ב) לחוק.

3. על אף האמור בתקנה 1, מותר שאדם יכהן כדירקטור בחברה בנוסף על כהונתו כדירקטור בחברות אחרות אם אישרה הרשות אחת מאלה:

חברות אחזקה בחיסול או במעבר

(1) מטרתה העיקרית היא אחזקת נכסים;

(2) החברה הפסיקה את פעילותה העסקית או החליטה על חיסול עסקיה;

(3) הזכות למנות דירקטורים בחברה בידי המדינה או בידי חברה ממשלתית באורח זמני בלבד.

4. לתקנות אלה ייקרא "תקנות החברות הממשלתיות (כהונה כדירקטור ביותר משתי חברות), תשל"ו-1976".

השם

|  |  |  |  |  |  |
| --- | --- | --- | --- | --- | --- |
| יהושע רבינוביץ  שר האוצר |  |  |  |  |  |
|  |  |  |  |  |  |