תקנות המועצה לענף הלול (הסדרת ייצור, מיון ושיווק), תשכ"ח-1968

תוכן ענינים

|  |  |
| --- | --- |
| [Go](#h1) | פרק א':פרשנות |
| [Go](#h2) | הגדרות | סעיף 1 |
| [Go](#h3) | פרק ב':שיווק ביצים ועופות |
| [Go](#h4) | שיווק בידי המועצה | סעיף 2 |
| [Go](#h5) | קבלנים מורשים קיימים | סעיף 3 |
| [Go](#h6) | קבלנים מורשים חדשים | סעיף 4 |
| [Go](#h7) | ערבות | סעיף 5 |
| [Go](#h8) | ביטול הסמכה | סעיף 6 |
| [Go](#h9) | איסור העברה | סעיף 7 |
| [Go](#h10) | חובת הצמדה | סעיף 8 |
| [Go](#h11) | הצמדה קיימת | סעיף 9 |
| [Go](#h12) | הצמדה לקבלן מורשה אחד בלבד | סעיף 10 |
| [Go](#h13) | הצמדת חבר אגודה שיתופית | סעיף 11 |
| [Go](#h14) | שינוי הצמדה | סעיף 12 |
| [Go](#h15) | הצמדה על-ידי המועצה | סעיף 13 |
| [Go](#h16) | העברת מגדל מקבלן מורשה | סעיף 14 |
| [Go](#h17) | הפעלת תחנת המיון | סעיף 14א |
| [Go](#h18) | מכונת מיון | סעיף 14ב |
| [Go](#h19) | אריזות | סעיף 14ג |
| [Go](#h20) | איסור שיווק ביצי מאכל פגומות | סעיף 14ד |
| [Go](#h21) | טמפרטורה | סעיף 14ה |
| [Go](#h22) | נקיון ואיסוף אשפה | סעיף 14ו |
| [Go](#h23) | איסור זיהום | סעיף 14ז |
| [Go](#h24) | רישום | סעיף 14ח |
| [Go](#h25) | החתמת ביצים | סעיף 15 |
| [Go](#h26) | סוגי ביצי מאכל | סעיף 16 |
| [Go](#h27) | אי-תחולה לגבי יצוא, איסום והקפאה | סעיף 17 |
| [Go](#h28) | ביצה שמשקלה פחות מ-30 גרם | סעיף 18 |
| [Go](#h29) | מסירת ביצי מאכל לקבלן מורשה | סעיף 18א |
| [Go](#h30) | שיווק ביצי מאכל על ידי קבלן מורשה | סעיף 18ב |
| [Go](#h31) | הובלת עופות חיים בכלובים | סעיף 19 |
| [Go](#h32) | שימוש חד-פעמי במגשי קרטון | סעיף 19א |
| [Go](#h33) | שטיפה וחיטוי כלובים להובלת אווזים | סעיף 19ב |
| [Go](#h34) | הובלת ביצי דגירה של אווזים | סעיף 19ג |
| [Go](#h35) | איסור החזקת עופות ואפרוחים בני-יומם | סעיף 20 |
| [Go](#h36) | שיווק תוצרת עצמית של מגדל | סעיף 21 |
| [Go](#h37) | חלוקת המכסה | סעיף 22 |
| [Go](#h38) | איסור העברה | סעיף 23 |
| [Go](#h39) | הודעה על מקום הגידול | סעיף 23א |
| [Go](#h40) | ביטול מכסות | סעיף 24 |
| [Go](#h41) | רישום ודיווח | סעיף 25 |
| [Go](#h42) |  | סעיף 25א |
| [Go](#h43) |  | סעיף 25ב |
| [Go](#h44) | פרק ג':הסדר הדגרה |
| [Go](#h45) | היתר למדגרה | סעיף 26 |
| [Go](#h46) | ביטול היתר | סעיף 27 |
| [Go](#h47) | שיווק אפרוחים בני-יומם | סעיף 28 |
| [Go](#h48) | הצמדת מדגרות | סעיף 29 |
| [Go](#h49) | אישור הדגרה | סעיף 30 |
| [Go](#h50) | אי-חידוש להקות בעל מדגרה | סעיף 31 |
| [Go](#h51) | מכסות הדגרה | סעיף 31א |
| [Go](#h52) | השמדת אפרוחים בני-יומם | סעיף 31ב |
| [Go](#h53) | איסור הדגרה | סעיף 31ג |
| [Go](#h54) | ביצי דגירה של אווזים | סעיף 31ד |
| [Go](#h55) | רישום וביקורת | סעיף 32 |
| [Go](#h56) | תלושים לרכישת אפרוחים בני-יומם | סעיף 32א |
| [Go](#h57) | תנאים והגבלות בתלושים | סעיף 32ב |
| [Go](#h58) | מספר אפרוחים בני-יומם | סעיף 32ג |
| [Go](#h59) | הגבלה, הדגרה ומכירה של אפרוחים בני-יומם | סעיף 32ד |
| [Go](#h60) | שמירת תלושים והיתרים | סעיף 32ה |
| [Go](#h61) | שמירת מכסות | סעיף 32ו |
| [Go](#h62) | פרק ג'1:הסדר פיקוח וטרינרי |
| [Go](#h63) | הגדרות | סעיף 32ז |
| [Go](#h64) | וטרינר ופקחים | סעיף 32ח |
| [Go](#h65) | סיום העסקת רופאים | סעיף 32ט |
| [Go](#h66) | תשלום אגרת פיקוח | סעיף 32י |
| [Go](#h67) | פרק ד':הסדר הזמנות |
| [Go](#h68) | הזמנות תוצרת מקבלנים מורשים | סעיף 33 |
| [Go](#h69) | שיווק על-ידי קבלן מורשה | סעיף 34 |
| [Go](#h70) | קיום הוראות תקנות הפיקוח | סעיף 35 |
| [Go](#h71) | פסילת משלוח | סעיף 36 |
| [Go](#h72) | הובלה | סעיף 37 |
| [Go](#h73) | משקל בחדשי קיץ | סעיף 38 |
| [Go](#h74) | התאמה להזמנה | סעיף 39 |
| [Go](#h75) | אין לספק תוצרת שנפסלה | סעיף 40 |
| [Go](#h76) | תעודות ומסמכים | סעיף 41 |
| [Go](#h77) | החסנה ואריזה ליצוא | סעיף 42 |
| [Go](#h78) | איסור סימון | סעיף 43 |
| [Go](#h79) | פרק ה':תעודות משלוח |
| [Go](#h80) | הגדרה | סעיף 44 |
| [Go](#h81) | איסור הובלה בלי תעודות משלוח | סעיף 45 |
| [Go](#h82) | פנקסי תעודות המשלוח | סעיף 46 |
| [Go](#h83) | מסירת תעודות משלוח למוביל ולקונה תרנגולי הודו | סעיף 47 |
| [Go](#h84) | ביקורת בדרכים | סעיף 48 |
| [Go](#h85) | מסירת תעודות משלוח לקבלן מורשה | סעיף 49 |
| [Go](#h86) | מסירת תעודות משלוח של אפרוחים בני-יומם | סעיף 49א |
| [Go](#h87) | איסור שימוש פעמיים ואיסור תיקון | סעיף 50 |
| [Go](#h88) | המצאה לביקורת | סעיף 51 |
| [Go](#h89) | החזרת פנקסים למועצה | סעיף 52 |
| [Go](#h90) | פרק ו':סימון בשר עוף |
| [Go](#h91) | איסור שימוש במלה עופכן | סעיף 53 |
| [Go](#h92) | היתר לסימון | סעיף 54 |
| [Go](#h93) | תנאי ההיתר | סעיף 55 |
| [Go](#h94) | ביטול היתר | סעיף 56 |
| [Go](#h95) | פרק ז':שונות |
| [Go](#h96) | ביטול | סעיף 57 |
| [Go](#h97) | שמירת דינים | סעיף 58 |
| [Go](#h98) | אצילת סמכות | סעיף 58א |
| [Go](#h99) |  | סעיף 59 |
| [Go](#h100) | תוספת ראשונה |
| [Go](#h101) | תוספת שניה |

תקנות המועצה לענף הלול (הסדרת ייצור, מיון ושיווק), תשכ"ח-1968

בתוקף סמכותה לפי סעיפים 3, 31, 37, 44, 47, 50, 53, 67 ו-70 לחוק המועצה לענף הלול (ייצור ושיווק), תשכ"ד-1963, קובעת המועצה לענף הלול כללים אלה:

**פרק א':פרשנות**

1. בכללים אלה –

הגדרות

"אפרוחים בני-יומם" – אפרוחים משעת בקיעתם מהביצה ועד גיל שבעה ימים;

"ביצי מאכל" – ביצי תרנגולות בקליפה שאינן ביצי דגירה;

"בעל מדגרה" – לרבות מי שהמדגרה נמצאת בהחזקתו או בניהולו;

"גזעים קלים", לענין תרנגולים וביצים – גזע לגהורן או כל הצלבה שבין גזע לגהורן וגזע אחר וביצי דגירה שהוטלו על-ידי תרנגולות מגזע לגהורן או כל הצלבה שבין גזע לגהורן וגזע אחר;

"גזעים כבדים", לגבי תרנגולים וביצים – שאינם גזעים קלים;

"המועצה" – המועצה לענף הלול שהוקמה על פי סעיף 2 לחוק;

"טונה" ו-"ק"ג" – משקל חי במשמע;

"מחלק" – אדם המעביר ביצה לשם עסק מקבלן מורשה לקמעונאי או לצרכן;

"מטילות" – תרנגולות שגילן יותר מחמישה חדשים;

"פטמים" – תרנגולים ותרנגולות בגיל שאינו עולה על חמישה חדשים;

"תקנות הפיקוח" – תקנות לפיקוח על יצוא של בעלי חיים ושל תוצרת מן החי (ביצים), תשי"ח-1958.

"המנהל" – המנהל הכללי של המועצה שמונה לפי סעיף 26 לחוק;

"מבקר" – מבקר שמונה לפי סעיף 67(א) לחוק.

"מכונת מיון" – מכונה המשמשת לשיקוף, למיון ולהחתמת ביצי מאכל;

"תחנת מיון" – מבנה המשמש למיון, אריזה והחתמה של ביצי מאכל;

"קבלן מורשה" – קבלן מורשה לשיווק ביצי מאכל.

**פרק ב':שיווק ביצים ועופות**

2. שיווק כל תוצרת הלול של המגדלים יהיה בידי המועצה בלבד.

שיווק בידי המועצה

3. (א) כל משווק שהיה מוסמך כקבלן מורשה לשיווק מין מסויים של תוצרת הלול ביום תחילתם של כללים אלה מוסמך בזה כקבלן מורשה לגבי אותו מין של תוצרת הלול.

קבלנים מורשים קיימים

(ב) רשאית המועצה בכל עת לדרוש מכל קבלן שהוסמך לפי סעיף קטן (א) להוכיח, להנחת דעתה, קיום הדרישות הכלולות בסעיף 4(2) עד (6).

4. משווק שלא הוסמך כקבלן מורשה כאמור בסעיף 3, תסמיכו המועצה כקבלן מורשה, לשיווק כל תוצרת הלול, או מין מסויים של תוצרת הלול, לאחר שיגיש למועצה בקשה להסמכה תוך חודש פברואר ויוכיח להנחת דעתה כי נתקיימו כל אלה:

קבלנים מורשים חדשים

(1) היקף המכסות האישיות לשיווק של המגדלים שייצמדו למבקש, לאחר הסמכתו לצורך שיווק תוצרת הלול בשנת הכספים שלאחר הגשת בקשה כאמור, מגיע –

(א) ל-4000 טונות בשר עוף לשנה – אם הבקשה היא להסמכה כקבלן מורשה לשיווק בשר עוף למעט כבד אווזים;

(ב) ל-5 מיליון ביצי דגירה לשנה – אם הבקשה היא להסמכה כקבלן מורשה לשיווק חומר רביה;

(ג) ל-33,000 אווזים מפוטמים לשנה – אם הבקשה היא להסמכה כקבלן מורשה לשיווק כבד אווז;

(2) תנאי הגיהות במיתקני המבקש מניחים דעתן של הרשויות המוסמכות;

(3) עומדים לרשותו בעלי המקצוע הדרושים;

(4) הון עצמי ויכולת מימון ואשראי התואמים את היקף שיווקו והתחייבויותיו הכספיות;

(5) עומדים לרשות המבקש מיתקנים אלה:

(א) אם הבקשה היא להסמכה כקבלן מורשה לשיווק בשר עוף, למעט אווזים –

(1) מחסן מאוורר ומקורר לקבלת עופות, והמיועד למטרה זו בלבד, כשהגישה למחסן נוחה לפריקה והעמסת עופות;

(2) מחסן מיוחד על יד המחסן הכללי המיועד להחסנת כלובי עופות ובו מיתקני רחצה לכלובים;

(3) מיתקנים לשקילת עופות והובלתם במחסן;

(4) מיתקנים לרחיצה וחיטוי כלובי עופות;

(ב) אם הבקשה היא להסמכה כקבלן מורשה לשיווק חומר רביה – מדגרות שלגביהן מוצא היתר על-ידי המועצה.

(6) המבקש מנהל מערכת חשבונות נאותה וממלא אחר הוראות 1 עד 7, 9 עד 12 ו-14 לתוספת להוראות מס הכנסה (ניהול חשבונות ע"י סוחרים וסוכנים), תש"ך-1960.

5. המועצה רשאית להתנות הסמכת אדם כקבלן מורשה במתן ערבות, להנחת דעתה, לקיום חובותיו והתחייבויותיו הכספיות כקבלן מורשה.

ערבות

6. המועצה רשאית לבטל הסמכת אדם כקבלן מורשה אם נתקיים אחד מאלה:

ביטול הסמכה

(1) הפר כלל מכללי המועצה או הוראה מהוראותיה;

(2) אינו ממלא אחר דרישה לפי סעיף 3(ב) או חל שינוי לרעה באחד הנתונים ששימשו יסוד להסמכתו, בהתאם לסעיף 4;

(3) אין לו או בוטל היתר או רשיון הדרוש לעיסוקו על פי דין;

(4) עבר עבירה שיש עמה קלון או הקשורה בעיסוקו כקבלן מורשה;

(5) מונה נאמן או כונס נכסים על נכסיו או הגיש בקשה להכריזו פושט רגל או הוכרז פושט רגל, ובמקרה שהקבלן המורשה הוא תאגיד – מונה כונס נכסים ומנהל לתאגיד או לנכס כלשהו של התאגיד, אם החליט התאגיד על פירוקו או אם הוצא צו פירוק נגדו.

7. הסמכה כקבלן מורשה אינה ניתנת להעברה ללא אישור בכתב של המועצה.

איסור העברה

8. (א) מגדל לא ישווק תוצרת הלול אלא לקבלן מורשה המוסמך לאותו מין של תוצרת הלול, או באמצעות קבלן כאמור, אליו צמוד המגדל בהתאם לסעיפים 9 עד 14.

חובת הצמדה

(ב) קבלן מורשה לא יקבל לשיווק ולא ישווק תוצרת הלול אלא ממין תוצרת הלול שלגביו הוא הוסמך ומאותם מגדלים הצמודים אליו בהתאם לסעיפים 9 עד 14.

9. מגדל יהיה צמוד לאותו קבלן מורשה אליו היה צמוד ביום תחילתם של כללים אלה, בהתאם לרשום בספרי המועצה.

הצמדה קיימת

10. (א) מגדל יהיה צמוד לקבלן מורשה אחד לגבי שיווק תרנגולים ותרנגולות או תרנגולי הודו או ברווזים או אווזים, או ברברים ומולרדים או ביצי מאכל או חומר רביה ובלבד שהמועצה רשאית להתיר, באישור מיוחד, הצמדתו לשני קבלנים מורשים של מגדל אשר בשנת הכספים 1963/64 היה צמוד בשיווק מין מסויים של תוצרת הלול לשני קבלנים בהתאם לאישור מיוחד שהוצא בשעתו על-ידי המועצה לייצור ושיווק ביצים ועופות בע"מ וכן להתיר הצמדה כאמור של מגדל חומר רביה ושל מגדל שמיכסתו האישית – או בתקופה שבה לא נקבעו מכסות אישיות, היקף יצורו השנתי – עולה על שלושה מיליון ביצי מאכל או 300,000 ק"ג פטמים או 300,000 ק"ג תרנגולי הודו.

הצמדה לקבלן מורשה אחד בלבד

(ב) המועצה רשאית לבטל היתר שניתן לפי סעיף קטן (א) בכל עת.

11. (א) על אף האמור בסעיפים 9 ו-12, מקום שנקבעה מכסה משותפת לאגודה שיתופית כאמור בסעיף 34 לחוק, יהיה צמוד חבר אותה אגודה בשיווק תוצרת ענף הלול לקבלן מורשה שנקבע על-ידי האגודה.

הצמדת חבר אגודה שיתופית

(ב) אגודה שיתופית שנקבעה לה מכסה משותפת כאמור בסעיף 34 לחוק תמציא למועצה מפעם לפעם, תוך 15 יום מדרישת המועצה בכתב, פירוט מלא ונכון של שיווק תוצרת הלול על ידי חבריה, כפי שהמועצה תפרט בדרישה.

12. מגדל רשאי לשנות את הצמדתו לקבלן מורשה כמפורט להלן, אולם אם הוגשה למועצה הודעה בכתב בנוסח שבתוספת הראשונה חתומה בידי קבלן מורשה ומגדל, בדבר תקופת הצמדה שעליה הם הסכימו, לא יהיה המגדל רשאי לשנות את הצמדתו ולהיצמד לקבלן מורשה אחר לפני תום אותה תקופה; התקופה כאמור לא תעלה על שנה אחת:

שינוי הצמדה

(1) מגדל שברצונו להיצמד לקבלן מורשה אחר יגיש למועצה הודעה בכתב על כך בשלושה עותקים (בסעיף זה – הודעת המגדל), בתקופה שבין האחד והחמישה בחודש;

(2) המועצה תעביר בדואר רשום עותק אחד של הודעת המגדל לקבלן המורשה שאליו צמוד אותה שעה המגדל ועותק אחד לקבלן המורשה שאליו רוצה המגדל להיצמד, לפי מענם הרשום במועצה;

(3) מגדל רשאי לבטל את הודעת המגדל על ידי כתב ביטול שימסור למועצה לא יאוחר מאשר 30 ימים מיום הגשת ההודעה; מגדל אינו רשאי לחזור בו מכתב הביטול;

(4) לא ביטל מגדל את הודעתו כאמור, יהיה צמוד לקבלן המורשה החדש החל באחד בחודש השני שלאחר חודש הגשת הודעתו לפי פסקה (2).

13. מגדל שאינו צמוד לקבלן מורשה תהיה המועצה רשאית להצמידו לקבלן מורשה לפי ראות עיניה והיא תודיע על כך בכתב למגדל ולאותו קבלן מורשה.

הצמדה על-ידי המועצה

14. רשאית המועצה, על פי החלטת הועד הפועל, להעביר מגדל הצמוד לקבלן מורשה פלוני ולהצמידו, לפי בקשתו, לקבלן מורשה אחר שיבחר בו.

העברת מגדל מקבלן מורשה

14א. לא יפעיל אדם תחנת מיון אלא במבנה המותאם, מבחינת מיקומו, החומרים שמהם הוא בנוי ומיתקניו, לכמות הביצים הממויינות בה, ושמיון הביצים בה נעשה בחדר מאוורר, מנוקז ומבודד, ואלא בהתאם לכללים שלהלן.

הפעלת תחנת המיון

14ב. מיון ביצים יבוצע –

מכונת מיון

(1) בתחנת מיון הממיינת מעל 10 מיליון ביצים לשנה – באמצעות מכונת מיון לאחיזה נפרדת של כל ביצה מדגם התואם את כמות הביצים הממויינות בתחנה, בעלת תא שיקוף מואר במידה הדרושה לצורך שיקוף הביצים ומחופה ביריעת נילון כהה;

(2) בתחנת מיון שלא כאמור בפסקה (1) – באמצעות מכונת מיון מדגם התואם את כמות הביצים הממויינות בתחנה.

14ג. אריזות חדשות תאוחסנה בתחנת המיון בנפרד מאריזות משומשות או פגומות.

אריזות

14ד. (א) כל ביצת מאכל שנמסרה למיון בתחנה, הנחזית להיות שלמה ונקיה, תועבר, באמצעות עובד מיומן, במכונת המיון.

איסור שיווק ביצי מאכל פגומות

(ב) לא ישווק קבלן מורשה ביצת מאכל אשר לא מויינה בתחנת המיון, או שבמיון כאמור נתגלה בה אחד מאלה:

(1) קליפה סידנית פגומה ללא קריעה של הקליפות העוריות הפנימיות (להלן – ביצה סדוקה);

(2) קליפה סידנית שבורה וקליפות עוריות פגומות (להלן – ביצה שבורה);

(3) היא שבורה באופן שחלק מתוכה נשפך (להלן – ביצה שפוכה);

(4) קליפתה מלוכלכת בלשלשת או בדם, או מרוחה בחלבון או בחלמון;

(5) מצוי בתוכה כתם דם או כתם בשר;

(6) קליפתה בלתי תקינה כגון שמצויים עיוותי צורה;

(7) עומק תא האוויר בה גדול מ-6 מילימטרים;

(8) החלמון שבה נראה בבירור בעת סיבוב הביצה בתא השיקוף.

(ג) על אף האמור בסעיף קטן (ב), רשאי קבלן מורשה לשווק ביצים סדוקות, ביצים שפוכות וביצים שבורות רק למפעלים לעיבוד ביצים, ובלבד שביצים כאמור ישווקו תוך 72 שעות מעת קבלתן בתחנת המיון.

(ד) לא יחזיק קבלן מורשה בתחום תחנת המיון ביצי מאכל לתקופה של יותר מ-72 שעות.

14ה. (א) הטמפרטורה במבנה תחנת המיון לא תעלה על 25 מעלות צלסיוס, או על טמפרטורה אחרת שקבע המנהל בהתייעצות עם מנהל השירותים הוטרינריים במשרד החקלאות.

טמפרטורה

(ב) הטמפרטורה בחדר הקירור או במקרר לא תעלה על 0 מעלות צלסיוס; חדר הקירור או המקרר ישמשו אך ורק לאחסנת ביצי מאכל סדוקות או שבורות או מכלים עם ביצים שפוכות.

14ו. (א) תחנת המיון, מיתקניה וכל המצוי בה יהיו נקיים בכל עת וחופשיים מגרוטאות חומרי אריזה וציוד שאינו דרוש לעבודה; במכונת המיון יבוצע ניקוי יסודי בסיומו של יום העבודה, שיכלול הסרת שיירי ביצים, ניקוי במים וחומרי המסה וכן ייבוש בנייר סופג וחיטוי.

נקיון ואיסוף אשפה

(ב) האשפה בתחנת המיון תיאסף לתוך מכלים אטומים; ביצים שפוכות וביצים שבורות תיאספנה לתוך מכלים אטומים נפרדים.

(ג) ביצים שפוכות, סדוקות או מלוכלכות, תתקבלנה בתחנת המיון כשהן מצויות על מגשים נפרדים הנושאים סימון מיוחד.

(ד) נשפכה ביצה בעת המיון, תופסק פעולת מכונת המיון לאלתר, והמקום ינוקה באמצעות נייר סופג חד-פעמי.

(ה) לא יוכנסו לתחנת המיון מכלים לאיסוף ביצים שפוכות וסדוקות ומכלי אשפה, אלא אם כן הם נקיים ומחוטאים.

14ז. (א) לא יפעיל אדם בתחום תחנת המיון מכונות בעלות מנוע שריפה.

איסור זיהום

(ב) לא יעשן אדם בתחנת המיון.

14ח. קבלן מורשה ינהל רישום מדוייק של תנועת ביצי מאכל מהמגדלים לתחנת המיון ומתחנת המיון תוך פירוט:

רישום

(1) סוג הביצים;

(2) כמות הביצים;

(3) מועדי קבלת הביצים והוצאתן;

(4) כמות הביצים ששווקה למפעלים לעיבוד ביצים.

15. (א) לא יוציא קבלן מורשה מתחנת מיון ביצים, אלא אם כן כל ביצה ואריזה קמעונאית של ביצים מוחתמת בחותמת שאינה ניתנת למחיקה, הכוללת באותיות ברורות את שמו של הקבלן המורשה או את הסימן המסחרי שלו הרשום כדין ואת סוג הביצה בהתאם לסעיף 16, כשהביצים ארוזות באריזה קמעונאית מסוג שאישר המנהל ועליה מוטבע תאריך מיונן של הביצים הארוזות בה.

החתמת ביצים

(ב) קבלן מורשה לא יחזיק בתחנת המיון שלו ביצי מאכל מוחתמות אלא אם החותמת שעל כל ביצה היא כאמור בסעיף קטן (א).

(ג) מחלק או קמעונאי לא יחזיק ולא יוציא מחזקתו ביצי מאכל אלא אם הוחתמה כל ביצה בהתאם להוראות סעיף קטן (א).

(ד) החתמת ביצי מאכל לפי סעיף זה תיעשה במכונה העומדת לרשות הקבלן המורשה כאמור בסעיף 14ב, בעת ובעונה אחת עם סיווג הביצים לפי סעיף 16, וקבלן מורשה לא יחתים ביצי מאכל בדרך אחרת.

(ה) לא יחזיק אדם ביצה שאינה מוחתמת כאמור בסעיף קטן (א) פרט –

(1) למגדל במשקו;

(2) לקבלן מורשה במחסנו;

(3) לביצים המובלות או המועברות ממקום למקום בליווי תעודת משלוח על פי פרק ה'.

(ו) לא יחתים אדם ביצי מאכל ולא יסווג אדם ביצי מאכל אלא אם הוא עושה כן מטעמו של קבלן מורשה לשיווק ביצי מאכל באופן המפורט בסעיף קטן (ד) ובבנין כאמור בסעיף 4(5)(א)(1).

(ז) לא יחזיק אדם ביצה מוחתמת שסיווגה אינו בהתאם להוראות סעיף 16.

16. ביצה תסווג לפי משקלה באחד הסוגים האלה:

סוגי ביצי מאכל

(1) ענק (XL) – למשקל 73 גרם ויותר;

(2) גדול (L) – למשקל 63 גרם ויותר אך פחות מ-73 גרם;

(3) בינוני (M) – למשקל 53 גרם ויותר אך פחות מ-63 גרם;

(4) קטן (S) – למשקל מתחת ל-53 גרם.

17. הוראות סעיפים 15 ו-16 לא יחולו לגבי ביצי מאכל שנרכשו על-ידי המועצה מאת קבלנים מורשים למטרת יצוא, איסום או הקפאה.

אי-תחולה לגבי יצוא, איסום והקפאה

18. לא יוציא אדם מחזקתו ביצת מאכל שמשקלה פחות מ-30 גרם אלא על פי היתר מאת המועצה ובהתאם לתנאי ההיתר.

ביצה שמשקלה פחות מ-30 גרם

18א. על מגדל למסור לפחות 3 פעמים בשבוע לקבלן מורשה שאליו הוא צמוד בשיווק ביצי מאכל את ביצי המאכל שהוטלו בלולו ועל קבלן מורשה לאסוף את ביצי המאכל מהמגדל במועדים האמורים, אך רשאי המנהל הכללי של המועצה להתיר למגדל למסרן פעמיים בשבוע כאמור, אם לדעת המנהל הכללי אין נסיבותיו המיוחדות של המגדל מאפשרות מסירה 3 פעמים.

מסירת ביצי מאכל לקבלן מורשה

18ב. קבלן מורשה בשיווק ביצי מאכל ישווק את ביצי המאכל שהוא מקבל מהמגדלים הצמודים אליו לפי סדר קבלתן בתחנת המיון שלו.

שיווק ביצי מאכל על ידי קבלן מורשה

19. לא יוביל אדם, לא ימסור להובלה, לא יקבל, לא יחזיק, לא יעביר ולא יוציא מחזקתו בכל דרך שהיא עופות חיים בכלובים אלא אם כל כלוב הוא מפלסטיק, נקי, בבעלותו של אותו אדם, או שהוא הורשה בכתב מטעם בעליו של הכלוב להשתמש בו ובתנאי כי כל כלוב נושא את שם בעליו או סימן היכר של בעליו כפי שהסימן רשום במועצה.

הובלת עופות חיים בכלובים

19א. (א) קבלן מורשה לא ימסור למגדל הצמוד אליו בשיווק ביצי מאכל מגשי קרטון לאריזת ביצי מאכל שנעשה בהם שימוש.

שימוש חד-פעמי במגשי קרטון

(ב) לא ישתמש מגדל במגשי קרטון לאריזת ביצי מאכל שנעשה בהם שימוש.

(ג) לא יחזיק אדם, לא יקבל, לא ימסור להובלה, לא יוביל ולא יעביר ביצי מאכל ארוזות במגשי קרטון שנעשה בהם שימוש, או את החזקה בהן, למעט ביצי מאכל ארוזות כאמור בסעיף קטן (ד).

(ד) קבלן מורשה לשיווק ביצי מאכל רשאי לארוז ביצי מאכל שסופקו לו למטרת שיווק במגשי קרטון שנעשה בהם שימוש.

(ה) על אף האמור בסעיף זה רשאי המנהל הכללי של המועצה או ממלא מקומו להתיר בכתב, בנסיבות מיוחדות, שימוש חוזר במגשי קרטון לאריזת ביצי מאכל.

19ב. לא יחזיר קבלן מורשה לשיווק אווזים כלוב להובלת אווזים למגדל אלא אם הוא עבר שטיפה ותהליך חיטוי.

שטיפה וחיטוי כלובים להובלת אווזים

19ג. לא יוביל אדם, לא ימסור להובלה, לא יקבל, לא יחזיק, לא יעביר  ולא יוציא מחזקתו בכל דרך שהיא ביצי דגירה של אווזים שאינן נקיות.

הובלת ביצי דגירה של אווזים

20. מגדל לא יחזיק עופות ואפרוחים בני-יומם מעל לכמות, המינים והסוגים שנקבעו לו כדין למטרת ייצור מכסתו האישית, בהתאם לתקופות ולמועדים כאמור בסעיף 22.

איסור החזקת עופות ואפרוחים בני-יומם

21. לא ימסור מגדל לשיווק אלא תוצרת לול מתוצרתו הוא ולא מעל למכסה לייצור כפי שנקבעה לו כדין.

שיווק תוצרת עצמית של מגדל

22. המועצה רשאית לחלק את המכסה האישית של מגדל לפי תקופות ומועדים שייקבעו על-ידיה ומגדל לא יהיה רשאי לייצר או לשווק את מכסתו האישית אלא בהתאם לתקופות ולמועדים שנקבעו כאמור.

חלוקת המכסה

23. מכסה אישית של מגדל אינה ניתנת להעברה ללא אישור בכתב של המועצה.

איסור העברה

23א. מגדל אשר אינו מגדל את מיכסתו האישית, כולה או חלקה, במשקו המצוי במען הרשום שלו, ימסור למועצה, בכתב, בתחילת כל שנה או בתחילת מחזור גידול, לפי הענין, הודעה בדבר מקום הגידול.

הודעה על מקום הגידול

24. נטש מגדל ייצור מין כלשהו של תוצרת הלול, רשאית המועצה לבטל את מכסתו לגבי מין התוצרת האמור.

ביטול מכסות

25. (א) קבלן מורשה ינהל רישום נכון ומפורט של תוצרת הלול שהוא מקבל ושל מכירתה.

רישום ודיווח

(ב) הרישומים יתנהלו בשלושה עתקים, ולפי הפירוט שייקבע על-ידי המועצה מדי פעם בפעם.

(ג) קבלן מורשה יעביר למועצה מדי חודש בחדשו, עד חמישה בחודש לגבי החודש החולף, שני עתקים נכונים של הרישומים האמורים.

25א. לא ימכור ולא ימסור אדם פרגיות או הודנים אלא אם כן התקיימו כל אלה:

(1) הפרגיות או ההודנים נמכרו או נמסרו לאותו מגדל שנתן לו את התלושים לאפרוחות שאותו אדם קיבל מן המדגרה;

(2) המכירה או המסירה תואמת את הפרטים הנקובים בתלושים.

25ב. (א) מגדל פרגיות או הודנים ינהל ספר כפי שתורה המועצה מפעם לפעם במתכונת ולפי פירוט וירשום באופן ברור ונכון את כל הפרטים הנקובים בו.

(ב) מגדל כאמור יחזיק את הספר במקום הגידול וימציא עותקים ממנו לפי דרישת המבקר.

**פרק ג':הסדר הדגרה**

26. לא יפעיל אדם מדגרה אלא לפי היתר בכתב מאת המועצה ובתנאים שייקבעו בו על-ידיה.

היתר למדגרה

27. המועצה רשאית לבטל היתר שניתן לפי סעיף 26 לפני תום תקפו אם בעל המדגרה הפר כלל מכללי המועצה או הוראה מהוראותיה.

ביטול היתר

28. (א) בעל מדגרה לא ישווק אפרוחים בני-יומם אלא לקבלן מורשה המוסמך לשווקם ואשר אליו הוא צמוד בהתאם לסעיף 29 או באמצעות אותו קבלן מורשה.

שיווק אפרוחים בני-יומם

(ב) ביקש אדם לקנות אפרוחים בני-יומם במדגרה מסויימת והסכים בעל אותה מדגרה לספקם לאותו קונה, חייב הקבלן המורשה, אליו צמוד אותו בעל מדגרה, לספק את האפרוחים לאותו קונה מהמדגרה כאמור; אם אותו קבלן הוא אגודה שיתופית רואים אותו מוסמך מטעם בעלי המדגרות החברים באגודה להסכים או לא להסכים להספקת אפרוחים בני-יומם לקונה כאמור. הוראות סעיף קטן זה לא יחולו על אפרוחי אווזים.

(ג) קבלן מורשה שהוסמך לשווק חומר רביה לא יקבל לשיווק אפרוחים בני-יומם אלא מידי בעל מדגרה הצמוד אליו בהתאם לסעיף 29.

29. (א) בעל מדגרה יהיה צמוד לקבלן המורשה אליו היה צמוד ביום תחילתם של כללים אלה.

הצמדת מדגרות

(ב) הוראות סעיפים 12, 13 ו-14 יחולו לגבי בעל מדגרה, בשינויים המחוייבים.

30. לא יכניס בעל מדגרה ביצים למדגרה אלא לפי הזמנת הקבלן המורשה אליו הוא צמוד, בכפוף להוראות סעיף 28(ב).

אישור הדגרה

31. לא ישתמש בעל מדגרה באפרוחים ממדגרתו לחידוש להקותיו אלא על פי אישור בכתב מטעם המועצה.

אי-חידוש להקות בעל מדגרה

31א. (א) המועצה רשאית לקבוע מפעם לפעם מכסה ארצית להדגרה (להלן – מכסת הדגרה ארצית) לתקופה או לתקופות שהיא תקבע ולחלקה בין בעלי מדגרות שקיבלו היתר לפי סעיף 26 (להלן – מכסת הדגרה אישית).

מכסות הדגרה

(ב) בקבעה מכסת הדגרה ארצית תתחשב המועצה בכמות האפרוחים בני יומם שתהיה דרושה, לפי תחזיתה, בתקופה שלגביה נקבעת המכסה.

(ג) בקבעה מכסת הדגרה אישית תתחשב המועצה בהצמדת מגדלים לרכישת אפרוחים בני-יומם על פי סעיף 32ד(א)(1) ו-(2).

(ד) המועצה תמסור לכל בעל מדגרה הרשאה בכתב להדגרת מכסת ההדגרה האישית שלו; המועצה רשאית לקבוע בהרשאה תנאים בדבר תקופת ההדגרה, מספר הביצים שיודגרו וגזעיהם, ויעוד האפרוחים – אם לשיווק מקומי, ואם לחידוש להקות או ליצוא.

(ה) המנהל הכללי של המועצה או ממלא מקומו רשאי להתיר, באופן כללי או במיוחד, לבעלי מדגרות מסויימים, העברת הרשאות שנמסרו לפי סעיף קטן (ד) לבעלי מדגרות אחרים.

(ו) לא יכניס בעל מדגרה ביצי דגירה למדגרה אלא לפי הזמנת הקבלן המורשה שאליו הוא צמוד, בכפוף להוראות סעיף 28(ב) ובהתאם להרשאות שהוציאה המועצה לפי סעיף קטן (ד).

(ז) לא ימסור בעל מדגרה אפרוחים בני-יומם מן המדגרה אלא בהתאם להרשאת המועצה ותנאיה.

(ח) הודיעה המועצה בכתב לבעל המדגרה כי מגדל ביצי דגירה עבר על מכסתו האישית כפי שנקבעה על פי סעיף 32 לחוק, לא יקבל בעל המדגרה ולא יכניס למדגרה ביצי דגירה של מגדל כאמור.

31ב. (א) בעל מדגרה חייב להשמיד, בנוכחות מבקר שמינתה המועצה לפי סעיף 67 לחוק (להלן, בפרק זה – מבקר), את כל האפרוחים בני-יומם ממין זכר של גזעים קלים שבקעו במדגרה שלו.

השמדת אפרוחים בני-יומם

(ב) המועצה רשאית להתיר לבעל מדגרה לא להשמיד אפרוחים בני-יומם ממין זכר של גזעים קלים, בהתאם לתנאים שהמועצה קבעה בהיתר.

(ג) בעל מדגרה לא ישמיד אפרוחים בני-יומם מגזעים כבדים או אפרוחים בני-יומם ממין נקבה מגזעים קלים אלא בנוכחות מבקר.

(ד) בעל מדגרה יודיע למועצה בכתב בטופס שקבעה על מועד כל בקיעה במדגרתו לפחות שבע יממות שלמות לפני שעת הבקיעה הצפויה, תוך מילוי כל הפרטים בטופס.

(ה) לא בא מבקר למדגרה עד תום שלושים שעות משעת הבקיעה הצפויה שהודיע עליה בעל המדגרה לפי סעיף קטן (ד), כדי להיות נוכח בהשמדת האפרוחים בני-יומם, רשאי בעל המדגרה להשמיד את האפרוחים בני-יומם ממין זכר של גזעים קלים, או האפרוחים של גזעים כבדים, שלא בנוכחות מבקר, מיד לאחר תום 30 השעות כאמור.

(ו) השמיד בעל מדגרה אפרוחים בני-יומם כאמור בסעיף קטן (ה), יודיע על כך למועצה בטופס שקבעה המועצה, לא יאוחר משלושה ימים לאחר השמדתם, תוך מילוי כל הפרטים בטופס.

(ז) מיד לאחר בקיעתם יארוז בעל מדגרה את האפרוחים בני-יומם המיועדים להשמדה ביחידות אריזה אחידות כשבכל אחת מהן מספר שווה של אפרוחים.

(ח) מספר האפרוחים בני-יומם ממין זכר של גזעים קלים המיועדים להשמדה ושהושמדו בפועל לא יקטן מהמספר הכולל של אפרוחים בני-יומם ממין זכר שבקעו באותו מידגר ולא יפחת מ-37.5% ממספר ביצי הדגירה שהוכנסו למדגרה באותו מידגר, אלא אם הוכיח בעל המדגרה להנחת דעתה של המועצה, כי החסר נגרם מסיבות שלא בשליטתו.

31ג. (א) ראתה המועצה כי עודף היצע של תוצרת ענף הלול מחייב הפסקה זמנית או הגבלה זמנית של הדגרה, רשאית היא מפעם לפעם לאסור או להגביל הדגרה של ביצי דגירה במדגרות לתקופות שתקבע.

איסור הדגרה

(ב) החליטה המועצה על איסור או הגבלה בהדגרה כאמור בסעיף קטן (א), לא יכניס בעל מדגרה ביצים למדגרה בניגוד להחלטה האמורה.

31ד. (א) לא יכניס בעל מדגרה למדגרה ולא יחזיק בה ביצי דגירה של אווזים שאינן נקיות.

ביצי דגירה של אווזים

(ב) לא ימסור מדגיר תאים משומשים להעברת ביצי דגירה של אווזים או אפרוחי אווזים אלא אם הם רחוצים ועברו תהליך של חיטוי.

32. בעל מדגרה ינהל ספר וירשום בו באופן ברור ונכון את כל פעולות ההדגרה לרבות פרטים בדבר רכישת ביצי דגירה וקבלתן במדגרה בטופס ובמספר עתקים כפי שהמועצה תורה מדי פעם בפעם ויחזיקנו במקום המדגרה וימסור עתקים ממנו לפי דרישת מבקר שמונה על פי סעיף 67(א) לחוק.

רישום וביקורת

32א. (א) המועצה רשאית לנפק תלושים בטופס שקבעה, שישמשו למגדלים לרכישת אפרוחים בני-יומם מקבלן מורשה לשיווק חומר רבייה (להלן – קבלן מורשה).

תלושים לרכישת אפרוחים בני-יומם

(ב) התלושים יהיו לצורך גידול מין או מינים של תוצרת הלול, כפי שהמועצה תקבע מפעם לפעם.

(ג) לא יעביר בכל דרך מדרכי ההעברה ולא ימסור מגדל תלושים שקיבל כאמור בסעיף קטן (א) אלא בהתאם להוראות כללים אלה.

32ב. המועצה רשאית לנפק מפעם לפעם את התלושים ולקבוע בהם תנאים והגבלות לגבי השימוש בהם לרבות הגבלת תקופת תקפם.

תנאים והגבלות בתלושים

32ג. (א) מספר אפרוחים בני-יומם שלגביהם יוקצו תלושים למגדל ייקבע בהתחשב במכסה האישית לייצור ושיווק אותו מין של תוצרת הלול שאליו מתייחס התלוש, כפי שנקבעה למגדל על פי סעיפים 32 או 34 לחוק, על בסיס המפתח שקבעה המועצה מפעם לפעם בכללים.

מספר אפרוחים בני-יומם

(ב) לא נקבעו מכסות אישיות לייצור ושיווק מין פלוני של תוצרת לול, לפי סעיפים 32 או 34 לחוק, ייקבע מספר האפרוחים בני יומם, שלגביהם יוקצו תלושים, למגדל אותו מין של תוצרת לול בהתחשב עם היקף ייצור שתקבע המועצה בהתחשב בתחזית ההיצע והביקוש.

(ג) מגדל המבקש הקצאת תלושים ישיב למועצה בכתב, לפי דרישתה בכתב, על כל שאלותיה בדבר מספר העופות במשקו, סוגיהם, מועד חיסולם וחידושם וכל הכרוך בכך.

32ד. (א) הנפיקה המועצה תלושים כאמור לגבי גידול מין פלוני של תוצרת הלול –

הגבלה, הדגרה ומכירה של אפרוחים בני-יומם

(1) קבלן מורשה ובעל מדגרה לא יתנו, ומגדל או אדם אחר לא יקבל, אפרוחים בני-יומם לגידול המין המסויים של תוצרת הלול אלא על פי תלושים שיימסרו לו, בתקופה, בכמות ובהתאמה לפרטים הנקובים בתלושים;

(2) קבלן מורשה ימסור את התלושים המתאימים לבעל מדגרה שאצלו הוא הזמין בעד המגדל את האפרוחים בני-יומם לגידול אותו מין של תוצרת הלול;

(3) בעל מדגרה לא יכניס ביצי דגירה למדגרה להדגרת אפרוחים בני-יומם לגידול המין המסוים של תוצרת הלול, לא ידגיר ביצי דגירה ולא ימשיך להדגירם ולא ימסור אפרוחים בני-יומם ממדגרתו אלא –

א. לפי הזמנת הקבלן שאליו הוא צמוד בשיווק אפרוחיו ובהתאם לתלושים שזה מסר לו כאמור;

ב. על פי תלושים, בתקופה, בכמות, בתנאים ולמגדל, הכל כמצויין בתלושים, או לפי הזמנת מגדל שקבלן מורשה הפנה אליו כאמור;

(4) המועצה רשאית לא להקצות תלושים למגדל לגידול המין המסוים של תוצרת הלול, אם היא מצאה שאותו מגדל עבר, או עתיד לעבור, את מכסתו כפי שנקבעה לו על פי סעיפים 32 או 34 לחוק או את היקף הייצור שנקבע לו לפי סעיף 32ג(ב);

(5) המועצה תמציא למגדל החלטה מנומקת בדבר סירובה להקצות לו תלושים על פי פסקה (4) ואם נשלחה אליו בדואר רשום לפי מענו, כפי שזה רשום במועצה, יראוה כאילו הומצאה לו בתום 7 ימים מהיום שנמסרה בדואר, זולת אם יוכיח המגדל שלא הומצאה.

(ב) (1) שר החקלאות ימנה לענין סעיף קטן (א)(4) ועדת ערר אחת או יותר, לרבות היושב ראש של הועדה, שלא מבין חברי המועצה; כל ועדת ערר תהיה בת שלושה חברים;

(2) מגדל רשאי לערור על החלטת המועצה לפני ועדת הערר תוך 15 ימים מיום שההחלטה לפי סעיף קטן (א)(5) הומצאה לו; החלטת ועדת הערר תהא סופית.

32ה. בעל מדגרה יחזיק במקום בו נמצאת המדגרה את התלושים שקיבל בהתאם לסעיף 32ד(א)﻿(2) ועותק של היתר שהוצא, אם הוצא, מכוח כללי המועצה לענף הלול (הסדרת יצוא חומר רביה), התשל"ד-1974 (להלן – כללי היצוא), לקבלן המורשה שאליו הוא צמוד, ואשר לפיו הוא מסר אפרוחים, וזאת במשך שלושה חדשים לפחות מיום הכנסת ביצים למדגרה, ויציג או ימסור אותם בכל עת לפי דרישת מבקר המועצה.

שמירת תלושים והיתרים

32ו. קבלת תלושים לרכישת אפרוחים בני-יומם אינה מזכה מגדל לייצר יותר ממכסתו שנקבעה לו על פי סעיפים 32 או 34 לחוק או מהיקף הייצור שנקבע לו לפי סעיף 32ג(ב).

שמירת מכסות

**פרק ג'1:הסדר פיקוח וטרינרי**

32ז. בפרק זה –

הגדרות

"אגרת פיקוח" – אגרת פיקוח וטרינרי שנקבעה בצו פיקוח על מחירי מצרכים ושירותים (אגרת שירותים בענף הלול), התשנ"ח-1998 (להלן – הצו);

"בעל משחטה" – לרבות בעל הזכות להפעילה;

"המנהל" – מנהל השירותים הווטרינריים במשרד החקלאות או רופא וטרינר עובד משרד החקלאות ופיתוח הכפר שהוא הסמיכו בכתב;

"התקנות" – תקנות מחלות בעלי חיים (בתי שחיטה לעופות), התש"ך-1960, ותקנות פיקוח על ייצוא של בעלי חיים ושל תוצרת מן החי (מוצרי עוף), התשל"ז-1976;

"וטרינר" – רופא וטרינר עובד המועצה שהמנהל הסמיכו בכתב להיות הרופא הווטרינר או וטרינר מפקח כהגדרתם בתקנות;

"משחטה" – בית שחיטה או משחטה כהגדרתם בתקנות שניתן אישור להפעלתם לפי התקנות;

"פיקוח וטרינרי" – כמשמעותו בתקנות;

"פקח" – עובד המועצה שהמנהל הסמיכו בכתב.

32ח. תוך 30 ימים מקבלת בקשה על כך בכתב מאת משחטה, תציב המועצה במשחטה וטרינר ופקחים לביצוע פיקוח וטרינרי, כפי שיורה המנהל מפעם לפעם בהתאם לאמות מידה וכללים שקבע ושהופקדו לעיון הציבור במשרד החקלאות.

וטרינר ופקחים

32ט. משחטה רשאית, באישור המנהל, לסיים הצבתם של וטרינרים או פקחים במשחטה, כולם או מקצתם, על ידי הודעה בכתב למועצה; הודעה כאמור תימסר חודש ימים לפחות לפני סיום ההצבה.

סיום העסקת רופאים

32י. (א) בעל משחטה שהמועצה הציבה וטרינר ופקחים במשחטתו כאמור בסעיף 32ח, ישלם למועצה אגרת פיקוח.

תשלום אגרת פיקוח

(ב) לא שילם בעל משחטה את האגרה תוך 7 ימים מקבלת חשבון המועצה, רשאית המועצה להפסיק את הצבתם של הווטרינרים והפקחים, מבלי שיהא בכך כדי לפגוע בסמכויותיה לגביית האגרה לפי כל דין.

**פרק ד':הסדר הזמנות**

33. (א) רשאית המועצה להזמין מדי פעם בפעם בכתב, אצל קבלן מורשה, את תוצרת הלול שהוא מקבל מכל מקור, כולה או מקצתה, והקבלן המורשה ימסור למועצה או למי שהמועצה תורה את תוצרת הלול המוזמנת לפי סוגים ומינים, בטיב, באריזה, בכמויות, במועדים ובמקומות, כשהתוצרת מתאימה לשיווק לרבות ליצוא, והיא ארוזה ומסומנת, הכל לפי כללי המועצה והוראותיה.

הזמנות תוצרת מקבלנים מורשים

(ב) ההזמנה יכולה להיות כללית, בלי הגבלת כמויות או תקופה, ויכולה היא להיות מיוחדת לכמות מסויימת, לתקופה מסויימת או למספר פעמים מסויים.

(ג) אין בהוראות סעיף זה כדי למנוע את המועצה מלשווק באמצעות קבלנים מורשים את תוצרת הלול שהיא הזמינה על פי כללים אלה, כולה או מקצתה.

34. רשאי קבלן מורשה לשווק על אחריותו תוצרת הלול שהמועצה לא הזמינה, בתנאים שהסכימו עליהם הקבלן והמגדל, בפירוש או מכללא, בתנאי כי קבלן מורשה לא ידרוש ולא יקבל בעדה מחיר העולה על המחיר הסיטוני שנקבע כדין.

שיווק על-ידי קבלן מורשה

35. לגבי ביצים שנועדו בהזמנה ליצוא, יקיים הקבלן המורשה נוסף להוראות המועצה וכלליה גם את הוראות תקנות הפיקוח.

קיום הוראות תקנות הפיקוח

36. נפסל משלוח תוצרת הלול על פי ההזמנה, אם על-ידי המועצה ואם על-ידי מבקר על פי תקנות הפיקוח, רשאית המועצה להחזיר את המשלוח לקבלן המורשה שסיפקו, וכן לנהוג לגביו כמפורט בזה:

פסילת משלוח

(1) היה המשלוח ביצי מאכל – להעבירו לאיסום או למפעל הקפאה;

(2) היה המשלוח ביצי דגירה – למכור את ביצי הדגירה כביצי מאכל;

(3) היה המשלוח אפרוחים בני-יומם – להשמידו;

(4) היה המשלוח מיועד ליצוא – לשווקו בשוק המקומי.

37. (א) הובלת תוצרת הלול על פי הזמנה תיעשה במכוניות המכוסות בכיסוי שלם ובלתי חדיר לגשם בחורף ובכיסוי אוורירי המגן בפני השמש בקיץ.

הובלה

(ב) תוצרת הלול תוגן בפני מים ושמש בזמן טעינתה להובלה ופריקתה.

38. בחדשים אפריל עד אוקטובר רשאית המועצה לדרוש מקבלן מורשה כי ביצי המאכל המוזמנות יהיו במשקל העולה בגרם אחד על המשקל התואם את סוגן על פי סעיף 16.

משקל בחדשי קיץ

39. (א) רשאית המועצה לפסול תוצרת הלול המיועדת להישלח על פי הזמנה עוד בהיותה במחסנו של קבלן מורשה.

התאמה להזמנה

(ב) לא תפסול המועצה משלוח כלשהו של תוצרת הלול, אלא על פי התוצאה הממוצעת של בדיקת 5% לפחות של התיבות שבמשלוח, כל סוג בפני עצמו; הוראה זו לא תפגע בסמכות המועצה לערוך בדיקות ללא הגבלה.

(ג) הקבלן המורשה או נציגו זכאי להיות נוכח בשעת הבדיקה.

(ד) אין בהוראות סעיף זה כדי לפטור קבלן מורשה מאחריות להתאמת המשלוח כולו למותנה בהזמנה.

40. לא יספק קבלן מורשה על פי הזמנה, תוצרת הלול שנפסלה.

אין לספק תוצרת שנפסלה

41. כל משלוח תוצרת הלול, שיישלח על-ידי קבלן מורשה על פי הזמנה, ילווה בתעודות ובמסמכים כפי שהמועצה תורה מדי פעם בפעם.

תעודות ומסמכים

42. ביצים ואפרוחים בני-יומם המיועדים ליצוא יוחסנו על-ידי קבלן מורשה במחסנו, בנפרד מביצים ואפרוחים בני-יומם שאינם מיועדים ליצוא, ואריזתם ליצוא תיעשה אצל הקבלן המורשה המספקם על פי ההזמנה אלא אם כן נעשתה האריזה אצל המגדל.

החסנה ואריזה ליצוא

43. לא יסמן אדם משלוח או תיבות תוצרת הלול ליצוא אלא על פי הוראות המועצה ובהתאם להן.

איסור סימון

**פרק ה':תעודות משלוח**

44. בפרק זה, "עוף חי" – לרבות אפרוחים בני-יומם.

הגדרה

45. לא יוביל אדם ולא יעביר ממקום למקום –

איסור הובלה בלי תעודות משלוח

(1) ביצי מאכל שלא נחתמו וסווגו בהתאם לסעיף 15 (להלן – ביצים בלתי מוחתמות) בכמות העולה על 60 ביצים המיועדות לצריכה עצמית של יחיד ובני משפחתו;

(2) עוף חי בכמות העולה על 5 עופות המיועדים לצריכה עצמית של יחיד ובני משפחתו;

(3) ביצי דגירה, לרבות ביצי דגירה בלתי פוריות;

אלא בהתאמה גמורה לפרטים הרשומים בתעודת המשלוח שהוצאה על פי כללים אלה או בהיתר שהוצא לו לפי כללי היצוא, אם הוצא, ושהוא חייב לשאתם עמו עד הגיע המשלוח ליעדו.

46. (א) המועצה תכין פנקסים של טפסי תעודות משלוח בהתאם לסוגי המשלוחים; נוסח התעודות ומספר עותקיהן ייקבעו בידי המועצה מפעם לפעם.

פנקסי תעודות המשלוח

(ב) התעודות יהיו ממוספרות בדפוס ומראש במספר שוטף.

(ג) המועצה תמסור פנקסים של טפסי תעודות המשלוח המוחתמים בחותמת המועצה למגדלים במישרין או לקבלנים המורשים כפי שהמועצה תקבע מפעם לפעם לשיווק ביצי מאכל, בשר עוף וביצי דגירה, פרט לאמור בסעיף קטן (ד).

(ד) מגדלי פרגיות והודנים יהיו רשאים לקבל במשרדי המועצה תעודות משלוח המיועדות לפרגיות והודנים; בעלי מדגרות יהיו רשאים לקבל במשרדי המועצה שלושה פנקסים של טפסי תעודות משלוח המיועדות לאפרוחים בני-יומם, פנקס נוסף יימסר לבעל מדגרה רק כנגד החזרת פנקס קודם לאחר סיום השימוש בו.

(ה) קבלן מורשה בעל מדגרה ומגדל המקבלים פנקסים של טפסי תעודת משלוח על פי סעיף קטן (ג) או (ד) ישלמו למועצה סכום לכיסוי הוצאות הדפסת והכנת הפנקסים כפי שהמועצה תקבע מפעם לפעם.

(ו) קבלן מורשה ימסור לכל מגדל הצמוד אליו בשיווק תוצרתו, כנגד קבלה לפי דוגמה ובמספר עתקים כפי שייקבע בידי המועצה מפעם לפעם, פנקסים של טפסי תעודות משלוח לפי הצורך והוא רשאי לגבות מהמגדל את הסכום שהקבלן המורשה שילם למועצה כאמור בסעיף קטן (ה), למעט לגבי מגדל שקיבל פנקסים כאמור במישרין מאת המועצה.

(ז) קבלן מורשה ינהל ספר מסירת פנקסים של טפסי תעודות משלוח למגדלים לפי דוגמה ובמספר עתקים כפי שייקבעו בידי המועצה מפעם לפעם; קבלן מורשה יעביר למועצה כל חודש, בין ה-1 וה-15 בו, את הדפים המקוריים של הספר האמור המתייחסים למסירת הפנקסים של ספרי תעודות משלוח בחודש החולף, בצירוף עתקי הקבלות שנחתמו בידי מגדלים על פי סעיף קטן (ו).

(ח) עם סיום השימוש בטפסי תעודות משלוח שבפנקס, יהא חייב הקבלן המורשה שקיבל אותו פנקס מאת המועצה וכן מגדל או בעל מדגרה שקיבל אותו פנקס על-פי סעיפים קטנים (ג) או (ד), להחזירו למועצה עד תום 30 יום מתאריך השימוש בטופס תעודת המשלוח האחרון שבאותו פנקס, כאשר הוא במצב המתחייב משימוש בטפסים על פי כללים אלה.

(ט) קבלן מורשה שמסר פנקס של טפסי תעודות המשלוח למגדל לא ימסור לו פנקס נוסף, אלא כנגד החזרת הפנקס הקודם לאחר סיום השימוש בו.

(י) על קבלן מורשה להחזיר למועצה, ביחד עם הדפים של ספר מסירת פנקסים על פי סעיף קטן (ז), את כל הפנקסים שהוא מקבל בחזרה מאת המגדלים עם סיום השימוש בטפסי תעודות המשלוח שבפנקס.

(יא) מגדל וכל בעל מדגרה שקיבל פנקס טפסי תעודות משלוח על פי כללים אלה יחזיק אותו אצלו, לא ימסור אותו לאחר ויעשה בו שימוש אך ורק לפי הוראות כללים אלה.

47. (א) (1) בעת מסירת כל משלוח של תוצרת המפורטת בסעיף 45 למוביל, או בסמוך לכך, ימלא מגדל או בעל מדגרה, לפי הענין, באופן ברור ונכון את כל הפרטים בטופס תעודת המשלוח על כל עותקיו, כאשר העותקים ממולאים בעת ובעונה אחת באופן קריא באמצעות נייר העתקה, יחתום עליהם ויחתים עליהם את המוביל וכן ידביק המגדל במקום המיועד לכך בטופס תעודת המשלוח מדבקה שתונפק לו על-ידי המועצה, הנושאת את שמו, שם משפחתו, שם הישוב של משקו ואת מספר היצרן שלו המועצה;

מסירת תעודות משלוח למוביל ולקונה תרנגולי הודו

(2) היום והחודש של המשלוח בכל טופס תעודת משלוח, וכן כמות הכלובים לגבי משלוח עופות, יירשמו גם במלים.

(ב) המגדל או בעל מדגרה, לפי הענין, ימסור למוביל ארבעה עתקים ממולאים וחתומים כאמור ואת העותק המסומן "מיועד למגדל" או מיועד לבעל מדגרה, לפי הענין, ישאיר בפנקס כשהוא בלתי נתלש ממנו.

(ג) במקרה של מכירת תרנגולי הודו במכרז של המועצה, ימסור המגדל את תרנגולי ההודו נשוא המכרז ישר לקונה, ימלא בעת המסירה או בסמוך לכך את טפסי תעודות המשלוח כאמור בסעיף קטן (א) אך יחתים עליהם את הקונה, וימסור לקונה שני עותקים, זה המסומן "מיועד לקונה" ואת זה המסומן "מיועד לבקורת בדרכים", ואילו את העותק המסומן "מיועד למגדל" ישאיר בפנקס כשהוא בלתי נתלש; את שאר העותקים יעביר המגדל לקבלן המורשה שאליו הוא צמוד בשיווק תרנגולי הודו.

(ד) במכירת תרנגולי הודו על ידי מגדלים לקבלן מורשה שאליו הוא צמוד בשיווק תרנגולי הודו, ישאיר המגדל בפנקס תעודות משלוח את הטופס המסומן "מיועד לקונה במכרז" כשהוא בלתי נתלש.

(ה) בעת מסירת משלוח של חומר רביה המיועד ליצוא יצרף בעל מדגרה לתעודת המשלוח שהוא מוסר למוביל כאמור בסעיף קטן (ב), העתק צילומי של ההיתר שהוציאה המועצה ליצוא אותו משלוח על-פי כללי היצוא, או יציין על גבי תעודת המשלוח, באופן שיורה לו המנהל מזמן לזמן, את קיומו של היתר כאמור.

48. נעצר המוביל של התוצרת או קונה תרנגולי הודו שנמכרו במכרז של המועצה על ידי מבקר מטעם המועצה, חייב הוא להמציא לו את כל הפרטים הנדרשים על ידיו ולמסור לו את העותק של תעודת המשלוח המסומן "מיועד לביקורת בדרכים", ואם התוצרת מיועדת ליצוא – את העתק ההיתר האמור בסעיף 47(ה).

ביקורת בדרכים

49. (א) קבלן מורשה המקבל משלוח של תוצרת המפורטת בסעיף 45 מבלי שנמסרו לו יחד עם המשלוח עותקים של תעודת המשלוח כדרוש על פי כללים אלה, יודיע על כך מיד למועצה וימסור לה על הפרטים המתייחסים לאותו משלוח בטופס שייקבע מפעם לפעם בידי המועצה.

מסירת תעודות משלוח לקבלן מורשה

(ב) המוביל ימסור לקבלן המורשה ביחד עם המשלוח את כל העותקים של תעודת המשלוח שהוא קיבל מהמגדל לגבי אותו משלוח והקבלן המורשה יחתום במקום המיועד לכך על כל העותקים.

(ג) קבלן מורשה יחזיר מיד למגדל את העותק המסומן "מיועד להחזרה למגדל", יעביר מיד למועצה את העותק המסומן "מיועד למועצה לענף הלול", כולל העותק המסומן "מיועד לפיקוח בדרכים" אם לא נלקח ממנו אותו טופס על ידי מבקר בדרכים, וישמור בידיו את העותק המסומן "מיועד לקבלן מורשה".

49א. (א) מוביל של אפרוחים בני-יומם ימסור למגדל, ביחד עם המשלוח, את העותק המיועד למגדל של תעודת המשלוח שהוא קיבל מבעל מדגרה לגבי אותו משלוח, והמגדל יחתום על כל עותקי תעודות המשלוח.

מסירת תעודות משלוח של אפרוחים בני-יומם

(ב) מוביל של אפרוחים בני-יומם יחזיר מיד לבעל מדגרה את כל עותקי תעודת המשלוח, למעט העותק שנשאר בידי המגדל.

(ג) בעל מדגרה יעביר מיד למועצה את העותק המסומן "מיועד למועצה לענף הלול" כולל העותק המסומן "מיועד לפיקוח בדרכים" אם לא נלקח ממנו אותו טופס על ידי מבקר בדרכים וישמור בידיו את העותק המסומן "מיועד לבעל מדגרה".

50. (א) לא ייעשה שימוש בתעודת משלוח יותר מפעם אחת ולא ייעשה תיקון בפרטים שמולאו בה;

איסור שימוש פעמיים ואיסור תיקון

(ב) נתגלה צורך לתקן פרט בתעודת משלוח, תבוטל התעודה על ידי כתיבת המלה "מבוטל" באותיות גדולות על כל עותקיה, ותוכן תעודת משלוח חדשה;
אם כבר נתלשה התעודה בשעת גילוי הצורך בתיקונה, יוצמדו מחדש העותקים של התעודה המבוטלת לפנקס תעודות המשלוח במקומה בהתאם למספרה השוטף.

51. כל המחזיק בידיו תעודות משלוח או היתר ליצוא חומר רביה, יציגן למועצה או למבקר לפי דרישתם הראשונה.

המצאה לביקורת

52. קבלן מורשה ומגדל ובעל מדגרה שקיבלו פנקסי תעודות משלוח יחזירום למועצה לפי דרישתה הראשונה.

החזרת פנקסים למועצה

**פרק ו':סימון בשר עוף**

53. לא יסמן אדם בשר עוף במלה עופכן או בסמל המופיעים בתוספת השניה או בשניהם, אלא על פי היתר בכתב מאת המועצה ולפי תנאי ההיתר.

איסור שימוש במלה עופכן

54. המועצה תתיר לסמן בשר עוף כאמור בסעיף 53 לאחר שהוגשה לה בקשה על-ידי מבקש המפעיל מיתקן המשמש לשחיטת עופות ולמריטה, ניקוי, צינון, קירור והקפאה של בשר עוף (להלן – משחטה) אשר הוכיח, להנחת דעתה, כי קויימו כל אלה:

היתר לסימון

(1) המשחטה נמצאת בפיקוחו הקבוע של השירות הוטרינרי של משרד החקלאות וממלאת אחר כל דרישות השירות;

(2) המשחטה מצויידת בציוד חדיש ומתאים לעיבוד בשר עוף;

(3) המשחטה מצויידת במיתקנים מתאימים לצינון, קירור והקפאה לרבות מיתקנים לכל אחד מאלה:

(א) להקפאה בטמפרטורה של 40 מעלות צלזיוס מתחת לאפס;

(ב) להחסנת בשר עוף קפוא בטמפרטורה של 18 מעלות צלזיוס מתחת לאפס;

(ג) לקירור ולצינון בשר עוף בטמפרטורה של 4 מעלות צלזיוס מתחת לאפס;

(ד) לייצור פתיתי קרח;

(4) המשחטה מצויידת באמצעי תובלה להובלה ולחלוקה של בשר עוף בתנאים נאותים מבחינה תברואית להנחת דעתו של מנהל השירותים הוטרינריים או מי שהוסמך על ידיו ומבחינת קירורו של בשר העוף;

(5) הפעלת המשחטה ואופן ביצוע הליכי הייצור מותאמים לייצור ממוכן בכמויות, באופן שנתקיימו שניים אלה:

(א) שאין מבצעים במשחטה כל טיפול בעופות או בבשר עוף ליחידים;

(ב) שאין גישה למקומות הייצור לציבור, לרבות לקוחות.

55. בעל היתר לא יסמן בשר עוף אלא אם קויימו כל אלה:

תנאי ההיתר

(1) העופות מהם מיוצר בשר העוף מסופקים למשחטה ישירות מלולו של מגדל עופות;

(2) בשר העוף מכיל את כל חלקי העוף, מרוטים ונקיים, ללא חלקי פנים בלתי אכילים וללא ראשים; בשר העוף יכול שיכיל את הרגליים, הכבד והקורקבן – בתנאי כי הרגליים יהיו קצוצות צפרניים והקורקבן יהיה פתוח ומנוקה;

(3) בשר העוף יהיה ארוז בשקיות ניילון, שקית נפרדת לכל עוף ואם מצורפים הכבד והקורקבן ייארזו אלה בשקית ניילון נפרדת המחוברת לשקית של בשר העוף;

(4) התנאים שנקבעו על-ידי המועצה מדי פעם בפעם לגבי אופן השימוש בסימן.

56. המועצה רשאית לבטל היתר לסמן בשר עוף אם הפר בעל ההיתר תנאי מתנאיו, כלל מכללי המועצה, הוראה מהוראותיה או אם לא מתקיימת עוד דרישה הכלולה בסעיף 54.

ביטול היתר

**פרק ז':שונות**

57. בטלים:
סעיפים 4 עד 6, 8 עד 12, 16 עד 20, 21(ב) עד 24 ו-28 עד 31 לכללי המועצה לענף הלול (הסדרת ייצור ושיווק), תשכ"ד-1964;
סעיפים 6 עד 11 לכללי המועצה לענף הלול (הסדרת ייצור ושיווק), תשכ"ה-1964;
סעיף 1 לכללי המועצה לענף הלול (הסדרת ייצור ושיווק) (תיקון), תשכ"ו-1966;
סעיפים 10, 11 ו-13 עד 35 לכללי המועצה לענף הלול (הסדרת ייצור ושיווק), תשכ"ז-1967.

ביטול

58. אין בכללים אלה כדי לגרוע מהוראות כל דין אחר.

שמירת דינים

58א. המועצה אוצלת בזה לועד הפועל את סמכויותיה על פי כללים אלה.

אצילת סמכות

59. (בוטל)

**תוספת ראשונה**

(סעיף 12)

נוסח ההודעה

[סעיף זה מכיל טבלה או תמונה - לחצו לצפיה](https://www.nevo.co.il/laws/#/62421cbd0cc93d73957e3c6c/clause/62a06344bf3f6a7ba58bf9dc)

**תוספת שניה**

(סעיף 53)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/62421cbd0cc93d73957e3c6c/clause/6242a8660cc93d73957e4089)

|  |  |  |  |  |  |
| --- | --- | --- | --- | --- | --- |
|  | יעקב דורון  יושב ראש המועצה לענף הלול |  |  |  |  |
|  |  |  | זאב שרף  שר המסחר והתעשיה |  | חיים גבתי  שר החקלאות |