תקנות המועצה לענף הלול (כללים בדבר הטלת היטלים על תוצרת הלול), תש"ס-2000

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | היטלים | סעיף 2 |
| [Go](#h3) | גבייה | סעיף 3 |
| [Go](#h4) | רישום | סעיף 4 |
| [Go](#h5) | שמירת דינים | סעיף 5 |
| [Go](#h6) | אצילת סמכויות | סעיף 6 |
| [Go](#h7) | ביטול | סעיף 7 |

תקנות המועצה לענף הלול (כללים בדבר הטלת היטלים על תוצרת הלול), תש"ס-2000

בתוקף סמכותה לפי סעיפים 3, 50, 70 ו-73(ב) לחוק המועצה לענף הלול (ייצור ושיווק), התשכ"ד-1963 (להלן – החוק), ובאישור שר האוצר לפי סעיף 30 לחוק יסודות התקציב, התשמ"ה-1985, קובעת המועצה לענף הלול כללים אלה:

1. בכללים אלה –

הגדרות

"ביצי מאכל" – ביצי תרנגולת בקליפה שאינן ביצי דגירה;

"גזעים כבדים" – אפרוחים, תרנגולים וביצים שאינם מגזעים קלים;

"גזעים קלים" – אפרוחים, תרנגולים וביצים מגזע לגהורן, גזע ניו המפשייר, גזע רד, וביצי דגירה שהטילו תרנגולות מגזע לגהורן, גזע ניו המפשייר, גזע רד, או שהטילו תרנגולות מכל הצלבה שבין גזע לגהורן, גזע ניו המפשייר או גזע רד;

"האזור" – כהגדרתו בחוק להארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), התשכ"ח-1967;

"המועצה" – המועצה לענף הלול שהוקמה על פי סעיף 2 לחוק;

"יצוא מישראל" – יצוא שלגביו נמסר למועצה רשימון יצוא שהוציא אגף המכס ומע"מ במשרד האוצר;

"מטילות" – תרנגולות שגילן מעל חמישה חודשים;

"עופות" – תרנגולים, אווזים, ברווזים, ברברים, מולרדים ותרנגולי הודו, מכל גזע, מין וגיל;

"פטמים" – תרנגולים ותרנגולות שגילם אינו עולה על חמישה חודשים;

"קילוגרם" – לפי משקל חי, למעט לענין כבד;

"שיווק" – העברה לאחר בכל דרך מדרכי ההעברה למעט לשם ייצוא מישראל.

2. נוטל בזה היטל שישלם כל מגדל של תוצרת לול, בסכומים המפורטים להלן:

היטלים

(1) 1.52 אגורות לכל ביצת מאכל ששווקה;

(2) 6.11 אגורות לכל קילוגרם של פטמים ששווקו בישראל;

(3) 2.20 אגורות לכל קילוגרם של פטמים שיוצאו מישראל;

(4) 3.70 אגורות לכל קילוגרם של ברווזים, ברברים ומטילות ששווקו;

(5) 4.50 אגורות לכל קילוגרם של תרנגולי הודו ששווקו;

(6) 4.40 אגורות לכל ביצת דגירה מגזעים כבדים שהוכנסה למדגרה, למעט ביצי דגירה של ברווזים ושל תרנגולי הודו;

(7) 0.28 אגורות לכל ביצת דגירה את אפרוח מגזעים כבדים או קלים שיוצאו מישראל;

(8) 4.81 אגורות לכל ביצת דגירה מגזעים קלים שהוכנסה למדגרה ולמעט ביצי דגירה של ברווזים ושל תרנגולי הודו;

(9) 11 אגורות לכל ביצת דגירה של תרנגולי הודו שהוכנסה למדגרה;

(10) 0.60 אגורות לכל ביצת דגירה של תרנגולי הודו שיוצאה מישראל;

(11) (נמחקה)

(12) (נמחקה)

(13) 5.6 אגורות לכל אפרוח מגזע כבד של תרנגולות הנמסר על ידי מדגרה, לרבות לאפרוחים שהודגרו בעבור מגדל לצורכי משקו הוא;

(14) 30 אגורות לכל אפרוחה מגזע קל של תרנגולות הנמסרת על ידי מדגרה, לרבות הדגרה של מגדל לצורכי משקו הוא, ולמעט אפרוחות כאמור שיוצאו מישראל או שסיפק קבלן מורשה לאזור;

(15) 20 אגורות לכל אפרוח או אפרוחה לרביה מגזע קל או כבד הנמסרים על ידי מדגרה, לרבות הדגרה של מגדל לצורכי משקו הוא, ולמעט אפרוחים כאמור שיוצאו מישראל או שסיפק קבלן מורשה לאזור.

(16) 30 אגורות לכל אפרוח של תרנגולי הודו הנמסר על ידי המדגרה, לרבות הדגרה של מגדל לצורכי משקו הוא, ולמעט אפרוחים כאמור שיוצאו מישראל או שסיפק קבלן מורשה לאזור.

(17) 40 אגורות לכל אפרוח או אפרוחה לרבייה של תרנגולי הודו הנמסרים על ידי מדגרה, לרבות הדגרה של מגדל לצורכי משקו הוא, ולמעט אפרוחים כאמור שיוצאו מישראל או שסיפק קבלן מורשה לאזור;

(18) 114 אגורות לכל תרנגולת מגזע קל שגילה עד 120 ימים הנמסרת למגדל עופות להטלה.

3. (א) ההיטלים לגבי התוצרת המפורטת בסעיף 2(1) עד (10) ו-(18) ייגבו מאת המגדל החייב בהם על ידי הקבלן המורשה המקבל את תוצרת הלול של אותו מגדל לשיווק.

גבייה

(ב) ההיטלים לגבי התוצרת בסעיף 2(13) עד (17) ייגבו מאת המגדל החייב בהם על ידי הקבלן המורשה שמכר למגדל את האפרוחים.

(ג) המועצה תודיע לקבלנים המורשים את סכום ההיטלים שעליהם לגבות מאת המגדלים והקבלנים המורשים יעבירו את ההיטלים למועצה מדי חודש; אין בהסדר זה כדי לפגוע בדרכי גביה אחרות.

(ד) המועצה רשאית לנכות מכל סכום המגיע ממנה לקבלן מורשה, את סכום ההיטלים אשר על הקבלן המורשה לגבות לפי כללים אלה.

(ה) הקבלן המורשה רשאי לנכות מכל סכום המגיע ממנו למגדל בעד תוצרת הלול את ההיטל המוטל על המגדל לפי כללים אלה.

(ו) על אף האמור בסעיף זה רשאית המועצה לגבות היטלים המוטלים לפי סעיף 2 מאת המגדל במישרין.

4. קבלן מורשה ינהל רישום וימסור למועצה דין וחשבון נכון ומדויק לענין –

רישום

(1) גביית היטלים בהתאם לסעיף 3, כפי שהמועצה תורה מזמן לזמן;

(2) כספי הטבות –

(א) שהמועצה מעבירה לו בשביל המגדלים הצמודים אליו בשיווק תוצרת הלול;

(ב) ששילם למגדלים כאמור.

5. אין בכללים אלה כדי לגרוע מכוחו של דין אחר.

שמירת דינים

6. המועצה אוצלת בזה לועד הפועל של המועצה את סמכויותיה לפי כללים אלה.

אצילת סמכויות

7. כללי המועצה לענף הלול (ייצור ושיווק) (הטלת היטלים על תוצרת הלול), התשנ"ז-1997 – בטלים.

ביטול

|  |  |  |  |  |  |
| --- | --- | --- | --- | --- | --- |
|  | גיורא מסד  יושב ראש המועצה לענף הלול |  |  |  |  |
|  |  | אברהם (בייגה) שוחט  שר האוצר ממלא מקום שר התעשיה והמסחר |  | אהוד ברק  ראש הממשלה וממלא מקום שרהחקלאות ופיתוח הכפר |  |