תקנות הנוער (טיפול והשגחה) (סדרי דין), תשל"א-1970

תוכן ענינים

|  |  |  |
| --- | --- | --- |
| [Go](#h1) | תחולת תקנות סדר הדין האזרחי התשע"ט-2018 | סעיף 1 |
| [Go](#h2) | עקרון יסוד | סעיף 1א |
| [Go](#h3) | סדר דין | סעיף 1ב |
| [Go](#h4) | מקום הגשת בקשה | סעיף 2 |
| [Go](#h5) | טופס בקשה | סעיף 3 |
| [Go](#h6) | המשיבים בבקשה | סעיף 4 |
| [Go](#h7) | המצאה לאפוטרופוס לדין | סעיף 4א |
| [Go](#h8) | ציון קיומו של צו | סעיף 4ב |
| [Go](#h9) | תשובה לבקשה בכתב | סעיף 4ג |
| [Go](#h10) | אי התייצבות המשיבים | סעיף 5 |
| [Go](#h11) | הודאת המשיבים | סעיף 6 |
| [Go](#h12) | תסקיר עובד סוציאלי לחוק הנוער ושמיעת הצעות וטענות | סעיף 7 |
| [Go](#h13) | תצהיר | סעיף 7א |
| [Go](#h14) | דיון בדלתיים סגורות | סעיף 8 |
| [Go](#h15) | נוכחות בעת עדות קטין ושמיעת קטין | סעיף 9 |
| [Go](#h16) | הוצאה לפועל | סעיף 10 |
| [Go](#h17) | מסירה | סעיף 11 |
| [Go](#h18) | מועד הגשת ערעור | סעיף 11א |
| [Go](#h19) | דיון בערעור | סעיף 11ב |
| [Go](#h20) | מסמכים בערעור | סעיף 12 |
| [Go](#h21) | תשובה בכתב לערעור | סעיף 12א |
| [Go](#h22) | הבאת ראיות נוספות | סעיף 12ב |
| [Go](#h23) | ערעור שאינו בהתאם להוראות | סעיף 13 |
| [Go](#h24) | הטלת הוצאות | סעיף 13א |
| [Go](#h25) | אי קיום תקנות | סעיף 14 |
| [Go](#h26) | ביטול | סעיף 15 |
| [Go](#h27) | השם | סעיף 16 |
| [Go](#h28) | תוספת |

תקנות הנוער (טיפול והשגחה) (סדרי דין), תשל"א-1970

בתוקף סמכויותי לפי סעיף 30 לחוק הנוער (טיפול והשגחה), תש"ך-1960 (להלן – החוק), וסעיף 109 לחוק בתי המשפט [נוסח משולב], התשמ"ד-1984, ובתוקף שאר הסמכויות הנתונות לי לפי כל דין, אני מתקין תקנות אלה:

1. בדיון בבית משפט בעניינים לפי החוק, יחולו תקנות סדר הדין האזרחי, התשע"ט-2018 (להלן – תקנות סדר הדין האזרחי), המפורטות להלן, בשינויים המחויבים לפי העניין: 1 עד 3(א), 4, 29 רישה, 30, 32, 40(א), 46, 47, 49(ח), 50(1) – לעניין האסמכתאות ולעניין תצהיר בכפוף לתקנה 7א, (4), ו-(6), 51, 55, 64(ב), 67(א), 67(ג), 68 עד 74, 76, 77, 83 עד 86, 88 עד 91, 129, 132, 133, 134(א)(1) ו-(2), 136, 140(ב) ו-(ג), 144 עד 145(ג), 146, 148 עד 150, 156, 158 עד 174, 175א(א) עד (ו), 176 עד 178, 179(א).

תחולת תקנות סדר הדין האזרחי התשע"ט-2018

1א. בהליך לפי החוק, ישקול בית המשפט את טובתו של הילד ובכלל זה את מכלול זכויותיו, צרכיו והאינטרסים שלו, וכן את רצונו בהתחשב בגילו ובכשריו המתפתחים.

עקרון יסוד

1ב. בכל עניין של סדרי דין שאין עליו הוראה אחרת לפי תקנות 2 עד 16, ינהג בית המשפט בדרך הנראית לו הטובה ביותר לעשיית משפט צדק.

סדר דין

2. בקשה לבית משפט לפי סעיף 3 לחוק (להלן – בקשה) תוגש לבית המשפט שבאזור שיפוטו מתגורר הקטין או נמצא בו אותה שעה או לבית המשפט שבאיזור שיפוטו מתגורר האחראי על הקטין או נמצא בו אותה שעה; אולם רשאי עובד סוציאלי לפי החוק (להלן בתקנות אלה – עובד סוציאלי לחוק הנוער) להגיש את הבקשה לבית משפט אחר אם, לדעתו, יהיה זה לטובת הקטין שאותו בית משפט ידון בבקשה.

מקום הגשת בקשה

3. (א) בקשה תהא ערוכה לפי טופס 1 שבתוספת ותוגש לבית המשפט במספר העתקים מספיק בשביל בית המשפט וכל המשיבים; בית המשפט רשאי להורות למבקש להגיש העתקים נוספים של הבקשה.

טופס בקשה

(ב) לבקשה תצורף הזמנה לדין בעד כל אחד מן המשיבים, שתהא ערוכה לפי טופס 2 שבתוספת.

(ג) בית המשפט ישלח לכל אחד מהמשיבים העתק הבקשה על נספחיה בצירוף ההזמנה לדין; אולם רשאי בית המשפט להורות שהבקשה או נספחיה או חלק מהם לא יצורפו להזמנה לדין שתישלח למשיבים או לחלק מהם.

4. (א) האחראי על הקטין יהיה המשיב בבקשה; הקטין לא יהיה משיב בבקשה אלא אם לדעת עובד סוציאלי לחוק הנוער הוא מסוגל לכאורה להבין את הענין וטובתו מחייבת זאת.

המשיבים בבקשה

(ב) בית המשפט רשאי להורות כי הקטין יהיה המשיב בבקשה אם נראה לבית המשפט כי הדבר דרוש לצורך ההכרעה בענין.

(ג) היה קטין משיב יומצאו לו כתבי בית-דין אישית זולת אם הורה בית המשפט אחרת.

(ד) אם לא נמצא אחראי על הקטין, או האחראי על הקטין הוא פסול דין או אדם הזקוק לאפוטרופסות, יצויין הדבר בבקשה ובית המשפט יהיה רשאי לשמוע את הבקשה ללא משיב או למנות אפוטרופוס לדין להיות משיב.

4א. מונה לקטין אפוטרופוס לדין, יומצאו לו כתבי בית-דין.

המצאה לאפוטרופוס לדין

4ב. בכל הליך שיוגש לבית המשפט, יציין המבקש אם קיים צו בתוקף בעניינו של הקטין במועד הגשת הבקשה או שהיה צו כאמור בסמוך לפני כן, ויציין מהי מהות הצו ומה מועד פקיעתו.

ציון קיומו של צו

4ג. הוגשה תשובה לבקשה בכתב במועד שהורה עליו בית המשפט; בתשובתו יפרט המשיב את טיעוניו כולל אסמכתאות ויצרף לה תצהיר לשם אימות העובדות שביסוד התשובה.

תשובה לבקשה בכתב

5. רשאי בית המשפט לדון ולהחליט בבקשה אף אם לא התייצבו המשיבים, ובלבד שנוכח בית המשפט שהוזמנו כדין.

אי התייצבות המשיבים

6. (א) בית המשפט יסביר למשיבים את מהות הבקשה וישאל אם הם מודים בעובדות המפורטות בה.

הודאת המשיבים

(ב) הודו המשיבים בעובדות המפורטות בבקשה, רשאי בית המשפט להחליט אם הקטין הוא נזקק.

(ג) לא הודו המשיבים בעובדות המפורטות בבקשה או בחלק מהן, יחליט בית המשפט על סדר הבאת הראיות ושמיעת הטענות.

7. (א) נוכח בית המשפט כי הקטין הוא נזקק, יורה לעובד סוציאלי לחוק הנוער להגיש תסקיר הנוגע גם לדרכי הטיפול תוך מועד שיקבע.

תסקיר עובד סוציאלי לחוק הנוער ושמיעת הצעות וטענות

(ב) הוגש תסקיר עובד סוציאלי לחוק הנוער, בין שנמסרו העתקים ממנו למשיבים או לחלק מהם ובין שלא, ישמע בית המשפט את טענותיהם והצעותיהם של בעלי הדין וכן של הקטין אם בית המשפט לא השתמש לגביו בסמכויותיו לפי סעיף 9 לחוק.

7א. הוגשה בקשה בכתב שלא לוותה בתסקיר עובד סוציאלי לחוק הנוער, יצורף לבקשה תצהיר לשם אימות העובדות שביסודה לפי תקנה 50(1) לתקנות סדר הדין האזרחי.

תצהיר

8. הדיון יהיה בדלתיים סגורות ולא יהיה נוכח בשעת הדיון אלא מי שבית המשפט הרשהו להיות נוכח.

דיון בדלתיים סגורות

9. (א) בית המשפט רשאי להורות כי לא יהיו נוכחים בשעת שמיעת הקטין אלא מי שבית המשפט הרשהו להיות נוכח; בית המשפט יערוך תרשומת של הדברים שהשמיע הקטין.

נוכחות בעת עדות קטין ושמיעת קטין

(ב) דברים שהשמיע קטין כאמור בתקנת משנה (א) יהיו חסויים בפני כל אדם, למעט בית משפט שלערעור או מי שבית המשפט הרשהו להיות נוכח בשעת שמיעת הקטין; ואולם בית המשפט רשאי להחליט על גילוי הדברים שהשמיע הקטין, כולם או חלקם, אם הקטין הסכים לגילוי ובית המשפט מצא כי יהיה בגילוי כדי לקדם את טובת הקטין וכן רשאי הוא נוסף על אמור, לגלות את הדברים לעובד סוציאלי לחוק הנוער במקרים שמהם עולה חשש כי נעברה או עומדת להתבצע עבירה בקטין בנסיבות שבהן חלה חובת דיווח לפי סעיף 368ד לחוק העונשין, התשל"ז-1977.

10. החלטה שנתן בית המשפט על פי החוק ניתנת להוצאה לפועל גם אם לא הומצאה לבעלי הדין, זולת אם החליט בית המשפט אחרת.

הוצאה לפועל

11. כל כתב בי-דין שיש להמציאו על פי תקנות אלה או על פי תקנות סדר הדין האזרחי יכול שהמצאתו תיעשה על ידי עובד סוציאלי לחוק הנוער.

מסירה

11א. המועד להגשת ערעור על החלטה של בית המשפט לנוער או להגשת בקשת רשות ערעור על החלטת בית המשפט המחוזי, הוא שלושים ימים מיום שהומצאה.

מועד הגשת ערעור

11ב. (א) תקנה 138 לתקנות סדר הדין האזרחי תחול בשינויים המחויבים.

דיון בערעור

(ב) על אף האמור בתקנת משנה (א), סבר בית המשפט שלערעור כי לערעור אין סיכוי להתקבל, רשאי הוא, מטעמים מיוחדים, לדחות את הערעור בלא צורך בתשובה.

12. (א) ערעור על החלטת בית המשפט לפי החוק יוגש במסירת עותק אחד של כתב ערעור לבית המשפט שלערעור בצירוף העתקים נוספים כמספר המשיבים.

מסמכים בערעור

(ב) לכתב הערעור יצורפו העתק אחד של ההחלטה שעליה מערערים בשביל בית המשפט שלערעור כשהוא מאושר בידי הרשם או המזכיר הראשי של בית המשפט המקורי, והעתקים נוספים, מאושרים כאמור או בידי עורך דין או היועץ המשפטי לממשלה או בא כוחו, כמספר המשיבים.

(ב1) לכתב הערעור יצורפו העתקי מסמכים שהמערער מבקש להסתמך עליהם, שהוגשו והתקבלו כדין בערכאה הקודמת.

(ג) העתק של כתב הערעור בצירוף העתק ההחלטה שעליה מערערים יומצאו לכל אחד מן המשיבים ולאפוטרופוס לדין, אם מונה לקטין, זולת אם בית המשפט יורה אחרת.

(ד) היו משיבים אחדים בערעור מיוצגים על ידי עורך דין אחד, די בהעתק אחד מן המסמכים האמורים בתקנת משנה (ג) בשביל כל המשיבים.

12א. (א) הורה בית המשפט על הגשת תשובה בכתב לערעור או לבקשת רשות ערעור, כאמור בתקנה 11ב, התשובה תוגש בתוך שלושים ימים מיום המצאת ההחלטה, או במועד מוקדם יותר שיורה עליו בית המשפט.

תשובה בכתב לערעור

(ב) לתשובה יצורפו העתקי המסמכים שהמשיב מבקש להסתמך עליהם, שהוגשו והתקבלו כדין בערכאה הקודמת, זולת המסמכים שצורפו לערעור.

12ב. התיר בית המשפט שלערעור הבאת ראיות נוספות כאמור בתקנה 144 לתקנות סדר הדין האזרחי, יכול הוא עצמו לגבותן, אם בעל פה, אם בתצהיר ואם בדרך אחרת, או להורות לבית משפט אחר לגבותן ולשלחן אליו.

הבאת ראיות נוספות

13. ערעור שאינו ממלא אחר הוראה של תקנות אלה לא יקובל לרישום; אולם המערער רשאי לדרוש ששופט בית המשפט שלערעור יחליט בשאלה אם הערעור ממלא או אינו ממלא אחר הוראות תקנות אלה או התקנות הכלליות כאמור.

ערעור שאינו בהתאם להוראות

13א. בית המשפט רשאי בתום הדיון בכל הליך לחייב בעל דין בתשלום שכר טרחת עורך דין או בהוצאות משפט לטובת בעל הדין אחר, בשים לב, בין השאר, לשימוש לרעה בהליכי משפט על ידי מי מבעלי הדין.

הטלת הוצאות

14. אי קיום תקנות אלה או תקנות סדר הדין האזרחי החלות כאמור בתקנה 1 אינו פוסל שום הליך לפי החוק.

אי קיום תקנות

15. תקנות הנוער (טיפול והשגחה) (סדרי דין), תשכ"ב-1962 – בטלות.

ביטול

16. לתקנות אלה ייקרא "תקנות הנוער (טיפול והשגחה) (סדרי דין), תשל"א-1970".

השם

**תוספת**

טופס 1 (תקנה 3)
[בקשה בדבר קטין נזקק](https://www.nevo.co.il/lawattachments/632ab6b965d78406408ab73f/ebe2f3bd-f962-4346-99da-6f2048a68c16.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/632ab6b965d78406408ab73f/clause/632ab95765d78406408ab7fe)

1. דע כי הוגשה ע"י המבקש בקשה בבית משפט זה בענינך/בענין הקטין\*  \_\_\_\_\_\_\_\_\_\_.

2\*\*. אתה מצויין בבקשה כאחראי על הקטין האמור.

3. הנך מוזמן בזה להתייצב בבית המשפט ביום \_\_\_\_\_\_\_\_\_\_ בשעה \_\_\_\_\_\_\_\_\_\_ ולהשיב על הבקשה.

4. הנך רשאי להזמין עדים ולחקרם, לטעון טענות ולהציע הצעות בדבר הבקשה והקטין הנ"ל.

5. העתק הבקשה על נספחיה מצורף בזה.

[סעיף זה מכיל טבלה או תמונה - לחצו לצפיה](https://www.nevo.co.il/laws/#/632ab6b965d78406408ab73f/clause/632abac165d78406408ab828)

|  |  |  |  |  |  |
| --- | --- | --- | --- | --- | --- |
|  | יעקב ש' שפירא  שר המשפטים |  |  |  |  |
|  |  |  |  |  |  |