תקנות הנזיקין האזרחיים (אחריות המדינה) (הודעה בכתב על נזק), תשס"ג-2003

תוכן ענינים

|  |  |  |
| --- | --- | --- |
| [Go](#h1) | טופס ההודעה | סעיף 1 |
| [Go](#h2) | פרטים מלאים | סעיף 2 |
| [Go](#h3) | משלוח אישור הודעה או דרישה | סעיף 3 |
| [Go](#h4) | משלוח הטופס | סעיף 4 |
| [Go](#h5) | תחילה | סעיף 5 |
| [Go](#h6) | תוספת |

תקנות הנזיקין האזרחיים (אחריות המדינה) (הודעה בכתב על נזק), תשס"ג-2003

בתוקף סמכותי לפי סעיף 5א(2)(א) ו-(6) לחוק הנזיקין האזרחיים (אחריות המדינה), התשי"ב-1952 (להלן – החוק), בהתייעצות עם שר המשפטים, ובאישור ועדת החוקה חוק ומשפט של הכנסת, אני מתקין תקנות אלה:

1. הודעה בכתב כמשמעה בסעיף 5א(2) לחוק (להלן – ההודעה) תינתן לפי הטופס שבתוספת, שיהיה בשפה העברית ובשפה הערבית (להלן – הטופס).

טופס ההודעה

2. (א) נותן ההודעה לפי סעיף 5א(2)(א) או (ג) לחוק, לפי הענין (להלן – נותן ההודעה), חייב למלא את הפרטים כנדרש בטופס.

פרטים מלאים

(ב) על טופס שמולאו בו הפרטים הנדרשים כאמור בתקנת משנה (א), ישלח משרד הביטחון לנותן ההודעה אישור קבלה.

(ג) לא מולאו הפרטים כאמור, לא יראו במשלוח הטופס משום מתן הודעה כנדרש בסעיף 5א(2) לחוק; משרד הביטחון ישלח לנותן ההודעה הודעה על כך (להלן – הודעה דחיה).

(ד) על אף האמור בתקנת משנה (ג), רשאי משרד הביטחון, לפי שיקול דעתו, לדרוש את השלמת הפרטים החסרים בטופס (להלן – הדרישה); לא הושלמו הפרטים בתוך ארבעים וחמישה ימים מיום משלוח הדרישה, לא יראו במשלוח הטופס משום מתן הודעה כנדרש בסעיף 5א(2) לחוק.

3. אישור קבלה, הודעת דחיה או דרישה, לפי הענין, יישלחו בדואר רשום או בפקסימילה או באמצעות דואר אלקטרוני למען לתכתובת אשר צוין בטופס; אישור הדואר בדבר קבלת דבר דואר למשלוח בדואר רשום או אישור על משלוח פקסימילה או אישור הנמען כי קיבל את ההודעה לדואר האלקטרוני שמסר, לפי הענין, יהיה ראיה מכרעת למשלוח כאמור.

משלוח אישור הודעה או דרישה

4. (א) הטופס יישלח לחטיבת תביעות וביטוח, אגף היועץ המשפטי למערכת הביטחון במשרד הביטחון (בתקנות אלה – משרד הביטחון), למען המצוין בטופס, באחת מדרכים אלה:

משלוח הטופס

(1) בדואר רשום עם אישור מסירה; תאריך אישור המסירה יהיה תאריך מתן ההודעה;

(1א) בדואר אלקטרוני עם אישור מאת הנמען כי קיבל את ההודעה; תאריך אישור הנמען כאמור יהיה תאריך מתן ההודעה;

(2) בפקסימילה או במסירה אישית, ובלבד שנותן ההודעה קיבל ממשרד הביטחון אישור בדבר הגעתו למשרד, בציון מועד ההגעה (להלן – אישור מועד); המועד כאמור יהיה תאריך מתן ההודעה; אישור מועד אינו מהווה אישור קבלה כמשמעתו בתקנה 2(ב).

(ב) טופס, לרבות השלמת פרטים לפי תקנה 2(ד), שנשלח או נמסר בדרך אחרת מן האמור בתקנת משנה (א) לא יראו בו משום מתן הודעה לענין החוק.

(ג) הוגשה תובענה כמשמעה בסעיף 5א לחוק יצורפו לכתב התביעה אישור מסירה או אישור מועד וכן אישור קבלה והעתק ההודעה.

5. תחילתן של תקנות אלה שלושים ימים מיום פרסומן.

תחילה

**תוספת**

(תקנה 1)

[טופס הודעה בכתב](https://www.nevo.co.il/lawattachments/605d447489ba89e8c66b2741/66e0f443-b50d-49b7-a1f6-d97f5bca294f.doc)

|  |  |  |  |  |  |
| --- | --- | --- | --- | --- | --- |
|  | שאול מופז  שר הביטחון |  |  |  |  |
|  |  |  |  |  |  |