תקנות הסדרת הלוואות חוץ-בנקאיות (סדרי דין), תשנ"ד-1994

תוכן ענינים

|  |  |  |
| --- | --- | --- |
| [Go](#h1) | משלוח התראה | סעיף 1 |
| [Go](#h2) | בקשת לווה לאי נקיטה של הליכי הוצאה לפועל | סעיף 2 |
| [Go](#h3) | העברת ענין מן ההוצאה לפועל לבית המשפט | סעיף 3 |
| [Go](#h4) | ערעור | סעיף 4 |

תקנות הסדרת הלוואות חוץ-בנקאיות (סדרי דין), תשנ"ד-1994

בתוקף סמכותי לפי סעיפים 7(ד) ו-18 לחוק הסדרת הלוואות חוץ-בנקאיות, התשנ"ג-1993 (להלן – החוק), סעיף 108 לחוק בתי המשפט [נוסח משולב], התשמ"ד-1984, אני מתקין תקנות אלה:

1. התראה על דרישת מלווה להקדים את מועד הפרעון של יתרת ההלוואה כאמור בסעיף 7(ג) לחוק, תישלח ללווה בדואר רשום עם אישור מסירה; ואולם יראו את הלווה כמי שנמסרה לו ההתראה גם אם סירב לחתום על אישור המסירה.

משלוח התראה

2. בקשת לווה לראש הוצאה לפועל שיסרב לנקוט הליכי הוצאה לפועל כאמור בסעיף 10(א) עד (ג) לחוק, תוגש בכתב; הוראות תקנות 26 ו-27 לתקנות ההוצאה לפועל, התש"ם-1979 (להלן – תקנות ההוצל"פ) יחולו, בשינויים המחויבים, על הדיון בבקשה, ולענין זה רואים את המלווה והלווה כזוכה וחייב כמשמעותם שם.

בקשת לווה לאי נקיטה של הליכי הוצאה לפועל

3. (א) הועבר ענין לבית המשפט המוסמך לאחר שסירב ראש ההוצאה לפועל לבקשת מלווה לנקוט הליכים של הוצאה לפועל נגד לווה, כאמור בסעיף 10(ד) לחוק, יודיע ראש ההוצאה לפועל ללווה על העברת הענין כאמור.

העברת ענין מן ההוצאה לפועל לבית המשפט

(ב) משהועבר ענין לבית המשפט המוסמך כאמור בתקנת משנה (א), יושהו הליכי ההוצאה לפועל נגד הלווה, כל עוד לא החליט בית המשפט אחרת.

(ג) החליט בית המשפט שאין מקום להתערבותו לפי סעיף 9 לחוק, יימשכו ההליכים של ההוצאה לפועל, לפי בקשת המלווה, בתיק שבו הוגשה הבקשה לנקיטת הליכים.

4. הוראות תקנה 120(ג) עד (ז) לתקנות ההוצל"פ, יחולו, בשינויים המחויבים, על הגשת ערעור על החלטת ראש ההוצאה לפועל לפי סעיף 14 לחוק, ועל הדיון בערעור.

ערעור

|  |  |  |  |  |  |
| --- | --- | --- | --- | --- | --- |
|  | דוד ליבאי  שר המשפטים |  |  |  |  |
|  |  |  |  |  |  |