תקנות הסכמים קיבוציים (רישום), תשי"ז-1957

תוכן ענינים

|  |  |  |
| --- | --- | --- |
| [Go](#h1) | דרך ההגשה לרישום | סעיף 1 |
| [Go](#h2) | ההודעה | סעיף 2 |
| [Go](#h3) | פרסום מסמכים | סעיף 2א |
| [Go](#h4) | הגשה מקוונת | סעיף 2א1 |
| [Go](#h5) | הגשת טענת כשרות | סעיף 2ב |
| [Go](#h6) | מועד הרישום | סעיף 2ג |
| [Go](#h7) | אישור הרישום | סעיף 3 |
| [Go](#h8) | השם | סעיף 4 |
| [Go](#h9) | התוספת |

תקנות הסכמים קיבוציים (רישום), תשי"ז-1957

בתוקף סמכותי לפי הסעיפים 10 ו-34 לחוק הסכמים קיבוציים, תשי"ז-1957, אני מתקין תקנות אלה:

1. הסכם קיבוצי, כללים מוסכמים וכתב הצטרפות כאמור בסעיף 8 לחוק, וכן כתב שינוי, ביטול או הארכה של אלה (להלן – המסמכים) יישלחו לרישום בדואר רשום לפי מען הממונה הראשי על יחסי עבודה, זרוע עבודה, ירושלים, או יימסרו בסניף מסניפי זרוע עבודה; לעניין זה, "זרוע עבודה" – זרוע עבודה המצויה באחריות השר האחראי על ביצוע החוק.

דרך ההגשה לרישום

2. כל מסמך יוגש לרישום בשלושה העתקים חתומים על ידי הצדדים ובצירוף הודעה לפי הטופס שנקבע לאותו מסמך בתוספת שאפשר להשיגו בכל אחד מסניפי זרוע עבודה.

ההודעה

2א. הוגש מסמך לרישום, יפורסמו ברשומות לאחר קבלת המסמך, פרטים אלה:

פרסום מסמכים

(1) תאריך חתימת המסמך;

(2) שמות הצדדים;

(3) היקפו;

(4) תקופת תקפו;

(5) נושאיו;

(6) תאריך הגשתו לרישום.

2א1. (א) המסמכים המפורטים בתקנות 1 ו-2, יכול שיוגשו, במקום בדואר רשום ובשלושה העתקים כאמור בתקנות 1 ו-2, באמצעי טכנולוגי המאפשר הגשת המסמכים כאמור בתקנה זו באופן מקוון, ובכלל זה באמצעות דואר אלקטרוני, שפרסם הממונה הראשי על יחסי עבודה באתר האינטרנט של זרוע עבודה (להלן – אמצעי דיגיטלי).

הגשה מקוונת

(ב) הוגשו כל המסמכים כאמור בתקנת משנה (א) באמצעי דיגיטלי, יראו את המועד שבו ניתן אישור מיידי על קבלת המסמך באמצעי הדיגיטלי על ידי היחידה של הממונה הראשי על יחסי עבודה, כמועד הגשתם.

2ב. (א) טענה בדבר אי-כשרות של ארגון עובדים כאמור בסעיף 6 לחוק, תוגש במכתב רשום חתום על ידי הארגון הטוען לפי מען הממונה הראשי על יחסי עבודה, זרוע עבודה, ירושלים, לא יאוחר מיום ה-10 בחודש שאחרי החודש בו פורסמו הפרטים ברשומות.

הגשת טענת כשרות

(ב) הוגשה טענה כאמור בתקנת משנה (א), יודיע הממונה הראשי על יחסי עבודה בכתב על החלטתו לצדדים החתומים על המסמך ולארגון הטוען.

(ג) טענה בדבר אי-כשרות של ארגון עובדים יכול שתוגש לממונה הראשי על יחסי עבודה, במקום במכתב רשום כאמור בתקנת משנה (א), באמצעי דיגיטלי כאמור בתקנה 2א1.

(ד) הוגשה טענה בדבר אי-כשרות של ארגון עובדים באמצעי דיגיטלי, יראו את המועד שבו ניתן אישור מיידי על קבלת הטענה באמצעי הדיגיטלי על ידי היחידה של הממונה הראשי על יחסי עבודה, כמועד הגשת הטענה.

2ג. ביום ה-15 בחודש שאחרי פרסום הפרטים ברשומות, או סמוך אחרי תאריך זה, יירשם המסמך. נדחתה טענה שהוגשה כאמור בתקנה 2ב, יירשם המסמך מיד אחרי ההחלטה על הדחיה.

מועד הרישום

3. הוגש מסמך לרישום ונרשם, יחזיר הממונה הראשי על יחסי עבודה העתק אחד של המסמך ובו אישור שהמסמך נרשם באמצעות דואר רשום או באמצעות אמצעי דיגיטלי.

אישור הרישום

4. לתקנות אלה ייקרא "תקנות הסכמים קיבוציים (רישום), תשי"ז-1957".

השם

**התוספת**

טופס מספר 1
[רישום הסכם קיבוצי כללי](https://www.nevo.co.il/lawattachments/631477ed22734b7a89bac9dc/e8f1b391-3a85-418d-9ce5-da825e6cc399.pdf)

טופס מספר 2
[רישום הסכם קיבוצי מיוחד](https://www.nevo.co.il/lawattachments/631477ed22734b7a89bac9dc/a000f819-e216-47ee-8385-38d2631927db.pdf)

טופס מספר 3
[רישום כללים מוסכמים להסכם קיבוצי מיוחד](https://www.nevo.co.il/lawattachments/631477ed22734b7a89bac9dc/6f42d784-fd02-4747-8ef8-eca091283cba.pdf)

טופס מספר 4
[רישום ביטול הסכם קיבוצי](https://www.nevo.co.il/lawattachments/631477ed22734b7a89bac9dc/fc441234-6b91-4748-a9ef-d0eb8cda3c20.pdf)

|  |  |  |  |  |  |
| --- | --- | --- | --- | --- | --- |
|  | מרדכי נמיר  שר העבודה |  |  |  |  |
|  |  |  |  |  |  |