תקנות הפיקוח על מעונות (אחזקת ילדים במעון רגיל), תשכ"ו-1965

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | תנאים לרשיון | סעיף 2 |
| [Go](#h3) | דאגה לילדים | סעיף 3 |
| [Go](#h4) | סדר יום | סעיף 4 |
| [Go](#h5) | חופשות | סעיף 5 |
| [Go](#h6) | קבלת ילדים למעון | סעיף 6 |
| [Go](#h7) | אמצעי משמעת | סעיף 7 |
| [Go](#h8) | סביבה | סעיף 8 |
| [Go](#h9) | מבנה | סעיף 9 |
| [Go](#h10) | חדרי שינה ומגורים | סעיף 10 |
| [Go](#h11) | חדר אוכל | סעיף 11 |
| [Go](#h12) | כיור לרחיצת ידיים | סעיף 12 |
| [Go](#h13) | מטבח | סעיף 13 |
| [Go](#h14) | ציוד מטבח | סעיף 14 |
| [Go](#h15) | חדרי שירותים | סעיף 15 |
| [Go](#h16) | מרפאה | סעיף 16 |
| [Go](#h17) | חדרי חולים | סעיף 17 |
| [Go](#h18) | החסנת בגדים | סעיף 18 |
| [Go](#h19) | תאורה | סעיף 19 |
| [Go](#h20) | מים חמים | סעיף 20 |
| [Go](#h21) | טיפול רפואי | סעיף 21 |
| [Go](#h22) | תנאים רפואיים להעסקת עובדים | סעיף 22 |
| [Go](#h23) | פטור | סעיף 23 |
| [Go](#h24) | השם | סעיף 24 |
| [Go](#h25) | תוספת ראשונה |
| [Go](#h26) |  | סעיף (1) |
| [Go](#h27) |  | סעיף (2) |
| [Go](#h28) | תוספת שניה |

תקנות הפיקוח על מעונות (אחזקת ילדים במעון רגיל), תשכ"ו-1965

בתוקף סמכותי לפי סעיפים 2(ב) ו-12 לחוק הפיקוח על מעונות, תשכ"ה-1965, אני מתקין תקנות אלה:

1. בתקנות אלה –

הגדרות

"מעון" – מעון רגיל כמשמעותו בתקנות הפיקוח על מעונות (בקשה לרשיון), תשכ"ה-1965, המיועד לילדים;

"מוסד רפואי מוּכר" – מוסד רפואי או רופא ששר הסעד בהתייעצות עם שר הבריאות, קבע אותו כמוסד רפואי מוּכר לצורך תקנות אלה.

"הועדה" – ועדה שליד המחלקה לשירותים חברתיים ברשות המקומית שבתחומה נמצא מקום מגוריו של אחראי על קטין, שמתפקידה להחליט על דרכי הטיפול בילד, ושבראשה מנהל המחלקה לשירותים חברתיים של הרשות המקומית או עובד סוציאלי שהוא מינה, וחבריה: העובד הסוציאלי המטפל במשפחה, ומדריך-ראש-צוות הממונה עליו, ובמידה שהילד נמצא בטיפולו של פקיד סעד – אותו פקיד סעד, ומומחה מקצועי אחר שקבע יושב ראש הועדה אם קבע, ובדיון בענינו של ילד שטרם מלאו לו 6 שנים – גם מפקח מטעם השירות למען הילד (אימוץ) במשרד העבודה והרווחה וכן מפקח מטעם השירות למען הילד והנוער במשרד העבודה והרווחה אם ראה צורך בהשתתפותו בדיון בילד פלוני;

"פקיד סעד" – פקיד סעד שנתמנה לענין חוק הנוער (טיפול והשגחה), התש"ך-1960 (להלן – חוק הנוער);

"אחראי על קטין" – כהגדרתו בחוק הנוער.

2. לא יינתן רשיון לניהול מעון לפי סעיף 2(א) לחוק אלא אם הוא ממלא אחר התנאים שבתקנות אלה.

תנאים לרשיון

3. (א) במעון יספקו לילדים השוכנים בו –

דאגה לילדים

(1) כל צרכיהם הגופניים והנפשיים וידאגו להם במסירות ויקיימו תנאים שיבטיחו להם התפתחות תקינה ובריאה;

(2) ארוחות בהתאם לצרכיהם ולא פחות מאשר ארבע ארוחות ליום, מהן לפחות אחת מבושלת; הרכב המזון וטיבו יהיו כפי ששר הסעד יודיע בחוזר שישלח למעונות.

(ב) במעון ידאגו שהילדים השוכנים בו ילבשו לבוש מתאים, תקין ונקי בהתאם לצרכים בעונות השנה.

(ג) במעון ידאגו לנקיון גופם ולבושם של הילדים השוכנים בו.

(ד) במעון ידאגו לקיום קשרים בין הילדים השוכנים בו לבין בני משפחותיהם.

4. (א) במעון ייקבע סדר יום לימי חול, לימי המנוחה השבועיים ולחגים שיבטיח זמנים סבירים לשינה, לאוכל, ללימודים, להכנת שיעורים ולפעולות נופש ותרבות.

סדר יום

(ב) במעון ייעשו סידורים מתאימים המאפשרים את הפעלתו בהתאם לסדר היום והוא יתנהל על פיו.

5. במעון תיקבע תכנית חופשה לילדים השוכנים בו.

חופשות

6. (א) לא יתקבל ילד למעון אלא אם הוא מתאים לסוגי הילדים שבעבורם ניתן רשיון לניהולו.

קבלת ילדים למעון

(ב) לא יתקבל ילד למעון אלא אם נשלח אליו על ידי הורו או אפוטרופסו או על ידי מי שמוסמך לכך על פי כל דין; אולם אם טרם מלאו לילד 12 שנים, לא יתקבל הילד למעון במטרה להחזיקו בו במשך תקופה העולה על חודשיים ולא יוחזק בו כאמור אלא על פי החלטת פקיד סעד, בית משפט או הועדה; בבואה להחליט בדבר הוצאת הילד מהבית והעברתו למעון, תשקול הועדה את השיקולים המפורטים בתוספת הראשונה.

(ג) לא יתקבל ילד למעון אלא אם הומצאה למעון תעודה רפואית שניתנה על ידי מוסד רפואי מוכר המעידה כי אין הילד נגוע במחלה מידבקת.

(ד) היה מנהל המעון בדעה כי יש צורך בקבלת הילד באופן דחוף מותר לקבלו אף אם לא הומצאה תעודה רפואית כאמור בתקנת משנה (ג); תעודה כאמור תומצא תוך שבוע מיום קבלת הילד למעון.

(ה) לא יתקבל ילד למעון שבו ניתן חינוך דתי אלא אם הוא בן אותה דת.

(ו) על אף האמור בתקנת משנה (ה) אם היו הורי הילד או אפוטרופסו או פקיד סעד לפי חוק הנוער (טיפול והשגחה), תש"ך-1960, או מנהל המעון שבו ניתן חינוך דתי ושאליו עומד ילד בן דת אחרת להתקבל, סבורים כי טובת הילד דורשת כי יתקבל למעון האמור, יפנו בכתב למפקח בבקשה להרשות את קבלת הילד; היה המפקח סבור כי טובת הילד מחייבת את קבלתו למעון שאליו הוגשה בקשה להתקבל, רשאי הוא לאשר את קבלתו.

7. (א) מנהל מעון ינקוט באמצעים מתאימים כדי להבטיח כי ילד היוצא את תחומי המעון, על דעת המנהל, יגיע למחוז חפצו בשלום.

אמצעי משמעת

(ב) על עריכת טיולים, קייטנות ורחיצה בים או בבריכה של ילדי המעון, יחולו הוראות המנהל הכללי של משרד החינוך והתרבות כפי שהן מתפרסמות בחוזרים המתפרסמים על ידיו מפעם בפעם.

(ג) אמצעי המשמעת במעון יהיו אמצעי משמעת חינוכיים בלבד; לא תונהג במעון שיטה של עונשים גופניים, שלילת מזון או כליאה כאמצעי משמעת ולא יוענש ילד עונש אחר כל שהוא העלול לפגוע בשלומו הגופני או הנפשי.

8. מעון יימצא באזור מגורים או באזור חקלאי המתאימים לייעודו.

סביבה

9. (א) המעון ייבנה מחמרים יציבים ובלתי חדירים לרטיבות; הוא יהיה אטום בפני חדירת חרקים ומכרסמים; הקירות החיצוניים והגג יהיו אטומים במידה מספקת בפני חום וקור.

מבנה

(ב) מבני המעון יוחזקו במצב נקי.

(ג) רצפות המבנה יהיו עשויות מחומר קשה וחלק הניתן לשטיפה.

(ד) הפתחים החיצוניים יהיו ניתנים לסגירה.

(ה) שטח החלונות בכל חדר מגורים, חדר אוכל ומטבח לא יפחת משמינית שטח הרצפה ולא יפחת ממטר מרובע.

(ו) החלונות בחדרי המגורים ובחדרי האוכל ובמטבח יפנו החוצה.

10. (א) גובה חדרי המגורים לא יפחת מ-2.5 מטר.

חדרי שינה ומגורים

(ב) (1) בחדרי שינה המיועדים למספר ילדים יוקצה שטח של לא פחות מ-4 מטרים מרובעים לכל ילד; בחישוב השטח לא יובאו בחשבון ארונות קיר;

(2) שטחו של חדר שינה ליחיד לא יפחת משמונה מטרים מרובעים.

(ג) לא ישוכנו בחדר שינה אחד יותר מ-6 ילדים.

(ד) המרחק בין המיטות לא יפחת מ-90 ס"מ.

(ה) חדרי השינה יהיו מעל לפני הקרקע.

(ו) ילדים וילדות מגיל 6 ומעלה יהיו בחדרי שינה נפרדים.

(ז) לכל ילד תהיה מיטה נפרדת וכלי מיטה שיכללו: מזרון, סדין, ציפוי לשמיכה, כיסוי למיטה ושמיכות צמר לפי הצורך.

(ח) בכל חדר שינה יימצא מיתקן המיועד להחסנת חפציו האישיים של כל ילד וכן כסאות או שרפרפים ושולחן המיועד לשימושם של שוכני החדר.

11. (א) בכל מעון יוקצה חדר, שאינו משמש לשינה, כחדר אוכל.

חדר אוכל

(ב) בחדר האוכל יוקצה שטח של מטר מרובע אחד לפחות לכל סועד.

(ג) השולחנות בחדר האוכל יהיו מצופים חומר הניתן לשטיפה.

(ד) שולחן בחדר האוכל יהיה מיועד ל-10 ילדים לכל היותר, ולכל ילד יהיה מקום ישיבה נפרד.

12. ליד חדר האוכל יימצאו, במרחק סביר ממנו, כיורים לרחיצת הידיים, וחדרי נוחיות.

כיור לרחיצת ידיים

13. (א) [סעיף זה מכיל טבלה או תמונה - לחצו לצפיה](https://www.nevo.co.il/laws/#/633fdbb528fb0a072274f360/clause/633fdcd228fb0a072274f3a1)

מטבח

(ב) גובה המטבח לא יפחת מ-2.5 מטרים.

(ג) קירות המטבח יהיו מצופים עד לגובה 1.5 מטר בחומר המאפשר שטיפתם.

14. (א) כלי האוכל יהיו עשויים בהתאם לתקן הישראלי שנקבע להם על ידי מכון התקנים הישראלי.

ציוד מטבח

(ב) במטבח או סמוך לו יוקצה מקום מיוחד לשטיפת כלים.

(ג) במעון תימצא יחידת קירור בגודל מתאים ליכולת תפוסתו של המעון, לשם החסנת המזון.

(ד) יוקצה סמוך למטבח מקום מיוחד, סגור ומאוורר, להחסנת מצרכי מזון על הרצפה.

15. (א) מספר כלי התברואה במבני המגורים שבמעון יהיה לפי מספר הילדים השוכנים בו כמפורט בתוספת השניה.

חדרי שירותים

(ב) חדרי הנוחיות יימצאו במרחק סביר מחדרי המגורים.

(ג) במעון שבו שוכנים ילדים משני המינים יהיו כלי התברואה נפרדים ככל האפשר לפי היחס המספרי בין שני המינים.

16. (א) במעון שבו שוכנים עד 60 ילדים ייקבע מקום שישמש מרפאה שבו יימצא הציוד הבא:

מרפאה

(1) ארון נעול לתרופות ולמכשירים;

(2) ארון קיר לציוד עזרה ראשונה;

(3) כרטסת בריאות;

(4) כיור וברז מים;

(5) מיתקן לחימום.

(ב) במעון שבו שוכנים ילדים במספר העולה על 60 ייקבע חדר מיוחד, ששטחו 10 מטרים מרובעים לפחות, למרפאה.

(ג) במרפאה כאמור בתקנת משנה (ב) יימצא הציוד האמור בתקנת משנה (א) ובנוסף לו גם הציוד הבא:

(1) ספת בדיקה;

(2) פרגוד;

(3) מדרגות;

(4) מאזניים לשקילת בני אדם;

(5) שולחן כתיבה;

(6) כסאות במספר מספיק;

(7) שטיח או מחצלת לרצפה.

17. (א) במעון שמספר הילדים השוכנים בו אינו עולה על 50 ייקבעו חדרים מיוחדים שישמשו בעת הצורך כחדרי בידוד או חדרי חולים.

חדרי חולים

(ב) במעון שמספר הילדים ששוכנים בו עולה על 50 ייקבעו שני חדרים מיוחדים שישמשו כחדרי בידוד וחדר חולים.

(ג) במעון שבו שוכנים ילדים וילדות ייקבעו חדרי חולים וחדרי בידוד נפרדים לילדים ולילדות.

(ד) לחדרי חולים או לחדרי בידוד יהיו צמודים כיורי רחצה, בית שימוש ומקלחות שישמשו את המאושפזים בהם בלבד.

18. (א) במעון שתפוסתו עד 25 ילדים יוקצה מקום מיוחד שישמש כמחסן להחסנת בגדים וכבסים.

החסנת בגדים

(ב) במעון שתפוסתו יותר מ-25 ילדים יוקצה חדר מיוחד שישמש כמחסן להחסנת בגדים וכבסים.

(ג) ייעשו סידורים במעון להחסנת הכבסים המלוכלכים בנפרד.

(ד) במעון ייקבע מקום מיוחד להחסנת נעלים.

19. במעון תהיה תאורה חשמלית מספקת.

תאורה

20. במעון יהיה מיתקן לאספקת מים חמים לרחיצת הילדים.

מים חמים

21. (א) במעון יספקו לילדים השוכנים בו את השירותים הרפואיים הבאים:

טיפול רפואי

(1) בדיקה רפואית שגרתית אחת לשנה;

(2) טיפול רפואי שוטף;

(3) טיפול שיגרתי בשיניים;

(4) מעקב אחרי ילדים חולים ואישפוזם;

(5) מתן עזרה ראשונה;

(6) פיקוח רפואי כללי;

(7) ביצוע חיסונים;

(8) אחזקת המרפאה ודאגה לסדרים בה ולחמרי הרפואה שבה;

(9) בדיקות רפואיות לפני טיולים;

(10) קשר עם חולים הנמצאים מחוץ למעון;

(11) ניהול כרטסת בריאות.

(ב) מנהל מעון ימציא למפקח אישור ממוסד רפואי מוכר על סיפוק השירותים המנויים בתקנת משנה (א).

22. (א) לא יתקבל עובד לעבודה במעון אלא לאחר שנבדק על ידי מוסד רפואי מוכר והציג אישור שאינו חולה לא בשחפת פעילה ולא במחלה מידבקת אחרת ושאין הוא נושא טפילים של מחלה מידבקת כלשהי.

תנאים רפואיים להעסקת עובדים

(ב) חובת הבדיקה והמצאת האישור כאמור בתקנת משנה (א) יחולו גם על בני משפחת העובד המתגוררים אתו בין כתלי המעון.

(ג) לא יועסק במעון עובד החולה במחלת נפש או החולה באחת המחלות הנזכרות בתקנת משנה (א).

(ד) עובד במעון שחלה יפסיק את עבודתו עד שימציא אישור רפואי המוכיח כי הוא אינו מסכן את בריאות שוכני המעון.

(ה) כל עובד חייב להמציא אחת לשנה אישור מאת מוסד רפואי מוכר שאינו חולה לא בשחפת פעילה ולא במחלת עור מידבקת.

(ו) לא יתגורר במעון בן משפחה של עובד אם הוא לוקה במחלת נפש או במחלה מידבקת העלולה לסכן את בריאות שוכני המעון.

(ז) נוסף על הבדיקות האחרות, ייבדק כל עובד מטבח אחת לשנה בדיקות תרבית וצואה.

(ח) לא יועסק במטבח של מעון עובד אשר נקיון גופו ולבושו אינם מניחים את הדעת, ולא יועסק שם עובד שעל גופו נמצאים חטטים או פצעים פתוחים או מוגלתיים אלא אם הם מכוסים בתחבושת בלתי חדירה.

23. שר הסעד רשאי לפטור לתקופה שהוא יורה מעון שהיה קיים ערב פרסומן של תקנות אלה ברשומות ממילוי אחר הוראות תקנות אלה, כולן או מקצתן, אם לדעתו מתנהל המעון בצורה שאינה פוגעת בשלומם הגופני והנפשי של הילדים השוכנים בו.

פטור

24. לתקנות אלה ייקרא "תקנות הפיקוח על מעונות (אחזקת ילדים במעון רגיל), תשכ"ו-1965".

השם

**תוספת ראשונה**

(תקנה 6(ב))

שיקולי הועדה בהוצאת הילד מהבית והעברתו למעון יהיו כמפורט להלן:

(1) המשפחה אינה מסוגלת למלא את תפקידה כלפי הילד מחמת אחת מאלה:

(א) הילד יתום ללא משפחה או שמשפחתו הרוסה;

(ב) אין לילד אם ואין לה מחליף מבני משפחה אחרים או באמצעות שירותי הקהילה;

(ג) חוסר יכולת של ההורים לטפל בילד עקב מחלה או שיש בהתנהגות ההורים משום פגיעה בילד;

(ד) ההורים חיים בנפרד והילד נמצא אצל הורה שאינו יכול לטפל בו עקב מחלה או התנהגות שיש בה משום פגיעה בילד ואין אפשרות להעבירו להורה השני;

(2) הילד אינו מסוגל להתפתח במשפחתו מחמת בריאות לקויה גופנית, נפשית או שכלית, ואין אפשרות לתת לו טיפול המתאים למצבו הבריאותי במשפחה, או בקהילה.

**תוספת שניה**

(תקנה 15)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/633fdbb528fb0a072274f360/clause/633fe3d328fb0a072274f548)

|  |  |  |  |  |  |
| --- | --- | --- | --- | --- | --- |
|  | יוסף בורג  שר הסעד |  |  |  |  |
|  |  |  |  |  |  |