תקנות הרשות השניה לטלויזיה ורדיו (גמול), תשנ"ד-1994

תוכן ענינים

|  |  |  |
| --- | --- | --- |
| [Go](#h1) | גמול להשתתפות בישיבות | סעיף 1 |
| [Go](#h2) | גמול ליושב ראש ועדת משנה | סעיף 2 |
| [Go](#h3) | הצמדת סכומים | סעיף 3 |
| [Go](#h4) | גמול ליושב ראש המועצה | סעיף 4 |
| [Go](#h5) | הוצאות | סעיף 5 |
| [Go](#h6) | דרישת הוצאות | סעיף 6 |
| [Go](#h7) | מועדים | סעיף 7 |
| [Go](#h8) | תחילה ותחולה | סעיף 8 |
| [Go](#h9) | הוראת שעה | סעיף 9 |

תקנות הרשות השניה לטלויזיה ורדיו (גמול), תשנ"ד-1994

בתוקף סמכותי לפי סעיף 15 לחוק הרשות השניה לטלויזיה ורדיו, התש"ן-1990 (להלן – החוק), ובהתייעצות עם שר האוצר, אני מתקין תקנות אלה:

1. (א) חבר המועצה זכאי לגמול השתתפות בעד כל ישיבה בה השתתף בשיעורים אלה:

גמול להשתתפות בישיבות

(1) 104 שקלים חדשים אם מקום הישיבה הוא באזור מגוריו הקבוע;

(2) 128 שקלים חדשים אם מקום הישיבה הוא מחוץ לאזור מגוריו הקבוע.

(ב) חבר המועצה זכאי לגמול השתתפות כאמור אם השתתף בישיבה כולה או רובה.

2. יושב ראש ועדת משנה של המועצה זכאי לגמול נוסף של 250 שקלים חדשים לחודש בעד הזמן שהוא מקדיש למילוי תפקידו.

גמול ליושב ראש ועדת משנה

3. הסכומים הנקובים בתקנות 1 ו-2 יהיו צמודים למדד המחירים לצרכן כפי שהוא מתפרסם מדי פעם בפעם מטעם הלשכה המרכזית לסטטיסטיקה (להלן – המדד), ויעלו מדי שלושה חודשים בשיעור של 80% מעליית המדד לעומת המדד שפורסם לאחרונה לפני פרסומן של תקנות אלה.

הצמדת סכומים

4. יושב ראש המועצה זכאי, בעד הזמן שהוא מקדיש למילוי תפקידו, לגמול השווה ל-30% ממשכורתו הכוללת של מנהל הרשות.

גמול ליושב ראש המועצה

5. חבר המועצה, לרבות יושב ראש המועצה, זכאי להחזר הוצאות נסיעות ואש"ל שהוציא במילוי תפקידיו כמקובל לנותני שירותים בשירות המדינה, וכן להוצאות טלפון בשיעור של 150 שיחות לחודש.

הוצאות

6. דרישה לתשלום הוצאות תוגש בידי חבר המועצה לרשות השניה לטלויזיה ורדיו בסוף החודש שבו נשא חבר המועצה בהוצאה.

דרישת הוצאות

7. גמול השתתפות או החזר הוצאות – לפי הענין – ישולם לחבר המועצה לא יאוחר מ־30 ימים ממועד הישיבה או ממועד הגשת דרישת התשלום.

מועדים

8. תחילתן של תקנות אלה ביום פרסומן אך לגבי חבר המועצה שחבר במועצה ביום פרסומן – הן יחולו החל ביום שהשתתף בישיבות המועצה, ולגבי מי שהוא יושב ראש המועצה ביום פרסומן – החל ביום שבו החל למלא תפקידו כיושב ראש המועצה.

תחילה ותחולה

9. (א) על אף האמור בתקנה 4, ולעניין יושב ראש מועצה קבוע בלבד, בתקופה שמיום ג' בטבת התשע"ז (1 בינואר 2017) עד יום י"ג בטבת התשע"ח (31 בדצמבר 2017) או עד למינוי של מנהל הרשות, לפי המוקדם מביניהם, יהיה יושב ראש המועצה הקבוע, המקדיש את זמנו לתפקידו באופן מלא, זכאי לגמול השווה ל-90% ממשכורתו הכוללת של מנהל הרשות, ובלבד שלא יקבל בתקופה האמורה גמול השתתפות בעד ישיבות לפי תקנה 1.

הוראת שעה

(ב) על אף האמור בתקנה 4, ולעניין יושב ראש מועצה קבוע בלבד שלא קיבל לגבי התקופות שלהלן גמול השתתפות בעד ישיבות לפי תקנה 1, יחולו הוראות אלה:

(1) לגבי תקופה שמיום י"ד בטבת התשע"ח (1 בינואר 2018) עד יום כ"ז באדר התשע"ח (14 במרס 2018) ומיום ט' באדר ב' התשע"ט (16 במרס 2019) עד יום כ"ז בטבת התשפ"א (31 בדצמבר 2021) זכאי יושב ראש המועצה הקבוע, שהקדיש את זמנו לתפקידו באופן מלא, לגמול השווה ל-90% ממשכורתו הכוללת של מנהל הרשות;

(2) לגבי התקופה שמיום כ"ח באדר התשע"ח (15 במרס 2018) עד יום ח' באדר ב' התשע"ט (15 במרס 2019) זכאי יושב ראש המועצה הקבוע, שהקדיש את זמנו לתפקידו, לגמול השווה ל-45% ממשכורתו הכוללת של מנהל הרשות;

(3) לעניין התקופות האמורות בפסקאות (1) ו-(2), לא ישולם כל תשלום פרט להפרש שבין הגמול או התשלום ששולם ליושב ראש המועצה הקבוע לפי תקנות 4 ו-5 לבין הגמול או התשלום לפי פסקאות (1) ו-(2).

|  |  |  |  |  |  |
| --- | --- | --- | --- | --- | --- |
|  | יצחק רבין  ראש הממשלה |  |  |  |  |
|  |  |  |  |  |  |