תקנות חינוך ממלכתי (שם מוסד), תשכ"א-1961

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | התייעצות במורים והורים | סעיף 2 |
| [Go](#h3) | העברת הצעות | סעיף 3 |
| [Go](#h4) | דיון על ידי הרשות | סעיף 4 |
| [Go](#h5) | ציון שם כשאין שינויים בהצעות | סעיף 5 |
| [Go](#h6) | ציון שם כשיש שינויים בהצעות | סעיף 6 |
| [Go](#h7) | הצעת רשות למתן שם | סעיף 7 |
| [Go](#h8) | דיון על ידי המפקח | סעיף 8 |
| [Go](#h9) | החלטת השר | סעיף 9 |
| [Go](#h10) | סייג | סעיף 10 |
| [Go](#h11) | שם קיים | סעיף 11 |
| [Go](#h12) | שינוי שם | סעיף 12 |
| [Go](#h13) | סייג | סעיף 12א |
| [Go](#h14) | שלט | סעיף 13 |
| [Go](#h15) | השם | סעיף 14 |

תקנות חינוך ממלכתי (שם מוסד), תשכ"א-1961

בתוקף סמכותי לפי סעיף 34 לחוק חינוך ממלכתי, תשי"ג-1953, אני מתקין תקנות אלה:

1. בתקנות אלה –

הגדרות

"שר" – שר החינוך והתרבות, לרבות אדם ששר החינוך והתרבות העביר לו את סמכויותיו לפי תקנות אלה, כולן או מקצתן;

"מוסד" – מוסד חינוך ממלכתי או מוסד חינוך ממלכתי דתי;

"מנהל מוסד" – לרבות בא כוחו, ובאין מנהל מוסד – אדם שמונה להיות מרכז המוסד;

"מפקח מחוז" – מנהל הלשכה המחוזית של משרד החינוך והתרבות;

"רשות" – רשות חינוך מקומית כמשמעותה בחוק לימוד חובה, תש"ט-1949.

2. רוצה מנהל מוסד לתת שם למוסד, יוועץ במורי המוסד ובהורי התלמידים במספר שייראה לו למספיק כדי לשקף דעת רוב ההורים.

התייעצות במורים והורים

3. משקיבל מנהל המוסד הצעות המורים וההורים יעבירן לרשות שבתחום שיפוטה נמצא המוסד ויצרף להן את הצעתו אם היא שונה משלהם.

העברת הצעות

4. הרשות תדון בהצעות שהומצאו לה כאמור בתקנה 3 ותעבירן למפקח המחוז בצירוף הצעתה.

דיון על ידי הרשות

5. לא היו שינויים בהצעותיהם של מנהל המוסד, מוריו והורי תלמידיו, של הרשות ושל מפקח המחוז, יודיע מפקח המחוז על כך לשר ולאחר הסכמת השר יצויין שם המוסד בהתאם להצעה.

ציון שם כשאין שינויים בהצעות

6. היו שינויים בהצעות כאמור בתקנה 5 או היו ההצעות סותרות את הוראות תקנה 10, יעבירן מפקח המחוז בצירוף הצעתו לשר לשם החלטה.

ציון שם כשיש שינויים בהצעות

7. רוצה רשות לתת שם למוסד הנמצא בתחום שיפוטה, תעביר את הצעתה למפקח המחוז.

הצעת רשות למתן שם

8. מפקח המחוז ידון בהצעת הרשות תוך התייעצות עם מנהל המוסד ויודיע לשר על ההצעה ולאחר הסכמת השר יצויין שם המוסד בהתאם להצעה.

דיון על ידי המפקח

9. הוגשו למפקח המחוז הצעות שונות, יעבירן מפקח המחוז בצירוף הצעתו לשר לשם החלטה.

החלטת השר

10. לא יינתן שם למוסד המכיל –

סייג

(1) ביטוי להשתייכות מפלגתית, פוליטית, עדתית וכיוצא באלה;

(2) ביטוי למגמה חינוכית, אלא אם נתקבלה עליה הסכמה בכתב מאת השר;

(3) שם של אדם שעודנו בחיים.

11. יש למוסד שם, ישא המוסד אותו שם לאחר שאושר על ידי השר, ובלבד שאין בשם דבר העלול לסתור את הוראות תקנה 10(1) או (2).

שם קיים

12. השר רשאי לדרוש שינוי שם של מוסד, כולו או מקצתו.

שינוי שם

12א. מוסד המתקיים במבנה שקנתה המדינה או רשות מקומית או שקנה גוף ציבורי אחר, בין שהוא בשימושה או בהחזקתה של המדינה ובין שהוא בשימושם או בהחזקתם של רשות מקומית או גוף ציבורי אחר כאמור, תוך שהמוכר התנה את המכר בכך שהמוסד ישא את שמו של פלוני שבתרומתו נבנה המבנה, כולו או מקצתו, ישא המוסד את השם האמור; והוא על אף האמור בתקנות אלה.

סייג

13. מעל לכניסה למוסד יוצב שלט ובו יצויין תארו של המוסד במלים אלה: "בית ספר לחינוך ממלכתי" או "בית ספר לחינוך ממלכתי דתי" וליד התואר יצויין שם המוסד, אם ישנו.

שלט

14. לתקנות אלה ייקרא "תקנות חינוך ממלכתי (שם מוסד), תשכ"א-1961".

השם

|  |  |  |  |  |  |
| --- | --- | --- | --- | --- | --- |
|  | אבא אבן  שר החינוך והתרבות |  |  |  |  |
|  |  |  |  |  |  |