תקנות להסדר ההימורים בספורט (כללי דיווח על ביצוע עבודה באמצעות אחר), תש"ל-1970

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | דרישת דיווח | סעיף 2 |
| [Go](#h3) | דו"חות בדבר הימורים | סעיף 3 |
| [Go](#h4) | דו"חות כספיים והעברת הכנסות | סעיף 4 |
| [Go](#h5) | ניהול חשבונות | סעיף 5 |
| [Go](#h6) | טפסי דיווח | סעיף 6 |
| [Go](#h7) | דו"חות מבוקרים | סעיף 7 |
| [Go](#h8) | בקורת מסמכים | סעיף 8 |
| [Go](#h9) | מסירת מידע | סעיף 9 |
| [Go](#h10) | השם | סעיף 10 |

תקנות להסדר ההימורים בספורט (כללי דיווח על ביצוע עבודה באמצעות אחר), תש"ל-1970

בתוקף סמכותנו לפי סעיפים 8א ו-17 לחוק להסדר ההימורים בספורט, תשכ"ז-1967, ובאישור ועדת הכספים של הכנסת, אנו מתקינים תקנות אלה:

1. בתקנות אלה:

הגדרות

"מבצע עבודה" – מי שבאמצעותו מבצעת המועצה עבודה כאמור בסעיף 8א לחוק.

2. דיווח למועצה מאת מבצע עבודה יהיה בהתאם לכללים הקבועים בתקנות אלה ובתקנות להסדר ההימורים בספורט (תכנית הימורים בכדורגל), תשכ"ט-1969 (להלן – תקנות תכנית ההימורים).

דרישת דיווח

3. לא יאוחר מיום ב' בשבוע יגיש מבצע עבודה למועצה דו"ח שבועי, לגבי מחזור תחרויות כדורגל כמשמעותו בתקנות תכנית ההימורים, שהתקיים בשבוע שהסתיים ביום שבת שלפניו; בדו"ח יפורטו מספר המשתתפים בהימורים, מספר הטורים בהם המרו המשתתפים וכל פרט אחר שתדרוש המועצה.

דו"חות בדבר הימורים

4. לא יאוחר מיום ב' בשבוע יגיש מבצע עבודה למועצה דו"ח כספי שבועי לגבי מחזור תחרויות כדורגל, כאמור בתקנה 3; בדו"ח יפורטו הכנסות המועצה והוצאותיה שנתקבלו והוצאו באמצעותו מהימורים; יחד עם הדו"ח יועברו למועצה סכומי ההכנסות בניכוי ההוצאות.

דו"חות כספיים והעברת הכנסות

5. מבצע העבודה ינהל את החשבונות בצורה ובדרך שתורה המועצה והם יכילו את כל ההכנסות וההוצאות הקשורות בביצוע העבודה באמצעותו.

ניהול חשבונות

6. הורתה המועצה על שימוש בטפסים לצורך דו"חות על פי תקנות אלה, יוגשו הדו"חות על גבי טפסים כאמור.

טפסי דיווח

7. אחת לששה חדשים יגיש למועצה מבצע עבודה, למעט מבצע עבודה שהוא בעל תחנת קבלה כמשמעותה בתקנות תכנית ההימורים, דו"ח כספי מבוקר על ידי רואה חשבון מוסמך.

דו"חות מבוקרים

8. המועצה תדרוש ממבצע העבודה בהסכם להעמיד את רשימותיו, פנקסיו, חשבונותיו וכל מסמך מכל סוג שהוא, לעיונה ולבקורתה כפי שייקבע בהסכם.

בקורת מסמכים

9. המועצה תדרוש ממבצע העבודה בהסכם לספק לה בכל עת מידע בכל הקשור לביצוע העבודה באמצעותו.

מסירת מידע

10. לתקנות אלה ייקרא "תקנות להסדר ההימורים בספורט (כללי דיווח על ביצוע עבודה באמצעות אחר), תש"ל-1970".

השם

|  |  |  |  |  |  |
| --- | --- | --- | --- | --- | --- |
|  | יגאל אלון  שר החינוך והתרבות | פנחס ספיר  שר האוצר |  |  |  |
|  |  |  |  |  |  |