תקנות למניעת אלימות במשפחה (סדרי דין בבתי דין רבניים), תשנ"ט-1999

תוכן ענינים

|  |  |
| --- | --- |
| [Go](#h1) | פרק א':פרשנות |
| [Go](#h2) | הגדרות | סעיף 1 |
| [Go](#h3) | פרק ב':פתיחת ההליך |
| [Go](#h4) | הגשת בקשה | סעיף 2 |
| [Go](#h5) | מועד לדיון | סעיף 3 |
| [Go](#h6) | הודעה למשיב | סעיף 4 |
| [Go](#h7) | פרק ג':מהלך הדיון ומתן הצו |
| [Go](#h8) | התייצבות | סעיף 5 |
| [Go](#h9) | צו הגנה | סעיף 6 |
| [Go](#h10) | בקשה להארכת צו והדיון בה | סעיף 7 |
| [Go](#h11) | דיון בבקשה במעמד צד אחד | סעיף 8 |
| [Go](#h12) | פרק ד':הפרת צו הגנה |
| [Go](#h13) | הפרת צו הגנה | סעיף 9 |
| [Go](#h14) | מועד להגשת בקשה בשל הפרת צו | סעיף 10 |
| [Go](#h15) | פרק ה':הוראות שונות |
| [Go](#h16) | הגשת בקשות | סעיף 11 |
| [Go](#h17) | מסירת כתבי בי-דין | סעיף 12 |
| [Go](#h18) | החלת תקנות הדיון של בתי הדין הרבניים | סעיף 13 |
| [Go](#h19) | פטור מאגרה | סעיף 14 |
| [Go](#h20) | תוספת |

תקנות למניעת אלימות במשפחה (סדרי דין בבתי דין רבניים), תשנ"ט-1999

בתוקף סמכותי לפי סעיף 13(ב) לחוק למניעת אלימות במשפחה, התשנ"א-1991 (להלן – החוק), ובהסכמת שר המשפטים, אני מתקין תקנות אלה:

**פרק א':פרשנות**

1. בתקנות אלה –

הגדרות

"בית דין" – בית דין רבני;

"בקשה" – בקשה למתן צו הגנה;

"מבקש" – מי שרשאי לבקש צו הגנה;

"מוגן" – מי שלטובתו מבוקש צו הגנה;

"משיב" – האדם שמפניו מתבקש צו הגנה;

"פרטי זיהוי" –

(1) שם פרטי, שם האב ושם משפחה;

(2) מספר זיהוי וסוג התעודה שממנה נרשם המספר, אם הדבר ידוע;

(3) המען הקבוע.

**פרק ב':פתיחת ההליך**

2. (א) בקשה תוגש בכתב לבית הדין שבאזור שיפוטו מצוי מקום המגורים של המוגן, לפי טופס 1 שבתוספת, ויצורף לה תצהיר מטעם המבקש או מאת יודע הפרטים הקשורים לבקשה, לפי טופס 2 שבתוספת.

הגשת בקשה

(ב) בית הדין רשאי, בנסיבות מיוחדות לפי שיקול דעתו, לדון בבקשה שהוגשה אף שלא באזור השיפוט שבו מקום המגורים של המוגן.

(ג) בקשה למתן צו במעמד צד אחד תוגש לפי טופס 3 שבתוספת, בצירוף תצהיר כאמור בתקנת משנה (א).

3. במעמד הגשת הבקשה ייקבע המועד לדיון בה, מוקדם ככל האפשר ולא יאוחר משבעה ימים מיום הגשת הבקשה, והודעה עליו תימסר למבקש.

מועד לדיון

4. (א) הוגשה בקשה ונקבע מועד לדיון במעמד שני הצדדים, תומצא למשיב הודעה ערוכה לפי טופס 4 שבתוספת ובה יפורט המועד הקבוע לדיון.

הודעה למשיב

(ב) ניתן צו במעמד צד אחד בהתאם לסעיף 4(א) לחוק, יומצא למשיב העתק הצו יחד עם הבקשה ונספחיה, בצירוף הודעה כאמור בתקנת משנה (א).

(ג) בתאריך שנקבע לדיון במעמד שני הצדדים, יתייצבו המצהירים כדי לאפשר את חקירתם על תצהיריהם.

**פרק ג':מהלך הדיון ומתן הצו**

5. (א) לא התייצב המבקש לאחר שנמסרה לו הודעה על מועד הדיון, רשאי בית הדין למחוק את הבקשה או לדחותה ולחייב את המבקש בהוצאות כפי שיראה לנכון, אלא אם כן נמנע מן המבקש להופיע מסיבות שאינן תלויות בו.

התייצבות

(ב) לא התייצב איש מבעלי הדין, רשאי בית הדין לדחות את הדיון למועד אחר או למחוק את הבקשה או לדחותה, ולפסוק הוצאות לטובת המדינה כאמור בסעיף 11 לחוק.

(ג) לא התייצב המשיב ינהג בית הדין בהתאם לאמור בסעיף 4(ב) לחוק.

6. (א) צו הגנה יהא ערוך לפי טופס 5 שבתוספת.

צו הגנה

(ב) כלל צו ההגנה איסור לשאת או להחזיק נשק תימסר הודעה על כך לפקיד רישוי כלי יריה במשרד הפנים, לפי טופס 6 שבתוספת; היה המשיב איש רשות ביטחון תימסר הודעה על כך גם לרשות הביטחון הנוגעת לענין לפי אותו טופס.

7. (א) נתן בית הדין צו הגנה לתקופה קצרה מהתקופה המרבית הכוללת הקבועה בסעיף 5 לחוק, רשאי המבקש להגיש לבית הדין שנתן את הצו, בקשה להארכת תוקפו (להלן – בקשת הארכה) לפי טופס 7 שבתוספת, ויצורף לה תצהיר מטעם המבקש או מאת יודע הפרטים הקשורים לבקשת ההארכה, לפי טופס 2 שבתוספת.

בקשה להארכת צו והדיון בה

(ב) ניתן צו הגנה במעמד שני הצדדים, שלא במקום המגורים הקבוע של המוגן, יחליט בית הדין באותו מעמד על העברת הדיון לענין בקשות הארכת הצו, לבית הדין במקום המגורים הקבוע של המוגן, אלא אם כן מצא טעמים מיוחדים שלא לעשות כן.

(ג) הוגשה בקשת ההארכה עד שבעה ימים לפני מועד פקיעת צו ההגנה, ידון בית הדין בבקשת ההארכה ויחליט בה לפני מועד פקיעתו של הצו.

(ד) הודעה על דיון בבקשת ההארכה תישלח למשיב לפי טופס 4 שבתוספת.

(ה) הוראות תקנה 5 יחולו, בשינויים המחויבים, לענין התייצבות בעלי הדין לדיון בבקשת ההארכה.

8. בקשה למתן צו במעמד צד אחד, יכול שתידון בפני דיין יחיד.

דיון בבקשה במעמד צד אחד

**פרק ד':הפרת צו הגנה**

9. (א) בקשה בשל הפרת צו הגנה תוגש לפי טופס 8 שבתוספת ויצורף לה תצהיר לפי טופס 9 שבתוספת והודעה על הדיון בבקשה תומצא למשיב לפי טופס 10 שבתוספת. הבקשה תוגש לבית הדין שנתן את הצו, אלא אם כן הועבר התיק, בהתאם לתקנה 7(ב).

הפרת צו הגנה

(ב) הוראות תקנה 5 יחולו, בשינויים המחויבים, לענין התייצבות בעלי הדין לדיון בבקשה בשל הפרת צו הגנה.

10. (א) בקשה כאמור בתקנה 9(א) תוגש בתוך שבעה ימים מיום הפרת צו ההגנה.

מועד להגשת בקשה בשל הפרת צו

(ב) הוגשה תלונה למשטרה בשל הפרת צו הגנה הכולל איסור לפי סעיף 2(א)(1) לחוק, תוגש הבקשה בתוך ארבעים ושמונה שעות מזמן הגשת התלונה, אלא אם כן נמנע מהמבקש להגישה בשל סיבות שאינן תלויות בו; במנין השעות לא יבואו בחשבון שבתות וחגים.

**פרק ה':הוראות שונות**

11. בקשות לפי תקנות אלה, לרבות תצהיר ונספחים אחרים, יוגשו בשלושה עותקים.

הגשת בקשות

12. כתבי בי-דין והודעות לענין הליכים לפי חוק זה יומצאו בהתאם לסעיף 9 לחוק, בדרך שתבטיח את מסירתם לפי דחיפות ההליך, בהתאם לכתובת למסירת כתבי בי-דין כמפורט בתצהיר המבקש.

מסירת כתבי בי-דין

13. תקנות הדיון בבתי-דין רבניים, התשנ"ג, יחולו בשינויים המחויבים לפי הענין, בכל ענין הנוגע לצו הגנה שאינו מוסדר בתקנות אלה.

החלת תקנות הדיון של בתי הדין הרבניים

14. ההליכים לפי החוק פטורים מאגרת בית דין.

פטור מאגרה

**תוספת**

טופס 1
(תקנה 2(א))
[בקשה בכתב לצו הגנה](https://www.nevo.co.il/lawattachments/627c21eb8683ccb64f218bbc/7961b402-65fb-48ab-8050-e94aa6fdd87a.doc)

טופס 2
(תקנות 2(א) ו-7(א))
[תצהיר לבקשה לצו הגנה](https://www.nevo.co.il/lawattachments/627c21eb8683ccb64f218bbc/16b6b3bc-cd2f-4adb-bab3-66d1a5915947.doc)

טופס 3
(תקנה 2(ג))
[בקשה לצו הגנה במעמד צד אחד](https://www.nevo.co.il/lawattachments/627c21eb8683ccb64f218bbc/195ecbdf-49af-401f-b735-53e101e31770.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/627c21eb8683ccb64f218bbc/clause/629f9cdfbf3f6a7ba58bf7db)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/627c21eb8683ccb64f218bbc/clause/629f9cf8bf3f6a7ba58bf7df)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/627c21eb8683ccb64f218bbc/clause/629f9d0bbf3f6a7ba58bf7e3)

טופס 7
(תקנה 7(א))
[בקשה להארכת תוקפו של צו הגנה](https://www.nevo.co.il/lawattachments/627c21eb8683ccb64f218bbc/97d615e9-31a3-4825-ab7c-cb24eff655b6.doc)

טופס 8
(תקנה 9(א))
[בקשה בשל הפרת צו הגנה](https://www.nevo.co.il/lawattachments/627c21eb8683ccb64f218bbc/abd829d9-9e48-472c-8d16-7dc6b58d159f.doc)

טופס 9
(תקנה 9(א))
[תצהיר](https://www.nevo.co.il/lawattachments/627c21eb8683ccb64f218bbc/38335ffb-fac3-408a-8714-79a7772b7855.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/627c21eb8683ccb64f218bbc/clause/629f9d87bf3f6a7ba58bf7f3)

|  |  |  |  |  |  |
| --- | --- | --- | --- | --- | --- |
|  | אליהו סויסה  השר לעניני דתות |  |  |  |  |
|  |  |  |  |  |  |