תקנות לשכת עורכי הדין (סדרי בחינות בדיני מדינת ישראל, באתיקה מקצועית החלה על עורכי דין זרים ובבחינת ההסמכה לעריכת דין) (הוראת שעה מס' 2), תשע"ט-2019

תוכן ענינים

|  |  |  |
| --- | --- | --- |
| [Go](#h1) | הוראת שעה | סעיף 1 |
| [Go](#h2) | מתכונת הבחינה | סעיף 2 |

תקנות לשכת עורכי הדין (סדרי בחינות בדיני מדינת ישראל, באתיקה מקצועית החלה על עורכי דין זרים ובבחינת ההסמכה לעריכת דין) (הוראת שעה מס' 2), תשע"ט-2019

בתוקף סמכותי לפי סעיף 39 לחוק לשכת עורכי הדין, התשכ"א-1961 (להלן – החוק), אני מתקין תקנות אלה:

1. על אף האמור בתקנות 15 ו-15א לתקנות לשכת עורכי הדין (סדרי בחינות בדיני מדינת ישראל, באתיקה מקצועית החלה על עורכי דין זרים ובבחינת ההסמכה לעריכת דין), התשכ"ג-1962 (להלן – תקנות סדרי בחינות), תיערך בחינת ההסמכה במועד נוסף שיודיע עליו שר המשפטים בהודעה ברשומות, לאחר התייעצות עם המועצה הארצית של לשכת עורכי הדין; לבחינה כאמור יהיה זכאי לגשת מתמחה שניגש לבחינת ההסמכה באחד או יותר מהתאריכים המפורטים להלן, נכשל בה, וקיבל ציון של 50 אחוזים לפחות מהציון הכולל בבחינה:

הוראת שעה

(1) ה' בטבת התשע"ט (13 בדצמבר 2018);

(2) י"א בתמוז התשע"ח (24 ביוני 2018);

(3) כ"ב בכסלו התשע"ח (10 בדצמבר 2017).

2. על אף האמור בתקנה 18(ד) לתקנות סדרי בחינות, לעניין בחינת ההסמכה כאמור בתקנה 1 לתקנות אלה, הוועדה הבוחנת תחליט ותפרסם באתר האינטרנט של הלשכה את סדר החלקים כפי שיופיעו בבחינת ההסמכה, משך הזמן שיוקצה לפתרון כל חלק, המשקל שיינתן בציון הכולל לכל חלק בבחינה, ואת רשימת החיקוקים, שחלקם ייכללו בבחינה, לכל המאוחר חמישה שבועות לפני יום הבחינה.

מתכונת הבחינה

|  |  |  |  |  |  |
| --- | --- | --- | --- | --- | --- |
|  | אמיר אוחנה  שר המשפטים |  |  |  |  |
|  |  |  |  |  |  |