תקנות מידע גנטי (עריכת בדיקה גנטית לקשרי משפחה, תיעוד ושמירת תוצאותיה), תש"ע-2010

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | בקשה לבדיקה וצו הבדיקה | סעיף 2 |
| [Go](#h3) | הוראות בדבר מקום ומועד נטילת הדגימה | סעיף 3 |
| [Go](#h4) | הוראה על נטילת דגימה מחוץ לישראל | סעיף 4 |
| [Go](#h5) | עריכת הבדיקה במעבדה מחוץ לישראל | סעיף 5 |
| [Go](#h6) | עריכת בדיקה שאחד הנבדקים בה הוא נפטר | סעיף 6 |
| [Go](#h7) | תנאים מוקדמים לעריכת הבדיקה | סעיף 7 |
| [Go](#h8) | סימון הדגימות | סעיף 8 |
| [Go](#h9) | סימון ה-DNA | סעיף 9 |
| [Go](#h10) | קביעת הממצאים, חוות דעת, ושמירת תוצאות הבדיקה | סעיף 10 |
| [Go](#h11) | שמירת המידע ואבטחתו | סעיף 11 |
| [Go](#h12) | תקופת שמירת תוצאות הבדיקה במעבדה | סעיף 12 |
| [Go](#h13) | מסירת תוצאות הבדיקה | סעיף 13 |
| [Go](#h14) | שמירת תוצאות הבדיקה בבית המשפט | סעיף 14 |
| [Go](#h15) | תחולה | סעיף 15 |
| [Go](#h16) | תחילה | סעיף 16 |
| [Go](#h17) | תוספת ראשונה |
| [Go](#h18) | תוספת שנייה |
| [Go](#h19) | תוספת שלישית |
| [Go](#h20) |  | סעיף 1 |

תקנות מידע גנטי (עריכת בדיקה גנטית לקשרי משפחה, תיעוד ושמירת תוצאותיה), תש"ע-2010

בתוקף סמכותי לפי סעיפים 28יז ו-44(ג) לחוק מידע גנטי, התשס"א-2000 (להלן – החוק), לאחר התייעצות עם שר הבריאות ובאישור ועדת המדע והטכנולוגיה של הכנסת, אני מתקין תקנות אלה:

1. בתקנות אלה –

הגדרות

"אחראי על הגנת מידע" – מנהל המעבדה או מי שהוא מינה לכך, לפי תקנה 11(ב);

"אתר שמירת מידע מאובטח" – אחד מאלה:

(1) מאגר מידע כהגדרתו בחוק הגנת הפרטיות אשר המידע בו נשמר בנפרד מכל מידע אחר, באופן המונע גישה אליו מכל תקשורת חיצונית ומונע גישה בלא הרשאה, ובכפוף להוראות בדבר מאגר מידע המכיל מידע מוגבל כאמור בתקנות הגנת הפרטיות (תנאי החזקת מידע ושמירתו וסדרי העברת מידע בין גופים ציבוריים), התשמ"ו-1986 (להלן – תקנות הגנת הפרטיות);

(2) אתר מוגן, אשר המידע בו נשמר בנפרד מכל מידע אחר באופן המונע חדירה וכניסה בלא הרשאה;

"בדיקה" – בדיקה גנטית לקשרי משפחה כמשמעותה בסעיף 2 לחוק;

"בית המשפט" – בית משפט לענייני משפחה או בית דין דתי כהגדרתו בסעיף 2 לחוק;

"דגימה" – דגימה ביולוגית הנלקחת מאדם, מעוּבָּר או מנפטר לשם עריכת בדיקה;

"מוסד רפואי" – כהגדרתו בסעיף 24 לפקודת בריאות העם, 1940;

"מעבדה" – מעבדה לבדיקות גנטיות או מכון גנטי, שהוכרו לפי סעיף 28ז(ב) לחוק;

"צו לבדיקה" – צו של בית משפט לענייני משפחה לפי סעיף 28א לחוק או צו של בית דין דתי לפי סעיף 28יד לחוק, הערוך לפי הטופס שבתוספת הראשונה;

"שופט" – לרבות דיין, קאדי, קאדי מד'הב, או דיין של עדה נוצרית;

"תעודה מזהה" – לגבי אזרח או תושב ישראל – תעודת זהות, רישיון נהיגה ישראלי עם תמונה או דרכון ישראלי תקפים, ולגבי מי שאינו אזרח או תושב ישראל – דרכון תקף או תעודה מזהה עם תמונה שהונפקה על ידי רשות מוסמכת במדינה שבה הוא אזרח או תושב, ולגבי מי שרשום במרשם האוכלוסין באזור – תעודת זהות שהונפקה בהתאם להסכם הביניים בין מדינת ישראל והרשות הפלשתינית, על ידי רשות מוסמכת באזור; לעניין זה, "האזור" – כל אחד מאלה: יהודה והשומרון וחבל עזה;

"תצלום" – תמונה מודפסת של תווי פניו של אדם שהופקה באמצעות מצלמה.

2. (א) לבקשה לביצוע בנבדק שהוא תושב ישראל הרשום במרשם האוכלוסין, תצורף תמצית רישום, המעידה על פרטי הנבדק כפי שהם רשומים במרשם האוכלוסין, בהתאם לסעיף 29(א) לחוק מרשם האוכלוסין, התשכ"ה-1965.

בקשה לבדיקה וצו הבדיקה

(ב) החליט בית המשפט על מתן צו לבדיקה, יפרט בצו את שמות הנבדקים, סוג התעודה המזהה ומספרה וכן רשאי הוא לקבוע דרכי זיהוי נוספות ככל שיראה לנכון, בשים לב לנסיבות המצריכות זהירות מיוחדת בזיהוי וכן רשאי הוא, בנסיבות המקרה, להורות היכן תבוצע הבדיקה; היה הנבדק קטין, שגילו פחות משש עשרה שנים, יורה בית המשפט על צירוף תצלום של הנבדק שאושר על ידי המעבדה בעת עריכת הבדיקה וזיהויו על ידי דרכון תקף או תעודת לידה, אם יש לו; היה הנבדק עוּבָּר – תזוהה האשה הנושאת את העוּבָּר על פי תצלום עדכני ותעודה מזהה.

(ג) לא היתה לנבדק אפשרות סבירה להשיג תעודה מזהה, או לחדש את תוקפה, רשאי בית המשפט לקבוע כל הוראה שיראה לנכון לעניין אופן זיהוי הנבדק.

(ד) בית המשפט רשאי להורות בצו הבדיקה כל הוראה נוספת שיראה לנכון ביחס לאופן ביצוע הבדיקה, זיהוי הנבדקים, עריכת הבדיקה והעברת תוצאותיה; צו הבדיקה יעמוד בתוקפו למשך שנה אחת אלא אם כן קבע בית המשפט אחרת.

(ה) לצו הבדיקה יצורפו פרטי המכונים והמעבדות שבהם רשאים הצדדים לבצע את הבדיקה, שהוכרו לעניין זה לפי סעיף 28ז(ב) לחוק, בהתאם לסוג ההכרה בהם; ראה בית המשפט כי בנסיבות המקרה עליו להורות היכן תבוצע הבדיקה – רשאי הוא לעשות כן.

3. (א) הדגימות יינטלו מכל הנבדקים יחד, באותה מעבדה ובאותו מועד, אלא אם כן הורה בית המשפט אחרת, כאמור בתקנת משנה (ב) או בתקנות 4, 5 או 6.

הוראות בדבר מקום ומועד נטילת הדגימה

(ב) על אף האמור בתקנת משנה (א), רשאי בית המשפט להורות על נטילת דגימה מנבדק מסוים במוסד רפואי אחר, או במועד נפרד, אם ראה שנבדק אינו יכול להגיע למעבדה בשל מצבו הרפואי או כאשר הנבדק הוא עוּבָּר, או מנימוקים מיוחדים אחרים שיירשמו; לא היתה אפשרות לנטילת הדגימה במוסד רפואי, ייתן בית המשפט בצו הבדיקה הוראות בדבר מקום נטילת הדגימה, אופן נטילתה ובדבר דרך זיהוי הנבדקים והעברת הדגימה והמידע על אודות הזיהוי למעבדה.

4. (א) הורה בית המשפט על נטילת דגימה מנבדק מחוץ לישראל, תילקח הדגימה, ככל שלא הורה בית המשפט אחרת, בנציגות דיפלומטית או קונסולרית של ישראל במדינת החוץ ששוהה בה הנבדק או במדינה אחרת שיש בה לישראל נציגות כאמור או על פי הסדר שנקבע מכוח הסכם בין מדינת חוץ לבין מדינת ישראל, המנוי בתוספת השלישית.

הוראה על נטילת דגימה מחוץ לישראל

(ב) נבדק כאמור בתקנת משנה (א) יזוהה במקום נטילת הדגימה כאמור בתקנות 2(ב) עד (ד) ו-8, או בדרך זיהוי אחרת שתיקבע על פי הסכם כאמור בתקנת משנה (א), והדגימה שניטלה מהנבדק בצירוף העתקי מסמכי הזיהוי והתצלום העדכני יועברו למעבדה בישראל.

(ג) המנהל הכללי של משרד החוץ, בהתייעצות עם המנהל הכללי של משרד המשפטים ועם ראש רשות האוכלוסין, ההגירה ומעברי הגבול ובהסכמת המנהל הכללי של משרד הבריאות, יקבע הנחיות לביצוע סעיף זה.

5. הוראות תקנות 2, 3, 4, 6, 7 ו-8 בדבר צו לבדיקה, מקום ומועד נטילת הדגימה וזיהוי הנבדקים יחולו גם לעניין עריכת בדיקה במעבדה מחוץ לישראל לפי סעיף 28ז(ג) לחוק אלא אם כן הורה בית המשפט אחרת בשים לב לנסיבות המקרה.

עריכת הבדיקה במעבדה מחוץ לישראל

6. הורה בית המשפט על עריכת בדיקה שאחד הנבדקים בה הוא נפטר – יורה על עריכתה במעבדה שהוכרה לעריכת בדיקה מסוג זה לפי סעיף 28ז(ב) לחוק, ויקבע בצו כל הוראה שיראה לנכון בדבר אופן זיהוי הנפטר, אופן נטילת הדגימה, העברת דגימה מגופו של הנפטר והמידע למעבדה, וכן מועד ומקום נטילת הדגימות מן הנבדקים האחרים, והכל לפי נסיבות העניין.

עריכת בדיקה שאחד הנבדקים בה הוא נפטר

7. (א) לא תילקח דגימה ולא תיערך בדיקה אלא לאחר שהוצג לפני איש צוות המעבדה צו בדיקה מקורי או העתק מאושר שהוא מתאים למקור המורה על ביצוע הבדיקה.

תנאים מוקדמים לעריכת הבדיקה

(ב) לפני עריכת הבדיקה יזהה איש צוות במעבדה את הנבדקים על פי צו הבדיקה ועל פי תעודות מזהות או בכל דרך אחרת שהורה בית המשפט בצו הבדיקה.

(ג) התייצבו כל הנבדקים במעבדה ונמנע זיהויו של אחד הנבדקים באמצעות תעודה מזהה, יצורף לתוצאות הבדיקה תצלום של הנבדק שאושר על ידי המעבדה בעת עריכת הבדיקה ובלבד שהתמלאו כל שאר התנאים שבצו הבדיקה; תצלום הנבדק שלא זוהה כאמור יועבר לבית המשפט יחד עם תוצאות הבדיקה בצירוף הערה על כך שהנבדק לא זוהה בדרך שנקבעה בצו.

8. (א) לאחר נטילת הדגימה יאשר כל נבדק בגיר בחתימת ידו, על גבי המכל שבו מוחזקת הדגימה, כי הדגימה שבמכל היא הדגימה שניטלה מגופו, וכי הפרטים הרשומים על המכל הם נכונים; על מכל שבו מוחזקת דגימה של נבדק קטין יחתום בגיר שהתלווה אליו, וכל אדם אחר שנטען כי הוא הורהו של הקטין, ונמצא במקום בעת עריכת הבדיקה.

סימון הדגימות

(ב) עובד המעבדה שנטל את הדגימה יתעד את הליך זיהוי הנבדקים ונטילת הדגימות ויתעד את כל הפרטים לפי הטופס שבתוספת השנייה (להלן – הטופס); הטופס, בצירוף צו הבדיקה ומצורפיו, יישמרו באתר שמירת מידע מאובטח.

(ג) הורה בית המשפט על נטילת הדגימה מחוץ למעבדה לפי תקנה 3(ב) – יזהה מי שנוטל את הדגימה את הנבדק, כאמור בתקנות משנה (א) ו-(ב), יתעד את הזיהוי והנטילה בטופס, ויעביר את הדגימה, במכל חתום ובתיאום מראש עם המעבדה, למעבדה שתיערך בה הבדיקה, בצירוף הצו המורה על ביצוע הבדיקה עם מצורפיו כמפורט בתקנה 2(ב) ותיעוד הזיהוי שערך; הדגימה לא תועבר למעבדה באמצעות הנבדקים או מי מטעמם; היתה הדגימה דגימה של מי שפיר או סיסי שיליה, רשאי בית המשפט להורות אחרת באשר לדרך העברת הדגימה למעבדה.

9. DNA שהופק מדגימה שניטלה לפי תקנות אלה יסומן באמצעות קוד בלבד, ויוחזק בנפרד מהפרטים המזהים של הנבדק.

סימון ה-DNA

10. (א) קביעת הממצאים בדבר קשרי משפחה על בסיס בדיקות הדגימות וה-DNA של הנבדקים, הכוללים את הפרטים המזהים שלהם, תיעשה על ידי איש צוות המעבדה שיערוך את חוות הדעת לבית המשפט.

קביעת הממצאים, חוות דעת, ושמירת תוצאות הבדיקה

(ב) ממצאי הבדיקה ייערכו כחוות דעתו של מומחה, כמשמעותה בפקודת הראיות, התשל"א-1971 (להלן – חוות הדעת), שתכלול את הפרטים האלה: שמות הנבדקים שלגביהם נתבקשה קביעת קשרי המשפחה, מספרי התעודות המזהות שלהם, תאריך נטילת הדגימה, השיטה שלפיה נבדקה הדגימה, ממצאי הבדיקה ביחס לקשרי המשפחה בין הנבדקים, וכל מידע אחר שהתבקש על פי צו בית המשפט.

11. (א) פרטי הנבדקים, ממצאי הבדיקה ותוצאותיה, חוות הדעת, וכן צו הבדיקה ומצורפיו וכל חומר שצורף אל כל אלה, יישמרו במעבדה באתר שמירת מידע מאובטח, ואם הוא מאגר מידע – יחולו הוראות פרק ב' לחוק הגנת הפרטיות ותקנות הגנת הפרטיות, ככל שהן מתיישבות עם האמור בחוק.

שמירת המידע ואבטחתו

(ב) מנהל המעבדה או איש צוות בכיר במעבדה שהוא מינה לעניין זה יהיה אחראי לניהול אתר שמירת המידע המאובטח במעבדה ולאבטחת המידע במעבדה, בהתאם להוראות תקנות הגנת הפרטיות והוראות כל דין.

(ג) מידע מזוהה על אודות נבדקים יימסר לאיש צוות במעבדה שהוסמך על ידי מנהל המעבדה לעניין זה, ורק במידה שבה המידע דרוש לו לשם ביצוע עבודתו ותפקידו במעבדה לפי תקנות אלה.

(ד) שמירת תוצאות הבדיקה באתר שמירת המידע המאובטח תיעשה לפי הוראות מנהל המעבדה או האחראי על הגנת המידע, באופן שיגן על סודיות המידע ופרטיות הנבדקים.

12. מידע על אודות הבדיקה, דגימת ה-DNA ותוצאות הבדיקה יישמרו באתר שמירת מידע מאובטח 7 שנים מהמועד האחרון שבו בוצעה במעבדה פעולה ביחס לאותה בדיקה, ולגבי נבדק קטין – שבע שנים מיום שבגר; בתום התקופה כאמור יבוער או יימחק כל המידע על הבדיקה ותוצאותיה מאתר שמירת המידע המאובטח, ויושמד ה-DNA.

תקופת שמירת תוצאות הבדיקה במעבדה

13. (א) המידע לגבי תוצאות הבדיקה הוא חסוי ויימסר לבית המשפט בלבד לפי הוראות סעיף 28ט(א) לחוק.

מסירת תוצאות הבדיקה

(ב) חוות הדעת, בצירוף העתקי מסמכים ותמונות שלפיהם זוהו הנבדקים תישלח במעטפה סגורה וכפולה, לבית המשפט אשר הורה על עריכתה, בדואר רשום עם אישור מסירה; על המעטפה החיצונית יירשם "סודי"; המעטפה הפנימית תהיה חתומה באופן שיאפשר לזהות שנפתחה, ועליה יירשם "מכיל מידע חסוי לפי חוק מידע גנטי – לעיון השופט בלבד", בציון שם השופט אשר הורה על ביצוע הבדיקה ומספר תיק בית המשפט; מנהל בתי המשפט רשאי לקבוע הוראות מיוחדות לעניין זה.

(ג) החליט בית משפט להורות על קבלת תוצאות בדיקה שנערכה לפי צו שנתן בית משפט אחר, כאמור בסעיף 28י(ב) או 28טו(א) לחוק, יעביר את החלטתו לבית המשפט אשר נתן את הצו כדי שיעביר לו את תוצאות הבדיקה; הוראות תקנת משנה (ב) יחולו, בשינויים המחויבים, על העברת תוצאות בדיקה בין בתי המשפט.

14. הורה בית המשפט לאסור על גילוין של תוצאות הבדיקה לפי סעיף 28ט(ב) לחוק, יישמרו תוצאות הבדיקה בכספת בית המשפט או בכספת בגנזך המדינה; מנהל בתי המשפט רשאי לקבוע הוראות מיוחדות לעניין זה.

שמירת תוצאות הבדיקה בבית המשפט

15. הוראות תקנות 11 ו-12 יחולו גם על שמירת תוצאות בדיקה שנערכה לפני תחילתן של תקנות אלה, על כל מצורפיה, שטרם בוערו או נמחקו ועל DNA שטרם הושמד.

תחולה

16. תחילתן של תקנות אלה תשעים ימים מיום פרסומן.

תחילה

**תוספת ראשונה**

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6162996be196d1aef34f698c/clause/6162ac0fe196d1aef34f6abf)

**תוספת שנייה**

(תקנה 8(ג))

טופס תיעוד הליך בדיקה גנטית לקשרי משפחה

שם המעבדה / המכון הגנטי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
מס' הבדיקה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
שם איש הצוות שזיהה את הנבדקים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    
שם איש הצוות שפענח את הממצאים וערך את חוות הדעת:      
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6162996be196d1aef34f698c/clause/6162d3fb348c19e694fdf1a3)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6162996be196d1aef34f698c/clause/6162d414348c19e694fdf1a7)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6162996be196d1aef34f698c/clause/6162d7c0348c19e694fdf203)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6162996be196d1aef34f698c/clause/6162d9d1348c19e694fdf226)

1. במקרה שבו אחד הנבדקים הוא עוּבָּר והדגימה ניטלה שלא במעבדה אחר –

(1) שם הנבדקת (שם האישה הנושאת את העובר) \_\_\_\_\_\_\_\_\_

(2) מספר תעודת זהות של הנבדקת \_\_\_\_\_\_\_

(3) המוסד הרפואי שבו ניטלה הדגימה \_\_\_\_\_\_\_\_

(4) תאריך נטילת הדגימה \_\_\_\_\_\_\_\_\_

(5) התאריך שבו נמסרה הדגימה למעבדה \_\_\_\_\_\_\_\_\_

מצורף הטופס שמילא המוסד הרפואי האחר

2. במקרה שניטלה דגימה מאחד הנבדקים מחוץ למעבדה (במוסד רפואי / מקום אחר):

(1) שם הנבדק \_\_\_\_\_\_\_\_\_\_

(2) מספר תעודת הזהות של הנבדק \_\_\_\_\_\_\_\_\_\_

(3) המוסד הרפואי / מקום שבו ניטלה הדגימה \_\_\_\_\_\_\_\_\_

(4) תאריך נטילת הדגימה \_\_\_\_\_\_\_\_\_\_

(5) התאריך שהומצאה בו הדגימה למעבדה\_\_\_\_\_\_\_\_\_\_\_

מצורף הטופס שמולא במקום נטילת הדגימה

3. במקרה שניטלה דגימה בחו"ל (מנהל המעבדה ימלא על סמך המסמכים שצורפו לדגימה מחו"ל לפי הנחיות מנכ"ל משרד החוץ) – ימולא המצ"ב או יצורף צילום תיעוד הזיהוי שבוצע בחו"ל:

(1) שם הנבדק \_\_\_\_\_\_\_\_\_\_\_

(2) התעודה המזהה שבאמצעותה זוהה הנבדק על ידי הנציג הקונסולרי \_\_\_\_\_\_\_\_ שמספרה \_\_\_\_\_\_\_

(3) פרטי נציגות ישראל שבה ניטלה הדגימה \_\_\_\_\_\_\_\_\_\_

(4) פרטי הנציג הקונסולרי שזיהה את הנבדק \_\_\_\_\_\_\_\_\_

(5) פרטי נוטל הדגימה \_\_\_\_\_\_\_\_\_\_\_

(6) תאריך נטילת הדגימה \_\_\_\_\_\_\_\_\_\_\_\_

(7) מקום נטילת הדגימה \_\_\_\_\_\_\_\_\_\_\_\_\_

(8) סוג הדגימה: דם / רוק / רירית הלחי / אחר: \_\_\_\_\_\_\_\_\_

(9) התאריך שהומצאה בו הדגימה למעבדה \_\_\_\_\_\_\_\_\_\_\_\_

מצ"ב העתק המסמך המזהה ותצלום עדכני של הנבדק
מצ"ב העתק תעודת הלידה (לגבי קטין שאין לו תעודה מזהה)

4. במקרה שבו אחד הנבדקים הוא אדם שנפטר:

(1) שם הנבדק שהוא נפטר: \_\_\_\_\_\_\_\_\_\_\_\_\_

(2) מס' תעודת הזהות של הנפטר: \_\_\_\_\_\_\_\_\_\_\_\_\_

(3) מועד הפטירה: \_\_\_\_\_\_\_\_\_\_\_\_\_

(4) אופן זיהוי הנפטר: \_\_\_\_\_\_\_\_\_\_\_\_\_

(5) אם הדגימה לא ניטלה במעבדה שבה בוצעה הבדיקה:

(א) מקום נטילת הדגימה: \_\_\_\_\_\_\_\_\_\_\_\_

(ב) פרטי נוטל הדגימה: \_\_\_\_\_\_\_\_\_\_\_\_\_\_

(ג) תאריך נטילת הדגימה: \_\_\_\_\_\_\_\_\_\_\_\_

(ד) סוג הדגימה: \_\_\_\_\_\_\_\_\_\_\_\_

(ה) התאריך שהוצאה בו הדגימה למעבדה: \_\_\_\_\_\_\_\_\_\_\_\_\_

5. הוראות מיוחדות מבית המשפט:
נתן בית המשפט הוראות מיוחדות – פרט וציין את אופן ביצוען:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. חתימה מנהל המעבדה:

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6162996be196d1aef34f698c/clause/616e84085892a7587451b5b0)

**תוספת שלישית**

(תקנה 4(א))

1. מזכר ההבנות לשיתוף פעולה בגביית מזונות ילדים בין מדינת ישראל ובין ארצות הברית של אמריקה שנחתם ביום י"א בשבט התשס"ח (5 בפברואר 2008).

|  |  |  |  |  |  |
| --- | --- | --- | --- | --- | --- |
|  | יעקב נאמן  שר המשפטים |  |  |  |  |
|  |  |  |  |  |  |