תקנות נכי המלחמה בנאצים (תגמולים מיוחדים), תשי"ח-1958

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | קביעת דרגת נכות מיוחדת | סעיף 2 |
| [Go](#h3) | שיעור התגמולים המיוחדים | סעיף 3 |
| [Go](#h4) | תחילה | סעיף 4 |
| [Go](#h5) | הוראות מעבר | סעיף 5 |
| [Go](#h6) | השם | סעיף 6 |
| [Go](#h7) | תוספת |

תקנות נכי המלחמה בנאצים (תגמולים מיוחדים), תשי"ח-1958

בתוקף סמכותי לפי סעיפים 4ג(ב) ו-27 לחוק נכי המלחמה בנאצים, תשי"ד-1954, אני מתקין תקנות אלה:

1. בתקנות אלה –

הגדרות

"פגימת ראש" – פגיעה במערכת העצבים המרכזית שנקבעה לה דרגת נכות של 100% לצמיתות והגורמת להפרעה חמורה בשכל או בשימוש בגפיים;

"הפרעה חמורה" – הפרעה בתיפקוד אברי הגוף או השכל שכתוצאה ממנה נזקק הנכה בקביעות לעזרת הזולת לצורך הטיפול בגופו או למילוי צרכיו הגופניים;

"תגמול רגיל" – תגמולים או דמי נכות המגיעים לנכה, שאין לו בן משפחה, לפי סעיפים 4 ו-4א לחוק;

"ועדה רפואית" – ועדה רפואית שנתמנתה לפי סעיף 6 לחוק;

"פגימה", "פגימה מוסבת" – כמשמעותם בתקנות נכי המלחמה בנאצים (מבחנים לקביעת דרגת נכות), תשט"ז-1956.

2. (א) מצאה ועדה רפואית, בעת קביעת דרגת נכותו של נכה כי הנכה נפגם פגימה מוסבת באחת מהפגימות שבתוספת, תיקבע לו, נוסף לדרגת הנכות, דרגת נכות מיוחדת כנקוב בצדה של אותה פגימה.

קביעת דרגת נכות מיוחדת

(ב) על הדיון בקביעת דרגת נכות מיוחדת יחולו, בשינויים המחוייבים לפי הענין, הוראות תקנות נכי המלחמה בנאצים (ועדה רפואית), תשט"ו-1954.

3. (א) [סעיף זה מכיל טבלה או תמונה - לחצו לצפיה](https://www.nevo.co.il/laws/#/63b28d1726a4e377ad7f1fa0/clause/63b290ef26a4e377ad7f1fd5)

שיעור התגמולים המיוחדים

(ב) קבעה הועדה הרפואית לנכה דרגת נכות מיוחדת, תיקבע בהחלטתה תאריך לתחילת התגמולים המיוחדים, ובלבד שהתאריך הזה לא יהיה לפני י"ג באב תשט"ו (1 באוגוסט 1955).

4. תחילתן של תקנות אלה היא ביום י"ג באב תשט"ו (1 באוגוסט 1955).

תחילה

5. (א) החליטה ועדה רפואית על דרגת נכותו של נכה לפני יום פרסום תקנות אלה ברשומות (להלן – יום הפרסום) ולא קבעה בהחלטתה דרגת נכות מיוחדת, רשאי הנכה או הרשות המוסמכת לבקש מהועדה הרפואית, תוך שלושים יום מיום הפרסום, לקבוע לנכה דרגת נכות מיוחדת.

הוראות מעבר

(ב) בקשה מטעם הנכה תוגש בכתב, תוך שלושים יום מיום הפרסום, לרשות המוסמכת שתעביר את הבקשה לועדה הרפואית. בקשה מטעם הרשות המוסמכת תוגש תוך המועד האמור לועדה הרפואית.

(ג) נתקבלה לפני יום הפרסום הודעה על החלטת הועדה הרפואית שנקבעה בה לנכה דרגת נכות מיוחדת ולא הוגש ערעור על אותה קביעה, יראו את ההודעה כאילו נתקבלה ביום הפרסום.

6. לתקנות אלה ייקרא "תקנות נכי המלחמה בנאצים (תגמולים מיוחדים), תשי"ח-1958".

השם

**תוספת**

[סעיף זה מכיל טבלה או תמונה - לחצו לצפיה](https://www.nevo.co.il/laws/#/63b28d1726a4e377ad7f1fa0/clause/63b294bd26a4e377ad7f2008)

|  |  |  |  |  |  |
| --- | --- | --- | --- | --- | --- |
|  | לוי אשכול  שר האוצר |  |  |  |  |
|  |  |  |  |  |  |