תקנות עבודת הנוער (פנקס עבודה), תשנ"ו-1995

תוכן ענינים

|  |  |  |
| --- | --- | --- |
| [Go](#h1) | טופס בקשה לפנקס עבודה | סעיף 1 |
| [Go](#h2) | הגשת הבקשה | סעיף 2 |
| [Go](#h3) | הצגת מסמך | סעיף 3 |
| [Go](#h4) | דרך מסירת פנקס העבודה לנער | סעיף 4 |
| [Go](#h5) | החזקת פנקס העבודה בידי | סעיף 5 |
| [Go](#h6) | החזקת פנקס העבודה בידי נער העובד מחוץ למפעל | סעיף 6 |
| [Go](#h7) | מסירת פנקס העבודה לידי נער לשם רישומים | סעיף 7 |
| [Go](#h8) | רישום מעבידים בפנקס העבודה | סעיף 8 |
| [Go](#h9) | החזרת פנקס העבודה | סעיף 9 |
| [Go](#h10) | החזקת פנקס עבודה | סעיף 10 |
| [Go](#h11) | הצגת פנקס עבודה ומסירתו | סעיף 11 |
| [Go](#h12) | ביטול | סעיף 12 |

תקנות עבודת הנוער (פנקס עבודה), תשנ"ו-1995

בתוקף סמכותי לפי סעיפים 28(ב) ו-42 לחוק עבודת הנוער, התשי"ג-1953 (להלן – החוק), ולאחר התייעצות עם המועצה לעניני נוער עובד, אני מתקינה תקנות אלה:

1. בקשה של נער לפנקס עבודה (להלן – הבקשה), תוגש בכתב ותכלול את הפרטים הבאים:

טופס בקשה לפנקס עבודה

(1) שם הנער;

(2) תאריך לידתו;

(3) מספר הרישום של הנער במרשם התושבים;

(4) שמות הוריו או אפוטרופסו;

(5) כתובתו;

(6) השכלתו;

(7) חברותו בקופת חולים.

2. (א) הבקשה בצירוף שני תצלומי הנער תוגש באמצעות לשכת עבודה כללית לנוער, אשר באזורה הוא מועבד.

הגשת הבקשה

(ב) נערה מוסלמית או דרוזית אשר מטעמי דת או מסורת נמנעת מלהצטלם, רשאית להגיש בקשה כאמור בתקנת משנה (א) אף שלא בצירוף תצלומים.

3. בעת הגשת הבקשה יציג המבקש תעודת זהות או אישור מלשכת מרשם לפי חוק מרשם האוכלוסין, התשכ"ה-1965, שמהם אפשר ללמוד על גילו של הנער; מקבל הבקשה יאשר בגוף הבקשה כי הפרטים שבה, המתייחסים לגיל הנער, מתאימים לנאמר בתעודה או באישור האמורים.

הצגת מסמך

4. פנקס העבודה יימסר לנער באמצעות מי שקיבל את הבקשה או יישלח לו בדואר רשום לפי כתובתו הרשומה בפנקס העבודה.

דרך מסירת פנקס העבודה לנער

5. (א) נער עובד ימסור את פנקס העבודה למעבידו שיחזיקו במקום העבודה, כל עוד הנער עובד אצלו; היה לנער יותר ממעביד אחד, יציג את פנקס העבודה בפני כל אחד ממעבידיו וימסור אותו להחזקת אחד מהם.

החזקת פנקס העבודה בידי

6. (א) מעביד של נער שעבודתו מחוץ למפעל או למקום העסקים של מעבידו, ימסור את הפנקס לנער אשר יחזיקו אצלו.

החזקת פנקס העבודה בידי נער העובד מחוץ למפעל

(ב) תקנת משנה (א) לא תחול על עבודה כאמור שהיא ארעית בלבד.

7. נער עובד הזקוק לפנקס העבודה בקשר לבדיקה רפואית או לשם עשיית רישום אחר בפנקס, ימסור לו המעביד את הפנקס לזמן הדרוש לרישום בידי המוסד הרפואי המוסמך או הרשות האחרת.

מסירת פנקס העבודה לידי נער לשם רישומים

8. מי שמעביד נער חודש ימים לפחות, ירשום במדור "מעבידים" שבפנקס העבודה את הפרטים כאמור באותו מדור, ואם המעביד הוא מפעל מסוג כאמור בסעיף 1(ב)(3) לחוק, יירשם כשם המעביד שמו של מנהל המפעל ולא שמו של המפעל.

רישום מעבידים בפנקס העבודה

9. מעביד יחזיר לנער עובד את פנקס העבודה ביום האחרון לעבודתו.

החזרת פנקס העבודה

10. נער רוכל יחזיק אתו את פנקס העבודה בכל עת התעסקותו ברוכלות.

החזקת פנקס עבודה

11. נער או מעביד המחזיק פנקס עבודה חייב להציגו, לפי דרישה, למפקח עבודה ולאפשר לו להעתיק ממנו, או למסור לו את פנקס העבודה זמנית תמורת אישור בכתב.

הצגת פנקס עבודה ומסירתו

12. תקנות עבודת הנוער (פנקס עבודה), התשי"ד-1954 – בטלות.

ביטול

|  |  |  |  |  |  |
| --- | --- | --- | --- | --- | --- |
|  | אורה נמיר  שרת העבודה והרווחה |  |  |  |  |
|  |  |  |  |  |  |