תקנות עובדים זרים (סוגי מקרים ותנאים שבהתקיימם עובד זר שהוא מסתנן זכאי לקבל את כספי הפיקדון לפני מועד עזיבתו את ישראל שלא לצורך יציאה זמנית), תשע"ח-2018

תוכן ענינים

|  |  |  |
| --- | --- | --- |
| [Go](#h1) | זכאות לקבלת חלק מכספי הפיקדון | סעיף 1 |
| [Go](#h2) | שיעור הפיקדון החלקי שהעובד זכאי לקבל לפני המועד | סעיף 2 |
| [Go](#h3) | דרך לתשלום הפיקדון החלקי | סעיף 3 |
| [Go](#h4) | תחילה | סעיף 4 |

תקנות עובדים זרים (סוגי מקרים ותנאים שבהתקיימם עובד זר שהוא מסתנן זכאי לקבל את כספי הפיקדון לפני מועד עזיבתו את ישראל שלא לצורך יציאה זמנית), תשע"ח-2018

בתוקף סמכותי לפי סעיפים 1יא4(ה) ו-1יא5(ב) לחוק עובדים זרים, התשנ"א-1991 (להלן – החוק), בהסכמת שר האוצר ובאישור ועדת העבודה הרווחה והבריאות של הכנסת, אני מתקין תקנות אלה:

1. עובד זר שהוא מסתנן ורשות האוכלוסין וההגירה אישרה לגביו בכתב שהוא אחד מהמנויים בפסקאות (1) עד (5) להלן ונכנס לישראל לפני יום תחילתן של תקנות אלה, או שמתקיימת לגביו פסקה (6), זכאי לקבל חלק מכספי הפיקדון כאמור בתקנה 2 אף לפני המועד האמור בסעיף 1יא4(א) לחוק, בדרך האמורה בתקנה 3:

זכאות לקבלת חלק מכספי הפיקדון

(1) קטין;

(2) מי שגילו עולה על 60;

(3) אישה;

(4) אב לקטין הנמצא בטיפולו הבלעדי בשל מצבה הרפואי של אם הקטין, או בשל כך שהאם נפטרה או שאינה שוהה בישראל, והוא אינו נשוי לאחר ואין אדם אחר הידוע בציבור כבן זוגו;

(5) מי שממונה ביקורת הגבולות שוכנע לגביו כי בשל גילו או מצב בריאותו, לרבות בריאותו הנפשית, אי-קבלת כספי הפיקדון לפני המועד האמור בסעיף 1יא4(א) לחוק עלולה לגרום נזק לבריאותו כאמור, ואין דרך אחרת למנוע את הנזק האמור;

(6) מי שמשטרת ישראל הודיעה לגביו כי יש ראיות לכאורה לכך שנעברה לגביו עבירה לפי סעיפים 375א או 377א(א) או (ב) לחוק העונשין, התשל"ז-1977.

2. החלק מכספי הפיקדון שעובד זר כאמור בתקנה 1 זכאי לקבל לפי התקנה האמורה, הוא חלק השווה ל-70% מחלק העובד כמשמעותו בסעיף 1יא1(א) לחוק (להלן – פיקדון חלקי).

שיעור הפיקדון החלקי שהעובד זכאי לקבל לפני המועד

3. (א) הפיקדון החלקי ישולם לעובד הזר המסתנן בדרך של אי-ניכויו בידי מעסיקו משכר עבודתו.

דרך לתשלום הפיקדון החלקי

(ב) רשות האוכלוסין וההגירה תדווח לוועדת העבודה הרווחה והבריאות של הכנסת עד ליום 31 בינואר בכל שנה על מספר העובדים הזרים שלגביהם הופקד בשנה הקודמת הפיקדון בניכוי פיקדון חלקי לפי עילות הזכאות כאמור בתקנה 1.

4. תחילתן של תקנות אלה ב-1 לחודש שבתום שלושה חודשים מיום פרסומן.

תחילה

|  |  |  |  |  |  |
| --- | --- | --- | --- | --- | --- |
|  | אריה מכלוף דרעי  שר הפנים |  |  |  |  |
|  |  |  |  |  |  |