יהודה והשומרון

כללי המועצות המקומיות (מכרזים) [נוסח משולב] (יהודה ושומרון),   
תשע"ט-2018

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הצמדה למדד | [Go](#Seif2) | 2 |
| סעיף 3 | פטורים | [Go](#Seif3) | 2 |
| סעיף 4 | הצעה שלא נדונה בוועדה | [Go](#Seif5) | 3 |
| סעיף 5 | פיצול חוזים | [Go](#Seif4) | 3 |
| סעיף 6 | שמירת סודיות | [Go](#Seif6) | 3 |
| סעיף 7 | פנקס המכרזים | [Go](#Seif7) | 3 |
| סעיף 8 | מכרז זוטא | [Go](#Seif8) | 3 |
| סעיף 9 | מכרז פומבי | [Go](#Seif9) | 4 |
| סעיף 10 | מסמכי המכרז | [Go](#Seif10) | 4 |
| סעיף 11 | אומדן | [Go](#Seif11) | 5 |
| סעיף 12 | המועד האחרון להגשת מסמכי המכרז | [Go](#Seif12) | 5 |
| סעיף 13 | הגשת מסמכי המכרז | [Go](#Seif13) | 5 |
| סעיף 14 | קבלת המסמכים במועצה | [Go](#Seif14) | 5 |
| סעיף 15 | פתיחת תיבת המכרזים | [Go](#Seif15) | 5 |
| סעיף 16 | צורת ניהול הפרוטוקול | [Go](#Seif16) | 6 |
| סעיף 17 | רישום מסמכי מכרז | [Go](#Seif17) | 6 |
| סעיף 18 | חוות דעת מומחה | [Go](#Seif18) | 6 |
| סעיף 19 | איסור ניהול משא ומתן | [Go](#Seif19) | 6 |
| סעיף 20 | בירור פרטים | [Go](#Seif20) | 6 |
| סעיף 21 | פסילת מסמכי מכרז | [Go](#Seif21) | 6 |
| סעיף 22 | דיון במסמכי מכרז שנקבעו בהצעות | [Go](#Seif22) | 7 |
| סעיף 23 | המלצות הוועדה | [Go](#Seif23) | 7 |
| סעיף 24 | ביטול מכרז | [Go](#Seif24) | 7 |
| סעיף 25 | ביטול | [Go](#Seif25) | 7 |
| סעיף 26 | השם | [Go](#Seif26) | 7 |

כללי המועצות המקומיות (מכרזים) [נוסח משולב] (יהודה ושומרון),   
תשע"ט-2018[[1]](#footnote-1)\*

בתוקף סמכותי לפי סעיף 114(ב) לתקנות המועצות המקומיות (יהודה והשומרון), התשמ"א-1981 (להלן – "התקנון"), הנני קובע כללים אלה:

1. בכללים אלה:

הגדרות

"הוועדה" – ועדת המכרזים של המועצה;

"יושב ראש הוועדה" – חבר המועצה שהוועדה בחרה בו ליושב ראש;

"מדד" – מדד המחירים לצרכן שמפרסמת הלשכה המרכזית לסטטיסטיקה בישראל;

"המדד היסודי" – 115.5 נקודות (ממוצע 1987: 100);

"המדד החדש" – המדד שפורסם לאחרונה לפני יום העדכון;

"מועצה" – מועצת המועצה האזורית;

"מספר תושבים" – מספר התושבים שלפיל הרישום במרשם האוכלוסין, המתנהל לפי חוק מרשם האוכלוסין, התשכ"ה-1965 בישראל, התגוררו בתחום המועצה המקומית ביום הראשון לשנת הכספים בה נערכה ההתקשרות;

"עירייה" – מועצה מקומית הנקראת עירייה על פי הכרזה בצו מכוח סעיף 140ג לתקנון;

"המדד היסודי לעיריות" – 175.3 (ממוצע 1985: 100).

2. (א) הסכומים הנקובים בסעיפים 3(2) ו-8 יתואמו ב-16 בכל חודש (להלן – יום העדכון), לפי שיעור עליית המדד החדש לעומת המדד היסודי.

הצמדה למדד

(ב) סכום תואם כאמור לפי סעיף קטן (א), יעוגל לסכום הקרוב שהוא מכפלה של 100 שקלים חדשים.

(ג) על אף האמור בסעיף זה, הסכומים הנקובים בסעיפים 3(2) ו-8 בנוגע לעיריות, יתואמו ב-16 בכל חודש (להלן – יום העדכון), לפי שיעור עליית המדד החדש לעומת המדד היסודי לעיריות.

3. מועצה מקומית רשאית להתקשר בחוזה ללא מכרז אם החוזה הוא מסוג חוזים אלה:

פטורים

(1) חוזה להעברת מקרקעין לרשות המועצה המקומית;

(2) חוזה להעברת טובין או לביצוע עבודה שערכו אינו עולה על –

(א) במועצה מקומית – 15,000 שקלים חדשים;

(ב) במועצה מקומית שמספר התושבים בה עולה על עשרים אלף – 30,400 שקלים חדשים;

(ג) בעירייה – 26,000 שקלים חדשים;

(3) חוזה להזמנת טובין או לביצוע עבודות הנערך עם הספק היחיד בישראל ובאזור לאותם טובין, או עם המומחה היחיד בישראל ובאזור לביצוע אותה העבודה, אם המומחה שהוועדה מינתה לעניין זה קבע, בכתב באישור הוועדה, כי אכן אותו ספק או מומחה הוא היחיד בישראל ובאזור;

(4) חוזה לביצוע עבודה מדעית, אמנותית או ספרותית;

(5) חוזה להזמנה דחופה של טובין או לביצוע עבודה דחופה שהמועצה האזורית מתקשרת בו להצלת נפש או רכוש;

(6) חוזה הבא להגדיל את הוצאות המועצה המקומית, בפרט מפרטי חוזה קיים, ובלבד ששיעור הגדלת ההוצאות לא יעלה על 50% מההוצאות לגבי אותו פרט על פי החוזה הקיים;

(6) חוזה הבא להגדיל את הוצאות המועצה המקומית, בפרט מפרטי חוזה קיים, ובלבד ששיעור הגדלת ההוצאות לא יעלה על 50% מההוצאות לגבי אותו פרט על פי החוזה הקיים;

(7) חוזה הבא להגדיל את הוצאות המועצה המקומית על ידי הוספת פרטים לחוזה קיים ובלבד ששיעור הגדלת ההוצאות בשל הוספה זו לא יעלה על 25% מכלל הוצאות המועצה המקומית על פי החוזה הקיים או על 50% אם המועצה קבעה שעריכת המכרז לא תביא תועלת;

(8) חוזה לביצוע עבודה מקצועית הדורשת ידע ומומחיות מיוחדים, או יחסי אמון מיוחדים, כגון עבודות תכנון, פיקוח, מדידה, שמאות, יעוץ ועבודות כיוצא באלה;

(9) חוזה להחזקה והפעלה של מתקני ביוב על ידי תאגיד, במקרה שהתמורה לעבודות היא מסירת הקולחין, ובלבד שקצין המטה לענייני מים במנהל האזרחי אישר את מסירת הקולחין;

(10) חוזה להזמנת טובין או לביצוע עבודה שהממונה התיר לערוך ללא מכרז.

4. בחוזה הטעון מכרז לא ידונו המועצה או ראש המועצה בהצעת מחירים שלא נדונה קודם לכן בוועדה על פי כללים אלה.

הצעה שלא נדונה בוועדה

5. עמדה מועצה מקומית להתקשר בזמן אחד במספר חוזים להזמנת אותם טובין, או לביצוע עבודות המהוות למעשה עבודה שלמה אחת, יראו את כל אותם חוזים כאילו היו – לעניין כללים אלה – חוזה אחד.

פיצול חוזים

6. לא ימסור אדם שום ידיעה שהגיעה לידו בתוקף תפקידו בעניין מכרז העומד להתפרסם או שפורסם, או בעניין מהלך הדיונים בוועדה והחלטתה, אלא לאדם שהוסמך כדין לקבל אותה ידיעה, ובדרך שנקבעה בתוספת זו.

שמירת סודיות

7. (א) כל מכרז יסומן במספר סידורי ויירשם בפנקס שיוחזק במקום שהורה יושב ראש הוועדה.

פנקס המכרזים

(ב) כל אדם רשאי לעיין בפנקס בשעות המיועדות לקבלת קהל במשרדי המועצה המקומית.

8. (א) מועצה מקומית רשאית להתקשר בחוזה להזמנת טובין או לביצוע עבודה, שערכו עולה על 15,000 שקלים חדשים, אולם אינו עולה על 75,000 שקלים חדשים, על פי מכרז שאינו פומבי (להלן – מכרז זוטא), ובלבד שערכו –

מכרז זוטא

(1) במועצה מקומית – עולה על 15,000 שקלים חדשים, אולם אינו עולה על 75,000 שקלים חדשים;

(2) במועצה מקומית שמספר התושבים בה עולה על עשרים אלף – עולה על 30,400 שקלים חדשים אולם אינו עולה על 148,500 שקלים חדשים;

(3) בעירייה – עולה על 26,000 שקלים חדשים, אולם אינו עולה על 127,000 שקלים חדשים.

(ב) הוועדה תנהל רשימה של ספקים וקבלנים, אשר רשאים להשתתף במכרז זוטא, ותקבע את אמות המידה שלפיהן יפנו אל הספקים והקבלנים האמורים; הרשימה תהיה פתוחה לעיון הציבור. כל ספק או קבלן רשאי לבקש לצרפו לרשימה האמורה והוועדה תדון בבקשתו; החליטה הוועדה שלא לצרף קבלן או ספק כאמור לרשימה, או החליטה למחוק ספק או קבלן מהרשימה, תנמק את החלטתה; לא תחליט הוועדה אלא לאחר שאפשרה לאותו ספק או קבלן להביע את טענותיו בפניה.

(ג) הוועדה תמציא אחת לשנה למועצה ולוועדת הביקורת של המועצה את רשימת הספקים והקבלנים שראש המועצה פנה אליהם לפי תקנה זו במכרזי זוטא; הפירוט האמור יהיה פתוח לעיון הספקים והקבלנים הכלולים בו.

(ד) הודעה על מכרז זוטא לספקים או לקבלנים הכלולים ברשימה תיעשה על ידי משלוח הודעה בדואר רשום עם אישור מסירה, או על ידי מסירה לידי הנמען בידי מזכיר המועצה או מי שהוא הסמיך לעניין זה לפי הפירוט להלן:

במועצה מקומית –

(1) אם ערכו של החוזה המוצע עולה על 15,000 שקלים חדשים ואינו עולה על 37,500 שקלים חדשים ובמועצה מקומית שמספר התושבים בה עולה על עשרים אלף, אם ערכו של החוזה המוצע עולה על 30,400 שקלים חדשים אולם אינו עולה על 74,200 שקלים חדשים – לארבעה ספקים או קבלנים לפחות הכלולים ברשימה;

(2) אם ערכו של החוזה עולה על 37,500 שקלים חדשים ואינו עולה על 75,000 שקלים חדשים ובמועצה מקומית שמספר התושבים בה עולה על עשרים אלף, אם ערכו של החוזה המוצע עולה על 74,200 שקלים חדשים אולם אינו עולה על 148,500 שקלים חדשים – לשישה ספקים או קבלנים לפחות הכלולים ברשימה;

בעירייה –

(1) אם ערכו של החוזה המוצע עולה על 26,000 שקלים חדשים אולם אינו עולה על 63,500 שקלים חדשים – לשישה ספקים או קבלנים לפחות הכלולים ברשימה;

(2) אם ערכו של החוזה עולה על 63,500 שקלים חדשים אולם אינו עולה על 127,000 שקלים חדשים – לשישה ספקים או קבלנים לפחות הכלולים ברשימה.

(ה) על אף האמור בפסקאות (1) ו-(2) לסעיף קטן (ד), רשאי ראש המועצה לשלוח את ההודעה לשני ספקים או קבלנים לפחות, אם מקום עסקם נמצא בחוץ לארץ, ואין ספקים או קבלנים אחרים בישראל ובאזור לטובין או לעבודה הנדרשים.

(ו) על אף אמור בסעיפים קטנים (ד) ו-(ה), יהיה רשאי להשתתף במכרז זוטא כל ספק או קבלן הכלול ברשימה לסוג החוזה המוצע, אם ביקש זאת והגיש את מסמכי המכרז תוך המועד שנקבע להגשת הצעות.

9. (א) רצתה מועצה מקומית להתקשר בחוזה הטעון מכרז פומבי, יפרסם ראש המועצה הודעה על כך ובה יפורטו:

מכרז פומבי

(1) תיאור נושא החוזה המוצע;

(2) המקום והמועד האחרון להגשת מסמכי המכרז;

(3) המקום לקבלת פרטים נוספים וטפסי מסמכי המכרז.

(ב) הודעה על מכרז פומבי תיעשה על ידי פרסומה בשני עיתונים יומיים לפחות הנדפסים בישראל, ואחד מהם לפחות הוא בשפה העברית.

(ג) פרסם ראש המועצה הודעה על מכרז פומבי, רשאי הוא גם לפרסמה ברבים בחוץ לארץ, או לשלוח את ההודעה לספקים או לקבלנים שמקום עסקם נמצא בחוץ לארץ, ובלבד שישלח את ההודעה לפחות לשני ספקים או קבלנים כאמור.

10. (א) ראש המועצה או מי שהוא הסמיך לכך, ימציא לכל אדם המבקש להשתתף במכרז פומבי או במכרז זוטא, על פי בקשתו כאמור בסעיף 8(ו), ולכל אדם שראש המועצה פנה אליו בהודעה על מכרז זוטא, את מסמכי המכרז המפורטים להלן:

מסמכי המכרז

(1) תנאי המכרז, לרבות תנאים מוקדמים להשתתפות במכרז;

(2) נוסח "מסמך הצעת המשתתף במכרז";

(3) נוסח של החוזה המוצע;

(4) לוח זמנים ותנאי תשלום;

(5) התכנית והמפרטים הנוגעים לביצוע החוזה;

(6) כתבי כמויות, טפסי הצעת מחירים;

(7) רשימת החומרים וכמויותיהם, ציוד העזר והמכונות שהמועצה תספק לצורך ביצוע העבודה נושא החוזה, ותנאי מסירתם;

(8) נוסחי הערבויות הבנקאיות הנדרשות, גובה הערבות ומשך הערבות;

(9) מעטפה הנושאת את מספר המכרז לשם הגשת מסמכי מכרז (להלן – מעטפת המכרז);

(10) כל מידע או מסמך אחרים שראש המועצה ימצא לנכון למסור או לדרוש, לרבות בדבר כישוריו, ניסיונו ויכולתו של המציע.

(ב) המצאת מסמכי מכרז פומבי תהא תמורת תשלום כפי שקבעה המועצה המקומית בדרך כלל, לסוג של מכרזים או למכרז פלוני.

(ג) על אף האמור בסעיף-קטן (א), רשאי ראש המועצה להחליט שלא להמציא את המסמכים המפורטים בפסקאות (3) ו-(5) של סעיף-קטן (א), אלא להציגם לעיון במקום שיקבע; החליט ראש המועצה כאמור, יצרף למסמכי המכרז הודעה על המקום והמועד לעיון במסמכים.

(ד) תינתן הזדמנות סבירה ושווה לכל אדם לעיין במסמכי המכרז, כפי שפורטו בסעיף-קטן (א), לבקר בנכס ולקבל הסברים לגביהם.

(ה) כל אדם שעיין במסמכי המכרז, שקיבל מסמכי מכרז או שביקר בנכס, יאשר זאת בכתב.

11. (א) לפני תום המועד להגשת ההצעות יפקיד יושב ראש הוועדה או מי שהוא הסמיך בתיבת המכרזים האמורה בסעיף 14(א), אומדן מפורט של ההוצאות או ההכנסות הכרוכות בחוזה המוצע.

אומדן

(ב) היה נושא המכרז חוזה להעברת מקרקעין, יפקיד יושב ראש הוועדה או מי שהוא הסמיך בתיבת המכרזים שומת מקרקעין שנערכה בידי שמאי מקרקעין.

(ג) האומדן או שומת המקרקעין (להלן – האומדן), יופקדו בתיבת המכרזים לפני תום המועד להגשת מסמכי המכרז.

12. יקבע בהתחשב בנושא החוזה המוצע ותנאיו. המועד יהיה לא מוקדם משבעה ימים ולא מאוחר מ-90 ימים מיום פרסום ההודעה, אולם רשאי יושב ראש ועדת המכרזים לקבוע מועד אחרון להגשת מסמכי המכרז מאוחר מ-90 ימים מיום הפרסום כאמור.

המועד האחרון להגשת מסמכי המכרז

13. (א) המעוניין להשתתף במכרז יגיש למועצה המקומית את מסמכי המכרז כמפורט בסעיף 10(א), וכן כל מסמך שידרוש ראש המועצה, כגון אישור פקיד השומה או רואה חשבון בגין ניהול ספרים כחוק, אישור רישום בפנקס הקבלנים וכיוצא באלה; נדרשו מסמכים כאמור יהפכו חלק בלתי נפרד ממסמכי המכרז.

הגשת מסמכי המכרז

(ב) מסמכי המכרז ייחתמו ביד המציע ויוגשו על גבי הטפסים שהומצאו בתוך מעטפת המכרז, כשהיא סגורה היטב, בדרך ובמועד שנקבעו בתנאי המכרז; המסמכים המפורטים בסעיף 10(א)(2) ו-(6) יוגשו בשני עותקים.

14. (א) עובד המועצה המקומית שראש המועצה מינה לכך יכניס כל מעטפת מכרז שנתקבלה במועצה המקומית לפני תום המועד להגשת מסמכי המכרז לתוך תיבה מיוחדת נעולה בשני מנעולים, שמפתחותיהם נשמרים בידי שני אנשים שראש המועצה הסמיך אותם לכך (להלן – תיבת המכרזים).

קבלת המסמכים במועצה

(ב) מעטפת מכרז שנתקבלה במועצה המקומית אחרי תום המועד להגשת מסמכי המכרז, לא תוכנס לתיבת המכרזים ותוחזר לשולח, מבלי לפתוח אותה ובלי לגלות את תוכנה, זולת לצורך בירור שמו ומענו של השולח.

(ג) מעטפת המכרז שנמסרה למשלוח בדואר רשום יראו אותה כאילו נתקבלה במועצה המקומית במועד מסירתה כאמור, וחותמת הדואר תשמש ראיה לכך.

(ד) מעטפת המכרז שנשלחה מחוץ לארץ, יראו אותה, על אף האמור בסעיף-קטן (ג), כאילו נתקבלה במועצה המקומית במועד שבו הגיעה לדואר בישראל או באזור וחותמת הדואר תשמש ראיה לכך.

(ה) מעטפת מכרז שנמסרה בידי מגיש מסמכי המכרז (להלן – מסירה ידנית), תימסר לעובד המועצה המקומית כאמור בסעיף 14(א), ויראו אותה כאילו נתקבלה במועד הרשום באישור קבלתה.

15. (א) לא לפני 7 ימים לאחר תום המועד להגשת מסמכי המכרז במקרה של משלוח בדואר, ולא יאוחר מ-14 ימים מתום אותו מועד, תיפתח תיבת המכרזים בידי האנשים שהוסמכו כאמור בסעיף 14(א).

פתיחת תיבת המכרזים

(ב) נקבע בתנאי המכרז כי מסירה תהא ידנית בלבד, תיפתח תיבת המכרזים החל מתום המועד שנקבע להגשת מסמכי המכרז לפי סעיף 12 ולא יאוחר מ-14 ימים מהמועד שנקבע כאמור.

(ג) יושב ראש הוועדה יפרסם הודעה על המקום והמועד בו תיפתח תיבת המכרזים לעניין מכרז פלוני, ויציין בה, כי כל אדם רשאי להיות נוכח בעת פתיחת תיבת המכרזים וההצעות ורישום מסמכי המכרז; ההודעה תודבק בכניסה לבניין הראשי של המועצה, וכן בכניסה לבניין שבו תיפתח תיבת המכרזים, ותימסר לכל מעוניין הפונה לשם קבלתה.

(ד) תיבת המכרזים תיפתח רק אם יהיו נוכחים חבר הוועדה שקבעה הוועדה, וכן עובדי המועצה שראש המועצה הסמיך לכך כאמור בסעיף 14(א).

(ה) כל אדם רשאי להיות נוכח בעת פתיחת המכרזים ורישום מסמכי המכרזים בפרוטוקול.

16. הפרוטוקול ינוהל בשני עותקים, שאחד מהם יימסר למשמורת לעובד המועצה המקומית שקבע לכך ראש המועצה.

צורת ניהול הפרוטוקול

17. (א) משנפתחה תיבת המכרזים יוצאו ממנה המעטפות והאומדן הנוגעים למכרז, שלגביו נקבע מועד פתיחת מסמכי המכרז באותו יום, כל מעטפה תסומן במספר סידורי, ומספרן הכולל של המעטפות יירשם בפרוטוקול.

רישום מסמכי מכרז

(ב) לאחר הסימון, כאמור בסעיף-קטן (א), תיפתח כל מעטפה, וחבר הוועדה יחתום בראשי תיבות על כל גיליון או חוברת כרוכה שהוצאו מכל מעטפה, וכן יחתום על גבי האומדן.

(ג) שמות המשתתפים במכרז, הסכום הכולל של כל אחד ממסמכי המכרז, מספר הגיליונות שהוצאו מכל מעטפת מכרז והאומדן, יירשמו בפרוטוקול, אולם לפני רישומם יכריז עליהם חבר הוועדה שנקבע כאמור.

18. (א) יושב ראש הוועדה ימסור, ללא דיחוי, העתק של כל מסמכי המכרז שהוצאו מתיבת המכרזים, לידי המומחה שקבעה הוועדה דרך כלל לאותו סוג של חוזים שאליו משתייך החוזה המוצע במכרז לשם קבלת חוות דעתו (להלן – המומחה).

חוות דעת מומחה

(ב) לא נקבע מומחה, יכנס יושב ראש את הוועדה והיא תחליט בדבר הצורך בהתייעצות במומחה ובדבר בחירתו.

(ג) נתגלתה במסמכי המכרז, בעת הבדיקה בידי מומחה או בידי הוועדה, טעות חשבונית, תתוקן הטעות בידי יושב ראש הוועדה ועל דעת הוועדה; התיקון יירשם בפרוטוקול; נתגלתה אי-התאמה בין המחיר הכולל של מספר יחידות לבין המחיר של כל יחידה שצוין במסמכי המכרז, תתוקן אי ההתאמה בהסתמך על המחיר של כל יחידה.

19. לא ינוהל משא ומתן עם משתתף במכרז בטרם נקבע הזוכה במכרז.

איסור ניהול משא ומתן

20. (א) מבלי לפגוע בהוראות סעיף 18א, הוועדה רשאית להזמין בעל הצעה, כדי לברר פרטים במסמכי המכרז שהגיש, וכן פרטים אחרים הדרושים לה לצורך כל החלטה בהתאם לכללים אלו.

בירור פרטים

(ב) הבירור ייעשה בידי הוועדה או מי שהיא קבעה.

(ג) פרטי בירור יירשמו בפרוטוקול.

21. (א) היה לוועדה, אחרי עיון במסמכי המכרז, יסוד סביר להניח שכוונתו של בעל מסמכי המכרז היתה להוליך את הוועדה שולל, על ידי שגיאות שנעשו במכוון, או על ידי תכסיסים בלתי הוגנים, רשאית היא – לאחר שנתנה לבעל מסמכי המכרז הזדמנות להביא טענותיו – להחליט שלא לדון עוד במסמכי המכרז שהגיש.

פסילת מסמכי מכרז

(ב) נראה לוועדה, אחרי עיון במסמכי המכרז ולאחר שניתנה לבעל מסמכי מכרז הזדמנות להביא טענותיו, כי המוצע במסמכי המכרז מבוסס על הבנה מוטעית של נושא המכרז או על הנחות בלתי נכונות, או שהמחירים שצוינו בהם אינם סבירים, רשאית היא להחליט שלא לדון עוד במסמכי המכרז שהגיש.

(ג) מסמכי מכרז שהוגשו שלא בהתאם לכללים אלו או שלא בהתאם למכרז, או שצורפה להם הסתייגות עקרונית או שינוי יסודי – פסולים.

(ד) נימוקי החלטות על פי תקנה זו יירשמו בפרוטוקול.

22. לאחר שהוועדה סיימה את בדיקת כל מסמכי המכרז שהוגשו, ועיינה בחוות דעתו של מומחה ושל יועץ המשפטי – אם ניתנו כאלה – ירשום יושב ראש הוועדה את כל הסכומים המופיעים במסמכי המכרז נותרו לדיון (להלן – ההצעות), ויקבע מתוכם את ההצעה הזולה ביותר, ולעניין חוזה כאמור בסעיף 22(ד) – את ההצעה הגבוהה ביותר.

דיון במסמכי מכרז שנקבעו בהצעות

23. (א) ועדת המכרזים תמליץ על מתן עדיפות לרכישת טובין מתוצרת ישראל, כל עוד מחיריהם אינם גבוהים ביותר מ-15% ממחיר הטובין המיובאים, ובתנאי שהטיב ויתר התנאים עונים על דרישות המזמין.

המלצות הוועדה

(ב) בכפוף לאמור בצו זה, תמליץ הוועדה על ההצעה הזולה ביותר, ובלבד שהמחירים המוצעים הם הוגנים וסבירים בהתחשב עם האומדן שנמסר כאמור בסעיף 11.

(ג) אם החליטה הוועדה להמליץ על הצעה שאינה הזולה ביותר, תרשום בפרוטוקול הנימוקים להחלטה.

(ד) היה נושא המכרז חוזה למכירת מקרקעין או טובין של המועצה המקומית, תמליץ הוועדה על ההצעה הגבוהה ביותר, כל עוד אינה נמוכה באופן בלתי-סביר מן הסכום שנקבע באומדן; אולם הוועדה רשאית להמליץ על הצעה שאינה הגבוהה ביותר אם נוכחה שהדבר הוא לתועלת הציבור; החליטה הוועדה כאמור, תרשום בפרוטוקול את הנימוקים להחלטתה.

(ה) הוועדה רשאית, לאחר שנתנה לבעל ההצעה הזדמנות להביא טענותיו, שלא להמליץ על ההצעה הזולה ביותר בהתחשב בכישוריו, נסיונו או יכולתו של בעל ההצעה לבצע את החוזה המוצע או לעמוד בתנאיו; החליטה הוועדה כאמור; תרשום בפרוטוקול את הנימוקים להחלטתה; הוראה זו לא תחול על מכרז זוטא.

(ו) לא תמליץ הוועדה דרך כלל, על הצעה, אם היתה זו ההצעה היחידה שהוגשה, או שנותרה היחידה לדיון בפני הוועדה; המליצה הוועדה כאמור, תרשום בפרוטוקול את הנימוקים להחלטתה.

(ז) הוועדה רשאית שלא להמליץ על כל הצעה שהיא, אך עליה לרשום בפרוטוקול את הנימוקים להחלטתה.

(ח) לא הוגשה כל הצעה למכרז או נדונה הצעה יחידה והוועדה לא המליצה עליה או על הצעה כלשהיא או שהמועצה החליטה שלא לאשר הצעה של ראש המועצה לפי סעיף 38(ג) לתקנון רשאית המועצה המקומית להתקשר בחוזה ללא מכרז, לאחר שהמועצה החליטה על כך ברוב חבריה, ולאחר שנוכחה שבנסיבות העניין עריכת מכרז לא תביא תועלת.

(ט) לאחר קבלת החלטה סופית של הוועדה רשאי כל משתתף במכרז לעיין בהחלטתה הסופית של הוועדה, ובהצעת הזוכה במכרז.

24. (א) המועצה המקומית רשאית לבטל מכרז אם ועדת המכרזים החליטה על כך וראש המועצה אישר את החלטתה.

ביטול מכרז

(ב) אין לפרסם מכרז אחר כאשר אין בין המכרז שבוטל כאמור בסעיף-קטן (א) ובין המכרז האחר שוני מהותי, זולת אם לדעת הוועדה נשתנו הנסיבות שגרמו להחלטה על הביטול.

(ג) על אף האמור בסעיף-קטן (ב), רשאית המועצה המקומית לפרסם מכרז חדש אם לא הוגשה כל הצעה למכרז הנדון, או נדונה הצעה יחידה והוועדה לא המליצה עליה.

25. כללי המועצות המקומיות (מכרזים) (יהודה והשומרון), התשמ"ה-1984, בטלים.

ביטול

26. כללים אלה יקראו: "כללי המועצות המקומיות (מכרזים) [נוסח משולב] (יהודה ושומרון), התשע"ט-2018".

השם

**טבלת השוואה**

**כללי המועצות המקומיות (מכרזים) (יהודה והשומרון), התשנ"ב-1992**

|  |  |  |
| --- | --- | --- |
| **סעיף ישן** | **סעיף חדש** | **הערות** |
| 3(2)(א1) | 3(2)(ב) |  |
| 3(2)(ב) | 3(2)(ג) |  |
| 8(א)(א) | 8(א)(1) |  |
| 8(א)(א1) | 8(א)(2) |  |
| 8(א)(ב) | 8(א)(3) |  |
| 8(ד) תחת הכותרת "בעירייה", ס"ק (1) | 8(ד)(3) |  |
| 8(ד) תחת הכותרת "בעירייה", ס"ק (2) | 8(ד)(4) |  |
| 8(ה) | נמחקו המילים "פסקאות (1) ו-(2) ל" | |
| 18א | 19 |  |
| 19 | 20 |  |
| 20 | 21 |  |
| 21 | 22 |  |
| 22 | 23 |  |
| 23 | 24 |  |
| 24 | נמחק | סעיף תחילה ישן |

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 248](https://www.nevo.co.il/law_html/law70/zava-248.pdf) מחודש אוקטובר 2018 עמ' 8663.

   הודעה על נוסח משולב שיבוא במקום כללי המועצות המקומיות (מכרזים) (יהודה והשומרון), תשנ"ב-1992. תחילת תוקף הנוסח המשולב ביום 8.11.2018. [↑](#footnote-ref-1)