יהודה והשומרון

כללי המים (יהודה והשומרון), תשע"ד-2014

תוכן ענינים

|  |  |  |  |
| --- | --- | --- | --- |
| סעיף 1 | כללי המים | [Go](#Seif1) | 2 |
| סעיף 2 | תחולתם של כללי המים | [Go](#Seif5) | 2 |
| סעיף 3 | הרחבת תחולה | [Go](#Seif6) | 2 |
| סעיף 4 | שירותי תשתית | [Go](#Seif2) | 2 |
| סעיף 5 | פטור מהתקנת אביזר חוסך מים | [Go](#Seif3) | 3 |
| סעיף 6 | תחילה ופרסום | [Go](#Seif4) | 3 |
| סעיף 7 | השם | [Go](#Seif7) | 3 |

יהודה והשומרון

כללי המים (יהודה והשומרון), תשע"ד-2014[[1]](#footnote-1)\*

בתוקף סמכותי מכוח סעיף 2 לצו בדבר סמכויות לעניין דיני המים (יהודה והשומרון) (מס' 92), התשכ"ז-1967 (להלן: "הצו"), הנני מתקין כללים אלה:

1. בצו זה –

כללי המים

"כללי המים" – כללי המים (תעריפי מים המסופקים מאת מקורות), התשמ"ז-1987; כללי המים (תעריפי מים שמספקים ספקים מקומיים), התשנ"ד-1994; כללי המים (תעריפים למתן שירותי תשתית) (הוראת שעה), התשע"א-2011; כללי המים (תעריפים למי קולחין המסופקים ממט"ש), התשע"א-2010; כללי המים (השימוש במים באזור קיצוב), התשל"ו-1976; כללי המים (אבזרים חוסכי מים), התשע"א-2011, והוראות המנהל שנקבעו מכוחם, כפי תוקפם בישראל מעת לעת.

2. כללי המים יחולו בתחום שיפוטה של רשות מקומית בשינויים המחויבים ובשינויים המפורטים בסעיף זה:

תחולתם של כללי המים

(א) הגדרות –

"אזור קיצוב" – תחום שיפוט של רשות מקומית;

"חברה" – חברה למתן שירותי מים וביוב שהוקמה מכוח פרק ט'2 לתקנון המועצות המקומיות (יהודה והשומרון), התשמ"א-1981 (להלן: "תקנון מועצות מקומיות") או פרק ט'2 לתקנון המועצות האזוריות (יהודה והשומרון), התשל"ט-1979 (להלן: "תקנות מועצות אזוריות");

"ספק מקומי", "רשות מקומית" – ספק מים שהוא מועצה מקומית כהגדרתה בצו בדבר ניהול מועצות מקומיות (יהודה והשומרון) (מס' 892), התשמ"א-1981, מועצה אזורית כהגדרתה בצו בדבר ניהול מועצות אזוריות (יהודה והשומרון) (מס' 783), התשל"ט-1979 ותאגיד מים וביוב שהוקם מכוח תקנון מועצות מקומיות או תקנון מועצות אזוריות, לפי העניין, למעט חברה;

(ב) בכל מקום בכללי המים בו מאוזכר דבר חקיקה ישראלי יבוא אחרי האזכור "כפי תוקפו בישראל מעת לעת";

(ג) בכפוף לאמור בכללים אלה, לכל המונחים המוגדרים בכללי המים בישראל תהיה משמעות זהה גם באזור.

3. על אף האמור בסעיף 2, יהיה רשאי קצין מטה לענייני מים במנהל האזרחי (להלן – "קמ"ט מים"), באישור ראש המנהל האזרחי, להורות בהודעה כי הוראות כללי המים, כולן או מקצתן, יחולו מחוץ לרשות המקומית; הוראה כאמור תכלול פירוט מדויק של השטח בו יחולו הכללים.

הרחבת תחולה

4. (א) סעיפים קטנים 35א(א)-(ד) לחוק המים, התשי"ט-1959, כפי תוקפו בישראל מעת לעת, יחולו בתחום שיפוטה של רשות מקומית, ואולם הסמכויות שניתנו בסעיפים אלו יהיו נתונות באזור לקמ"ט מים.

שירותי תשתית

(ב) בכללי המים (תעריפים למתן שירותי תשתית) (הוראת שעה), התשע"א-2011:

(1) במקום הפתיח לכללים יבוא: "בתוקף סמכותו בהתאם לדיני המים ובהתאם לסעיף 4(א) לכללי המים (יהודה והשומרון), התשע"ד-2014, קובע קמ"ט המים:";

(2) למונחים המפורטים בכללים אלו יהיו הפירושים הבאים:

(א) "ספק מפוקח" – מי שחלים עליו במדינת ישראל כללי המים (חישוב עלויות והכנסות, הכרה בפיתוח מפעלי מים וחובת דיווח החלות על מקורות), התשע"א-2011, כפי תוקפם בישראל מעת לעת;

(ב) "ספק קולחין" – מי שניתן לו רישיון להפקת מי קולחין על פי כל דין או תחיקת ביטחון;

(3) בסעיף 5(ג) במקום "מנהל הרשות הממשלתית" יבוא: "קצין מטה לענייני מים במנהל האזרחי".

5. על אף האמור בכללי המים (אבזרים חוסכי מים), התשע"א-2011 (להלן בסעיף זה – הכללים) הסמכות ליתן פטור מהתקנת אביזר חוסך מים, בהתאם לסעיף 3(ב) לכללים, והסמכות לדרוש דיווח בהתאם לסעיף 6 לכללים, תהיה נתונה לקמ"ט מים.

פטור מהתקנת אביזר חוסך מים

6. תחילתם של כללים אלה 30 יום מיום חתימתם והם יפורסמו בקובץ מנשרים.

תחילה ופרסום

7. כללים אלה ייקראו: "כללי המים (יהודה והשומרון), התשע"ד-2014".

השם

כ"ד באב התשע"ד (20 באוגוסט 2014) בנימין אלבז

מ"מ קצין מטה לענייני מים

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 243](http://www.nevo.co.il/Law_word/law70/zava-0243.pdf) מחודש מרץ 2016 עמ' 7287. [↑](#footnote-ref-1)