יהודה והשומרון

מנשר בדבר יישום הסכם הביניים (יהודה והשומרון) (מס' 7), תשנ"ו-1995

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היערכות מחדש | [Go](#Seif7) | 2 |
| סעיף 3 | בחירות | [Go](#Seif8) | 2 |
| סעיף 4 | העברת סמכות למועצה | [Go](#Seif4) | 2 |
| סעיף 5 | העברת זכויות וחובות | [Go](#Seif5) | 2 |
| סעיף 6 | סמכויות מפקד כוחות צה"ל באזור | [Go](#Seif6) | 2 |
| סעיף 7 | תוקף המשפט הקיים | [Go](#Seif2) | 2 |
| סעיף 8 | ביטול | [Go](#Seif3) | 3 |
| סעיף 9 | תחילת תוקף | [Go](#Seif9) | 3 |
| סעיף 10 | השם | [Go](#Seif10) | 3 |

יהודה והשומרון

מנשר בדבר יישום הסכם הביניים (יהודה והשומרון) (מס' 7), תשנ"ו-1995[[1]](#footnote-1)\*

בתוקף סמכותי כמפקד כוחות צה"ל באזור הנני קובע בזה לאמור:

1. במנשר זה –

הגדרות

"הסכם הביניים" – הסכם הביניים הישראלי-פלסטיני בדבר הגדה המערבית ורצועת עזה שנחתם בוושינגטון בין מדינת ישראל לבין אש"ף ביום ד' בתשרי התשנ"ו (28 בספטמבר 1995), כולל נספחיו והמפות המצורפות אליו וכן כל הסכם או הסדר אחר הנובע מהסכם זה או הנעשה ליישומו.

"המועצה" – המועצה הפלסטינית שתכונן מכח הסכם הביניים.

"הרשות הפלסטינית" – כמשמעותה בהסכם הביניים.

"איזור C" – כהגדרתו בסעיף XI להסכם הביניים.

"האתרים הצבאיים" – כמשמעותם בהסכם הביניים.

"הישובים" – כהגדרתם בסעיף XII להסכם הביניים.

"ישראלים" – כהגדרתם בסעיף XX להסכם הביניים.

2. כוחות צה"ל ייערכו מחדש באיזור בהתאם להוראות הסכם הביניים, על פי קביעתו של מפקד כוחות צה"ל באיזור.

היערכות מחדש

3. המועצה וראש הרשות המבצעת של המועצה יבחרו בבחירות לפי הקבוע בהסכם הביניים.

בחירות

4. א. מפקד כוחות צה"ל באזור וראש המנהל האזרחי יעבירו לידי המועצה ורשויותיה כוחות ותחומי אחריות המצויים בידיהם או בידי מי שהוסמכו על ידם או מונו מטעמם, לרבות כוחות חקיקה, שיפוט ומנהל, הכל כמפורט בהסכם הביניים ובכפוף להוראותיו.

העברת סמכות למועצה

ב. עד לכינון המועצה על פי הסכם הביניים יופעלו הכוחות ותחומי האחריות הנזכרים בסעיף קטן (א) על ידי הרשות הפלסטינית.

5. העברת הכוחות ותחומי האחריות בהתאם לנספח III להסכם הביניים כוללת את העברת כל הזכויות, החובות וההתחייבויות הנוגעות אליהם, ויחולו בענין זה הוראות הסכם הביניים.

העברת זכויות וחובות

6. א. מפקד כוחות צה"ל באיזור וכן כל מי שנתמנה על ידו או פועל מטעמו יוסיפו להיות בעלי כוחות ותחומי אחריות, לרבות כוחות חקיקה, שיפוט ומנהל, על כל אחד מאלה –

סמכויות מפקד כוחות צה"ל באזור

(1) הישובים והאתרים הצבאיים;

(2) איזור C;

(3) ישראלים;

(4) כל עניין הנוגע לבטחון החוץ של האיזור, לבטחון ולסדר הציבורי של הישובים, האתרים הצבאיים וישראלים;

(5) בטחון וסדר ציבורי במקומות המצויים תחת אחריות בטחונית של ישראל; וכן

(6) כוחות ותחומי אחריות אחרים הנתונים בידי מפקד כוחות צה"ל באיזור לפי הסכם הביניים, לרבות הכוחות ותחומי האחירות שלא הועברו למועצה בהסכם זה.

ב. קביעת מפקד כוחות צה"ל באיזור כי כוחות ותחומי אחריות מוסיפים להיות בידו תהיה מכרעת לענין זה.

7. הדין ותחיקת הבטחון החלים באיזור ביום הכניסה לתוקף של מנשר זה יעמדו בתוקפם, כל עוד לא בוטלו, שונו או הותלו בהתאם להוראות מנשר זה או להוראות הסכם הביניים.

תוקף המשפט הקיים

8. א. המנשר בדבר יישום הסכם רצועת עזה ואיזור יריחו (יהודה והשומרון) (מס' 4), התשנ"ד-1994 בטל בזה, ואולם אין בכך כדי לפגוע בכל פעולה שנעשתה על פיו או מכוחו על ידי מפקד כוחות צה"ל באיזור או מי מטעמו.

ביטול

ב. המנשר בדבר יישום ההסכם בדבר העברה מכינה של כוחות ואחריות (יהודה והשומרון) (מס' 5), התשנ"ה-1995 והמנשר בדבר יישום ההסכם בדבר העברה נוספת של כוחות ואחריות (יהודה והשומרון) (מס' 6), התשנ"ה-1995 יהיו בטלים עם סיום השלב הראשון של ההערכות מחדש לפי הסכם הביניים, ואולם לא יהיה בכך כדי לפגוע בכל פעולה שנעשתה על פיהם או מכוחם עובר לביטול על ידי מפקד כוחות צה"ל או מטעמו.

9. תחילת תוקפו של מנשר זה ביום ד' בתשרי התשנ"ו (28 בספטמבר 1995).

תחילת תוקף

10. מנשר זה יקרא: "מנשר בדבר יישום הסכם הביניים (יהודה והשומרון) (מס' 7), התשנ"ו-1995".

השם

ל' בחשוון התשנ"ו (23 נובמבר 1995) אילן בירן, אלוף

מפקד כוחות צה"ל

באיזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 164](http://www.nevo.co.il/Law_word/law70/zava-0164.pdf) משנת תשנ"ה-1995 עמ' 1923. [↑](#footnote-ref-1)