יהודה והשומרון

מנשר בדבר נטילת השלטון ע"י צה"ל (מס' 1), תשכ"ז-1967[[1]](#footnote-1)\*

1. צבא הגנה לישראל נכנס היום לאזור ונטל לידיו את השליטה וקיום הבטחון והסדר הציבורי באזור.

2. הנני מכריז בזה על עוצר בית בכל האזור. לא יעזוב איש את הבית בכל שעות היממה.

3. התושבים יוכלו להצטייד במצרכים החיוניים, בשכונות מגוריהם הקבועות, במועדים שיפורסמו בהודעות מיוחדות.

4. תנועת כלי רכב אסורה.

5. אסור להתקהל ברחובות או במקומות צבוריים אחרים.

6. כל אדם ישא עמו – בכל עת – תעודה הנושאת תמונתו והמאפשרת זיהויו.

7. השירותים החיוניים באזור יפעלו בכסדרם לפי הוראות שתנתנה מטעמי.

8. כל המפר הוראות אלה ייענש בכל חומר הדין וכל נסיון להפר את הבטחון ידוכא מיד.

חיילי צה"ל יבטיחו מילוי קפדני של הוראות אלה.

כ"ח באייר תשכ"ז (7 ביוני 1967) מפקד כוחות צה"ל

באזור

1. \* פורסם [קובץ המנשרים מס' 1](http://www.nevo.co.il/Law_word/law70/zava-0001.pdf) מיום 11.8.1967 עמ' 3. [↑](#footnote-ref-1)