יהודה והשומרון

צו בדבר אישור הקמה ופטור מרשיון לאתרי מגורים ארעיים בעלי חשיבות אזורית (הוראת שעה) (יהודה ושומרון) (מס' 1777), תשע"ז-2016

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 1א | רכוש נטוש שהוא זכות בלתי מסוימת בקרקע הוראת שעה | [Go](#Seif11) | 2 |
| סעיף 2 | פטור מרישיון | [Go](#Seif2) | 2 |
| סעיף 3 | פרסום והתנגדות לתכנית | [Go](#Seif3) | 3 |
| סעיף 4 | אישור הצבת מבנה ארעי | [Go](#Seif4) | 3 |
| סעיף 4א | תוקפה של תכנית שאושרה הוראת שעה | [Go](#Seif12) | 3 |
| סעיף 5 | אישור אכלוס מבנה ארעי | [Go](#Seif5) | 3 |
| סעיף 6 | תוקף הפטור | [Go](#Seif6) | 4 |
| סעיף 7 | עונשין | [Go](#Seif7) | 4 |
| סעיף 8 | תחילה, תחולה ופרסום הוראת שעה | [Go](#Seif8) | 4 |
| סעיף 9 | שמירת דינים | [Go](#Seif9) | 4 |
| סעיף 10 | השם | [Go](#Seif10) | 4 |

יהודה והשומרון

צו בדבר אישור הקמה ופטור מרשיון לאתרי מגורים ארעיים בעלי חשיבות אזורית (הוראת שעה) (יהודה ושומרון) (מס' 1777), תשע"ז-2016[[1]](#footnote-1)\*

בתוקף סמכותי כמפקד כוחות צה"ל באזור, והואיל והנני סבור כי הדבר דרוש לקיום ממשל תקין, הנני מצווה בזאת לאמור:

1. בצו זה –

הגדרות

"החוק" – חוק תכנון ערים, כפרים ובנינים, מס' 79 לשנת 1966;

"מבנה ארעי" – מבנה יביל, או מבנה אחר אשר על פי טיבו השימוש בו ארעי, המיועד לשמש כמבנה מגורים ארעי, מבנה אחסון ארעי או מבנה ציבור ארעי או מרכיב בינוי ארעי, המיועד לצרכי תשתית;

"מבנה יביל" – כהגדרתו בתקנות בדבר העברת טובין (הובלת מבנים יבילים) (יהודה והשומרון), התשנ"ג-1993;

"הממונה על הרכוש הממשלתי" – כהגדרתו בצו בדבר רכוש ממשלתי (יהודה והשומרון) (מס' 59), תשכ"ז-1967;

"הממונה על הרכוש הנטוש" – כהגדרתו בצו בדבר נכסים נטושים (רכוש הפרט) (יהודה והשומרון) (מס' 58), התשכ"ז-1967;

"נכס נטוש" – כהגדרתו בצו בדבר נכסים נטושים (רכוש הפרט) (יהודה והשומרון) (מס' 58), התשכ"ז-1967;

"נכס" – חלקות הרשומות בספרי המקרקעין כחלקות מס' 38, 28, 29, 30 ו-54 בגוש 21 באדמות הכפר סילוואד, כולן או מקצתן, שבהן מבוקש להציב ולעשות שימוש במבנה ארעי;

הוראת שעה (תיקון) (מס' 1779)   
תשע"ז-2016

מיום 29.12.2016

**הוראת שעה (תיקון) תשע"ז-2016**

[קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8268

"נכס" – חלקות הרשומות בספרי המקרקעין כחלקות מס' ~~61, 69 ו-38~~ 38, 28, 29, 30 ו-54 בגוש 21 באדמות הכפר סילוואד, כולן או מקצתן, שבהן מבוקש להציב ולעשות שימוש במבנה ארעי;

"רשיון" – רשיון על פי הפרק הרביעי לחוק;

"תכנית להקמת אתר מגורים ארעי" – תכנית המיועדת להקמת אתר הכולל מקבץ של מבנים ארעיים בתחומי הנכס, שהוגדרה על ידי מפקד האזור כבעלת חשיבות אזורית לפי סעיף קטן 2(1).

1א. (א) היה נכס, כהגדרתו בצו זה, נכס נטוש שהינו זכות בלתי מסוימת, יהיה הממונה על הרכוש הנטוש רשאי ליטול חזקה בנכס בחלק מסוים מהשטח ששוויו ביחס לשווי כל שטח הנכס הוא כיחס בין הזכות הבלתי מסוימת לבין כלל הזכויות הבלתי מסוימות מאותו סוג באותו הנכס.

רכוש נטוש שהוא זכות בלתי מסוימת בקרקע

הוראת שעה (תיקון) (מס' 1779)   
תשע"ז-2016

(ב) הודעה על נטילת החזקה בחלק מסוים של בנכס תפורסם באופן בו יש לפרסם תכנית בהתאם לסעיף 3(א).

(ג) הרואה עצמו נפגע מההודעה על נטילת חזקה בחלק מסוים בנכס, יהיה רשאי להגיש השגה לראש המנהל האזרחי תוך 96 שעות מיום פרסום ההודעה.

מיום 29.12.2016

**הוראת שעה (תיקון) תשע"ז-2016**

[קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8268

**הוספת סעיף 1א**

2. הצבה של מבנה ארעי בתחומי הנכס ושימוש בו פטורים מרשיון ובלבד שיתקיימו תנאים אלה:

פטור מרשיון

(א) ניתן אישור מפקד האזור לפיו מדובר באתר מגורים ארעי בעל חשיבות אזורית;

(ב) הוכנה תכנית, שאושרה על ידי ראש המינהל האזרחי כאמור בסעיף 4 לצו זה, להקמת אתר מגורים ארעי בתחומי הנכס (להלן – התכנית) על רקע מפה טופוגרפית מצבית על פי רשת קואורדינטות ברשת ישראל החדשה, או על רקע תצלום אוויר מיושר עדכני, בקנה מידה של 1:250 או 1:500, שתכלול:

1. פרטי המבקש;

2. אישור הממונה על הרכוש הנטוש כי הנכס אשר בתחומו מבוקש להציב אתר מגורים ארעי הינו נכס נטוש, ואישורו להקמת אתר המגורים הארעי ולשימוש בו בתקופת תוקפו של הפטור שיינתן בהתאם להוראות סעיפים 4 ו-6 לצו זה, ככל שיינתן;

3. את שטח הנכס וגבולותיו לפי הרישום בספרי המקרקעין אשר בתחומו מבוקש להציג אתר מגורים ארעי;

4. את הדרכים הגובלות עם הנכס ומרכיבי בינוי ארעיים לצרכי תשתית בתחום הנכס ובסמוך לו;

5. את השימושים המותרים בנכס על פי התוכניות החלות עליו;

6. את תרשים סביבה המפרט את מיקום הנכס על רקע כל תכנית תכנון שאושרה או הופקדה ללשכת התכנון המרכזית, החלה במקום;

7. את תיאור וסימון של העבודות לצורכי הצבת המבנה הארעי כמבוקש בתכנית ואופן חיבורו לתשתיות, לרבות חיבורו למערכת סילוק שפכים אם נדרש הדבר.

(ג) על התכנית יחתמו גורמים אלה:

(א) הממונה על הרכוש הממשלתי והנטוש באזור או נציגו;

(ב) קצין מטה לענייני תחבורה או נציגו;

(ג) קצין מטה רישום מקרקעין או נציגו;

(ד) מנהל לשכת התכנון המרכזית או נציגו;

(ה) ראש תחום תשתית במינהל האזרחי או נציגו, שיאשר בחתימתו כי הבקשה עומדת בתנאי התקנות, וניתן להביאה בפני ראש המינהל האזרחי.

3. (א) עם הגשתה של התכנית לאישור ראש המינהל האזרחי, יפורסם דבר הגשתה באמצעים הבאים:

פרסום והתנגדות לתכנית

(1) פרסום בהתאם להוראות סעיף 20 לחוק, בכפוף לאמור להלן בסעיף זה;

(2) תליית הודעה על לוח המודעות של מפקדת התאום והקישור הנוגעת בדבר;

(3) תליית הודעה במשרדי לשכת התכנון.

(ב) הרואה עצמו נפגע מאישור תכנית שדבר הגשתה פורסם לפי פסקה (א), יהיה רשאי להגיש, תוך 48 שעות מיום פרסום התכנית, התנגדות לתכנית תידון בפני מועצת התכנון העליונה.

(ג) לא יינתן אישור ראש המינהל האזרחי כאמור בסעיף 4 אלא לאחר חלוף 48 שעות ממועד פרסום דבר הגשת התכנית כאמור בסעיף קטן (א) או הכרעה בטענות שהוגשו לפי סעיף קטן (ב), ככל שהוגשו.

4. מבנה ארעי יוצב על פי התכנית, ובלבד שהתכנית אושרה על ידי ראש המינהל האזרחי, לאחר שנועץ ביושב ראש מועצת התכנון העליונה. לעניין צו זה, יראו באישור ראש המינהל האזרחי לפי סעיף זה כמתן פטור מרשיון.

אישור הצבת מבנה ארעי

4א. אושרה תכנית כאמור בסעיף 4 ולאחר האישור נטל הממונה חזקה בחלק מן הנכס בהתאם לסעיף 1א, תוסיף התכנית לעמוד בתוקפה בחלק המסוים בו נטל הממונה חזקה.

תוקפה של תכנית שאושרה

הוראת שעה (תיקון) (מס' 1779)   
תשע"ז-2016

מיום 29.12.2016

**הוראת שעה (תיקון) תשע"ז-2016**

[קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8268

**הוספת סעיף 4א**

5. לא יאוכלס מבנה ארעי, אלא לאחר קבלת אישורו של ראש המינהל האזרחי וצירוף האישורים הבאים:

אישור אכלוס מבנה ארעי

(א) אישור מכון התקנים, לרבות ביחס לטיב המבנה;

(ב) אישור מכבי אש, לרבות ביחס לשימוש במבנה למגורים או כמבנה ציבור, לפי העניין;

(ג) הצהרת מהנדס בנין בדבר אחריותו ליציבות המבנה;

(ד) הצהרת קצין מטה לאיכות הסביבה לעניין פתרון סילוק השפכים למבנה הארעי המבוקש בתוכנית, אם נדרש הדבר לפי העניין.

6. (א) הצבה של מבנה ארעי ושימוש בו פטורים מרשיון כל עוד הם מבוצעים בהתאם לתוכנית שאושרה כאמור בסעיפים 4 ו-5, ובכפוף לקבוע בסעיפים קטנים (ב) ו-(ג).

תוקף הפטור

(ב) תוקפו של פטור זה יפקע בתום שנתיים מיום נתינתו, אלא אם תוקפו פקע במועד מוקדם יותר, כאמור בסעיף קטן (ג).

הוראת שעה (תיקון) (מס' 1779)   
תשע"ז-2016

(ג) רשאי ראש המינהל האזרחי, בהיוועצות עם יושב ראש מועצת התכנון העליונה, לקבוע תנאים נוספים למתן פטור, וכן רשאי לבטל פטור שאושר בעבר, אם נמצא כי אחד מתנאי מתן הפטור, לרבות תנאי אישור התוכנית כמפורט בסעיף 2, חדל להתקיים או מטעמים מיוחדים שיירשמו, ולקבוע כי תוקפו של פטור יפקע במועד מוקדם מהמועד שנקבע לפי סעיף (ב).

(ד) עם פקיעת תוקף הפטור או ביטולו, כמפורט בסעיפים קטנים (ב) ו-(ג), יפונה המבנה הארעי שהוצב לפי צו זה על ידי מגיש התכנית, או מי מטעמו, ככל שנטל הממונה חזקה בחלק מסוים בנכס מכוח סעיף 1א לצו תבוטל הנטילה לאלתר.

הוראת שעה (תיקון) (מס' 1779)   
תשע"ז-2016

מיום 29.12.2016

**הוראת שעה (תיקון) תשע"ז-2016**

[קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8269

(ב) תוקפו של פטור זה יפקע בתום ~~8 חודשים~~ שנתיים מיום נתינתו, אלא אם תוקפו פקע במועד מוקדם יותר, כאמור בסעיף קטן (ג).

(ג) רשאי ראש המינהל האזרחי, בהיוועצות עם יושב ראש מועצת התכנון העליונה, לקבוע תנאים נוספים למתן פטור, וכן רשאי לבטל פטור שאושר בעבר, אם נמצא כי אחד מתנאי מתן הפטור, לרבות תנאי אישור התוכנית כמפורט בסעיף 2, חדל להתקיים או מטעמים מיוחדים שיירשמו, ולקבוע כי תוקפו של פטור יפקע במועד מוקדם מהמועד שנקבע לפי סעיף (ב).

(ד) עם פקיעת תוקף הפטור או ביטולו, כמפורט בסעיפים קטנים (ב) ו-(ג), יפונה המבנה הארעי שהוצב לפי צו זה על ידי מגיש התכנית, ~~או מי מטעמו~~ או מי מטעמו, ככל שנטל הממונה חזקה בחלק מסוים בנכס מכוח סעיף 1א לצו תבוטל הנטילה לאלתר.

7. מבלי לגרוע מהאמור בכל דין ובתחיקת ביטחון, על המבצע עבודה, בינוי או שימוש בניגוד להוראות צו זה, יחולו הוראות סעיף 37ב לחוק.

עונשין

8. תחילתו של צו זה ביום חתימתו וסיומו ביום 1.1.2019 או במועד פקיעת תוקף הפטור או ביטולו, בהתאם לסעיף 6(ד), לפי המאוחר, והוא יפורסם בקובץ מנשרים, צווים ומינויים.

תחילה, תחולה ופרסום

הוראת שעה (תיקון) (מס' 1779)   
תשע"ז-2016

מיום 29.12.2016

**הוראת שעה (תיקון) תשע"ז-2016**

[קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8269

8. תחילתו של צו זה ביום חתימתו וסיומו ביום 1.1.2019 או במועד פקיעת תוקף הפטור או ביטולו, בהתאם לסעיף 6(ד), לפי המאוחר, והוא יפורסם בקובץ מנשרים, צווים ומינויים.

9. בכפוף לאמור בסעיפים 2 ו-4, אין בפטור שניתן מכוח צו זה כדי לגרוע מהוראות כל דין ותחיקת ביטחון.

שמירת דינים

10. צו זה יקרא: "צו בדבר אישור הקמה ופטור מרשיון לאתרי מגורים ארעיים בעלי חשיבות אזורית (הוראת שעה) (יהודה ושומרון) (מס' 1777), התשע"ז-2016".

השם

כ"ח חשון התשע"ז (29 בנובמבר 2016) רוני נומה, אלוף

מפקד כוחות צה"ל

באזור יהודה ושומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8261.

   תוקן [קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8268 – הוראת שעה (תיקון) (מס' 1779) תשע"ז-2016. [↑](#footnote-ref-1)