יהודה והשומרון

צו בדבר אכיפה (נגיף הקורונה) (יהודה ושומרון) (מס' 2063) (הוראת שעה), תשפ"א-2021

תוכן ענינים

|  |  |  |  |
| --- | --- | --- | --- |
| סעיף 1 | עבירות פליליות | [Go](#Seif1) | 2 |
| סעיף 2 | פיזור התקהלות או התכנסות | [Go](#Seif3) | 2 |
| סעיף 2א | אי עטיית מסכה | [Go](#Seif12) | 2 |
| סעיף 3 | עבירות מינהליות | [Go](#Seif4) | 2 |
| סעיף 4 | קנס מינהלי קצוב | [Go](#Seif2) | 2 |
| סעיף 5 | עבירה מינהלית חוזרת | [Go](#Seif5) | 2 |
| סעיף 6 | עבירה מינהלית נמשכת | [Go](#Seif6) | 2 |
| סעיף 7 | הגורם המוסמך להטלת קנס מינהלי | [Go](#Seif7) | 2 |
| סעיף 8 | סמכויות נלוות | [Go](#Seif8) | 3 |
| סעיף 9 | תיקון צו העבירות המינהליות | [Go](#Seif13) | 3 |
| סעיף 10 | תיקון תקנון המועצות המקומיות | [Go](#Seif9) | 3 |
| סעיף 11 | תחילת תוקף | [Go](#Seif10) | 3 |
| סעיף 12 | השם | [Go](#Seif11) | 3 |
|  | תוספת | [Go](#med0) | 3 |

יהודה והשומרון

צו בדבר אכיפה (נגיף הקורונה) (יהודה ושומרון) (מס' 2063) (הוראת שעה), תשפ"א-2021[[1]](#footnote-1)\*

בתוקף סמכותי כמפקד כוחות צה"ל באזור, ובהיותי סבור כי הדבר נחוץ לטובת האזור ולבריאות הציבור, הנני מצווה בזאת לאמור:

1. העובר על הוראות סעיפים 2(ד) ו-3 להוראת בריאות הציבור (נגיף הקורונה) (בידוד בית והוראות שונות) (הוראת שעה), התשפ"א-2021 (להלן – הוראת בידוד בית), דינו – קנס לפי סעיף 1(א)(1) לצו בדבר העלאת קנסות שנקבעו בדין או בתחיקת ביטחון (יהודה ושומרון) (מס' 845), תש"ם-1980 (להלן – צו העלאת קנסות).

עבירות פליליות

2. (א) שוטר כהגדרתו בצו בדבר הוראות ביטחון [נוסח משולב] (יהודה ושומרון) (מס' 1651), התש"ע-2009 (להלן – שוטר) רשאי להורות על התפזרות התקהלות או התכנסות בין-לאומית שנעשית בניגוד לסעיף 3א להוראת בידוד בית, ובלבד שלא יהיה בכך כדי לאפשר כל פגיעה בהפגנה שעמדה בתנאים שנקבעו באותו סעיף; סירב אדם להוראת שוטר על התפזרות כאמור, רשאי שוטר לעשות שימוש בכוח סביר לשם פיזור ההתקהלות.

פיזור התקהלות או התכנסות

(ב) מי שסירב להוראות שוטר כאמור בסעיף משנה (א), דינו – קנס לפי סעיף 1(א)(1) לצו העלאת קנסות.

2א. שוהה במקום שאינו שטח פתוח, למעט במקום מגוריו, בלי שהוא עוטה מסכה, בניגוד להוראת סעיף 3ג(א) להוראת בידוד בית, דינו – קנס לפי סעיף 1(א)(1) לצו העלאת קנסות.

אי-עטיית מסכה

3. עבירה על הוראה מההוראות המפורטות בטור א' שבתוספת לצו זה, היא עבירה מינהלית כמשמעותה בצו בדבר עבירות מינהליות (יהודה ושומרון) (מס' 1263), תשמ"ט-1988 (להלן – צו העבירות המינהליות). ראש המינהל האזרחי לאזור יהודה ושומרון (להלן – ראש המינהל האזרחי), יהיה רשאי לשנות בתקנות את התוספת לצו זה.

עבירות מינהליות

4. לעבירה מינהלית כאמור בסעיף 3 יהיה קנס מינהלי קצוב, כקבוע לצדה בטור ב' שבתוספת לצו זה.

קנס מינהלי קצוב

5. הקנס המינהלי הקצוב לעבירה מינהלית חוזרת כמשמעותה בסעיף 2(ב) לצו העבירות המינהליות, יהיה כפל הקנס המינהלי האמור בסעיף 4, לפי העניין.

עבירה מינהלית חוזרת

6. הקנס המינהלי הקצוב לעבירה מינהלית נמשכת יהיה בשיעור חמישית מהקנס הקבוע בסעיף 4, לפי העניין, לכל יום שבו נמשכת העבירה, לאחר המועד שנקבע בהתראה כאמור בסעיף 7(ב1) לצו העבירות המינהליות.

עבירה מינהלית נמשכת

7. (א) הגורם המוסמך להטיל קנס מינהלי לפי צו זה (להלן – הגורם המוסמך), הוא כל אחד מאלה:

הגורם המוסמך להטלת קנס מינהלי

(1) שוטר;

(2) מפקח שהוא עובד מדינת ישראל או רשויות האזור אשר נתונות לו סמכויות פיקוח לפי כל דין או תחיקת ביטחון, ושהוסמך לכך על ידי ראש המינהל האזרחי;

(3) עובד מועצה אזורית כמשמעותה בצו בדבר ניהול מועצות אזוריות (יהודה ושומרון) (מס' 783), תשל"ט-1979 או עובד מועצה מקומית כמשמעותה בצו בדבר ניהול מועצות מקומיות (יהודה ושומרון) (מס' 892), תשמ"א-1981, אשר נתונות לו סמכויות פיקוח לפי כל דין או תחיקת ביטחון, שהוסמך לכך על ידי ראש המינהל האזרחי, בתחום המועצה האזורית או בתחום המועצה המקומית, לפי העניין, ובכפוף להנחיות ראש המנהל האזרחי;

(4) פקח עירוני, לרבות פקח מסייע, שהוסמכו בהתאם לחוק לייעול האכיפה והפיקוח העירוניים ברשויות המקומיות (הוראת שעה), התשע"א-2011, כפי תוקפו בתקנונים מעת לעת, בתחום מועצה אזורית או בתחום מועצה מקומית, לפי העניין.

(ב) על אף האמור בסעיף קטן (א), הגורם המוסמך להטיל קנס מינהלי לפי פרטים (1) עד (3) לתוספת לצו זה הוא שוטר או מפקח שהוא עובד מדינת ישראל או רשויות האזור אשר נתונות לו סמכויות פיקוח לפי כל דין או תחיקת ביטחון, כאמור בסעיף קטן (א)(2); או מפקח כמשמעותו בסעיף 5 לצו העבירות המינהליות.

8. (א) לשם פיקוח על הוראות צו זה, לרבות לצורך הטלת קנס מינהלי מכוחן יהיה רשאי הגורם המוסמך –

סמכויות נלוות

(1) לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו;

(2) לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח או להקל את ביצועו של צו זה;

(3) להיכנס למקום, לרבות לכלי תחבורה שהוא נייח, ובלבד שלא ייכנס למקום המשמש למגורים אלא על פי צו של בית משפט; על אף האמור ברישה, הגורם המוסמך להיכנס לכלי תחבורה שהוא נייח הוא רק שוטר או מפקח שהוא עובד מדינת ישראל או רשויות האזור אשר נתונות לו סמכויות פיקוח לפי כל דין או תחיקת ביטחון, ושהוסמך לכך על ידי ראש המינהל האזרחי, כאמור בסעיף 7(א)(2).

(א1) לא יפעיל גורם מוסמך לפי סעיף 7(א)(2) את סמכויותיו לשם פיקוח ואכיפת הוראות סעיפים 2(ד) ו-3 להוראת בידוד בית, אלא בהתאם למדיניות הפיקוח והאכיפה הכללית של משטרת ישראל, וכן לפי הוראות פרטניות שנתנה משטרת ישראל.

(ב) אין בסמכויות הגורם המוסמך לפי צו זה כדי לגרוע מהסמכויות ניתנו לו לפי כל דין או תחיקת ביטחון.

9. בתקופת תוקפו של צו זה, יראו כאילו בתוספת לצו העבירות המינהליות, במקום האמור בה, יבוא האמור בתוספת לצו זה.

תיקון צו העבירות המינהליות

10. בתקופת תוקפו של צו זה, יראו כאילו בתקנון המועצות המקומיות (יהודה ושומרון), התשמ"א-1981, בתוספת הראשונה לתקנון, בסופה נאמר

תיקון תקנון המועצות המקומיות

"9. צו בדבר אכיפה (נגיף הקורונה) (יהודה ושומרון) (מס' 2063) (הוראת שעה), התשפ"א-2021.

10. צו בדבר סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מקום ציבורי או עסקי) (יהודה ושומרון) (מס' 2060), התשפ"א-2021.".

11. תחילתו של צו זה ביום חתימתו.

תחילת תוקף

12. צו זה ייקרא: "צו בדבר אכיפה (נגיף הקורונה) (יהודה ושומרון) (מס' 2063) (הוראת שעה), התשפ"א-2021".

השם

כ"ו באב התשפ"א (4 באוגוסט 2021) אלוף תמיר ידעי

מפקד כוחות צה"ל

באזור יהודה ושומרון

תוספת

(סעיף 3, 4, 7(ב), 9)

|  |  |
| --- | --- |
| טור א'  העבירות המינהליות | טור ב'  קנס מינהלי קצוב בשקלים חדשים |
| (1) סעיף 1 לעניין סעיף 2(ד) להוראת בידוד בית | 5,000 |
| (2) סעיף 1 לעניין סעיף 3 להוראת בידוד בית | 3,000 |
| (3) סעיף 2(ב) | 1,000 |
| (4) סעיף 2א | 500 |

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 258](https://www.nevo.co.il/law_html/law70/zava-0258.pdf) מחודש נובמבר 2021 עמ' 11530. [↑](#footnote-ref-1)