יהודה והשומרון

צו בדבר ביטוח כלי רכב מנועיים (יהודה והשומרון) (מס' 215), תשכ"ח-1968

תוכן ענינים

|  |  |  |  |
| --- | --- | --- | --- |
| סעיף 1 | פרשנות | [Go](#Seif1) | 3 |
| סעיף 2 | ביטוח רכב | [Go](#Seif2) | 3 |
| סעיף 3 | תחולת הוראות על חוזה קיים | [Go](#Seif3) | 4 |
| סעיף 4 | קביעת הוראות נוספות שיחולו על חוזה | [Go](#Seif5) | 4 |
| סעיף 4א | סמכות בית משפט מקומי | [Go](#Seif8) | 4 |
| סעיף 4ב | סמכות לשנות התוספת | [Go](#Seif58) | 4 |
| סעיף 5 | ביטולים | [Go](#Seif4) | 4 |
| סעיף 6 | תחילת תוקף | [Go](#Seif6) | 4 |
| סעיף 7 | השם | [Go](#Seif7) | 4 |
|  | נספח | [Go](#med0) | 4 |
|  | פרק א': פרשנות | [Go](#med1) | 4 |
|  | פרק ב': חובת הביטוח | [Go](#med2) | 5 |
| סעיף 2 | חובת פוליסה | [Go](#Seif9) | 5 |
| סעיף 3 | הדרישה לגבי פוליסה | [Go](#Seif10) | 5 |
| סעיף 3א | תנאים לגבי הפוליסה | [Go](#Seif59) | 5 |
| סעיף 4 | פטור רשות | [Go](#Seif11) | 5 |
| סעיף 5 | פטור תאגיד | [Go](#Seif12) | 6 |
| סעיף 5א | סמכות בית משפט מקומי | [Go](#Seif56) | 6 |
| סעיף 6 | רכב שסעיף 2 לא חל עליו | [Go](#Seif13) | 6 |
| סעיף 6א | חובת פיצוי | [Go](#Seif14) | 6 |
|  | פרק ג': מבטחים, פוליסות ותעודות | [Go](#med3) | 6 |
| סעיף 7 | הרשאת מבטחים | [Go](#Seif57) | 6 |
| סעיף 8 | איסור להתנות פוליסה בביטוח נוסף | [Go](#Seif15) | 6 |
| סעיף 9 | תעודת ביטוח | [Go](#Seif16) | 6 |
| סעיף 10 | כתב כיסוי זמני | [Go](#Seif17) | 7 |
| סעיף 11 | תעודת פטור | [Go](#Seif18) | 7 |
|  | פרק ד': חבויות בביטוח | [Go](#med4) | 7 |
| סעיף 12 | פוליסה מחייבת על אף כל דין | [Go](#Seif19) | 7 |
| סעיף 13 | שינוי בעלות ברכב אינו סותר | [Go](#Seif20) | 7 |
| סעיף 14 | תנאים שאין להם תוקף כלפי צד שלישי | [Go](#Seif21) | 7 |
| סעיף 15 | הגבלות אין להן תוקף כלפי צד שלישי | [Go](#Seif22) | 7 |
| סעיף 16 | סכום ששולם על אף הגבלה ניתן להיפרע | [Go](#Seif23) | 7 |
| סעיף 17 | חובתו של נתבע למסור פרטים על ביטוחו | [Go](#Seif24) | 8 |
| סעיף 18 | הליכים מסויימים שאינם משפיעים על זכות צד שלישי | [Go](#Seif25) | 8 |
| סעיף 19 | זכות הניזוק להיפרע מן המכסה | [Go](#Seif26) | 8 |
| סעיף 20 | זכות הניזוק לתבוע יחד | [Go](#Seif27) | 8 |
| סעיף 21 | משאין המבוטח יכול להיתבע | [Go](#Seif28) | 8 |
| סעיף 23 | תנאי לחיוב המבטח לפי פסק דין | [Go](#Seif29) | 8 |
| סעיף 24 | משבטלה הפוליסה לפני המאורע | [Go](#Seif30) | 8 |
| סעיף 27 | חובה להחזיר תעודה שבטלה | [Go](#Seif31) | 9 |
| סעיף 28 | חובה לשלם הוצאות בית חולים | [Go](#Seif32) | 9 |
|  | פרק ה': זכויות צד שלישי בפשיטת-רגל או בפירוק | [Go](#med5) | 9 |
| סעיף 29 | כשהמבוטח פשט את הרגל או התפרק | [Go](#Seif33) | 9 |
| סעיף 30 | כשנתמנה מנהל עזבון לנכסי המבוטח | [Go](#Seif34) | 9 |
| סעיף 31 | חובות לפי סעיפים 29 ו 30 אינה ניתנת להתנאה | [Go](#Seif35) | 9 |
| סעיף 32 | יישוב חבויות הדדיות לאחר העברה | [Go](#Seif36) | 10 |
| סעיף 33 | מבוטח שהוא גם מבטח | [Go](#Seif37) | 10 |
| סעיף 34 | חובה למסור ידיעות לצד שלישי | [Go](#Seif38) | 10 |
| סעיף 35 | חובת המבטח למסור ידיעות | [Go](#Seif39) | 10 |
| סעיף 36 | זכות העיון בתעודות והעתקתן | [Go](#Seif40) | 10 |
| סעיף 37 | סידורים בין מבטח ומבוטח | [Go](#Seif41) | 10 |
| סעיף 38 | סייג ותחולת הוראות פרק זה | [Go](#Seif42) | 10 |
|  | פרק ו': עבירות ועונשין | [Go](#med6) | 10 |
| סעיף 39 | חובת הנוהג להציג תעודת ביטוח | [Go](#Seif43) | 10 |
| סעיף 40 | חובת הנוהג להודיע על תאונה | [Go](#Seif44) | 10 |
| סעיף 41 | חובת בעל רכב למסור פרטים | [Go](#Seif45) | 10 |
| סעיף 42 | הונאה | [Go](#Seif46) | 11 |
| סעיף 43 | השגת תעודה בטענה כוזבת | [Go](#Seif47) | 11 |
| סעיף 44 | הוצאת תעודה כוזבת | [Go](#Seif48) | 11 |
| סעיף 45 | סמכות לתפוס תעודה כוזבת | [Go](#Seif49) | 11 |
| סעיף 46 | סירוב להזדהות וזיהוי כוזב | [Go](#Seif50) | 11 |
| סעיף 47 | אחריותם של הנוהג והבעל לעבירות ברכב | [Go](#Seif51) | 11 |
| סעיף 48 | עונש כללי | [Go](#Seif52) | 11 |
| סעיף 49 | צו על אכיפת ביצוע | [Go](#Seif53) | 11 |
| סעיף 50 | הפרת צו אכיפה | [Go](#Seif54) | 11 |
|  | פרק ז': תקנות | [Go](#med7) | 11 |
| סעיף 51 | תקנות | [Go](#Seif55) | 11 |

יהודה והשומרון

צו בדבר ביטוח כלי רכב מנועיים (יהודה והשומרון) (מס' 215), תשכ"ח-1968[[1]](#footnote-1)\*

תיקון מס' 6 (מס' 689) תשל"ו-1976

מיום 25.9.1976

**תיקון מס' 6 (מס' 678) תשל"ו-1976**

[קובץ המנשרים מס' 39](http://www.nevo.co.il/Law_word/law70/zava-0039.pdf) מיום 30.8.1977 עמ' 270

צו בדבר ביטוח כלי רכב מנועיים ~~(סיכוני צד שלישי)~~ (יהודה והשומרון) (מס' 215), תשכ"ח-1968

הואיל ואני סבור כי הדבר דרוש לטובת תושבי האזור ולהגנת זכויותיהם, הנני מצווה בזה לאמור:

1. בצו זה:-

פרשנות

"חוזה" – חוזה לביטוח רכב שנחתם בין בעל רשיון לרכב מנועי, או מפעילו, לבין המאגר או לבין מי שהורשה לכך על-ידי המפקח על הביטוח;

"המאגר" – המאגר לביטוח חובה, שליד האיגוד הישראלי של חברות הביטוח;

"מבטח מורשה" – כמשמעותו בהוראות בדבר ביטוח חובה של כלי רכב מנועיים נגד צד שלישי המפורטות בנספח לצו זה, ולרבות המאגר;

תיקון מס' 5 (מס' 580) תשל"ה-1975

מיום 1.4.1975

**תיקון מס' 5 (מס' 580) תשל"ה-1975**

[קובץ המנשרים מס' 35](http://www.nevo.co.il/Law_word/law70/zava-0035.pdf) מיום 25.2.1976 עמ' 1428

**הוספת הגדרת "מבטח מורשה"**

"הפקודה הישראלית" – פקודת ביטוח רכב מנועי (נוסח חדש), תש"ל-1970;

תיקון מס' 6 (מס' 689) תשל"ו-1976

מיום 25.9.1976

**תיקון מס' 6 (מס' 678) תשל"ו-1976**

[קובץ המנשרים מס' 39](http://www.nevo.co.il/Law_word/law70/zava-0039.pdf) מיום 30.8.1977 עמ' 270

**החלפת הגדרת "הפקודה הישראלית"**

הנוסח הקודם:

~~"הפקודה הישראלית" – פקודת ביטוח כלי רכב מנועיים (סיכוני צד שלישי), 1947;~~

"מפקח על הביטוח" – המפקח כמשמעותו בצו בדבר חוק הפיקוח על עסקי ביטוח (יהודה והשומרון) (מס' 93), תשכ"ז-1967;

"צו התעבורה" – הצו בדבר חוק התעבורה (יהודה והשומרון) (מס' 56), תשכ"ז-1967.

2. (א) ההוראות בדבר ביטוח חובה של כלי-רכב מנועיים המפורטות בנספח לצו זה יחולו באזור מיום כניסתו לתוקף של צו זה.

ביטוח רכב

תיקון מס' 6 (מס' 689) תשל"ו-1976

תיקון מס' 9 (מס' 1261) תשמ"ט-1988

(ב) החובה לבטח רכב לפי צו זה לא תחול לגבי רכב הרשום בישראל ברשות הרישוי כהגדרתה בפקודת התעבורה (נוסח חדש).

תיקון מס' 9 (מס' 1261) תשמ"ט-1988

מיום 25.9.1976

**תיקון מס' 6 (מס' 678) תשל"ו-1976**

[קובץ המנשרים מס' 39](http://www.nevo.co.il/Law_word/law70/zava-0039.pdf) מיום 30.8.1977 עמ' 270

ביטוח רכב ~~נגד סיכוני צד שלישי~~

2. ההוראות בדבר ביטוח חובה של כלי-רכב מנועיים ~~נגד סיכוני צד שלישי~~ המפורטות בנספח לצו זה יחולו באזור מיום כניסתו לתוקף של צו זה.

מיום 8.12.1988

**תיקון מס' 9 (מס' 1261) תשמ"ט-1988**

[קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 100

2. (א) ההוראות בדבר ביטוח חובה של כלי-רכב מנועיים ~~נגד סיכוני צד שלישי~~ המפורטות בנספח לצו זה יחולו באזור מיום כניסתו לתוקף של צו זה.

(ב) החובה לבטח רכב לפי צו זה לא תחול לגבי רכב הרשום בישראל ברשות הרישוי כהגדרתה בפקודת התעבורה (נוסח חדש).

3. נחתם חוזה בעקבות האמור בסעיף 14 לנספח של צו התעבורה ולפני כניסתו לתוקף של צו זה, יחולו עליו התנאים הבאים, אף אם אינם כלולים בנוסחו:-

תחולת הוראות על חוזה קיים

(א) הזכויות והחובות של המבוטח והמבטח לפי החוזה, יהיו זכויות וחובות מבוטח ומבטח לפי הנספח לצו זה;

(ב) כל הפניה בחוזה לפקודה הישראלית דינה, יהיה כדין הפניה לנספח לצו זה.

4. ההוראות הבאות יחולו על כל חוזה, כאילו היו כלולות בתנאיו:-

קביעת הוראות נוספות שיחולו על חוזה

(א) מקום השיפוט בסכסוכים הנוגעים לזכויות וחובות הנובעות מן החוזה יהיה האזור או המקום בו רשום מקום עסקיו העיקרי של המבטח המורשה – הכל לפי בחירת התובע;

תיקון מס' 5 (מס' 580) תשל"ה-1975

(ב) הוגשה תביעה, יחולו הדין המהותי וסדרי הדין של מקום השיפוט.

מיום 1.4.1975

**תיקון מס' 5 (מס' 580) תשל"ה-1975**

[קובץ המנשרים מס' 35](http://www.nevo.co.il/Law_word/law70/zava-0035.pdf) מיום 25.2.1976 עמ' 1429

(א) מקום השיפוט בסכסוכים הנוגעים לזכויות וחובות הנובעות מן החוזה יהיה האזור או המקום בו רשום מקום עסקיו העיקרי של ~~המאגר~~ המבטח המורשה – הכל לפי בחירת התובע;

4א. (א) לשם הסרת הספק ומבלי לגרוע מסמכותו של בית-משפט צבאי, כמשמעותו בצו בדבר הוראות בטחון (יהודה והשומרון) (מס' 378), תש"ל-1970, ידונו בתי-המשפט המקומיים בעבירות לפי צו זה.

סמכות בית-משפט מקומי

תיקון מס' 4 (מס' 499) תשל"ג-1972

(ב) בסעיף זה – "בית-משפט מקומי" – כמשמעותו בחוק כינון בתי-המשפט מס' 26 לשנת 1952, ובשינויים המחוייבים לפי תחיקת בטחון.

מיום 1.1.1973

**תיקון מס' 4 (מס' 499) תשל"ג-1972**

[קובץ המנשרים מס' 31](http://www.nevo.co.il/Law_word/law70/zava-0031.pdf) מיום 1.3.1973 עמ' 1217

**הוספת סעיף 4א**

4ב. ראש המינהל האזרחי יהא רשאי לתקן בתקנות את התוספת לצו זה, לשנותה או להחליפה.

סמכות לשנות התוספת

תיקון מס' 8 (מס' 1246) תשמ"ח-1988

מיום 27.7.1988

**תיקון מס' 8 (מס' 1246) תשמ"ח-1988**

[קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 40

**הוספת סעיף 4ב**

5. (א) כל הוראה על ביטוח של רכב בדין המקומי שאינה מתישבת עם האמור בצו זה – בטלה.

ביטולים

(ב) הצו בדבר ביטוח כלי-רכב מנועיים (סיכוני צד שלישי) (יהודה והשומרון) (מס' 165), תשכ"ח-1967 – בטל.

6. תחילתו של צו זה ביום ב' בשבט תשכ"ח (1 בפברואר 1968).

תחילת תוקף

7. לצו זה ייקרא "צו בדבר ביטוח כלי רכב מנועיים (יהודה והשומרון) (מס' 215), תשכ"ח-1968.

השם

תיקון מס' 6 (מס' 689) תשל"ו-1976

מיום 25.9.1976

**תיקון מס' 6 (מס' 678) תשל"ו-1976**

[קובץ המנשרים מס' 39](http://www.nevo.co.il/Law_word/law70/zava-0039.pdf) מיום 30.8.1977 עמ' 270

7. לצו זה ייקרא "צו בדבר ביטוח כלי רכב מנועיים ~~(סיכוני צד שלישי)~~ (יהודה והשומרון) (מס' 215), תשכ"ח-1968.

ב' בשבט תשכ"ח (1 בפברואר 1968) רפאל ורדי, אל"מ

מפקד אזור

יהודה והשומרון

נספח

תיקון מס' 6 (מס' 678) תשל"ו-1976

**הוראות בדבר ביטוח כלי רכב מנועיים נגד**

מיום 25.9.1976

**תיקון מס' 6 (מס' 678) תשל"ו-1976**

[קובץ המנשרים מס' 39](http://www.nevo.co.il/Law_word/law70/zava-0039.pdf) מיום 30.8.1977 עמ' 270

**החלפת הנספח**

[לנוסח הנספח](https://www.nevo.co.il/law_word/law01/666_087_a01.doc) ביום החלפתו, על רבדיו

פרק א': פרשנות

1. בהוראה זו –

"בעל", לענין רכב שיש עליו הסכם-שכירות או הסכם של מקח-אגב-שכירות – האדם המחזיק ברכב מכוח ההסכם;

"חבות טעונת-ביטוח" – חבות שיש לכסותה בפוליסה, כאמור בסעיף 3;

"מבטח" – חברה, אגודה שיתופית או חתם המורשים לפי סעיף 7 לעסוק בעסקי ביטוח רכב מנועי;

"נוהג" – לרבות תנאי של רכב מנועי שיש בו אדם מיוחד להיגויו, וכל אדם אחר המועסק בנהיגת אותו רכב;

"עסק לביטוח רכב מנועי" – עסק של עשיית חוזי-ביטוח מפני אבדן רכב מנועי או נזק לרכב מנועי, או נזק הבא מן השימוש ברכב מנועי, או עקב השימוש בו, ובכלל זה סיכוני צד שלישי;

"פוליסה" – לרבות כתב-כיסוי וכתב-כיסוי זמני;

"רכב מנועי" – כמשמעותו בצו בדבר פיצויים לנפגעי תאונות דרכים (יהודה והשומרון) (מס' 677), התשל"ו-1976;

תיקון מס' 7 (מס' 1113) תשמ"ד-1984

מיום 1.4.1984

**תיקון מס' 7 (מס' 1113) תשמ"ד-1984**

[קובץ המנשרים מס' 68](http://www.nevo.co.il/Law_word/law70/zava-0068.pdf) מיום 1.3.1985 עמ' 8

**החלפת הגדרת "רכב מנועי"**

הנוסח הקודם:

~~"רכב מנועי" – רכב המונע בכוח מיכני, לרבות אופנוע עם רכב צדי, תלת אופנועי, ותלת-אופן עם מנוע עזר, ולרבות רכב הנגרר או נתמך על ידי רכב מנועי;~~

"שלטונות ישראל" – מדינת ישראל וכל רשות מרשויותיה ומפקדת האזור וכל רשות מרשויותיה;

"שוטר" – לרבות שוטר הנמנה עם כוחות המשטרה כמשמעותם בצו בדבר כוחות המשטרה הפועלים בשיתוף עם צה"ל (יהודה והשומרון) (מס' 52), תשכ"ז-1967, ולרבות שוטר צבאי;

"הרשות" – המפקח על הביטוח;

"תצהיר" – אמרה בכתב שניתנה בשבועה, בהן-צדק או בהצהרה, באופן הקבוע בדין או בתחיקת הבטחון ואם ניתנה בחוץ-לארץ – אמרה בכתב שניתנה בשבועה או בהן צדק על פי דיני המקום שבו ניתנה;

"חוק התעבורה" – דיני התעבורה החלים באזור.

פרק ב': חובת הביטוח

2. (א) בכפוף לאמור בהוראה זו, לא ישתמש אדם – ולא יגרום ולא יניח שאדם אחר ישתמש – ברכב מנועי, אלא אם יש על שימושו שלו או של האדם האחר באותו רכב פוליסה בת-תוקף לפי דרישותיה של הוראה זו.

חובת פוליסה

(ב) העובר על הוראות סעיף-קטן (א), דינו – מאסר שלושה חדשים או קנס 750 לירות, ורשאי בית-המשפט, בנוסף לכל עונש אחר, לפסול אותו מקבל או מהחזיק רשיון-נהיגה כאמור בחוק התעבורה, או לפסלו מקבל או מהחזיק רשיון רכב לסוג מסויים של רכב או לרכב מסויים, לתקופה שלא תפחת משנים-עשר חודש, זולת אם ראה להורות על פסילה לתקופה קצרה יותר מנסיבות מיוחדות שיפרש בפסק-הדין; תחילת הפסילה וחישוב תקופתה יהיו כאמור בחוק התעבורה.

(ג) מי שנפסל עקב הרשעה לפי סעיף זה יראוהו לענין חוק התעבורה כאילו נפסל לפי הוראותיה.

3. (א) פוליסה לפי דרישותיה של הוראה זו היא פוליסה שהוציא מבטח שהיה מורשה בשעת הוצאתה והיא מבטחת את –

הדרישה לגבי פוליסה

(1) בעל הרכב והנוהג בו – מפני כל חבות שהם עשויים לחוב לפי צו בדבר פיצויים לנפגעי תאונות דרכים (יהודה והשומרון) (מס' 677), תשל"ו-1976 (להלן – הצו), ומפני חבות אחרת שהם עשויים לחוב בשל מותו או חבלת גופו של אדם שנגרמו על ידי השימוש ברכב מנועי או עקב השימוש בו;

(2) בעל הרכב הנוהג בו וכל אדם הנוהג בו בהיתר ממנו – מפני נזק גוף שנגרם להם בתאונות דרכים כמשמעותם בצו.

(ב) המבוטח בביטוח לפי סעיף קטן (א)(2) יהא זכאי לפיצוי כפי שהיה זכאי לקבל נפגע אחר לפי הצו.

3א. (א) הפוליסה לפי הוראות אלו תהא ניתנת לביטול רק במקרה של העברת הבעלות בכלי רכב.

תנאים לגבי הפוליסה

תיקון מס' 8 (מס' 1246) תשמ"ח-1988

(ב) תקופת הביטוח על-פי הפוליסה לא תפחת מששה חדשים.

תק' תשנ"א-1991

מיום 27.7.1988

**תיקון מס' 8 (מס' 1246) תשמ"ח-1988**

[קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 40

**הוספת סעיף 3א**

מיום 1.7.1991

**תק' תשנ"א-1991**

[קובץ המנשרים מס' 125](http://www.nevo.co.il/Law_word/law70/zava-0125.pdf) מחודש יוני 1991 עמ' 448

(ב) תקופת הביטוח על-פי הפוליסה לא תפחת ~~מ-12~~ מששה חדשים.

4. מפקד אזור רשאי, בהודעה, לפטור רשות מקומית מהוראות סעיף 2, אם יציבותה הכספית מניחה דעתו.

פטור רשות

5. (א) סעיף 2 לא יחול לגבי רכב מנועי של תאגיד שהרשות פטרה אותו מהחובה שלפיו, ואולם הרשות לא תתן לתאגיד פטור כאמור אלא אם נתקיימו בו תנאים אלה:

פטור תאגיד

(1) הוא בעל מאה כלי-רכב מנועיים לפחות;

(2) הוא מקיים קרן-ערובה או סדרי-ביטוח, שיש בהם, לדעת הרשות, כדי להבטיח כיסוי כל החבויות טעונות-ביטוח ושהתאגיד עשוי לחוב בהן, בלי שיהיה בכך כדי לסכן את יציבותו הכלכלית;

(3) הוא מקיים סדרים לבירור ולקיום החבויות האמורות, ולדעת הרשות אין הם מכבידים על הזכאים יותר משהיו מכבידים עליהם סדרי הביטוח לפי פוליסה של מבטח מורשה.

(ב) הרשות רשאית להתנות את מתן הפטור או המשך קיומו בתנאים נוספים, כפי שתמצא לנכון, ורשאית היא לבטל את הפטור, אם חדל להתקיים תנאי מהתנאים המפורטים בסעיף זה או מהתנאים הנוספים שקבעה.

5א. (א) לשם הסרת הספק ומבלי לגרוע מסמכותו של בית משפט צבאי ידונו בתי המשפט המקומיים בעבירות לפי צו זה.

סמכות בית משפט מקומי

(ב) בסעיף זה – "בית משפט מקומי" – כמשמעותו בחוק כינון בתי המשפט מס' 26 לשנת 1952, ובשינויים המחוייבים לפי תחיקת הבטחון.

6. סעיף 2 לא יחול –

רכב שסעיף 2 לא חל עליו

(1) לגבי רכב מנועי שהוא רכוש שלטונות ישראל, או על אדם שבשירות שלטונות ישראל המשתמש, או גורם או מניח שאדם אחר ישתמש, ברכב מנועי כאמור לשירותם של שלטונות ישראל בלבד;

(2) לגבי רכב מנועי כשהוא נהוג לצרכי המשטרה בידי שוטר או לפי הוראותיו;

(3) לגבי רכב מנועי שהוא רכושה של רשות מקומית שמפקד האזור פטר אותה לפי סעיף 4 או על אדם שבשרות אותה רשות מקומית, המשתמש, או גורם או מניח שאדם אחר ישתמש, ברכב מנועי כאמור לשירותה של הרשות המקומית בלבד.

6א. מי שפטור מחובת ביטוח לפי סעיפים 4 עד 6 יהא חייב לתת כל פיצוי שמבטח היה חייב לתת אילו היתה קיימת פוליסה לפי סעיף 3(א).

חובת פיצוי

פרק ג': מבטחים, פוליסות ותעודות

7. (א) הרשות רשאית, בהודעה, להרשות חברה, שיתופית או חתם שהוא חבר בהתאחדות חתמים המאושרת על ידי הרשות, לעסוק בעסקי ביטוח רכב מנועי, ובלבד שלא תיתן הרשאה כאמור אלא אם יציבותם הכספית של החברה, האגודה או החתם מניח דעתה.

הרשאת מבטחים

(ב) חדלה יציבותו הכספית של מבטח מורשה להניח דעתה של הרשות רשאית היא, בהודעה, להפקיע את ההרשאה שניתנה לו להודיע שאין הוא מורשה עוד לעסוק מכוח סעיף זה בעסקי-ביטוח, ותקפה של ההודעה יהיה מן היום והשעה המפורשים בה.

8. (א) מבטח שנתבקש להוציא פוליסה לפי דרישות סעיף 3, כולן או מקצתן, לא יתנה הוצאתה בעשיית ביטוח נוסף בינו לבין המבקש.

איסור להתנות פוליסה בביטוח נוסף

(ב) מבטח המפר הוראת סעיף קטן (א) דינו – קנס 5,000 לירות.

9. (א) מבטח שהוציא פוליסה לפי דרישות סעיף 3, כולן או מקצתן, יוציא בו בזמן תעודת-אישור (בהוראה זו – תעודת-ביטוח) בטופס שנקבע ובציון הפרטים שנקבעו, ואפשר לקבוע טפסים שונים ופרטים שונים למקרים שונים ולנסיבות שונות.

תעודת ביטוח

(ב) לא יוציא מבטח לפוליסה אחת יותר מתעודת-ביטוח אחת אך מקום שבפוליסה אחת מכוסים כלי-רכב אחדים, יוציא המבטח תעודת-ביטוח נפרדת לכל אחד מכלי-הרכב המכוסים בפוליסה.

(ג) לא יוציא מבטח תעודת-ביטוח אלא לתקופה שבה היתה קיימת פוליסה בת-תוקף.

(ד) מבטח המפר הוראה מהוראות סעיף זה, דינו – קנס 5,000 לירות.

(ה) אין בהוראות סעיף זה כדי למנוע הוצאה תעודת-ביטוח במקום תעודה שנשחתה או שאבדה, וכל מקום בהוראה זו שמדובר בהחזרת תעודת-ביטוח, באבדנה או בהשחתתה, יתפרש כמדובר בכל התעודות שהוצאו כאמור ובהעתקיהן.

10. (א) על אף האמור בסעיף 9, רשאי מבטח, כל עוד לא הוציא את הפוליסה, להוציא כתב-כיסוי זמני לתקופה שלא תעלה על שלושים יום מיום הוצאתו.

כתב כיסוי זמני

(ב) כתב-כיסוי זמני יכלול תעודת-ביטוח בטופס שנקבע ובציון הפרטים שנקבעו, ואפשר לקבוע טפסים שונים ופרטים שונים למקרים שונים ולנסיבות שונות; הוראות סעיף 9(ב), (ד) ו-(ה) יחולו, בשינויים המחוייבים.

(ג) מבטח שהוציא כתב-כיסוי זמני רשאי להוציא את הפוליסה לתקופה שתחילתה כתחילת התקופה של כתב-הכיסוי הזמני; משהוציא פוליסה כאמור בשל כתב-הכיסוי הזמני מאליו.

11. פטרה הרשות תאגיד מכוח סעיף 5, תוציא הרשות לתאגיד תעודת פטור להוראות סעיפים 9(א), (ב) ו-(ה), 27, 29, 45, ו-51 לענין תעודת-ביטוח, יחולו, בשינויים המחוייבים, גם לגבי תעודת-פטור.

תעודת פטור

פרק ד': חבויות בביטוח

12. המוציא פוליסה לפי סעיף 3 יהא, חב, על אף האמור בכל דין, לשפות את המבוטחים בה בשל חבות שהפוליסה אמורה לכסותה, וכן לפצות את המבוטח הנוהג ברכב או את הנוהג בהיתר ממנו על נזק גוף שנגרם להם בתאונת דרכים כמשמעותם בצו.

פוליסה מחייבת על אף כל דין

13. (א) מבטח שהוציא פוליסה לכיסוי חבות טעונת-ביטוח – בין שהמבוטח היה חייב באותו ביטוח ובין שהיה פטור ממנו לפי סעיפים 4, 5 או 6, בין שאותה חבות היתה טעונה כיסוי ובין שהיתה פטורה ממנו לפי הסיפה לסעיף 3 – ואירע מאורע הנותן עילה לחבות כזאת אחרי שהמבוטח העביר את הבעלות ברכב לאדם אחר (להלן – הבעל החדש), לא תישמע טענה מצד המבטח שהוא פטור מכיסוי החבות עקב ההעברה כאמור, אלא אם הוכיח אחת מאלה:

שינוי בעלות ברכב אינו סותר

(1) שלא ידע על ההעברה וכי היה נמנע, מנימוקים סבירים, לבטח את הבעל החדש;

(2) שקיים ביטוח אחר לכיסוי החבות.

(ב) נמנעה טענה מצד המבטח כאמור בסעיף קטן (א), יחייבו הוראות הפוליסה שהוצאה למבוטח גם את הבעל החדש.

14. (א) תנאי הפוליסה שהוצאה לפי סעיף 3 האומר, שאם לאחר המקרה המשמש עילה לתביעה על פי הפוליסה ייעשה או לא ייעשה דבר פלוני כמפורט בתנאי לא תנבע מן הפוליסה שום חבות או שתחדל חבות שנבעה ממנה – אין לו תוקף לגבי תביעות בשל חבות טעונת-ביטוח.

תנאים שאין להם תוקף כלפי צד שלישי

15. מקום שהוצאה פוליסה לפי סעיף 3, לא יהיה תוקף, לגבי חבות טעונת-ביטוח, לשום דבר בפוליסה הבא להגביל את ביטוחם של המבוטחים בה על סמך אחת הנסיבות האלה:

הגבלות אין להן תוקף כלפי צד שלישי

(1) הגיל או המצב הגופני או הנפשי של הנוהגים ברכב או משך היותם בעלי רשיון;

תק' תשנ"ה-1995

(2) מצב הרכב;

(3) מספר האנשים המוסעים ברכב;

(4) משקלם וטיבם הפיסי של הטובין המובלים ברכב;

(5) הזמנים והשטחים שבהם משתמשים ברכב;

(6) כוחות הסוס של הרכב או שוויו;

(7) מכשיר מיוחד המובל ברכב;

(8) מציאותם של סימני -זהוי מיוחדים על הרכב, שאינם סימני-הזיהוי שמציאותם חובה לפי הוראה זו או לפי חוק התעבורה.

מיום 28.5.1995

**תק' תשנ"ה-1995**

[קובץ המנשרים מס' 162](http://www.nevo.co.il/Law_word/law70/zava-0162.pdf) משנת 1995 עמ' 1835

(1) הגיל או המצב הגופני או הנפשי של הנוהגים ברכב או משך היותם בעלי רשיון;

16. שום דבר האמור בסעיף 15 לא יחייב מבטח לשלם בשל חבותו של אדם כל סכום שאינו לשם הפטר מלא או חלקי מאותה חבות.

סכום ששולם על אף הגבלה ניתן להיפרע

17. (א) אדם הנתבע בשל חבות טעונת-ביטוח – בין שהמבוטח היה חייב באותו ביטוח ובין שהיה פטור ממנו לפי סעיפים 4, 5 או 6, בין שאותה חבות היתה טעונה כיסוי ובין שהיתה פטורה ממנו לפי הסיפה לסעיף 3 – חייב, לפי דרישה מאת האדם התובע או בשמו, להודיע אם הוא מבוטח או לא מבוטח מפני אותה חבות הפוליסה, או שהיה מבוטח כאמור אילו המבטח לא ביטל את הפוליסה מעיקרה או הפקיעה; ואם הוא מבוטח או היה יכול להיות מבוטח כאמור – ימסור את הפרטים בדבר הפוליסה כפי שהם מפורטים בתעודת הביטוח שהוצאה לפי סעיף 9.

חובתו של נתבע למסור פרטים על ביטוחו

(ב) המפר, ללא הצדק סביר, הוראות סעיף זה, או המוסר (במזיד) הודעה כוזבת בתשובה לדרישה האמורה, יאשם בעבירה.

18. מקום שהוצאה פוליסה לפי סעיף 3, וקרה למבוטח בה אחד המקרים האמורים בסעיפים 29 או 30, לא ישפיע המקרה על אף האמור בהוראה זו, על שום חבות טעונת-ביטוח של המבוטח; אולם שום דבר האמור בסעיף זה לא יפגע בזכויות כנגד המבטח שהעניקה ההוראה לאדם שכלפיו נוצרה אותה חבות.

הליכים מסויימים שאינם משפיעים על זכות צד שלישי

19. ניתן פסק-דין נגד מבוטח בשל חבות טעונת-ביטוח ואותה חבות מכוסה על ידי ביטוח – בין שהמבוטח היה חייב באותו ביטוח ובין שהיה פטור ממנו לפי סעיפים 4, 5 או 6, בין שהחבות היתה טעונה כיסוי ובין שהיתה פטורה ממנו לפי הסיפה לסעיף 3 – ישלם המבטח לבני-האדם הזכאים ליהנות מפסק הדין כל סכום שיש לשלמו בשל אותה חבות, לרבות מה שיש לשלם בשל הוצאות המשפט ובשל ריבית המשתלמת על אותו סכום מכוח כל דין בענין הריבית מפסקי-דין, אף אם הוא זכאי לבטל את הפוליסה מעיקרה או להפקעה או כבר ביטלה או הפקיעה, והכל בכפוף לסעיפים 22 עד 24.

זכות הניזוק להיפרע מן המכסה

"מבטח", לענין סעיף זה – לרבות קרן לפיצוי נפגעי תאונות דרכים לפי הצו בדבר פיצויים לנפגעי תאונות דרכים (יהודה והשומרון) (מס' 677), תשל"ו-1976.

20. אין בהוראות סעיף 19 כדי למנוע את הניזוק מלתבוע את המבטח יחד עם המבוטח.

זכות הניזוק לתבוע יחד

21. (א) קיים ביטוח של חבות טעונה-ביטוח – בין שהמבוטח היה חייב באותו ביטוח ובין שהיה פטור ממנו לפי סעיפים 4, 5 או 6, בין שאותה חבות היתה טעונה כיסוי ובין שהיתה פטורה ממנו לפי הסיפה לסעיף 3 – ואירע מאורע הנותן עילה לחבות כזאת, אלא שאי-אפשר לתבוע את המבוטח או ליתן פסק-דין נגדו מחמת אחת מאלה:

משאין המבוטח יכול להיתבע

(1) מרכב שבאמצעותו נגרם המאורע היה בבעלות של מדינת-חוץ או של האומות המאוחדות, או שהיה בבעלות אדם שאין לתבעו מחמת חסינותו או שאדם כאמור נהג ברכב;

(2) המבוטח הוא בן-זוגו של הנפגע;

ישלם המבטח לניזוק או לשאיריו מה שהיה חייב לשלם לפי סעיף 19 אילו היה ניתן פסק-דין נגד המבוטח.

(ב) היה ביטוח בשל חבות לנזקי-רכוש ונתקיימו הנסיבות האמורות בסעיף קטן (א), ישלם המבטח לניזוק או לשאיריו מה שהיה חייב לשללם למבוטח לפי תנאי הפוליסה.

22. (בוטל).

23. המבטח לא יהיה חייב לשלם לפי סעיף 19 בשל פסק-דין שניתן, אם לא הודיעו לו על הגשת התובענה לבית המשפט לפני שהוגשה או תוך שבעה ימים לאחר שהוגשה או אם ביצועו של פסק הדין מעוכב מחמת ערעור.

תנאי לחיוב המבטח לפי פסק-דין

24. מבטח לא יהיה חייב לשלם לפי סעיפים 19 או 21(א), בקשר לחבות, אם לפני המאורע שגרם למוות או לחבלת הגוף שמהם נובעת החבות בוטלה הפוליסה בהסכמה הדדית או בתוקף הוראה שבפוליסה; אולם לא יהיה לביטול תוקף כלפי הניזוק או שאיריו אלא כעבור עשרים ואחד יום לאחר שניתנה לבעל הפוליסה הודעה בכתב על הביטול; ניתנה ההודעה בדואר רשום עם אישור-מסירה, יראו את התאריך המסומן באישור המסירה כתאריך מתן ההודעה.

משבטלה הפוליסה לפני המאורע

25. (בוטל).

26. (בוטל).

27. אם לאחר שהוצאה תעודת-ביטוח לפי סעיף 9 בטלה הפוליסה כאמור בסעיף 24, יחזיר בעל הפוליסה את תעודת הביטוח למבטח תוך שבעה ימים מיום היכנס הביטול לתקפו, ואם אבדה או נשחתה, ימסור תצהיר על כך, לא עשה כאמור – יאשם בעבירה.

חובה להחזיר תעודה שבטלה

28. (א) מקום שחבות טעונת-ביטוח מכוסה על ידי ביטוח – בין שהמבוטח היה חייב באותו ביטוח ובין שהיה פטור ממנו לפי סעיפים 4, 5 או 6, בין שאותה חבות היתה טעונה כיסוי ובין שהיתה פטורה ממנו לפי הסיפה לסעיף 3 – והאדם שמת או שנחבל קיבל – לפי ידיעת המבטח – טיפול בבית-חולים בשל החבלה שנגרמה לו, ישלם המבטח לבית החולים את ההוצאות שהוציא באופן סביר במתן הטיפול, בתנאי שהסכום שעל המבטח לשלמו לא יעלה על ההוצאות שהוציא בית החולים בשל הטיפול בו כחולה-פנים במשך 180 יום או כחולה-חוץ במשך שנה.

חובה לשלם הוצאות בית חולים

(ב) הזכויות לפי סעיף זה אינן גורעות מזכויות אחרות של בית החולים, אולם –

(1) בית-חולים הזכאי לתשלום לפי סעיף זה וגם על פי זכות אחרת, לא יגבה בעד אותו טיפול סכום העולה על המגיע לו לפי סעיף זה או על פי הזכות האחרת, הכל לפי הסכום הגדול יותר;

(2) במידה שמבטח שילם לפי סעיף זה, יהיה פטור מלשלם בעד אותו טיפול על פי חבות אחרת כדין ובמידה ששילם בעד אותו טיפול לפי חבות אחרת, יהיה פטור מלשלם לפי סעיף זה;

(3) במידה שהמבטח שילם לבית-חולים לפי סעיף זה, יהיה פטור מלשלם בעד אותו טיפול לאדם אחר, ובמידה ששילם לאדם אחר הזכאי לאותו תשלום, יהיה פטור לפי סעיף זה.

(ג) לענין סעיף זה –

"בית-חולים" – מוסד המטפל טיפול רפואי או ניתוחי בחולי-פנים ואינו מתנהל לשם רווחים;

"הוצאות סבירות" –

(1) באדם שטיפלו בו כחולה-פנים, לכל יום של אישפוזו בבית החולים – סכום שהוא הממוצע של ההוצאה היומית על כל חולה-פנים להחזקת בית החולים וחבר-עובדיו ולהחזקת החולים שבו ולטיפול בהם;

(2) באדם שטיפלו בו כחולה-חוץ – ההוצאות הסבירות שהוציא בית החולים למעשה.

פרק ה': זכויות צד שלישי בפשיטת-רגל או בפירוק

29. מקום שאדם מבוטח מפני חבות טעונת-ביטוח – בין שהיה חייב באותו ביטוח ובין שהיה פטור ממנו לפי סעיפים 4, 5 או 6, בין שהחבות היתה טעונה כיסוי ובין שהיתה פטורה ממנו לפי הסיפה לסעיף 3 – וקרה אחד המקרים האלה:

כשהמבוטח פשט את הרגל או התפרק

(1) המבוטח הוכרז פושט-רגל, או בא לידי פשרה או סידור עם נושיו בהליכי פשיטת-רגל;

(2) המבוטח הוא חברה או אגודה שיתופית, וניתן נגדה צו-פירוק או שנתמנה לה כדין כונס-נכסים או מנהל לעסקיה או למפעלה, או שבשל איגרות-חוב שלה המבוטחות בשעבוד צף קמו והחזיקו, בעצמם או על ידי אחרים מטעמם, בנכסים שלה הכלולים בשעבוד או נתונים לו;

(3) המבוטח הוא חברה ונתקבלה בה החלטה על פירוקה מרצון – ולפני אחד המקרים האמורים או לאחריו נעשה המבוטח חב כלפי צד שלישי – זכויותיו של המבוטח כלפי המבטח, לפי החוזה לגבי אותה חבות, יעברו ויוקנו, על אף האמור בכל דין, לצד השלישי שכלפיו נוצרה אותה חבות.

30. ניתן צו לניהול עזבונו של חייב לפי דיני פשיטת-רגל, והיה על הנפטר חוב בר-הוכחה בשפיטת רגל ושל חבות שהיה מבוטח מפניה כאמור בסעיף 29 – זכויותיו כלפי המבטח, לפי החוזה לגבי אותה חבות, יעברו ויוקנו, על אף האמור באותה פקודה, לאדם אשר לו מגיע החוב.

כשנתמנה מנהל עזבון לנכסי המבוטח

31. כל דבר בחוזה-ביטוח מפני חבות כלפי צד שלישי, הבא, במישרין או בעקיפין, לבטל את החוזה, או לשנות זכויותיהם של הצדדים לפיו, אם יקרה אחד המקרים האמורים בסעיפים 29 או 30 – אין לו תוקף.

חובות לפי סעיפים 29 ו-30 אינה ניתנת להתנאה

32. משעברו זכויות לפי סעיפים 29 או 30 יהיה המבטח חב כלפי צד שלישי, בכפוף להוראות סעיף 37, ככל שהיה חב כלפי המבוטח, אולם –

יישוב חבויות הדדיות לאחר העברה

(1) אם היתה חבותו של המבטח כלפי המבוטח עולה על חבותו של המבוטח כלפי הצד השלישי, לא יפגע שום דבר האמור בהוראה זו בזכויותיו של המבוטח כלפי המבטח ביחס לעודף;

(2) ואם היתה חבותו של המבטח כלפי המבוטח פחותה מחבותו של המבוטח כלפי הצד השלישי, לא יפגע שום דבר האמור בהוראה זו בזכויותיו של הצד השלישי כלפי המבוטח ביחס ליתרה.

33. לענין הוראה זו, חבות כלפי צד שלישי של מבוטח לפי חוזה-ביטוח אינה כוללת חבותו כלפיו בתור מבטח לפי חוזה-ביטוח אחר.

מבוטח שהוא גם מבטח

34. קרה לאדם או לתאגיד אחד המקרים האמורים בסעיפים 29 או 30, ונמצא מי שטוען שהאדם או התאגיד חבים כלפיו – יהיו הם, או הנציג החוקי או יורש, או הנאמן, או המפרק, או כונס-הנכסים או מנהל העסקים, או המחזיק בנכסים – הכל לפי המקרה – חייבים למסור לטוען, לפי דרישתו, כל ידיעה העשויה באופן סביר להיות דרושה לטוען כדי לקבוע אם עברו והוקנו לו זכויות לפי הוראה זו וכדי לאכוף זכויות אלה; וכל דבר שבחוזה-ביטוח הבא, במישרין או בעקיפין, לבטל את החוזה או לשנות זכויותיהם של הצדדים לפיו, אם תימסר ידיעה כאמור, או הבא לאסור או למנוע באופן אחר את מסירת הידיעה – אין לו תוקף.

חובה למסור ידיעות לצד שלישי

35. היתה הידיעה הנידרשת לפי סעיף 34 מגלה שיש יסוד עליו להניח, כי עברו לטוען, לפי הוראה זו, זכויות כנגד מבטח פלוני, יהיה אותו מבטח חייב בחובה המוטלת לפי סעיף 34 על הנזכרים בו.

חובת המבטח למסור ידיעות

36. החובה למסור ידיעות המוטלת לפי סעיף 34 כוללת גם את החובה להתיר את העיון בכל חוזי-ביטוח, שוברות של פרמיות ותעודות אחרות הנוגעות לענין, המצויים ברשותו של האדם שעליו מוטלת החובה האמורה, וקבלת העתקים מהם.

זכות העיון בתעודות והעתקתן

37. מבוטח שהיה לפושט-רגל או שהוא חברה או אגודה שיתופית שניתן עליה צו פירוק או חברה שקיבלה החלטה להתפרק מרצון – שום הסכם שנעשה בין המבטח ובין המבוטח לאחר שחב כלפי צד שלישי ולאחר שהתחילו פשיטת-הרגל או הפירוק, ושום ויתור או המחאה או כל העברה אחרת שנעשו בידי המבוטח, או כל תשלום ששולם לו לאחר שהתחילו פשיטת-הרגל או הפירוק, לא יהיה בכוחם לבטל את הזכויות שעברו לצד השלישי לפי הוראה זו או לפגוע בהן, אלא הזכויות יעמדו בענין כאילו אותם הסכם, ויתור, המחאה, העברה או תשלום לא היו מעולם.

סידורים בין מבטח ומבוטח

38. הוראות פרק זה לא יחולו על חברה המתפרקת מרצון רק לשם שינוי מבנה או לשם התמזגות עם חברה אחרת.

סייג ותחולת הוראות פרק זה

פרק ו': עבירות ועונשין

39. הנוהג רכב מנועי חייב למסור לשוטר, לפי דרישתו, את שמו ומענו, וכן את שמו ומענו של בעל הרכב, ולהציג לפניו לבדיקה את תעודת-הביטוח השייכת לענין, או כל ראיה אחרת שנקבעה לשמש עדות שהרכב אינו נהוג או לא היה נהוג, תוך הפרת הוראות סעיף 2 (להלן – תעודתו), ואם לא עשה כן יאשם בעבירה.

חובת הנוהג להציג תעודת ביטוח

40. בכל מקרה שבגלל מציאותו של רכב מנועי בדרך ציבורית אירעה תאונה שגרמה פגיעה בגופו של אדם אחר, והנוהג ברכב לא הציג אותה שעה את תעודתו לפני שוטר או לפני אדם אחר שדרש ממנו מטעמים סבירים לעשות כן, חייב הוא למסור על התאונה לתחנת-משטרה בהקדם האפשרי, ועל כל פנים תוך 24 שעות לאחר התאונה, ולהציג שם את תעודתו, ואם לא עשה כן יאשם בעבירה, ואולם לא יורשע אדם לפי סעיף זה על אי הצגת תעודתו, אם תוך חמישה ימים לאחר התאונה הציג אותה בעצמו בתחנת-המשטרה שנקב אותה בשעה שנמסר על התאונה.

חובת הנוהג להודיע על תאונה

41. בעל רכב מנועי חייב, לפי דרישתו של שוטר, למסור את כל הפרטים שידרוש ממנו לאחת המטרות המפורטות להלן, ואם לא עשה כן יאשם בעבירה:

חובת בעל רכב למסור פרטים

(1) קביעת זהותו של הנוהג ברכב, הנדרש להציג תעודתו לפי סעיף 39;

(2) בירור העובדה אם הרכב היה, או לא-היה, נהוג תוך הפרת הוראות סעיף 2, כשהנוהג בו נדרש להציג תעודתו לפי סעיפים 39 או 40.

42. אדם שעשה אחד המעשים המנויים להלן בכוונה להונות, דינו – מאסר ששה חדשים או קנס 3,000 לירות:

הונאה

(1) שינה תעודת-ביטוח – לרבות כל תעודה שהוצאה מכוח תקנות לפי הוראה זו וניתן להביאה כראיה במקום תעודת-ביטוח – או השתמש בתעודה כאמור, או השאילה לאחר לשם השימוש בה, או הניח לאחר להשתמש בה;

(2) עשה או החזיק תעודה הדומה לתעודה כאמור עד כדי להונות.

43. אדם המוסר הודעה כוזבת או מעלים ידיעה חשובה כדי להשיג בכך תעודה כאמור בסעיף 42, דינו – מאסר ששה חדשים או קנס 3,000 לירות.

השגת תעודה בטענה כוזבת

44. המוציא תעודה כאמור בסעיף 42, כשהוא יודע שהיא כוזבת בפרט חשוב, דינו – מאסר ששה חדשים או קנס 3,000 לירות.

הוצאת תעודה כוזבת

45. שוטר שיש לו יסוד סביר להניח שתעודה כאמור בסעיף 42, שהוצגה לפניו לפי האמור בהוראה זו על ידי הנוהג ברכב מנועי, היא תעודה שעברו לגביה עבירה לפי סעיפים 44-42, רשאי לתפוס את התעודה, ומשנתפסה יוזמן האדם שממנו נתפסה לבוא לפני בית משפט – זולת אם כבר נאשם בעבירה לפי הסעיפים האמורים – וליתן הסבר על החזקת התעודה, ובית המשפט יורה מה לעשות בה ויפסוק הוצאות בית-המשפט כפי שתחייב מידת הצדק באותו ענין.

סמכות לתפוס תעודה כוזבת

46. הנוהג ברכב מנועי שעבר עבירה על הוראה זו או על התקנות לפיה, וסירב למסור לשוטר, לפי דרישתו, את שמו ומענו, או מסר שם או מען כוזבים – יאשם בעבירה; בעל הרכב יהא חייב לפי דרישתו של שוטר, למסור לו כל ידיעה שברשותו העשויה להביא לזיהויו ולתפיסתו של הנוהג, ואם לא עשה כן יאשם בעבירה.

סירוב להזדהות וזיהוי כוזב

47. השתמשו ברכב מנועי שלא נתקיים בו האמור בהוראה זו או כל תקנה לפיה, או שהשתמשו בו במצב או באופן שיש בהם הפרת הוראה כאמור, או שנעשה בקשר עמו מעשה או מחדל שיש בהם הפרת הוראה כאמור – יאשמו בעבירה, אם לא נקבע במפורש אחרת בהוראה זו –

אחריותם של הנוהג והבעל לעבירות ברכב

(1) הנוהג ברכב בשעת העבירה, זולת אם נעברה לא מחמת מעשה, מחדל או התרשלות מצידו;

(2) גם בעל הרכב, בין שנכח בשעת העבירה ובין שלא נכח, זולת אם נעברה העבירה שלא בהסכמתו ולא מחמת מעשה או מחדל מצידו והוא נקט כל אמצעי הזהירות הסביבים כדי למנוע עבירה.

48. כל המפר במעשה או במחדל את האמור בהוראה זו או כל תקנה לפיה, דינו, באין עונש אחר מפורש – מאסר שלושה חדשים או קנס 3,000 לירות.

עונש כללי

49. נדרש אדם, מכוח סמכות שניתנה בהוראה זו או בתקנה לפיה, לעשות מעשה או לחדול מעשותו, ולא קיים את הדרישה, יהא בית-המשפט שהרשיע אותו רשאי, בנוסף לעונש שיטיל עליו, לצוות על האדם לקיים את הדרישה ורשאי הוא להוסיף לצו כל תנאי בנוגע לזמן או לאופן של הפעולה או לענין אחר, ככל שיראה נחוץ לאכיפת קיומה של הדרישה.

צו על אכיפת ביצוע

50. כל המפר צו לפי סעיף 49 רשאי בית המשפט, לפי שיקול-דעתו, להטיל עליו כעונש תשלום סכום שלא יעלה על 15 לירות לכל יום של הפרה מכאן ואילך, או מאסר עד שיקיים את אשר, הפר; ובלבד שלא יחוב אדם על הפרה כאמור בתשלום סכומים העולים בסך הכל על 750 לירות, או בתקופות-מאסר העולות בסך הכל על שני חדשים, בנוסף על כל קנס או מאסר שהוא עשוי לחוב בהם בדרך אחרת.

הפרת צו אכיפה

פרק ז': תקנות

51. מפקד האזור רשאי להתקין תקנות הבאות לקבוע כל דבר הניתן לקביעה לפי הוראה זו וכל הדרוש לביצועה בכלל, ומבלי לגרוע מכלליותה של הוראה זו רשאי הוא במיוחד להתקין תקנות בדבר –

תקנות

(1) טפסים שישמשו לצרכי הוראה זו;

(2) בקשות למתן תעודות-ביטוח וכל תעודה אחרת שנקבעה ודרך הוצאתן, ניהול רישומן של תעודות, מסירת פרטים מהן וידיעות בקשר עמן, ומסירת העתקים של תעודות ביטוח לרשות הרישוי כמשמעותה בחוק התעבורה;

(3) הוצאת העתקים מתעודות-הביטוח ומן התעודות האחרות אם אבדו או נשחתו;

(4) שמירתן, הצגתן, ביטולן והחזרתן של תעודות-הביטוח ושל התעודות האחרות;

(5) החלתה של הוראה זו על רכב מנועי הרשום בחוץ-לארץ שהובא לאזור לתקופה מוגבלת לפי הוראות חוק התעבורה או כל תקנה לפיו, בכפוף לכל שינוי והתאמה של אותה הוראה כפי שראה לקבוע;

(6) שיטת הפנקסנות שמבטחים חייבים לנהל והדו"חות שעליהם להגיש.

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 11](http://www.nevo.co.il/Law_word/law70/zava-0011.pdf) מיום 17.4.1968 עמ' 421.

   תוקן [קובץ המנשרים מס' 14](http://www.nevo.co.il/Law_word/law70/zava-0014.pdf) מיום 15.10.1968 עמ' 544 – תיקון מס' 1 (מס' 272) תשכ"ח-1968; ר' סעיפים 20, 21 לענין תחילה ותחולה.

   20. תחילתו של צו זה ביום י' בשבט תשכ"ח (9 בפברואר 1968), אולם לא יעמוד אדם לדין על עבירה על צו זה אותה עבר לפני תאריך פרסומו של הצו.

   21. לגבי ביטוח שעמד בתקפו ערב תחילתן של הוראות צו זה ותקופת הביטוח אינה עולה על 12 חודש, יראו צו זה כאילו לא נכנס לתקפו, בין שהמאורע שיש בו עילה לחבות אירע לפני תחילתן של הוראות צו זה ובין שאירע אחר כן.

   \* סעיף 6 לתיקון קובע כי בטלים כל סעיפי ההוראות שמדובר בהם בערובה, שטר ערובה או בתעודת ערובה.

   [קובץ המנשרים מס' 23](http://www.nevo.co.il/Law_word/law70/zava-0023.pdf) מיום 30.8.1970 עמ' 798 – תיקון מס' 2 (מס' 380) תש"ל-1970; ר' סעיף 2 לענין תחילה. תוקן [קובץ המנשרים מס' 25](http://www.nevo.co.il/Law_word/law70/zava-0025.pdf) מיום 1.3.1971 עמ' 945 – תיקון מס' 3 (מס' 407) תש"ל-1970; תחילתו ביום 8.4.1970.

   ~~2. תחילתו של צו זה ביום י"ג בשבט תשכ"ט (1 בפברואר 1969), אולם לגבי סוגי כלי רכב של מנוע שאינם רכב פרטי כמשמעותו בחוק התעבורה, מס' 49 משנת 1958, תחילתו של צו זה ביום י"ח באלול תשכ"ט (1 בספטמבר 1969).~~

   2. תחילתו של צו זה ביום ל' באדר א' תש"ל (8 במרץ 1970).

   [קובץ המנשרים מס' 31](http://www.nevo.co.il/Law_word/law70/zava-0031.pdf) מיום 1.3.1973 עמ' 1217 – תיקון מס' 4 (מס' 499) תשל"ג-1972; תחילתו ביום 1.1.1973. ת"ט [קובץ המנשרים מס' 35](http://www.nevo.co.il/Law_word/law70/zava-0035.pdf) מיום 25.2.1976 עמ' 1428 בסעיף 3 לתיקון מס' 5 (מס' 580) תשל"ה-1975; תחילתו ביום 1.4.1975.

   [קובץ המנשרים מס' 35](http://www.nevo.co.il/Law_word/law70/zava-0035.pdf) מיום 25.2.1976 עמ' 1428 – תיקון מס' 5 (מס' 580) תשל"ה-1975; תחילתו ביום 1.4.1975.

   [קובץ המנשרים מס' 39](http://www.nevo.co.il/Law_word/law70/zava-0039.pdf) מיום 30.8.1977 עמ' 270 – תיקון מס' 6 (מס' 678) תשל"ו-1976; תחילתו ביום 25.9.1976.

   [קובץ המנשרים מס' 68](http://www.nevo.co.il/Law_word/law70/zava-0068.pdf) מיום 1.3.1985 עמ' 8 – תיקון מס' 7 (מס' 1113) תשמ"ד-1984; תחילתו ביום 1.4.1984.

   [קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 40 – תיקון מס' 8 (מס' 1246) תשמ"ח-1988; תחילתו ביום 27.7.1988.

   [קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 100 – תיקון מס' 9 (מס' 1261) תשמ"ט-1988; תחילתו ביום 8.12.1988.

   [קובץ המנשרים מס' 125](http://www.nevo.co.il/Law_word/law70/zava-0125.pdf) מחודש יולי 1991 עמ' 448 – תק' תשנ"א-1991; תחילתן ביום 1.7.1991.

   [קובץ המנשרים מס' 162](http://www.nevo.co.il/Law_word/law70/zava-0162.pdf) משנת 1995 עמ' 1835 – תק' תשנ"ה-1995; תחילתן ביום 28.5.1995. [↑](#footnote-ref-1)