יהודה והשומרון

צו בדבר דחיית מועדים בענייני תכנון ובנייה (נגיף הקורונה החדש 2019) (יהודה ושומרון) (מס' 1840) (הוראת שעה), תש"ף-2020

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | דחיית מועדים ותקופות | [Go](#Seif3) | 2 |
| סעיף 3 | תיקון תקנות היתר ותנאיו | [Go](#Seif4) | 2 |
| סעיף 4 | תיקון צו בדבר פרסום תכניות | [Go](#Seif2) | 3 |
| סעיף 5 | תוקף | [Go](#Seif5) | 3 |
| סעיף 6 | שם | [Go](#Seif6) | 3 |

יהודה והשומרון

צו בדבר דחיית מועדים בענייני תכנון ובנייה (נגיף הקורונה החדש 2019) (יהודה ושומרון) (מס' 1840) (הוראת שעה), תש"ף-2020[[1]](#footnote-1)\*

בתוקף סמכותי כמפקד כוחות צה"ל באזור, ובהיותי סבור כי בשל הנסיבות המיוחדות הקיימות כיום באזור, נחוץ הדבר לטובת האזור ולשם קיום הסדר הציבורי באזור ורווחת תושביו, הנני מצווה באזור, כהוראת שעה לאמור:

1. בצו זה –

הגדרות

"חוק התכנון" – חוק תכנון ערים, כפרים ובניינים מס' 79 לשנת 1966;

"מוסד תכנון" – מועצת התכנון העליונה וועדות המשנה של מועצת התכנון העליונה, כמשמעותן במינוי ואצילת זמכויות של מועצת התכנון העליונה (יהודה והשומרון), התשס"ט-2009;

"צו בדבר ועדות העררים" – צו בדבר ועדות עררים (אזור הגדה המערבית) (מס' 172), התשכ"ח-1967;

"צו בדבר חוק התכנון" – צו בדבר חוק תכנון ערים, כפרים ובנינים (יהודה והשומרון) (מס' 418), תשל"א-1971;

"צו בדבר רכוש ממשלתי" – צו בדבר רכוש ממשלתי (יהודה והשומרון) (מס' 59), התשכ"ז-1967;

"התקופה הקובע" – התקופה שמיום י"ט באדר התש"ף (15 במרס 2020) ועד תום תקופת תוקפו של צו זה;

"תקנות היתר ותנאיו" – תקנות תכנון ערים, כפרים ובנינים (בקשה להיתר ותנאיו) (יהודה והשומרון), התש"ף-2020.

2. (א) בחישוב תקופות שנקבעו בהוראות החיקוקים כמפורט להלן, לא תבוא במניין התקופה הקובעת:

דחיית מועדים ותקופות

(1) חוק התכנון, למעט ההוראות בסעיפים 18(2), 18(4), 21(4) ו-24(6), בכל הנוגע לפרסומן ולכניסתן לתוקף של תכניות שאושרו על ידי מוסד התכנון וניתן להן תוקף לפני תחילת התקופה הקובעת;

(2) מבלי לגרוע מהאמור בסעיף קטן (א)(1) לסעיף זה, התראה להפסקת עבודה שנמסרה בהתאם להוראות סעיף 38 לחוק התכנון החל מיום 15 בפברואר 2020 תעמוד בתוקפה עד תום 30 ימים מתום תקופת תוקפו של צו זה.

(ב) סעיף קטן (א) יחול גם על תקופה שנקבעה בהחלטה של מוסד תכנון שניתנה לפי הדין או תחיקת הביטחון או בתכנית; נקבע בהחלטה של מוסד תכנון שניתנה לפי הדין או תחיקת הביטחון או בתכנית מועד נקוב שחל במהלך התקופה הקובעת, יידחה המועד האמור עד תום התקופה הקובעת.

3. (א) בתקופת תוקפו של צו זה, יראו כאילו בתקנה 40 לתקנות היתר ותנאיו, אחרי תקנת משנה (ט) בא:

תיקון תקנות היתר ותנאיו

"(י) על אף האמור בתקנות משנה (א) ו-(ו), מצאה רשות הרישוי כי נוכח התפשטות נגיף הקורונה החדש (nCoV) והצעדים שננקטו להתמודדות עם מצב זה, לא ניתן לקיים תנאי מן התנאים שנקבעו בהיתר להוצאת תעודת גמר או שייגרם עיכוב משמעותי במועד קיום התנאי האמור, והתנאי אינו תנאי הנדרש לפי הדין או תחיקת הביטחון, רשאית רשות הרישוי לתת תעודת גמר גם אם לא התקיים אותו תנאי, ובלבד שנמצאה כי אי-קיום התנאי אינו פוגע ביציבות ובבטיחות הבניין, בבטיחות הציבור ובבטיחות המשתמש וכי המבנה ראוי לשימוש".

(ב) תחילתו של סעיף קטן (א) עם תחילתן של תקנות היתר ותנאיו.

4. בתקופת תוקפו של צו זה, יראו כאילו בסעיף 7ב(יז) לצו בדבר חוק התכנון, בסעיף 2א(א)(4) לחוק התכנון שמתווסף בו, בסופו בא: "ככל הניתן".

תיקון צו בדבר פרסום תכניות

5. תוקפו של צו זה ביום חתימתו והוא יהיה בתוקף למשך 60 ימים מיום חתימתו.

תוקף

6. צו זה ייקרא: "צו בדבר דחיית מועדים בענייני תכנון ובנייה (נגיף הקורונה החדש 2019) (יהודה ושומרון) (מס' 1840) (הוראת שעה), התש"ף-2020.

שם

ט' בניסן התש"ף (3 באפריל 2020) אלוף נדב פדן

מפקד כוחות צה"ל

באזור יהודה ושומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 252](https://www.nevo.co.il/law_html/law70/zava-0252.pdf) מחודש אפריל 2020 עמ' 9471. [↑](#footnote-ref-1)