יהודה והשומרון

צו בדבר הארכת תוקף ודחיית מועדים בשל נגיף הקורונה החדש (יהודה ושומרון) (מס' 1841) (הוראת שעה), תש"ף-2020

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הארכת תוקף אישורים רגולטוריים | [Go](#Seif3) | 2 |
| סעיף 3 | דחיית מועדים בהליך להטלת עיצום כספי | [Go](#Seif4) | 3 |
| סעיף 4 | שמירת דינים | [Go](#Seif2) | 3 |
| סעיף 5 | השם | [Go](#Seif5) | 3 |
|  | תוספת ראשונה | [Go](#med0) | 4 |
|  | תוספת שניה | [Go](#med1) | 4 |

יהודה והשומרון

צו בדבר הארכת תוקף ודחיית מועדים בשל נגיף הקורונה החדש (יהודה ושומרון) (מס' 1841) (הוראת שעה), תש"ף-2020[[1]](#footnote-1)\*

בתוקף סמכותי כמפקד כוחות צה"ל באזור, ובהיותי סבור כי הדבר נחוץ לטובת האזור ולבריאות הציבור, הנני מצווה בזאת לאמור:

1. בצו זה –

הגדרות

"אישור רגולטורי" – כל אחד מאלה:

(א) אישור או רישיון או היתר הנדרש לפי כל דין או תחיקת ביטחון לצורך ביצוע פעילות או פעולה בידי אדם, לרבות אישור או רישיון או היתר כאמור הניתן לגבי מכשיר, שנתנה רשות ציבורית לאותו אדם; וכן כל אישור או רישיון או היתר הניתן לפי תקנון המועצות האזוריות או תקנון המועצות המקומיות;

(ב) פטור מביצוע פעילות או פעולה, שנתנה רשות ציבורית לפי כל דין או תחיקת ביטחון לאדם;

(ג) אישור המנוי בתוספת הראשונה;

"רישיון" – הרשאה, ובכלל זה רישיון, זיכיון או היתר או כל מסמך דומה אחר אף אם כינויו שונה;

"רשות ציבורית" – כל אחד מהגופים שלהלן ובכלל זה מי שממונה על הגוף או עומד בראש הגוף, וכן עובד ציבור או נושא משרה בגוף כאמור, ולרבות מי שגוף כאמור אצל לו את סמכותו:

(א) המינהל האזרחי לאזור יהודה ושומרון;

(ב) מועצה אזורית, מועצה מקומית;

(ג) תאגיד שהוקם לפי כל דין או תחיקת הביטחון;

(ד) מועצה או ועדה שמונתה לפי כל דין או תחיקת הביטחון;

"ועד מקומי" – ועד של יישוב שמונה או נבחר לפי הוראות התקנון המועצות המקומיות (יהודה ושומרון), תשמ"א-1981 (להלן – תקנון המועצות המקומיות);

"מועצה מקומית" – כמשמעותה בצו בדבר ניהול מועצות מקומיות (יהודה ושומרון) (מס' 892), תשמ"א-1981 (להלן – צו המועצות המקומיות), לרבות איגוד רשויות מקומיות כמשמעותו בתקנון המועצות המקומיות;

"מועצה אזורית" – כמשמעותה בצו בדבר ניהול מועצות אזוריות (יהודה ושומרון) (מס' 783), תשל"ט-1979 (להלן – צו המועצות האזוריות), ועד מקומי לרבות איגוד רשויות מקומיות כמשמעותו בתקנון המועצות המקומיות;

"תקנון המועצות האזוריות" – תקנון המועצות האזוריות (יעודה והשומרון), תשל"ט-1979;

"תקנון המועצות המקומיות" – תקנון המועצות המקומיות (יהודה ושומרון), תשמ"א-1981.

2. (א) על אף האמור בכל דין או תחיקת ביטחון, אישור רגולטורי שמועד פקיעת תוקפו חל בתקופה שמיום 10 במרס 2020 עד יום 10 במאי 2020, תוארך תקופת תוקפו בחודשיים נוספים החל ממועד פקיעתו (בסעיף זה – תקופת הדחייה) אלא אם כן הותלה או בוטל לפני תום תקופת הדחייה לפי כל דין או תחיקת ביטחון.

הארכת תוקף אישורים רגולטוריים

(ב) על אף האמור בסעיף קטן (א), רשאית הרשות הציבורית המוסמכת למתן האישור הרגולטורי לקבוע, לעניין אישור מסוים, תקופה קצרה מתקופת הדחייה האמורה באותו סעיף קטן, או לקבוע כי סעיף קטן (א) לא יחולו לעניין אותו אישור; קבעה כאמור, תיכנס קביעתה לתוקף החל מהמועד שבו הודיעה על כך לבעל האישור.

(ג) האמור בסעיף קטן (א) לא יחול לעניין אישור רגולטורי המנוי בתוספת השנייה לצו זה, ואם מנויים לצד אותו אישור תנאים – ההוראות לפי סעיף קטן (א) לצו זה לא יחולו לעניין אותו אישור בהתקיים אותם תנאים.

(ד) בעל אישור רגולטורי שתקופת תוקפו הוארכה לפי צו זה, אינו חייב בתשלום אגרה בעד ההארכה כאמור.

(ה) אין בצו זה כדי לגרוע מכל חובה, תשלום או הוראה אחרת אשר חלה על בעל אישור רגולטורי לפי כל דין או תחיקת הביטחון או שנקבעה באישור הרגולטורי שתוקפו מוארך לפי הוראות צו זה.

(ו) אישור רגולטורי שתוקפו פקע בתקופה שמיום 10 במרס 2020 עד יום תחילתו של צו זה (בסעיף קטן זה – תקופת המעבר), ושתקופת תוקפו מוארכת לפי סעיף זה, יראו אותו לכל דבר ועניין כאילו עמד בתוקף בתקופת המעבר.

(ז) למען הסר ספק, אישור רגולטורי שניתן לפי חיקוק בישראל שהוחל בתקנון המועצות המקומיות ותקנון המועצות האזוריות, יהיה תוקפו כפי תוקפו בישראל.

3. על אף האמור בכל דין או תחיקת ביטחון, חל מועד מהמועדים שלהלן בתקופת תוקפו של צו זה, יידחה המועד בתקופה נוספת של שלושה חודשים (בסעיף זה – תקופת הדחייה), ואולם רשאי הגורם המוסמך לפי כל דין או תחיקת ביטחון להטלת עיצום כספי (בסעיף זה – הגורם המוסמך) לקבוע, לעניין הפרה מסוימת, תקופת דחייה קצרה יותר, ובלבד שאם קבע כאמור תחול קביעה זו לגבי כל המועדים בהליך להטלת עיצום כספי על אותו מפר בקשר לאותה הפרה:

דחיית מועדים בהליך להטלת עיצום כספי

(א) המועד האחרון שבו רשאי הגורם המוסמך למסור למפר הודעה על הכוונה להטיל עליו עיצום כספי;

(ב) המועד האחרון שבו רשאי מפר לטעון את טענותיו לעניין הכוונה להטיל עליו עיצום כספי ולעניין סכומו;

(ג) המועד האחרון להחלטת הגורם המוסמך בדבר הטלת עיצום כספי, או למסירת דרישת תשלום;

(ד) המועד האחרון שבו רשאי המפר לפנות לגורם המוסמך בבקשה לביטול התראה מנהלית, או למסור לגורם המוסמך כתב התחייבות ועירבון;

(ה) המועד האחרון שבו רשאי המפר לטעון את טענותיו לעניין חילוט עירבון;

(ו) המועד האחרון לתשלום העיצום הכספי, ואם התשלום של העיצום הכספי חולק לתשלומים – לתשלום חלק ממנו.

4. אין בצו זה כדי לגרוע מסמכות הנתונה לרשות ציבורית לפי כל דין או תחיקת ביטחון לשנות את תקופת תוקפו של אישור רגולטורי, לחדשו, לסרב לחדשו, לקבוע בו תנאים או לשנות מועד בהליך להטלת עיצום כספי.

שמירת דינים

5. צו זה ייקרא: "צו בדבר הארכת תוקף ודחיית מועדים בשל נגיף הקורונה החדש (יהודה ושומרון) (מס' 1841), התש"ף-2020".

השם

י"א בניסן התש"ף (5 באפריל 2020) אלוף נדב פדן

מפקד כוחות צה"ל

באזור יהודה ושומרון

תוספת ראשונה

(ההגדרה "אישור רגולטורי")

תוספת שניה

(סעיף קטן 2(ג))

(1) אישור שחל לגביו צו בדבר דחיית מועדים בענייני תכנון ובנייה (נגיף הקורונה החדש 2019) (יהודה ושומרון) (מס' 1840) (הוראת שעה) התש"ף-2020.

(2) רישיון הנוגע לקנבוס לפי סעיף 6 או 7 לצו בדבר סמים מסוכנים (יהודה והשומרון) (מס' 558), תשל"ה-1975.

(3) היתר לייבוא או ייצוא של פסולת לפי הצו בדבר העברת טובין (יהודה והשומרון) (מס' 1252), התשמ"ח-1988.

(4) אישור רגולטורי שניתן לפי צו בדבר עיסוק בחשמל (הסדרה והפעלה) (יהודה והשומרון) (מס' 427), תשל"א-1971 או לפי צו בדבר חשמל (מתקן חשמל ועבודות חשמל) (יהודה והשומרון) (מס' 602) תשל"ה-1975.

(5) היתר לייצוא או לסחר בערך טבע מוגן לפי סעיף 6 לצו בדבר הגנה על הטבע (יהודה והשומרון) (מס' 363), תש"ל-1969.

(6) אישור או היתר שניתנו לפי צו בדבר חומרי נפץ (רשוי ביצוע פיצוצים) (יהודה והשומרון) (מס' 733), תשל"ח-1977, או לפי צו בדבר חוק חומרי נפץ (יהודה והשומרון) (מס' 275), תשכ"ח-1968.

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 252](https://www.nevo.co.il/law_html/law70/zava-0252.pdf) מחודש אפריל 2020 עמ' 9473. [↑](#footnote-ref-1)