יהודה והשומרון

צו בדבר הכרזת מרחבי תכנון (מועצות מקומיות ומועצות אזוריות) (יהודה והשומרון), תשס"ח-2008

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | קביעת מרחב תכנון | [Go](#Seif5) | 2 |
| סעיף 3 | סייג | [Go](#Seif6) | 2 |
| סעיף 4 | ביטול | [Go](#Seif2) | 3 |
| סעיף 5 | תחילת תוקף | [Go](#Seif3) | 3 |
| סעיף 6 | השם | [Go](#Seif4) | 3 |

יהודה והשומרון

צו בדבר הכרזת מרחבי תכנון (מועצות מקומיות ומועצות אזוריות) (יהודה והשומרון), תשס"ח-2008[[1]](#footnote-1)\*

בתוקף סמכותי לפי סעיף 13 לחוק תכנון ערים, כפרים ובניינים, מס' 79 לשנת 1966 (להלן: "החוק"), ועל סמך המלצת מועצת התכנון העליונה והצעת מנהל לשכת התכנון המרכזית, הנני מצווה בזאת לאמור:

1. בצו זה –

הגדרות

"ישראלי" – מי שאינו תושב האזור, למעט מפקד כוחות צה"ל באזור או רשות הפועלת מטעם מפקד כוחות צה"ל באזור, שאינה רשות מקומית.

"מועצה" – כהגדרתה בתקנון המועצות האזוריות (יהודה והשומרון), התשל"ט-1979, או כהגדרתה בתקנון המועצות המקומיות (יהודה והשומרון), התשמ"א-1981, לפי הענין.

"מועצת התכנון העליונה" – לרבות ועדת משנה של מועצת התכנון העליונה שמונתה לפי סעיף 7א לצו.

"הממונה", "רכוש ממשלתי" – כהגדרתם בצו בדבר רכוש ממשלתי (יהודה והשומרון) (מס' 59), התשכ"ז-1967.

"הצו" – צו בדבר תכנון ערים, כפרים ובנינים (יהודה והשומרון) (מס' 418), התשל"א-1971.

"תושב האזור" – תושב כהגדרתו בצו בדבר תעודת זהות ומרשם אוכלוסין (יהודה והשומרון) (מס' 297), התשכ"ט-1969, וכן תאגיד שהוקם בדין או בתחיקת בטחון או מכוחם שהשליטה והניהול על עסקיו הם על ידי תושב האזור.

"תחום שיפוט" – כהגדרת "מועצה אזורית" בצו בדבר ניהול מועצות אזוריות (יהודה והשומרון) (מס' 783), התשל"ט-1979, או כהגדרתה "מועצה מקומית" בצו בדבר ניהול מועצות מקומיות (יהודה והשומרון) (מס' 892), התשמ"א-1981, לפי הענין.

2. (א) מרחב תכנון של מועצה יהיה מורכב מכל אחד מן השטחים המפורטים להלן בתחום שיפוטה של אותה מועצה:

קביעת מרחב תכנון

(1) שטח שלגביו אושרה תכנית תכנון מפורטת על ידי מועצת התכנון העליונה לאחר היום הקובע;

(2) מקרקעין שהינם רכוש ממשלתי;

(3) מקרקעין שהינם בבעלותו של ישראל.

(ב) למען הסר ספק, אין בהוראות סעיף זה כדי לפטור מחובת מתן הרשאתו או אישורו של הממונה או בעל זכויות במקרקעין לביצוע פעולה במקרקעין, מקום בו הרשאה או אישור כאמור נדרשים לפי כל דין, תחיקת בטחון, הסכם או נוהל.

3. על אף האמור, מרחב התכנון לא יכלול –

סייג

(א) שטח שלגביו סמכות מתן רשיון לפי הפרק הרביעי לחוק נתונה, לפי תכנית תכנון מאושרת, לפי אצילת סמכויות שניתנה לפי סעיף 7א לצו או לפי כל דין או תחיקת בטחון, למועצת התכנון העליונה בלבד;

(ב) בנין, מחנה, דרך או שטח המוחזר או נועד להיות מוחזק בידי מפקד כוחות צה"ל באזור או רשות הפועלת מטעם מפקד כוחות צה"ל באזור, שאינה רשות מקומית, למעט בנין, מחנה, דרך או שטח שאינו משמש למטרה בטחונית או שלא נועד לכך.

(ג) מקרקעין התפוסים לצרכים צבאיים.

4. כל צו קודם בדבר הכרזת מרחבי תכנון במועצה בטל בזה, ואולם לא יהא בכך כדי לפגוע בתוקפם של הליכים שהחלו לפני כניסתו של צו זה לתוקף.

ביטול

5. תחילתו תוקפו של צו זה ביום חתימתו.

תחילת תוקף

6. צו זה ייקרא: "צו בדבר הכרזת מרחבי תכנון (מועצות מקומיות ומועצות אזוריות) (יהודה והשומרון), התשס"ח-2008".

השם

י' בניסן התשס"ח (15 באפריל 2008) יואב (פולי) מרדכי, תא"ל

ראש המינהל האזרחי

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 224](http://www.nevo.co.il/Law_word/law70/zava-0224.pdf) מחודש מאי 2008 עמ' 5220. [↑](#footnote-ref-1)