יהודה והשומרון

צו בדבר העברת טובין (מס' 1252), תשמ"ח-1988

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | התרת הבאת טובין והוצאתם | [Go](#Seif2) | 2 |
| סעיף 2א | הובלת טובין באזור תיקון מס' 1 | [Go](#Seif11) | 2 |
| סעיף 3 | תנאי הבאת טובין או הוצאתם | [Go](#Seif3) | 2 |
| סעיף 3א | תנאי הבאת טובין או הוצאתם תיקון מס' 2 | [Go](#Seif12) | 2 |
| סעיף 4 | כופר | [Go](#Seif4) | 2 |
| סעיף 5 | עבירות | [Go](#Seif5) | 3 |
| סעיף 6 | תיקון צוים | [Go](#Seif6) | 3 |
| סעיף 7 | הוראות | [Go](#Seif7) | 3 |
| סעיף 8 | ביטול | [Go](#Seif8) | 3 |
| סעיף 9 | תחילת תוקף | [Go](#Seif9) | 3 |
| סעיף 10 | השם | [Go](#Seif10) | 3 |

יהודה והשומרון

צו בדבר העברת טובין (מס' 1252), תשמ"ח-1988[[1]](#footnote-1)\*

בתוקף סמכותי כמפקד כוחות צה"ל באזור, הנני מצווה בזאת לאמור:

1. בצו זה –

הגדרות

"הממונה" – מי שמונה על ידי כממונה לענין צו זה כולו, לסוג טובין מסויים, או לסוג מסויים של בני אדם;

"טובין" – כל נכס למינהו למעט מקרקעין, ולרבות תוצרת חקלאית;

"תוצרת חקלאית" – צמח, כל חלק של צמח, לרבות פריו ולמעט פרי יבש, וכן בעל חיים חי או מת, וכל דבר הבא מן הצומח או מן החי, שלא עברו תהליך של עיבוד.

2. (א) הבאת טובין לאזור והוצאת טובין מהאזור טעונות היתר מאת הממונה.

התרת הבאת טובין והוצאתם

(ב) היתר לפי צו זה יכול שיהיה כללי, לסוגים, אישי או מיוחד.

(ג) היתר שניתן לאדם לשם כניסה לאזור או ליציאה ממנו, אין כוחו יפה לשם הבאת טובין לאזור או לשם הוצאתם ממנו.

(ד) אין במתן היתר לפי צו זה כדי לפטור מכל הוראות החלות על יבוא טובין או טובין מסויימים או על יצואם מכוח הדין או תחיקת הבטחון.

(ה) הטוען כי בידיו היתר לפי צו זה, עליו הראיה.

2א. ראש המנהל האזרחי רשאי לקבוע, בתקנות, כי הובלתם או החזקתם של טובין מסויימים בתוך האזור תהיה טעונה היתר מטעם הממונה ורשאי הוא לקבוע בתקנות הוראות בדבר תפיסת נכסים שהובלתם נעשתה בניגוד לצו זה, חילוטם, מכירתם ותנאים לשחרורם, ובדבר הגבלת השימוש באמצעים ששימשו להובלה כאמור.

הובלת טובין באזור

תיקון מס' 1 (מס' 1389) תשנ"ג-1993

תיקון מס' 3 (מס' 1583) תשס"ז-2007

תיקון מס' 4 (מס' 1810) תשע"ט-2019

מיום 23.2.1993

**תיקון מס' 1 (מס' 1389) תשנ"ג-1993**

[קובץ המנשרים מס' 145](http://www.nevo.co.il/Law_word/law70/ZAVA-0145.pdf) מחודש פברואר 1993 עמ' 1098

**הוספת סעיף 2א**

מיום 25.1.2007

**תיקון מס' 3 (מס' 1583) תשס"ז-2007**

[קובץ המנשרים מס' 219](http://www.nevo.co.il/Law_word/law70/ZAVA-0219.pdf) מחודש אפריל 2007 עמ' 4460

2א. ראש המנהל האזרחי רשאי לקבוע, בתקנות, כי הובלתם של טובין מסויימים בתוך האזור תהיה טעונה היתר מטעם הממונה ורשאי הוא לקבוע בתקנות הוראות בדבר תפיסת נכסים שהובלתם נעשתה בניגוד לצו זה, חילוטם, מכירתם ותנאים לשחרורם, ובדבר הגבלת השימוש באמצעים ששימשו להובלה כאמור.

מיום 20.1.2019

**תיקון מס' 4 (מס' 1810) תשע"ט-2019**

[קובץ המנשרים מס' 249](http://www.nevo.co.il/law_word/law70/zava-0249.pdf) מחודש מרץ 2019 עמ' 8735

2א. ראש המנהל האזרחי רשאי לקבוע, בתקנות, כי הובלתם או החזקתם של טובין מסויימים בתוך האזור תהיה טעונה היתר מטעם הממונה ורשאי הוא לקבוע בתקנות הוראות בדבר תפיסת נכסים שהובלתם נעשתה בניגוד לצו זה, חילוטם, מכירתם ותנאים לשחרורם, ובדבר הגבלת השימוש באמצעים ששימשו להובלה כאמור.

3. הממונה רשאי להתנות בהיתר תנאים, לרבות תנאים בדבר העשיה בטובין לאחר הבאתם לאזור והדרך בה יובלו ליעדם.

תנאי הבאת טובין או הוצאתם

3א[[2]](#footnote-2). (א) ראש המנהל האזרחי רשאי לקבוע בהודעה נקודות להעברת טובין בין האזור וישראל (להלן: "נקודות מעבר") ואת ההסדרים שיחולו בנקודות המעבר.

תנאי הבאת טובין או הוצאתם

תיקון מס' 2 (מס' 1570) תשס"ה-2005

הוראת שעה (מס' 1665) תשע"א-2010

(ב) ניתנה הודעה לפי סעיף קטן (א), לא יביא אדם טובין לאזור ולא יוציא טובין מהאזור אלא דרך נקודות מעבר, והכל בהתאם לאמור בהודעה.

(ג) ראש המנהל האזרחי רשאי לקבוע כי סעיף קטן (ב) לא יחול על אדם או סוג בני אדם לגבי כלל סוגי הטובין, לגבי טובין מסויימים או לגבי טובין ממוצא מסוים או אל יעד מסוים.

מיום 8.8.2005

**תיקון מס' 2 (מס' 1570) תשס"ה-2005**

[קובץ המנשרים מס' 210](http://www.nevo.co.il/Law_word/law70/ZAVA-0210.pdf) מחודש ינואר 2006 עמ' 4056

**הוספת סעיף 3א**

מיום 13.1.2011 עד יום 30.6.2026

**הוראת שעה (מס' 1665) תשע"א-2010**

[קובץ המנשרים מס' 237](http://www.nevo.co.il/Law_word/law70/zava-0237.pdf) מחודש אפריל 2011 עמ' 6328

**הארכת תוקף (מס' 1682) תשע"ב-2011**

[קובץ המנשרים מס' 238](http://www.nevo.co.il/Law_word/law70/zava-0238.pdf) מחודש מאי 2012 עמ' 6464

**הארכת תוקף (מס' 1719) תשע"ג-2013**

[קובץ המנשרים מס' 240](http://www.nevo.co.il/Law_word/law70/ZAVA-0240.pdf) מחודש אוגוסט 2013 עמ' 6881

**הארכת תוקף (מס' 1733) תשע"ד-2014**

[קובץ המנשרים מס' 241](http://www.nevo.co.il/Law_word/law70/zava-0241.pdf) מחודש יולי 2014 עמ' 7051

**הארכת תוקף (מס' 1763) תשע"ו-2016**

[קובץ המנשרים מס' 244](http://www.nevo.co.il/Law_word/law70/zava-0244.pdf) מחודש אוגוסט 2016 עמ' 7453

**הארכת תוקף (מס' 1794) תשע"ח-2018**

[קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8295

**הארכת תוקף (מס' 1826) תש"ף-2019**

**הארכת תוקף (מס' 1980) תשפ"א-2020**

**הארכת תוקף (מס' 2094) תשפ"ב-2021**

**ביטול סעיף 3א**

4. (א) עבר אדם על הוראות צו זה או הפר תנאי בהיתר שניתן מכוחו או נחשד בכך רשאי הממונה, בהסכמת אותו אדם, לקחת מידו כופר כסף בסכום שלא יעלה על הקנס הגבוה ביותר שניתן להטיל בשל אותה עבירה, ומשעשה כן יופסק כל הליך משפטי לענין העבירה; אולם אם הוגש כתב אישום אין לקחת כופר כסף אלא אם היועץ המשפטי ציווה על עיכוב הליכי המשפט.

כופר

(ב) שילם אדם כופר לפי סעיף קטן (א) ייעשה בטובין בהם נעברה העבירה ככל שיורה הממונה.

5. העובר על הוראות צו זה או המפר תנאי בהיתר שניתן מכוחו, דינו – מאסר חמש שנים.

עבירות

6. (א) בצו בדבר הקמת מינהל אזרחי (יהודה והשומרון) (מס' 947), התשמ"ב-1981, בתוספת השניה, בסופה יבוא:

תיקון צוים

"צו בדבר העברת טובין (יהודה והשומרון) (מס' 1252), התשמ"ח-1988";

(ב) בצו בדבר סמכויות מכס (יהודה והשומרון) (מס' 309), התשכ"ט-1969 – בסעיף 1, בהגדרת "טובין" ובהגדרת "עבירות מכס שבתחיקת בטחון", במקום –

"צו בדבר שטחים סגורים (איסור העברת טובין) (יהודה והשומרון) (מס' 49), תשכ"ז-1967", יבוא:

"צו בדבר העברת טובין (יהודה והשומרון) (מס' 1252), התשמ"ח-1988".

(ג) בצו בדבר ועדות עררים (יהודה והשומרון) (מס' 172), תשכ"ח-1967, בתוספת, במקום פרט (6) יבוא:

"סווג טובין לפי הצו בדבר העברת טובין (יהודה והשומרון) (מס' 1252), התשמ"ח-1988".

7. הממונה רשאי ליתן הוראות לביצוע צו זה, לרבות הוראות בדבר הסדרת הבאת טובין לאזור והוצאת טובין ממנו.

הוראות

8. הצו בדבר שטחים סגורים (איסור העברת טובין) (יהודה והשומרון) (מס' 49), התשכ"ז-1967 והצו בדבר העברת תוצרת חקלאית (יהודה והשומרון) (מס' 47), התשכ"ז-1967 – בטלים.

ביטול

9. תחילת תוקפו של צו זה ביום חתימתו.

תחילת תוקף

10. צו זה ייקרא: "צו בדבר העברת טובין (יהודה והשומרון) (מס' 1252), התשמ"ח-1988".

השם

י"ט באלול התשמ"ח (1 בספטמבר 1988) עמרם מצנע, אלוף

מפקד כוחות צה"ל

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 77](http://www.nevo.co.il/Law_word/law70/ZAVA-0077.pdf) מיום 13.2.1991 עמ' 76.

   תוקן [קובץ המנשרים מס' 145](http://www.nevo.co.il/Law_word/law70/ZAVA-0145.pdf) מחודש פברואר 1993 עמ' 1098 – תיקון מס' 1 (מס' 1389) תשנ"ג-1993; תחילתו ביום 23.2.1993.

   [קובץ המנשרים מס' 210](http://www.nevo.co.il/Law_word/law70/ZAVA-0210.pdf) מחודש ינואר 2006 עמ' 4056 – תיקון מס' 2 (מס' 1570) תשס"ה-2005; תחילתו ביום 8.8.2005.

   [קובץ המנשרים מס' 219](http://www.nevo.co.il/Law_word/law70/ZAVA-0219.pdf) מחודש אפריל 2007 עמ' 4460 – תיקון מס' 3 (מס' 1583) תשס"ז-2007; תחילתו ביום 25.1.2007.

   [קובץ המנשרים מס' 237](http://www.nevo.co.il/Law_word/law70/ZAVA-0237.pdf) מחודש אפריל 2011 עמ' 6328 – הוראת שעה בסעיף 9(א) לצו בדבר הסדרת הסמכויות בנקודות מעבר (הוראת שעה) (יהודה ושומרון) (מס' 1665), תשע"א-2010; תוקפו מיום 13.1.2011 עד יום 31.12.2020. תוקן [קובץ המנשרים מס' 238](http://www.nevo.co.il/Law_word/law70/ZAVA-0238.pdf) מחודש מאי 2012 עמ' 6464 בסעיף 1 לצו בדבר הסדרת הסמכויות בנקודות מעבר (הוראת שעה) (הארכת תוקף) (יהודה ושומרון) (מס' 1682), תשע"ב-2011; תחילתו ביום 27.11.2011. [קובץ המנשרים מס' 240](http://www.nevo.co.il/Law_word/law70/zava-0240.pdf) מחודש אוגוסט 2013 עמ' 6881 בסעיף 1 לצו בדבר הסדרת הסמכויות בנקודות מעבר (הוראת שעה) (הארכת תוקף) (יהודה ושומרון) (מס' 1719), תשע"ג-2013; תחילתו ביום 24.1.2013. [קובץ המנשרים מס' 241](http://www.nevo.co.il/Law_word/law70/zava-0241.pdf) מחודש יולי 2014 עמ' 7051 בסעיף 1 לצו בדבר הסדרת הסמכויות בנקודות מעבר (הוראת שעה) (הארכת תוקף) (יהודה ושומרון) (מס' 1733), תשע"ד-2014; תחילתו ביום 12.1.2014. [קובץ המנשרים מס' 244](http://www.nevo.co.il/Law_word/law70/zava-0244.pdf) מחודש אוגוסט 2016 עמ' 7453 בסעיף 1 לצו בדבר הסדרת הסמכויות בנקודות מעבר (הוראת שעה) (הארכת תוקף) (יהודה ושומרון) (מס' 1763), תשע"ו-2016; תחילתו ביום 13.1.2016. [קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8295 בסעיף 1 לצו בדבר הסדרת הסמכויות בנקודות מעבר (הוראת שעה) (תיקון מס' 5) (יהודה ושומרון) (מס' 1794), תשע"ח-2018; תחילתו ביום 16.1.2018. [קובץ המנשרים מס' 252](https://www.nevo.co.il/Law_word/law70/zava-0252.pdf) מחודש אפריל 2020 עמ' 9434 – צו הארכת תוקף (מס' 1826) תש"ף-2019; תחילתו ביום 26.12.2019. [קובץ המנשרים מס' 255](https://www.nevo.co.il/law_html/law70/zava-0255.pdf) מחודש פברואר 2021 עמ' 10697 – צו הארכת תוקף (מס' 1980) תשפ"א-2020; תחילתו ביום 1.12.2020. טרם פורסם – צו הארכת תוקף (מס' 2094) תשפ"ב-2021; תחילתו ביום 30.6.2021.

   [קובץ המנשרים מס' 249](https://www.nevo.co.il/law_html/law70/zava-0249.pdf) מחודש מרץ 2019 עמ' 8735 – תיקון מס' 4 (מס' 1810) תשע"ט-2019; תחילתו ביום 20.1.2019. [↑](#footnote-ref-1)
2. הסעיף בטל כל עוד עומד בתוקפו צו בדבר הסדרת הסמכויות בנקודות מעבר (הוראת שעה) (יהודה ושומרון) (מס' 1665), תשע"א-2010. כרגע עד יום 30.6.2026. [↑](#footnote-ref-2)