יהודה והשומרון

צו בדבר חגורות ביטוח ברכב (יהודה והשומרון) (מס' 600), תשל"ה-1975

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת חגירת חגורת בטיחות | [Go](#Seif2) | 2 |
| סעיף 3 | נוסע נוסף לצד הנהג | [Go](#Seif3) | 2 |
| סעיף 4 | חיבור חגורת בטיחות | [Go](#Seif5) | 2 |
| סעיף 5 | אי תחולה ופטורים | [Go](#Seif4) | 3 |
| סעיף 6 | התקנת תקנות | [Go](#Seif6) | 3 |
| סעיף 7 | עבירות ועונשין | [Go](#Seif7) | 3 |
| סעיף 8 | סמכות בית משפט מקומי | [Go](#Seif8) | 3 |
| סעיף 9 | תחילת תוקף | [Go](#Seif9) | 3 |
| סעיף 10 | השם | [Go](#Seif10) | 3 |

יהודה והשומרון

צו בדבר חגורות ביטוח ברכב (יהודה והשומרון) (מס' 600), תשל"ה-1975[[1]](#footnote-1)\*

בתוקף סמכותי כמפקד האזור והואיל והנני סבור כי הדבר דרוש לבטיחות התעבורה באזור, הנני מצווה בזה לאמור:

1. בצו זה –

הגדרות

"הרשות" – רשות הרישוי כמשמעותה בצו בדבר חוק התעבורה (יהודה והשומרון) (מס' 56), תשכ"ז-1967;

"חגורת בטיחות" – חגורת בטיחות המורכבת בתוך רכב מנועי ומיועדת למנוע או להקטין נזק למשתמש בה בשעת תאונה או עצירה פתאומית של הרכב, כשהיא חגורה על גופו של אדם אחד בלבד בצורה המונעת את ניתוקה בכל עת בזמן הנהיגה, ומסוג שיאושר על ידי הרשות בהודעה;

"רכב פרטי" – רכב מנועי כמשמעותו בצו בדבר תעבורה, שהוא בעל 4 גלגלים ומרכב סגור המיועד להסעת נוסעים והרשום ברשיון הרכב כרכב פרטי;

"רכב מסחרי" – כמשמעותו בצו בדבר תעבורה שהוא בעל 4 גלגלים לפחות ועם מרכב סגור (delivery van) שמשקלו הכולל המותר עד 2,000 ק"ג, והוא רשום ברשיון הרכב כרכב מסחרי סגור;

"מונית", "דרך עירונית" ו-"רופא מוסמך" – כמשמעותם בצו בדבר תעבורה;

"צו בדבר תעבורה" – צו בדבר תעבורה (יהודה והשומרון) (מס' 339), תש"ל-1970.

2. (א) לא ינהג אדם רכב פרטי, רכב מסחרי או מונית בדרך אלא אם הוא חגור חגורת בטיחות ולא ירשה למי שאינו חגור חגורת בטיחות כאמור לשבת בכל מושב קדמי של הרכב, בין אם המושב הקדמי הוא יחידה אחת ובין אם יותר.

חובת חגירת חגורת בטיחות

תיקון מס' 3 (מס' 1238) תשמ"ח-1988

(ב) לא ישב אדם לצידו של הנוהג ברכב כאמור אלא אם הוא חגור חגורת בטיחות.

(ג) לא יורה אדם נהיגה ולא ילמד תלמיד נהיגה ברכב נוסעים פרטי לפי הרשום ברשיונו או ברכב מסחרי סגור שמשקלו הכולל המותר אינו עולה על 4000 ק"ג אלא אם המורה והתלמיד חגורים כל אחד בחגורת בטיחות בצורה המבטיחה שהחגורה לא תינתק בכל עת בזמן הלימוד.

תיקון מס' 1 (מס' 758) תשל"ח-1978

מיום 2.5.1978

**תיקון מס' 1 (מס' 758) תשל"ח-1978**

[קובץ המנשרים מס' 42](http://www.nevo.co.il/Law_word/law70/zava-0042.pdf) מיום 25.5.1978 עמ' 451

**הוספת סעיף קטן 2(ג)**

מיום 17.12.1987 עד יום 30.4.1988

**תיקון מס' 2 (מס' 1211) תשמ"ח-1987**

[קובץ המנשרים מס' 76](http://www.nevo.co.il/Law_word/law70/zava-0076.pdf) מיום 12.9.1990 עמ' 106

(א) לא ינהג אדם רכב פרטי, רכב מסחרי או מונית בדרך ~~שאינה דרך עירונית~~ אלא אם הוא חגור חגורת בטיחות ולא ירשה למי שאינו חגור חגורת בטיחות כאמור לשבת בכל מושב קדמי של הרכב, בין אם המושב הקדמי הוא יחידה אחת ובין אם יותר.

מיום 14.6.1988 עד יום 31.12.1988

**תיקון מס' 3 (מס' 1238) תשמ"ח-1988**

[קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 24

(א) לא ינהג אדם רכב פרטי, רכב מסחרי או מונית בדרך ~~שאינה דרך עירונית~~ אלא אם הוא חגור חגורת בטיחות ולא ירשה למי שאינו חגור חגורת בטיחות כאמור לשבת בכל מושב קדמי של הרכב, בין אם המושב הקדמי הוא יחידה אחת ובין אם יותר.

מיום 8.4.1993

**תיקון מס' 4 (מס' 1390) תשנ"ג-1993**

[קובץ המנשרים מס' 146](http://www.nevo.co.il/Law_word/law70/zava-0146.pdf) משנת 1993 עמ' 1146

(א) לא ינהג אדם רכב פרטי, רכב מסחרי או מונית בדרך ~~שאינה דרך עירונית~~ אלא אם הוא חגור חגורת בטיחות ולא ירשה למי שאינו חגור חגורת בטיחות כאמור לשבת בכל מושב קדמי של הרכב, בין אם המושב הקדמי הוא יחידה אחת ובין אם יותר.

3. (א) לא יסיע אדם בדרך שאינה דרך עירונית ברכב פרטי או ברכב מסחרי במושב הקדמי נוסע נוסף היושב לצידו, אלא אם מותקנת ברכב חגורת בטיחות שלישית המחוברת לנקודות עיגון שאושרו ע"י הרשות, והנוסע הנוסף חגור בשעת הנסיעה חגורת בטיחות מסוג שאושר ע"י הרשות.

נוסע נוסף לצד הנהג

(ב) היתר להסעת נוסע נוסף לצד הנהג, שניתן על ידי הרשות לפי סעיף 82 לצו בדבר תעבורה מותנה בקיום הוראות סעיף קטן (א).

4. חגורת בטיחות שחובה לחגור אותה לפי צו זה תהיה מחוברת לנקודות עיגון וסגורה באמצעות מתקן סגירה המיועד לחבר את החגורה בחיבור קשוח.

חיבור חגורת בטיחות

5. הוראות צו זה לא יחולו על אלה:

אי תחולה ופטורים

(1) הנוהג או הנוסע במושב הקדמי של רכב פרטי, רכב מסחרי או מונית ששנת ייצורם היא לפני 1969;

(2) שוטר הנוהג במושב הקדמי של רכב שמפקד האזור נתן לו אישור בכתב כרכב פטור לענין צו זה וכל נוסע במושב הקדמי של רכב כאמור;

(3) הנוהג או הנוסע במושב הקדמי של רכב שהרשות פטרה אותו מהחובה להתקין חגורת בטיחות מסיבות טכניות המונעות התקנת חגורת בטיחות או שימוש בה;

(4) אדם שרופא אישר כי הוא פגוע בגפיו העליונות והמליץ לפטור אותו מהחובה לחגור חגורת בטיחות והרשות פטרה אותו בכתב מן החובה כאמור;

(5) אדם אשר רופא מוסמך אישר כי אינו מסוגל מטעמים רפואיים לחגור חגורת בטיחות והרשות פטרה אותו בכתב מן החובה לחגור חגורת בטיחות;

(6) (בוטלה);

תיקון מס' 1 (מס' 758) תשל"ח-1978

(7) אדם שמשקל גופו אינו עולה על 35 ק"ג או גובהו אינו עולה 150 ס"מ;

(8) הנוהג ברכב או הנוסע במושב קדמי של רכב בשעת נסיעה אחורנית או בשעת החנייה;

(9) הנוהג ברכב או הנוסע במושב הקדמי של רכב שמפקד האזור אישור בכתב כרכב פטור לענין צו זה.

מיום 14.6.1988

**תיקון מס' 3 (מס' 1238) תשמ"ח-1988**

[קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 24

**ביטול פסקה 5(6)**

הנוסח הקודם:

~~(6) מי שלא מלאו לו 14 שנה;~~

6. הרשות רשאית, באישור מפקד האזור, להתקין תקנות בכל עניין הנוגע לביצועו של צו זה לרבות מתן פטורים מחובת השימוש בחגורת בטיחות דרך כלל או למקרה מסויים.

התקנת תקנות

7. העובר על הוראות צו זה או התקנות שיותקנו על פיו, דינו מאסר חודש או קנס של -.1,000 ל"י או שני העונשים כאחד.

עבירות ועונשין

8. (א) מבלי לגרוע מסמכותו של בית משפט צבאי, כמשמעותו בצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009, ידונו בתי המשפט המקומיים בעבירות לפי צו זה.

סמכות בית-משפט מקומי

תיקון מס' 5   
תש"ע-2009

(ב) בסעיף זה – "בית משפט מקומי" כמשמעותו בחוק כינון בתי המשפט מס' 26 לשנת 1952, ובשינויים המחוייבים לפי תחיקת בטחון.

מיום 2.5.2010

**תיקון מס' 5 תש"ע-2009**

[קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5991

(א) מבלי לגרוע מסמכותו של בית משפט צבאי, כמשמעותו ~~בצו בדבר הוראות בטחון (יהודה והשומרון) (מס' 378), תש"ל-1970~~ בצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009, ידונו בתי המשפט המקומיים בעבירות לפי צו זה.

9. (א) תחילתו של צו זה, למעט סעיף 3, היא ביום כ"ב בתמוז תשל"ה (1 ביולי 1975).

תחילת תוקף

(ב) תחילתו של סעיף 3 היא ביום כ"ט בשבט תשל"ו (31 בינואר 1976).

(ג) הרשות תקבע בתקנות תנאים ומועדים לתחולת צו זה על רכב ששנת ייצורו היא לפני 1969.

10. צו זה ייקרא "צו בדבר חגורות בטיחות ברכב (יהודה והשומרון) (מס' 600), תשל"ה-1975.

השם

ט"ז בתמוז תשל"ה (25 ביוני 1975) אריה שלו, תת-אלוף

מפקד אזור

יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 36](http://www.nevo.co.il/Law_word/law70/zava-0036.pdf) מיום 4.4.1976 עמ' 1481.

   תוקן [קובץ המנשרים מס' 42](http://www.nevo.co.il/Law_word/law70/zava-0042.pdf) מיום 25.5.1978 עמ' 450 – תיקון מס' 1 (מס' 758) תשל"ח-1978; תחילתו ביום 2.5.1978.

   [קובץ המנשרים מס' 76](http://www.nevo.co.il/Law_word/law70/zava-0076.pdf) מיום 12.9.1990 עמ' 106 – תיקון מס' 2 (מס' 1211) תשמ"ח-1987; תוקפו מיום 17.12.1987 עד יום 30.4.1988.

   [קובץ המנשרים מס' 77](http://www.nevo.co.il/Law_word/law70/zava-0077.pdf) מיום 13.2.1991 עמ' 24 – תיקון מס' 3 (מס' 1238) תשמ"ח-1988; ר' סעיף 3 לענין תחילה.

   3. א. תחילתו של סעיף 1 לצו זה מיום חתימתו ועד יום כ"ב בטבת התשמ"ט (31 בדצמבר 1988).

   ב. תחילתו של סעיף 2 לצו זה מיום חתימתו.

   [קובץ המנשרים מס' 146](http://www.nevo.co.il/Law_word/law70/zava-0146.pdf) משנת 1993 עמ' 1146 – תיקון מס' 4 (מס' 1390) תשנ"ג-1993; תחילתו ביום 8.4.1993.

   [קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5991 – תיקון מס' 5 תש"ע-2009 בסעיף 335(טו) לצו בדבר הוראות ביטחון [נוסח משולב] (יהודה והשומרון) (מס' 1651), תש"ע-2009; תחילתו ביום 2.5.2010. [↑](#footnote-ref-1)