יהודה והשומרון

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 3 |
| סעיף 2 | עבירות שנעשו מקצתן בתוך האזור ומקצתן מחוץ לאזור | [Go](#Seif2) | 3 |
| סעיף 3 | אי ידיעת דין או תחיקת בטחון | [Go](#Seif3) | 3 |
| סעיף 4 | אחריות פלילית של קטין | [Go](#Seif5) | 3 |
| סעיף 5 | כוונה, מניע | [Go](#Seif4) | 3 |
| סעיף 6 | טעות בעובדה | [Go](#Seif6) | 3 |
| סעיף 7 | הנחה של צלילות הדעת | [Go](#Seif7) | 4 |
| סעיף 8 | טרוף הדעת | [Go](#Seif8) | 4 |
| סעיף 9 | שיכרות | [Go](#Seif9) | 4 |
| סעיף 10 | הכרח | [Go](#Seif10) | 4 |
| סעיף 11 | צורך | [Go](#Seif11) | 4 |
| סעיף 12 | צידוק | [Go](#Seif12) | 4 |
| סעיף 13 | כפיה על ידי הבעל | [Go](#Seif13) | 4 |
| סעיף 14 | עבריינים עיקריים | [Go](#Seif14) | 4 |
| סעיף 15 | עבירות שנעשו לשם השגת מטרה משותפת | [Go](#Seif15) | 5 |
| סעיף 16 | אופן ההוצאה לפועל אינו חשוב | [Go](#Seif16) | 5 |
| סעיף 17 | שותפים לאחר מעשה | [Go](#Seif17) | 5 |
| סעיף 18 | שותף לאחר מעשה אפשר להביאו לדין בין שהעבריין העיקרי נתחייב בדינו ובין שלא נתחייב בדינו | [Go](#Seif18) | 5 |
| סעיף 19 | נסיונות | [Go](#Seif19) | 6 |
| סעיף 20 | הגדרת "נסיון" | [Go](#Seif20) | 6 |
| סעיף 21 | נסיונות לשדל להדיח או להסית למעשה עבירה | [Go](#Seif21) | 6 |
| סעיף 21א | כלים או אמצעים לביצוע פשע | [Go](#Seif28) | 6 |
| סעיף 22 | הקושר קשר לעבור עבירה שדינה מעל לשלוש שנות מאסר | [Go](#Seif22) | 6 |
| סעיף 23 | הקושר קשר לעבור עבירה שדינה שלוש שנות מאסר או פחות | [Go](#Seif23) | 6 |
| סעיף 24 | מעשי קשר אחרים | [Go](#Seif24) | 6 |
| סעיף 25 | ביטול | [Go](#Seif25) | 6 |
| סעיף 26 | תחילת תוקף | [Go](#Seif26) | 6 |
| סעיף 27 | השם | [Go](#Seif27) | 7 |

צו בדבר כללי האחריות לעבירה (יהודה והשומרון) (מס' 225), תשכ"ח-1968[[1]](#footnote-1)\*

הוחלף בצו בדבר הוראות ביטחון [נוסח משולב] (יהודה והשומרון) (מס' 1651), תש"ע-2009.

יהודה והשומרון

צו בדבר כללי האחריות לעבירה (יהודה והשומרון) (מס' 225), תשכ"ח-1968

תוכן ענינים

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

בתוקף סמכויותי כמפקד כוחות צה"ל באזור, הנני מצווה בזה, כי ההוראות בדבר כללי האחריות לעבירה, כפי שיפורטו בצו זה, יחולו בבתי-המשפט הצבאיים, אלא אם יש במנשר או בצו שניתן על-ידי הוראה מפורשת או משמעת אחרת, בנושא מן הנדונים בצו זה.

1. בצו זה –

הגדרה

"עבירה" – מעשה, מחדל או נסיון שהם ברי-עונשין לפי דין או תחיקת בטחון.

2. כל מעשה אשר היה נחשב לעבירה, אילו נעשה כולו בתוך האזור, והוא נעשה מקצתו בתוך תחומי האזור ומקצתו מחוץ לתחומי האזור, הרי כל אדם העושה בתוך תחומי האזור כל חלק ממעשה כזה אפשר לשופטו ולהענישו, כאילו נעשה המעשה כולו בתוך תחומי האזור.

עבירות שנעשו מקצתן בתוך האזור ומקצתן מחוץ לאזור

3. אי ידיעת דין או תחיקת בטחון, אינה משמשת הצדקה לכל מעשה או מחדל, אשר באופן אחר היו מהווים עבירה, מלבד אם נאמר בפרוש שידיעת העבריין את הדין או את תחיקת הבטחון היא יסוד מיסודות העבירה.

אי ידיעת דין או תחיקת בטחון

4. מי שלא מלאו לו שתים-עשרה שנים לא ישא באחריות פלילית בשל כל מעשה או מחדל.

אחריות פלילית של קטין

5. (א) בכפיפות להוראות המפורטות בדין או בתחיקת בטחון בקשר למעשים או למחדלים רשלניים, לא ישא אדם באחריות פלילית בשל מעשה או מחדל שחלו שלא ברצונו או בשל מאורע שאירע בדרך מקרה.

כוונה, מניע

(ב) מלבד אם נאמר בפירוש שהכוונה לגרום לתוצאה מיוחדת היא יסוד מיסודות העבירה שנעשתה כולה או מקצתה, על-ידי מעשה או מחדל, אין נפקא מינה אם העבריין התכוון או לא התכוון לגרום לאותה התוצאה על-ידי מעשה ומחדל.

(ג) מלבד אם נאמר בפירוש אחרת, הרי בכל הנוגע לאחריות פלילית, אין נפקא מינה מהו המניע הממריץ אדם לעשות או לחדול או ליצור איזו כוונה.

6. אדם העושה איזה מעשה או שאינו עושה אותו מתוך אמונה כנה והגיונית, אך מוטעית, במציאות של איזה מצב דברים, לא ישא באחריות פלילית בשל המעשה או המחדל במידה יותר גדולה משהיה נושא בה אילו היה מצב הדברים הממשי כאשר האמין.

טעות בעובדה

7. מניחים שכל אדם הוא בדעה צלולה וכי היה בדעה צלולה בכל עת הבאה בחשבון, עד שלא יוכח ההיפך.

הנחה של צלילות הדעת

8. לא ישא אדם באחריות בשל מעשה או מחדל אם בשעת עשותו את המעשה או המחדל היה בלתי מוכשר להבין את אשר עשה, או לדעת שאסור היה לו לעשות את המעשה או לחדול את המחדל מחמת מחלה שפגעה בצלילות דעתו. אך ייתכן שיהא אדם אחראי אחריות פלילית בשל מעשה או מחדל גם אם נפגעה צלילות דעתו על-ידי מחלה, אם אין המחלה הזאת מולידה באמת ברוחו אחת התוצאות הנזכרות לעיל ביחס לאותו המעשה או המחדל.

טרוף הדעת

9. (א) פרט לאמור בסעיף זה, לא תשמש שיכרות כהכנה בפני כל אשמה.

שיכרות

(ב) שיכרות תשמש הגנה בפני כל אשמה אם בשעת עשיית המעשה או המחדל שעליהם מאשימים, לא ידע הנאשם מסיבת שיכרותו, כי אותה עשייה או מחדל היו שלא כשורה או שלא ידע את אשר הוא עושה, וכן –

(1) אם מצב שיכרותו נגרם שלא בהסכמתו על-ידי מעשה זדון או רשלנות מצד אדם אחר; או

(2) אם מחמת שיכרותו היה הנאשם, בשעת עשיית המעשה או אי עשייתו, מטורף באופן זמני או באופן אחר.

(ג) מקום שההגנה על-פי הסעיף הקטן הקודם הוכחה, הרי אם היה זה עניין הנופל בגדר פסקה (1) של אותו סעיף קטן, ישוחרר הנאשם, ואם היה זה עניין הנופל בגדר פסקה (2) תחולנה הוראות סעיף 7.

(ד) יש להתחשב בשיכרות כשיבואו לקבוע אם היתה לנאשם כוונה מיוחדת או אחרת, אשר בהעדרה לא היה אשם בעבירה שעבר.

(ה) לצרכי סעיף זה "שיכרות" תהא כוללת מצב הנוצר מתוך שימוש בסמים משכרים.

10. פרט למעשה רצח ולעבירות שנענשים עליהן בעונש מוות, הרי שום מעשה שנעשה על-ידי אדם שהיה אנוס לעשותו מחמת איומים שבשעת עשותו את המעשה נתנו יסוד סביר לחשוש שהתוצאה תהיה מיתה או חבלה חמורה, בו ברגע, לאותו אדם, אם לא ייכנע לאיומים – אינו עבירה; בתנאי שהאדם שעשה את המעשה לא העמיד את עצמו מרצונו הטוב במצב שבו נעשה כפות להכרח כזה.

הכרח

11. מעשה או מחדל שהיו נחשבים באופן אחר לעבירה ייסלחו לנאשם, אם יוכל להראות שהמעשה נעשה או לא נעשה רק כדי למנוע תוצאות אשר אי אפשר היה למנוע באופן אחר, ואשר אילו באו אותן התוצאות, היו גורמות נזק או חבלה חמורה לגופו או לכבודו או לנכסיו הוא או לגופם או לכבודם של אנשים אחרים, שהיה חייב להגן עליהם, או לנכסים שנמסרו להשגחתו; בתנאי שבעשותו זאת לא עשה יותר משהיה צורך באופן סביר לעשות למטרה זו, ובתנאי שהנזק או שהחבלה שנגרמה על-ידי המעשה או המחדל שלו לא תהיה גדולה מן הנזק או החבלה שבקשה למנעה.

צורך

12. לא ישא אדם באחריות פלילית בשל מעשה או מחדל אם עשה או חדל מלעשות את המעשה באחת מן המסיבות דלקמן, דהיינו:

צידוק

(1) תוך כדי ביצוע תחיקת בטחון או דין.

(2) תוך ציות לצו של רשות בר-סמך שתחיקת בטחון מחייבתו להישמע לה, מלבד אם הצו הוא בבירור בלתי חוקי.

השאלה אם צו הוא בבירור בלתי חוקי או לא, היא שאלת חוק.

13. אשה נשואה אינה פטורה מאחריות פלילית על שעשתה או לא עשתה איזה מעשה, אך ורק מחמת שהמעשה או המחדל נעשה בנוכחות הבעל.

כפיה על-ידי הבעל

14. (א) אם בוצעה עבירה ייחשב כל אחד מן האנשים דלקמן, כאילו השתתף בביצוע העבירה וכאילו אשם בעבירה, ואפשר להאשימו בביצוע העבירה, זאת אומרת:

עבריינים עיקריים

(1) כל אדם שבפועל עשה את המעשה או את אחד המעשים או אשר חדל את המחדל או אחד המחדלים, המהווים את העבירה;

(2) כל העושה או חדל מלעשות איזה מעשה כדי לאפשר לאדם אחר את ביצוע העבירה או כדי לסייע בידיו בביצוע העבירה;

(3) כל אדם המסייע בידי אדם אחר בביצוע העבירה, בין שהוא נוכח בשעת ביצוע העבירה ובין שאינו נוכח בשעת ביצוע העבירה.

אדם נחשב כאילו סייע, אם נוכח במקום שבו נעשתה העבירה כדי להתגבר על התנגדות או כדי לחזק את החלטתו של מבצע העבירה האמיתי או כדי להבטיח את ההוצאה לפועל של העבירה העומדת להיעשות;

(4) כל אדם המייעץ או משדל אחר לבצע את העבירה, בין שהוא נוכח ובין שאינו נוכח בשעת ביצוע העבירה.

(ב) במקרה הנדון בסעיף קטן (א)(4) אפשר להאשים את האדם בביצוע העבירה או במתן עצה או בשידול לבצעה.

(ג) כשמחייבים אדם בדין על שייעץ לאדם אחר או שידל אותו לבצע עבירה, הרי כרוכות בחיוב זה כל אותן התוצאות הכרוכות בחיוב של ביצוע העבירה גופה.

(ד) כל המשדל אחר לעשות או לבלי לעשות מעשה אשר אילו היה הוא עצמו עושה או לא עושה אותו היה המעשה, או המחדל, מהווה עבירה מצידו, ייאשם בעבירה מאותו המין ויהא צפוי לאותו העונש ממש כאילו הוא עצמו עשה את המעשה או חדל את המחדל.

15. כאשר שני אנשים או יותר יוצרים כוונה משותפת לקדם ביחד מטרה בלתי חוקית, ותוך כדי קידום מטרה כזאת מבוצעת איזו עבירה או עבירות מסוג כזה שביצועה הוא תוצאה אפשרית של קידום מטרה כזאת, ייחשב כל אחד מן האנשים האלה הנוכח בשעת ביצוע עבירה מן העבירות הללו כאילו ביצע את העבירה או את העבירות.

עבירות שנעשו לשם השגת מטרה משותפת

16. (א) כשאדם מייעץ לחברו לבצע עבירה, ואמנם ביצע מקבל העצה עבירה לאחר קבלו את העצה, אין נפקא מינה אם העבירה שנעשתה בפועל היא אותה העבירה שיעצוהו לבצע או עבירה שונה ממנה, או אם העבירה בוצעה באופן שיעצוהו לבצעה או באופן שונה מזה; בתנאי שבכל אחד מן המקרים האמורים תהיינה העובדות המהוות את העבירה שבוצעה בפועל תוצאה אפשרית של קיום העצה.

אופן ההוצאה לפועל אינו חשוב

(ב) בכל אחד מן המקרים האמורים ייחשב נותן העצה כאילו יעץ את האדם האחד לעבור את העבירה שהוא ביצע באמת.

בתנאי שאם איזה אדם שידל או יעץ אדם אחר באיזה אופן שהוא לבצע עבירה, ולפני ביצועה חזר בו וביטל את העצה, לא ייחשב כאילו ביצע את העבירה, אם בוצעה העבירה לאחר מכן.

17. (א) אם לא נקבע אחרת בתחיקת הבטחון, הרי כל אדם, מלבד האב, האם, הבן, הבת, הבעל או האשה של העבריין, היודע שאיזו עבירה נעשתה על-ידי אדם אחר, והוא מקבל אדם כזה, או מסייע בידו למען אפשר לו להימלט מן העונש ייחשב כאילו הוא שותף לעבירה לאחר מעשה.

שותפים לאחר מעשה

(ב) כל האשם בעבירה שנקבעה בסעיף קטן (א) יהיה צפוי בצאתו חייב בדינו לעונשין דלקמן:

(1) אם העבירה שבוצעה על-ידי האדם שנתקבל או שנסתייע עושה את העבריין צפוי בצאתו חייב בדינו, לעונש מוות או לעונש מאסר של יותר משלוש שנים, ייענש בעונש מאסר שלא יעלה על שלוש שנים;

(2) אם העבירה עושה את העבריין צפוי, בצאתו חייב בדינו, לעונש מאסר לשלוש שנים או פחות – ייענש בעונש מאסר שלא יעלה על מחצית תקופת המאסר שהעבריין צפוי לה בשל העבירה.

18. כל הנחשב לשותף לאחר מעשה, אפשר להביאו לדין ולחייבו בעבירה, בין שהעבריין עצמו על אותה העבירה שהוא שותף לה נתחייב קודם לכן בשל העבירה ההיא ובין שלא נתחייב, או בין שאפשר ובין שאי-אפשר לפתוח בהליכים נגדו ולאכוף כל עונש שיוטל עליו בשל העבירה הזאת, ואפשר להביא כל אדם כזה במשפט בין לבדו ובין יחד עם העבריין בפועל על עבירה זו או יחד עם כל שותפים אחרים למעשה העבירה.

שותף לאחר מעשה אפשר להביאו לדין בין שהעבריין העיקרי נתחייב בדינו ובין שלא נתחייב בדינו

19. מלבד אם נאמר בחיקוק או משתמע ממנו אחרת, כל דין החל על הביצוע של העבירה המושלמת חל גם על ניסיון לעבור אותה.

נסיונות

תיקון מס' 2 (מס' 1563) תשס"ה-2005

מיום 23.6.2005

**תיקון מס' 2 (מס' 1563) תשס"ה-2005**

[קובץ המנשרים מס' 209](http://www.nevo.co.il/Law_word/law70/zava-0209.pdf) מחודש ינואר 2006 עמ' 3862

**החלפת סעיף 19**

הנוסח הקודם:

~~נסיונות~~

~~19. כל המנסה לעבור עבירה יהיה צפוי לעונשין דלקמן, מלבד אם נקבע בדין או בתחיקת בטחון עונש אחר:~~

~~(1) למאסר עולם – אם העבירה שניסה לבצע היא כזו שמבצעה צפוי, באם יצא חייב בדינו, לעונש מוות;~~

~~(2) למאסר לתקופה של לא יותר מעשר שנים – אם היתה העבירה שניסה לבצעה כזו שמבצעה היה צפוי למאסר עולם;~~

~~(3) בכל מקרה אחר – לעונש שלא יעלה על מחצית העונש הגדול ביותר שעובר העבירה צפוי לו בצאתו חייב בדינו.~~

20. (א) אדם נחשב כאילו הוא מנסה לעבור עבירה כשהוא מתחיל להוציא מן הכוח אל הפועל את כוונתו לעשות את העבירה באמצעים מתאימים לביצוע כוונתו וכשהוא מביא לידי ביטוי את כוונתו על-ידי מעשה גלוי, אך אין הוא מבצע את כוונתו עד כדי עשיית העבירה.

הגדרת "נסיון"

(ב) אין נפקא מינה, מלבד בכל הנוגע לעונש, אם העבריין עושה את כל הנחוץ מצדו כדי להביא את מעשה העבירה לידי גמר או אם הביצוע השלם של כוונתו נמנע מחמת מסיבות שאין לרצונו שליטה בהן, או אם נמנע מרצונו הוא מלהוסיף ולבצע את כוונתו.

(ג) אין נפקא מינה אם, לרגלי מסיבות שאינן ידועות לעבריין, לא היתה אפשרות למעשה לעבור את העבירה.

(ד) הוראה שבה נקבע לעבירה עונש חובה או שנקבע לה עונש מזערי לא תחול על ניסיון לעבור אותה.

תיקון מס' 2 (מס' 1563) תשס"ה-2005

מיום 23.6.2005

**תיקון מס' 2 (מס' 1563) תשס"ה-2005**

[קובץ המנשרים מס' 209](http://www.nevo.co.il/Law_word/law70/zava-0209.pdf) מחודש ינואר 2006 עמ' 3862

**הוספת סעיף קטן 20(ד)**

21. כל המנסה לשדל או להדיח או להסית אדם אחר לעשות או לא לעשות באזור או במקום אחר מעשה או מחדל מסוג כזה אשר אילו נעשה המעשה או אירע המחדל היתה נעשית בזה עבירה על-פי הדין או על-פי תחיקת הבטחון, על-ידו הוא או על-ידי אותו אדם אחר – ייאשם בעבירה מאותו הסוג ויהיה צפוי לאותו עונש כאילו הוא עצמו היה מנסה לעשות את המעשה או לחדול אותו מחדל באזור.

נסיונות לשדל להדיח או להסית למעשה עבירה

21א. (א) הנותן לאדם כלים, חומרים, כסף, מידע או כל אמצעי אחר, כשהוא יודע שהדבר עלול לשמש, במישרין או בעקיפין, לביצוע פשע או להקלת ביצועו, דינו – מאסר חמש שנים.

כלים או אמצעים לביצוע פשע

תיקון מס' 1 (מס' 541) תשל"ד-1974

(ב) לענין סעיף זה אין נפקא מינה אם הדבר ניתן לצמיתות או לשעה, בתמורה או שלא בתמורה, ואם בוצע פשע או לאו.

(ג) אין בהוראות סעיף זה כדי לגרוע מהוראות צו זה אלא להוסיף עליהן.

מיום 1.4.1974

**תיקון מס' 1 (מס' 541) תשל"ד-1974**

[קובץ המנשרים מס' 33](http://www.nevo.co.il/Law_word/law70/zava-0033.pdf) מיום 15.1.1975 עמ' 1320

**הוספת סעיף 21א**

22. כל הקושר קשר עם אדם אחר לעשות פשע או לעבור עבירה שדינה עונש מיתה או מאסר לתקופה העולה על שלוש שנים, ייאשם בעבירה – ואם לא נקבע לכך עונש אחר, והעונש הגדול ביותר הצפוי לו לאדם שנתחייב בעבירה הוא מאסר לשבע שנים או ליותר מכך, יהא הקושר צפוי לשבע שנות מאסר; ואילו אם העונש הגדול ביותר הצפוי לאדם שנתחייב בעבירה הנידונה הוא פחות משבע שנות מאסר – יהא צפוי לאותו העונש הפחות משבע שנות מאסר.

הקושר קשר לעבור עבירה שדינה מעל לשלוש שנות מאסר

23. כל הקושר קשר עם אדם אחר לעבור עבירה שדינה שלוש שנות מאסר או תקופה קצרה מזו, דינו – מאסר שנתיים או העונש שנקבע לאותה עבירה, הכל לפי העונש הקטן ביותר.

הקושר קשר לעבור עבירה שדינה שלוש שנות מאסר או פחות

24. כל הקושר קשר עם אדם אחר כדי להשיג כל מטרה מן המטרות דלקמן, דהיינו:

מעשי קשר אחרים

(1) למנוע או להכשיל את ההוצאה לפועל או את הביצוע של כל דין או תחיקת בטחון; או

(2) לגרום כל נזק לגופו או לשמו הטוב של כל אדם או להפחית את ערך רכושו של כל אדם; או

(3) למנוע או להפריע את ההעברה החפשית והחוקית של כל רכוש על ידי בעל הרכוש תמורת שוויו הראוי; או

(4) להזיק לכל אדם במסחרו או במקצועו; או

(5) למנוע או להפריע את ההתעסקות החפשית והכשרה של כל אדם במסחרו במקצועו או במשלוח ידו, על-ידי כל מעשה או מעשים אשר אילו נעשו על-ידי איש אחר היו מהווים עבירה מצדו; או

(6) להשיג כל מטרה בלתי כשרה; או

(7) להשיג כל מטרה כשרה באמצעים בלתי כשרים.

ייאשם בעוון ויהא צפוי למאסר שנתיים ימים.

25. סעיפים 50 ו-51 לצו בדבר הוראות בטחון – בטלים.

ביטול

26. תחילתו של צו זה ביום חתימתו.

תחילת תוקף

27. צו זה ייקרא "צו בדבר כללי האחריות לעבירה (יהודה והשומרון) (מס' 225), תשכ"ח-1968".

השם

א' באדר תשכ"ח (1 במרס 1968) רפאל ורדי, אלוף-משנה

מפקד אזור

יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 12](http://www.nevo.co.il/Law_word/law70/zava-0012.pdf) מיום 16.6.1968 עמ' 467.

   תוקן [קובץ המנשרים מס' 33](http://www.nevo.co.il/Law_word/law70/zava-0033.pdf) מיום 15.1.1975 עמ' 1319 – תיקון מס' 1 (מס' 541) תשל"ד-1974; תחילתו ביום 1.4.1974.

   [קובץ המנשרים מס' 209](http://www.nevo.co.il/Law_word/law70/zava-0209.pdf) מחודש ינואר 2006 עמ' 3862 – תיקון מס' 2 (מס' 1563) תשס"ה-2005; תחילתו ביום 23.6.2005.

   הוחלף [קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5911 בצו בדבר הוראות ביטחון [נוסח משולב] (יהודה והשומרון) (מס' 1651), תש"ע-2009. [↑](#footnote-ref-1)