יהודה והשומרון

צו בדבר מניעת כניסת מבקרים ועורכי דין למקומות מעצר ומתקני כליאה (הוראת שעה) (יהודה והשומרון) (מס' 1831), תש"ף-2020

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | היוועצות עם עורך דין | [Go](#Seif5) | 2 |
| סעיף 3 | מניעת כניסת מבקרים | [Go](#Seif6) | 2 |
| סעיף 4 | כניסת מבקרים ועורכי דין במקרים חריגים | [Go](#Seif2) | 2 |
| סעיף 5 | סייגים לתחולת ההגבלה | [Go](#Seif3) | 3 |
| סעיף 6 | תוקף | [Go](#Seif7) | 3 |
| סעיף 7 | השם | [Go](#Seif4) | 3 |

יהודה והשומרון

צו בדבר מניעת כניסת מבקרים ועורכי דין למקומות מעצר ומתקני כליאה (הוראת שעה) (יהודה והשומרון) (מס' 1831), תש"ף-2020[[1]](#footnote-1)\*

בתוקף סמכותי כמפקד כוחות צה"ל באזור, ולאחר ששוכנעתי כי בשל התפשטות רחבת היקף של מחלת נגיף הקורונה (Novel Coronavirus 2019-nCoV) (להלן – נגיף הקורונה) קיים חשש ממשי להדבקת אסירים ועצורים השוהים במקומות מעצר ובמתקני כליאה, ובהמלצת נציב בתי-הסוהר או המפקח הכללי של משטרת ישראל או מפקד המשטרה הצבאית בפיקוד המרכז, לפי העניין, וכדי למנוע הדבקה כאמור או המשך התפשטות המחלה, הנני מצווה בזאת לאמור:

1. לעניין צו זה:

הגדרות

"אסיר" – מי שנידון והוטל עליו עונש מאסר על ידי בית משפט מוסמך באזור;

"אסיר ביטחוני" – מי שהוגדר כאסיר ביטחוני בפקודות נציבות בתי הסוהר, בהתאם לסמכותו של נציב בתי-הסוהר לפי סעיף 2 לצו בדבר שירות בתי-הסוהר (יהודה והשומרון) (מס' 254), תשכ"ח-1968;

"עצור" – עצור החשוד או הנאשם בביצוע עבירה לפי דין או תחיקת הביטחון או עצור לפי סימן א' וסימן ב' לפרק ט' לצו בדבר הוראות ביטחון;

"צו בדבר הוראות ביטחון" – צו בדבר הוראות ביטחון [נוסח משולב] (יהודה והשומרון) (מס' 1651), תש"ע-2009;

"צו בדבר הפעלת מתקן כליאה" – צו בדבר הפעלת מתן כליאה (יהודה והשומרון) (מס' 29), תשכ"ו-1967;

"נציב שירות בתי-הסוהר" – כהגדרתו בצו בדבר שירות בתי הסוהר (יהודה והשומרון) (מס' 254), תשכ"ח-1968.

2. (א) על אף האמור בסעיף 56 לצו בדבר הוראות ביטחון, וסעיף 11 לצו בדבר הפעלת מתקן כליאה, בתקופת תוקפו של צו זה, לא תתאפשר כניסת עורכי דין למקומות מעצר ולמתקני כליאה.

היוועצות עם עורך דין

(ב) אסיר או עצור שנמנע ממנו להיפגש עם עורך דין בשל הוראות תקנת משנה (א) יהיה זכאי להיוועץ עם עורך דין בשיחה טלפונית לשם קבלת שירות משפטי מקצועי, ביוזמתו או לבקשת עורך דינו.

(ג) השיחה כאמור בסעיף קטן (ב) תיעשה ביחידות ובתנאים המבטיחים את סודיות השיחה.

(ד) על אף האמור בסעיף קטן (ב), אסיר ביטחוני שפוט, או אסיר בגין עבירה המנויה בתוספת הראשונה לצו בדבר הוראות ביטחון, יהיה רשאי לקיים שיחת טלפון עם עורך דינו, ובלבד שדיון משפטי בעניינו צפוי להתקיים בתקופת תוקפו של צו זה; שיחת טלפון אחת כאמור תתקיים בסמוך לפני הדיון ושיחה אחת לאחריו; מפקד מתקן הכליאה בו שוהה האסיר רשאי להגביל את משך השיחה באופן סביר.

(ה) אין באמור בסעיף זה כדי לגרוע מהוראות כל דין אחר לעניין הגבלה על פגישתו או על קיום שיחה טלפונית של האסיר או העצור עם עורך דין מטעמים אחרים.

3. על אף האמור בסעיף 12 לצו בדבר מתקני כליאה, בתקופת תוקפו של צו זה, לא תתאפשר קבלת מבקרים.

מניעת כניסת מבקרים

4. על אף האמור בסעיפים 2 ו-3, נציב שירות בתי הסוהר, או סוהר בדרגת גונדר שהוא הסמיך לעניין זה, מפקד מחוז ש"י במשטרת ישראל או מפקד המשטרה הצבאית בפיקוד מרכז, רשאי לאפשר, במקרים חריגים, כניסת עורך דין או מבקר למתקן הכליאה או מקום המעצר שתחת אחריותו, לפי העניין, אם סבר שיש צורך חיוני בכך, לרבות בשים לב לגילו של האסיר או העצור; כניסת עורך דין או מבקר כאמור ופגישתו עם האסיר או העצור תיעשה באופן שיהיה בו כדי לצמצם ככל האפשר את הסיכון להדבקה בנגיף הקורונה.

כניסת מבקרים ועורכי דין במקרים חריגים

5. (א) סעיפים 2 ו-3 לא יחולו לעניין כניסת עורך דין לדיון משפטי המתקיים באולם בית המשפט שבתוך מיתקן כליאה, וכן לעניין כניסת אדם אחר שנוכחותו נחוצה בדיון לפי החלטת בית המשפט.

סייגים לתחולת ההגבלה

(ב) סעיף 3 לא יחול על ביקורים של נציגי הצלב האדום הבין-לאומי, ואולם ביקור כאמור ייערך באופן ובתנאים שיצמצמו את הסיכון להדבקה בנגיף הקורונה.

(ג) על אף האמור בסעיף 2, ובלי לגרוע מהאמור בסעיפים 2(ב) ו-4, תתאפשר כניסת עורך דין לצורך מתן שירות מקצועי לעצור או לאסיר, בתקופת תוקפו של צו זה, לפי ההוראות האלה:

תיקון מס' 3 (מס' 1892) תש"ף-2020

(1) סדרי העדיפויות לכניסת עורך דין יהיו אלה:

(א) עצור לפני הגשת כתב אישום, שקבוע דיון בעניין מעצרו;

(ב) עצור לאחר הגשת כתב אישום או אסיר, ובלבד שקבוע בעניינו דיון בתוך 14 ימים;

(2) כניסת עורך דין כאמור ופגישתו עם האסיר או העצור תיעשה בהקדם האפשרי ובשים לב למועד הדיון הקבוע בעניינו ובאופן שיהיה בו כדי לצמצם, ככל האפשר, את הסיכון להדבקה בנגיף הקורונה, כפי שייקבע בפקודות נציבות בתי הסוהר.

(ד) על אף האמור בסעיף 3, תתאפשר כניסת נותן שירות מקצועי הנדרש לפי דין; כניסת נותן שירות כאמור ופגישתו עם האסיר או העצור תיעשה בהתחשב במועד דיון בעניינו, ככל שנקבע, או בהתחשב במועד שנקבע בהחלטה שיפוטית, ובשים לב, בין השאר, לאפשרות לקיים את המפגש בדרך אחרת, באופן שישיג את מטרת המפגש; פגישה כאמור תיעשה באופן שיהיה בו כדי לצמצם, ככל האפשר, את הסיכון להדבקה בנגיף הקורונה, כפי שייקבע בפקודות נציבות בתי הסוהר.

תיקון מס' 3 (מס' 1892) תש"ף-2020

מיום 27.5.2020

**תיקון מס' 3 (מס' 1892) תש"ף-2020**

[קובץ המנשרים מס' 253](https://www.nevo.co.il/law_word/law70/zava-0253.pdf) מחודש יולי 2020 עמ' 10051

**הוספת סעיפים קטנים 5(ג), 5(ד)**

6. תחילת תוקפו של צו זה ביום חתימתו, והוא יעמוד בתוקף עד ליום 8 ביוני 2020.

תוקף

תיקון מס' 3 (מס' 1892) תש"ף-2020

מיום 16.4.2020

**תיקון מס' 1 (מס' 1853) תש"ף-2020**

[קובץ המנשרים מס' 252](http://www.nevo.co.il/Law_word/law70/zava-0252.pdf) מחודש אפריל 2020 עמ' 9498

6. תחילת תוקפו של צו זה ביום חתימתו, והוא יעמוד בתוקף ~~למשך שלושים (30) ימים~~ עד ליום 17 במאי 2020.

מיום 17.5.2020

**תיקון מס' 2 (מס' 1882) תש"ף-2020**

[קובץ המנשרים מס' 253](https://www.nevo.co.il/law_word/law70/zava-0253.pdf) מחודש יולי 2020 עמ' 10040

6. תחילת תוקפו של צו זה ביום חתימתו, והוא יעמוד בתוקף עד ליום ~~17 במאי~~ 27 במאי 2020.

מיום 27.5.2020

**תיקון מס' 3 (מס' 1892) תש"ף-2020**

[קובץ המנשרים מס' 253](https://www.nevo.co.il/law_word/law70/zava-0253.pdf) מחודש יולי 2020 עמ' 10051

6. תחילת תוקפו של צו זה ביום חתימתו, והוא יעמוד בתוקף עד ליום ~~27 במאי~~ 8 ביוני 2020.

7. צו זה ייקרא: "צו בדבר מניעת כניסת מבקרים ועורכי דין למקומות מעצר ומתקני כליאה (הוראת שעה) (יהודה והשומרון) (מס' 1831), התש"ף-2020".

השם

כ"ו באדר התש"ף (22 במרץ 2020) אלוף נדב פדן

מפקד כוחות צה"ל

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 252](https://www.nevo.co.il/law_html/law70/zava-0252.pdf) מחודש אפריל 2020 עמ' 9444.

   תוקן [קובץ המנשרים מס' 252](https://www.nevo.co.il/law_html/law70/zava-0252.pdf) מחודש אפריל 2020 עמ' 9498 – תיקון מס' 1 (מס' 1853) תש"ף-2020.

   [קובץ המנשרים מס' 253](https://www.nevo.co.il/law_html/law70/zava-0253.pdf) מחודש יולי 2020 עמ' 10040 – תיקון מס' 2 (מס' 1882) תש"ף-2020.

   [קובץ המנשרים מס' 253](https://www.nevo.co.il/law_html/law70/zava-0253.pdf) מחודש יולי 2020 עמ' 10051 – תיקון מס' 3 (מס' 1892) תש"ף-2020. [↑](#footnote-ref-1)