יהודה והשומרון

צו בדבר מקרקעין (שימוש מפריע במקרקעין פרטיים) (יהודה והשומרון) (מס' 1586), תשס"ח-2007

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סמכויות הממונה | [Go](#Seif2) | 2 |
| סעיף 3 | שימוש נשנה | [Go](#Seif3) | 2 |
| סעיף 4 | דרכי מסירה | [Go](#Seif4) | 2 |
| סעיף 5 | עונשין | [Go](#Seif5) | 2 |
| סעיף 6 | שמירת דינים | [Go](#Seif6) | 2 |
| סעיף 7 | תיקוני חקיקה | [Go](#Seif7) | 3 |
| סעיף 8 | תוקף | [Go](#Seif8) | 3 |
| סעיף 9 | השם | [Go](#Seif9) | 3 |

יהודה והשומרון

צו בדבר מקרקעין (שימוש מפריע במקרקעין פרטיים) (יהודה והשומרון) (מס' 1586), תשס"ח-2007[[1]](#footnote-1)\*

בתוקף סמכותי כמפקד כוחות צה"ל באזור, והואיל והנני סבור כי הדבר נחוץ לקיום ממשל תקין ולשמירה על הסדר הציבורי, הנני מצווה בזאת לאמור:

1. בצו זה –

הגדרות

"מקרקעין פרטיים" – מקרקעין שאינם רכוש ממשלתי כהגדרתו בצו בדבר רכוש ממשלתי (יהודה והשומרון) (מס' 59), התשכ"ז-1967;

תיקון מס' 1 (מס' 1635) תשס"ט-2009

מיום 17.4.2009

**תיקון מס' 1 (מס' 1635) תשס"ט-2009**

[קובץ המנשרים מס' 230](http://www.nevo.co.il/Law_word/law70/zava-0230.pdf) מחודש מרץ 2009 עמ' 5567

**החלפת הגדרת "מקרקעין פרטיים"**

הנוסח הקודם:

~~"מקרקעין פרטיים" – מקרקעין שאינם אדמות ונכסי מדינה כהגדרתם בצו בדבר מינויים וסמכויות לפי חוק השמירה על אדמות ונכסי המדינה (יהודה והשומרון) (מס' 1006), התשמ"ב-1982;~~

"שימוש במקרקעין פרטיים" – לרבות תפיסת החזקה במקרקעין, הצבת מיטלטלין, גידור, נטיעת עצים, עיבוד המקרקעין, הפרעה לעיבוד על ידי אדם אחר, עבודות חפירה וחישוף במקרקעין, רעיית בעלי חיים, הכל בין במעשה חד פעמי ובין במעשה נמשך;

"שימוש מפריע במקרקעין פרטיים" – שימוש במקרקעין פרטיים ללא זכות בדין;

"הממונה" – ראש המינהל האזרחי או מי שהוסמך על ידו.

2. (א) נעשה שימוש במקרקעין פרטיים, והיה לממונה חשד סביר כי יש בו משום שימוש מפריע במקרקעין פרטיים, רשאי הממונה לדרוש כי יוגש לו, בתוך 15 ימים ממועד מסירת דרישתו, תצהיר הנתמך במסמכים, המפרט מדוע בין לראות בשימוש במקרקעין הפרטיים משום שימוש מפריע במקרקעין פרטיים.

סמכויות הממונה

(ב) לא הוגש תצהיר כאמור בסעיף קטן (א), רשאי הממונה או מי מטעמו להפסיק את השימוש במקרקעין הפרטיים ולסלק כל דבר שיש בו כדי להוות שימוש מפריע במקרקעין פרטיים.

(ג) הוגש תצהיר כאמור בסעיף קטן (א), והחליט הממונה כי אין באמור בו משום הוכחה מספקת כי השימוש במקרקעין הפרטיים אינו שימוש מפריע במקרקעין פרטיים, רשאי הוא או מי מטעמו, לאחר שחלפו 15 ימים ממועד מסירת החלטתו, להפסיק את השימוש המפריע במקרקעין הפרטיים ולסלק כל דבר שיש בו כדי להוות שימוש מפריע במקרקעין פרטיים.

(ד) על החלטת הממונה לפי סעיף קטן (ג) ניתן להגיש ערר לועדת העררים שהוקמה לפי הצו בדבר ועדות עררים (אזור יהודה והשומרון) (מס' 172), התשכ"ח-1967.

(ה) הממונה לא יפעיל סמכויותיו לפי סעיף זה, אם התברר לו כי במועד מסירת דרישתו לפי סעיף קטן (א) חלפו מעל חמש שנים ממועד תחילתו של השימוש המפריע במקרקעין הפרטיים. מניין חמש השנים יימנה מחדש אם חל שינוי מהותי באופי השימוש המפריע במקרקעין הפרטיים.

תיקון מס' 2 (מס' 1657) תש"ע-2010

לעניין סעיף קטן זה –

"שינוי מהותי באופי השימוש המפריע" – שינוי של ממש באופי השימוש המפריע במקרקעין פרטיים, לרבות מעבר בין סוגי שימוש במקרקעין פרטיים, הוספת אחד או יותר מסוגי שימוש במקרקעין פרטיים, הרחבת שטח השימוש המפריע במקרקעין פרטיים, או מעבר משימוש חד-פעמי או פעוט לשימוש נמשך במקרקעין פרטיים.

מיום 23.3.2010

**תיקון מס' 2 (מס' 1657) תש"ע-2010**

[קובץ המנשרים מס' 236](http://www.nevo.co.il/Law_word/law70/zava-0236.pdf) מחודש מרץ 2011 עמ' 6173

**החלפת סעיף קטן 2(ה)**

הנוסח הקודם:

~~(ה) הממונה לא יפעיל סמכויותיו לפי סעיף זה, אם התברר לו כי במועד מסירת דרישתו לפי סעיף קטן (א) חלפו מעל שלוש שנים ממועד תחילתו של השימוש המפריע במקרקעין הפרטיים.~~

3. (א) הופסק שימוש במקרקעין הפרטיים או נעשו פעולות סילוק כאמור בסעיף 2(ב) או (ג), ולאחר מכן נשנה השימוש במקרקעין הפרטיים, רשאי הממונה או מי מטעמו, להפסיק את השימוש במקרקעין הפרטיים ולסלק כל דבר שיש בו כדי להוות שימוש מפריע במקרקעין פרטיים.

שימוש נשנה

(ב) הממונה לא יפעיל סמכויותיו לפי סעיף (א) אם חלפה מעל שנה ממועד מסירת דרישתו לפי סעיף 2(א) או אם התברר לו כי ישנו שוני מהותי באופי השימוש המפריע למקרקעין פרטיים או בזהות עושה השימוש כאמור.

4. הממונה רשאי למסור דרישות והחלטות לפי צו זה בכל דרך שתראה לו כנכונה בנסיבות הענין, לרבות תלייתן במקום נראה לעין בתחום המקרקעין הפרטיים הנוגעים בדבר.

דרכי מסירה

5. המפריע לאדם למלא את תפקידו לפי צו זה – ייאשם בעבירה.

עונשין

6. (א) הוראות צו זה נוספות על כל דין או תחיקת בטחון, ואין בהן כדי לפגוע בכל דין או תחיקת בטחון.

שמירת דינים

(ב) למען הסר ספק, אין בהוראות צו זה, כדי לפגוע בכל סמכות הנתונה לרשויות צה"ל לפעול כלפי אדם או רכוש לפי כל דין או תחיקת בטחון.

7. (א) בצו בדבר הקמת מינהל אזרחי (יהודה והשומרון) (מס' 947), התשמ"ב-1981, בתוספת השניה, בסופה יבוא: "צו בדבר מקרקעין (שימוש מפריע במקרקעין פרטיים) (יהודה והשומרון) (מס' 1586), התשס"ז-2007".

תיקוני חקיקה

(ב) בצו בדבר ועדות עררים (אזור יהודה והשומרון) (מס' 172), התשכ"ח-1967, בתוספת, בסופה יבוא: "צו בדבר מקרקעין (שימוש מפריע במקרקעין פרטיים) (יהודה והשומרון) (מס' 1586), התשס"ז-2007.

8. תחילת תוקפו של צו זה ביום חתימתו; אין בכך כדי למנוע הפעלת הסמכויות לפי צו זה, לגבי שימוש מפריע במקרקעין פרטיים אשר תחילתו לפני תחילת תוקפו של צו זה, בכפוף להוראת סעיף מהן.

תוקף

9. צו זה ייקרא: "צו בדבר מקרקעין (שימוש מפריע במקרקעין פרטיים) (יהודה והשומרון) (מס' 1586), התשס"ז-2007".

השם

ו' בשבט התשס"ז (25 בינואר 2007) יאיר נוה, אלוף

מפקד כוחות צה"ל

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 219](http://www.nevo.co.il/Law_word/law70/ZAVA-0219.pdf) מאפריל 2007 עמ' 4468.

   תוקן [קובץ המנשרים מס' 230](http://www.nevo.co.il/Law_word/law70/zava-0230.pdf) מחודש מרץ 2009 עמ' 5567 – תיקון מס' 1 (מס' 1635) תשס"ט-2009; תחילתו ביום 17.4.2009.

   [קובץ המנשרים מס' 236](http://www.nevo.co.il/Law_word/law70/ZAVA-0236.pdf) מחודש מרץ 2011 עמ' 6173 – תיקון מס' 2 (מס' 1657) תש"ע-2010; תחילתו ביום 23.3.2010. [↑](#footnote-ref-1)