יהודה והשומרון

צו בדבר סמים מסוכנים (יהודה והשומרון) (מס' 558), תשל"ה-1975

רבדים בחקיקה

תוכן ענינים

|  |  |  |  |
| --- | --- | --- | --- |
|  | פרק א: פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב: היתרים | [Go](#med1) | 3 |
| סעיף 2 | פרטי היתר יבוא | [Go](#Seif2) | 3 |
| סעיף 3 | פרטי היתר יצוא | [Go](#Seif3) | 3 |
| סעיף 4 | פרטי היתר הטיה | [Go](#Seif4) | 4 |
| סעיף 5 | הרשות המוסמכת באזור | [Go](#Seif5) | 4 |
|  | פרק ג': עבירות | [Go](#med2) | 4 |
| סעיף 6 | ייצור, הכנה והפקה | [Go](#Seif6) | 4 |
| סעיף 7 | החזקה ושימוש | [Go](#Seif7) | 4 |
| סעיף 8 | דרכי החזקה | [Go](#Seif8) | 4 |
| סעיף 9 | חצרים | [Go](#Seif9) | 4 |
| סעיף 10 | כלים | [Go](#Seif10) | 4 |
| סעיף 11 | החזקה מותרת | [Go](#Seif11) | 4 |
| סעיף 12 | שימוש מותר | [Go](#Seif12) | 4 |
| סעיף 13 | יצוא, יבוא, מסחר והספקה | [Go](#Seif13) | 4 |
| סעיף 14 | תיווך | [Go](#Seif14) | 5 |
| סעיף 15 | הובלה במעבר | [Go](#Seif15) | 5 |
| סעיף 16 | הטיה | [Go](#Seif16) | 5 |
| סעיף 17 | טלטול סם במעבר | [Go](#Seif17) | 5 |
| סעיף 18 | פגיעה בסם במעבר | [Go](#Seif18) | 5 |
| סעיף 19 | סייג | [Go](#Seif19) | 5 |
| סעיף 20 | בקורת סמים מסוכנים במעבר | [Go](#Seif20) | 5 |
| סעיף 21 | הדחת קטין לסמים מסוכנים | [Go](#Seif21) | 5 |
| סעיף 22 | סייג | [Go](#Seif22) | 5 |
| סעיף 23 | דרכי ביצוע | [Go](#Seif23) | 5 |
| סעיף 24 | חזקות | [Go](#Seif24) | 5 |
| סעיף 25 | מאסר חובה | [Go](#Seif25) | 6 |
|  | פרק ד': בקורת | [Go](#med3) | 6 |
| סעיף 26 | כניסה ובקורת | [Go](#Seif26) | 6 |
| סעיף 27 | הפרעה לכניסה ולבקורת | [Go](#Seif27) | 6 |
| סעיף 28 | חיפוש | [Go](#Seif28) | 6 |
|  | פרק ה': שפיטה ועונש | [Go](#med4) | 6 |
| סעיף 29 | סמכות בית משפט מקומי תיקון מס' 2 תש"ע 2009 | [Go](#Seif29) | 6 |
| סעיף 30 | שיפוט בתי המשפט המקומיים | [Go](#Seif30) | 6 |
| סעיף 31 | חזקות | [Go](#Seif31) | 6 |
| סעיף 32 | עבירה על הוראות הצו | [Go](#Seif32) | 7 |
| סעיף 33 | עבירה על התקנות | [Go](#Seif33) | 7 |
| סעיף 34 | מנהלי חברה | [Go](#Seif34) | 7 |
| סעיף 35 | חילוט חובה | [Go](#Seif35) | 7 |
| סעיף 36 | חילוט רשות | [Go](#Seif36) | 7 |
| סעיף 37 | ??? | [Go](#Seif37) | 7 |
| סעיף 38 | עבירות חוץ | [Go](#Seif38) | 7 |
|  | פרק ו': תקנות וצווים | [Go](#med5) | 7 |
| סעיף 39 | תקנות | [Go](#Seif39) | 7 |
| סעיף 40 | החלת הצו על סמים מסויימים | [Go](#Seif40) | 8 |
| סעיף 41 | ללא כותרת | [Go](#Seif41) | 8 |
| סעיף 42 | ביטולים | [Go](#Seif42) | 8 |
| סעיף 43 | תחילת תוקף | [Go](#Seif43) | 8 |
| סעיף 44 | השם | [Go](#Seif44) | 8 |

יהודה והשומרון

צו בדבר סמים מסוכנים (יהודה והשומרון) (מס' 558), תשל"ה-1975[[1]](#footnote-1)\*

בתוקף סמכותי כמפקד האזור והואיל והנני סבור כי הדבר דרוש למניעת סכנה לבריאות הציבור, הנני מצווה בזה לאמור:

פרק א: פרשנות

1. בצו זה –

הגדרות

(תיקון מס' 1) (מס' 1544) תשס"ד-2004

"אמנה" – האמנה היחידה על סמים נרקוטיים שנחתמה בניו-יורק ביום 30 במרס 1961 ולעניין הסמים המפורטים בסימן ב' של חלק א' ובסימנים ב' ו-ג' לחלק ב' לתוספת הראשונה לפקודת הסמים המסוכנים [נוסח חדש], התשל"ג-1973, כפי תוקפה בישראל מעת לעת – האמנה בדבר חומרים פסיכוטרפיים שנחתמה בוינה ביום 21 בפברואר 1971;

"במעבר" – מובא לאזור ביבשה, באויר או במים רק לשם הובלה לארץ אחרת באותו רכב או ברכב אחד אף אם לא פונה ולא שוטען באזור;

"המרה" – שינויו של סם בתהליך כימי, למעט הפיכת אלקלואידים למלחיהם;

"היתר הטיה" – היתר שניתן מאת רשות מוסמכת של ארץ, להטות סם מסוכן, הנמצא בה במעבר, לארץ שאינה היעד הסופי הרשות בהיתר היצוא;

"היתר יבוא" – היתר לפי סעיף 2 שניתן מאת רשות מוסמכת, המתיר יבוא של סם מסוכן;

"היתר יצוא" – היתר לפי סעיף 3 שניתן ליצואו של סם מסוכן מאת רשות מוסמכת של הארץ שממנה הסם מיוצא;

"יבוא" – שלא במעבר;

"ייצור" – לרבות תהליך של זיקוק ולרבות הפיכת אלקלואידים למלחיהם;

"יצוא" – שלא במעבד;

"הממונה" – קצין מטה לענייני בריאות במפקדת האזור או מי שקצין המטה הסמיכו לעניין הנדון;

"סם מסוכן" – חומר מן המפורטים בתוספת הראשונה לפקודת הסמים המסוכנים [נוסח חדש], התשל"ג-1973, כפי תוקפה בישראל מעת לעת, לרבות כל מלח שלו, וכן כל תכשיר, תרכובת, תערובת או תמיסה של חומר כאמור ומלחיהם;

"רכב" – כלי רכב, כלי שיט, כלי טיס, רכבת וכל אמצעי הובלה אחר שאפשר להביא בו טובין לאזור או להוציאם ממנו.

מיום 13.6.2004

**תיקון מס' 1 (מס' 1544) תשס"ד-2004**

[קובץ המנשרים מס' 208](http://web1.nevo.co.il/Law_word/law70/ZAVA-0208.pdf) מחודש ינואר 2006 עמ' 3726

**החלפת סעיף 1**

הנוסח הקודם:

~~1. בצו זה –~~

~~"אופיום גלמי" – מיץ מוקרש מאליו שנתקבל מהלקטיו של הפרג המרדים (Papaver Somniferum L.) ולא טיפלו בו אלא כדי הכשרתו לאריזה ולהובלה, תהא אשר תהא כמות המורפין שבו;~~

~~"אופיום מעובד" – אופיום שהוכן לעשון, לרבות פסולת וכל מה שמשתייר אחרי עישון אופיום;~~

~~"אופיום רפואי" – אופיום גולמי שעבר את התהליכים הדרושים כדי להתאימו לשימוש רפואי לפי דרישות הפרמקופיאה הבריטית או הצרפתית, בין בצורת אבקה או גרגירים או בצורה אחרת ובין במעורב בחמרים נויטראליים;~~

~~"אמנה" – האמנה היחידה על סמים נרקוטיים שנחתמה בניו-יורק ביום 30 במרס 1961;~~

~~"אקגונין" – ליוו-אקגונין (Laevo-ecgonine) לרבות תולדותיו של אקגונין שאפשר לחזור ולהפיקו מהן בדרך תעשייתית;~~

~~"במעבר" – מובא לאזור ביבשה, באויר או במים רק לשם הובלה לארץ אחרת באותו רכב או ברכב אחר אף אם לא פונה ולא שוטען באזור;~~

~~"המרה" – שינויו של סם בתהליך כימי, למעט הפיכת אלקלואידים למלחיהם;~~

~~"היתר הטיה" – היתר שניתן מאת רשות מוסמכת של ארץ, להטות סם מסוכן, הנמצא בה במעבר, לארץ שאינה היעד הסופי הרשום בהיתר היצוא;~~

~~"היתר יבוא" – היתר לפי סעיף 2 שניתן מאת רשות מוסמכת, המתיר יבוא של סם מסוכן;~~

~~"היתר יצוא" – היתר לפי סעיף 3 שניתן ליצואו של סם מסוכן מאת רשות מוסמכת של הארץ שממנה הסם מיוצא;~~

~~"יבוא" – שלא במעבר;~~

~~"ייצור" – לרבות תהליך של זיקוק ולרבות הליכת אלקלואידים למלחיהם;~~

~~"יצוא" – שלא במעבר;~~

~~"הממונה" – קצין מטה לענייני בריאות במפקדת האזור או מי שקצין המטה הסמיכו לענין הנדון;~~

~~"סם מסוכן" – חומר המפורט בתוספת;~~

~~"עלי קוקה" – עלי אחד הצמחים מסוג אריתרוקסילום (Erythroxylum) שאפשר להפיק מהם קוקאין במישרין או בתהליך כימי;~~

~~"קנבוס הודי" – הראשים הפורחים או המניבים של הצמח הנקי של קנבוס תרבותי (Cannabis Sativa L.) כשהם מיובשים ולא מוצה מהם השרף, יהיא כינויים אשר יהא;~~

~~"רכב" – כלי רכב, כלי שיט, כלי טיס, רכבת וכל אמצעי הובלה אחר שאפשר להביא בו טובין לאזור או להוציאם ממנו.~~

פרק ב: היתרים

2. היתר יבוא יכלול –

פרטי היתר יבוא

(1) פרטים מלאים על הסם וכמותו;

(2) השם והמען של האדם שהותר לו לייבא את הסם;

(3) השם והמען של האדם שממנו יושג הסם;

(4) פרק הזמן שבו יבוצע היבוא.

3. היתר יצוא יכלול –

פרטי היתר יצוא

(1) פרטים מלאים על הסם וכמותו;

(2) השם והמען של המייצא;

(3) השם והמען של האדם שאליו יישלח הסם;

(4) שם הארץ שאליה ייוצא הסם;

(5) פרק הזמן שבו יבוצע היצוא.

4. היתר הטיה יכלול את הפרטים שיש לציינם בהיתר יצוא ואת שם הארץ שממנה יוצא המשגור מתחילה.

פרטי היתר הטיה

5. הממונה מוסמך לתת היתרי יבוא, יצוא או הטיה של סם מסוכן שמותר לייבאו, לייצאו או להטותו.

הרשות המוסמכת באזור

פרק ג': עבירות

סימן א': ייצור, החזקה ושימוש

6. לא יגדל אדם סם מסוכן, לא ייצור אותו, לא יפיק אותו, לא יכין אותו ולא ימצה אותו מחומר אחר, אלא ברשיון מאת הממונה.

ייצור, הכנה והפקה

7. (א) לא יחזיק אדם סם מסוכן ולא ישתמש בו, אלא במידה שהותר הדבר בצו זה או בתקנות לפיו או ברשיון מאת הממונה.

החזקה ושימוש

(ב) האמור בסעיף זה בדבר איסור החזקה אינו חל על סם מסוכן הנמצא במעבר שהותר לפי צו זה.

8. לענין אישום בשל החזקת סם מסוכן, אין נפקא מינה אם הסם המסוכן נמצא ברשותו של הנאשם, או ברשות המחזיק אותו מטעמו של הנאשם, או אם הסם של הנאשם נמצא ברשותו של אדם אחר ללא ידיעתו של אותו אחר, או אם הסם נמצא במקום שאינו ברשותו או שאינו נתון לפיקוחו או להשגחתו של שום אדם.

דרכי החזקה

9. (א) המחזיק חצרים לא ירשה להשתמש בהם לשם הכנת סם מסוכן, שימוש בו, מכירתו או עשיית עסקה אחרת בו שלא בהיתר.

חצרים

(ב) לא יהיה לאדם ענין בניהול חצרים המשמשים למטרה כאמור בסעיף קטן (א).

(ג) לא יהיה אדם נוהג לבקר במקום שנועד לשימוש בסמים מסוכנים.

10. לא יהיו ברשותו של אדם כלים המשמשים להכנת סם מסוכן או המיועדים לשימוש בו, שלא בהיתר.

כלים

11. לעניין צו זה, החזקת סם כמפורט בחלק ב' לתוספת הראשונה לפקודת הסמים המסוכנים [נוסח חדש], התשל"ג-1973 כפי תוקפה בישראל מעת לעת מותרת באחת מאלה:

החזקה מותרת

(תיקון מס' 1) (מס' 1544) תשס"ד-2004

(1) המחזיק הוא רוקח בעל רשיון והסם מוחזק בחצריו שיש לו רשיון עליהם;

(2) המחזיק הוא רופא בעל רשיון, רופא שיניים בעל רשיון או רופא וטרינרי בעל רשיון, ולפי חיקוק הדן ברופאים ברופאי שיניים או ברופאים וטרינריים מותר לו להחזיק סם כאמור;

(3) המחזיק מוכיח שהוא קנה את הסם שבהחזקתו מרוקח בעל רשיון או שהושג מרופא או מרופא וטרינרי הרשאים לספק סמים או תרופות ובתנאי שהמכירה או ההספקה נעשו לפי הדין ותחיקת בטחון;

(4) הדבר הורשה בתקנות לפי צו זה.

מיום 13.6.2004

**תיקון מס' 1 (מס' 1544) תשס"ד-2004**

[קובץ המנשרים מס' 208](http://web1.nevo.co.il/Law_word/law70/ZAVA-0208.pdf) מחודש ינואר 2006 עמ' 3727

לעניין צו זה, החזקת סם כמפורט בחלק ב' לתוספת הראשונה לפקודת הסמים המסוכנים [נוסח חדש], התשל"ג-1973 כפי תוקפה בישראל מעת לעת מותרת באחת מאלה:

12. השימוש בסם מסוכן מותר אם הוא לצורך ריפוי והסם סופק למשתמש מאת רוקח, רופא או רופא וטרינרי בתנאים האמורים בסעיף 11(3) או סופק על פי רשיון.

שימוש מותר

סימן ב': מסחר ומעבר

13. לא ייצא אדם סם מסוכן, לא ייבא אותו, לא יקל על ייצואו או ייבואו, לא יסחר בו, לא יעשה בו שום עסקה אחרת ולא יספקנו בשום דרך בין בתמורה ובין שלא בתמורה, אלא אם הותר הדבר בצו זה או בתקנות לפיו או ברשיון מאת הממונה.

יצוא, יבוא, מסחר והספקה

14. לא יתווך אדם – בין בתמורה ובין שלא בתמורה – בפעולה אסורה לפי סעיף 13.

תיווך

15. לא יוביל אדם סם מסוכן במעבר דרך האזור אלא מארץ שמותר לייצאו ממנה ואל ארץ אחרת שמותר לייבאו אליה; בא הסם מארץ שהיא מבעלות האמנה – תנאי נוסף הוא שיהא עם הסם היתר יצוא או היתר הטיה בר-תוקף.

הובלה במעבר

16. (א) סם מסוכן שהובא לאזור במעבר, לא יגרום אדם להטייתו למקום יעוד שאינו המקום שאליו נשגר מתחילה, אלא על פי היתר הטיה.

הטיה

(ב) סם במעבר, שיש עמו היתר יצוא או היתר הטיה מאת רשות מוסמכת של ארץ-חוץ, יראו את ארץ היעוד לפי האמור בהיתר כארץ אשר אליה נשגר הסם מתחילה.

17. (א) לא ירחיק אדם סם מסוכן מהרכב שבו הובא לאזור במעבר, ולא יטלטל אדם סם מסוכן באזור לאחר שהורחק כאמור, אלא לפי רשיון הרחקה מאת הממונה לענין הצו בדבר מינויים לפי חוקי המכס והבלו (יהודה והשומרון) (מס' 31), תשכ"ז-1967 (להלן – הממונה על המכס והבלו).

טלטול סם במעבר

(ב) נתינתו וסירובו של רשיון הרחקה כאמור מסורים לשיקול דעתו המוחלט של הממונה על המכס והבלו.

18. סם מסוכן שבמעבר, לא יתננו אדם לתהליך העשוי לשנותו שינוי מהותי ולא יפתח ולא ישבור, במזיד, אריזה המכילה אותו, אלא לפי הוראות הממונה ובדרך שהורה.

פגיעה בסם במעבר

19. הוראות סעיפים 15 עד 18 לא יחולו על –

סייג

(1) סם מסוכן במעבר בדואר;

(2) סם מסוכן במעבר בכלי טיס העובר בשמי האזור ואינו נוחת בו;

(3) כמות של סם מסוכן היכולה להיות, בתום לב ובסבירות, חלק מן המלאי הרפואי של כלי שיט או כלי טיס.

20. בכפוף לסייג כאמור בסעיף 19, רשאי הממונה על המכס והבלו, או פקיד מכס ובלו כמשמעותו בצו בדבר סמכויות מכס (יהודה והשומרון) (מס' 309), תשכ"ט-1969, לדרוש שיוצג היתר יצוא או היתר ההטיה הנוגע למשגור של סם מסוכן המובל במעבר בישראל, ורשאי הוא לנקוט פעולה נוספת לגבי המשגור כפי שנקבע בתקנות.

בקורת סמים מסוכנים במעבר

סימן ג: הדחת קטינים

21. (א) העושה אחת מאלה, דינו – מאסר עשר שנים:

הדחת קטין לסמים מסוכנים

(1) נותן לקטין סם מסוכן;

(2) בהיותו אחראי לקטין מניח לו להשיג סם מסוכן או להשתמש בו;

(3) משדל קטין להשיג סם מסוכן או להשתמש בו.

(ב) לעניין סעיף זה, "אחראי לקטין" – הורה, לרבות הורה חורג, מאמץ, אפוטרופוס או מי שהקטין נמצא במשמורתו או בהשגחתו.

22. סעיף 21 לא יחול על מי שעשה את המעשה לשם טיפול רפואי, בהיותו רופא או לפי הוראת רופא, או בנסיבות חוקיות אחרות.

סייג

23. לענין מעשה לפי סעיף 21 אין נפקא מינה –

דרכי ביצוע

(1) אם הקטין ידע שהוא משתמש בסם מסוכן או לא ידע על כך;

(2) פרט לגבי פסקה (3), אם הנאשם פנה אל הקטין או הקטין אליו.

24. חזקה על אדם שעבר אחת העבירות לפי סעיף 21 אם עשה אחת מאלה:

חזקות

(1) נתן לידי קטין או אחר בשבילו כלי הנועד לשימוש בסם מסוכן;

(2) הזמין קטין למקום שבו רגילים אנשים להשתמש בסמים מסוכנים;

(3) הזמין קטין למקום שבו יכול הקטין להשיג סם מסוכן או להשתמש בו;

(4) הפנה קטין למקום כאמור בפסקות (2) או (3) או עיכב אותו במקום כאמור.

25. מי שהורשע בעבירה לפי סעיף 21 או בנסיון לעבירה כאמור או בשידול לעבירה כאמור, יוטל עליו עונש מאסר, אם כעונש יחיד ואם בצירוף לעונש אחר, אך לא יוטל עליו מאסר על תנאי בלבד ולא יינתן עליו צו מבחן.

מאסר חובה

פרק ד': בקורת

26. בכל עת סבירה רשאי הממונה להיכנס לחצריו של אדם שמותר לו לפי סעיף 11(1), (2) או (4), להחזיק סמים מסוכנים, כדי לבדוק את מלאי הסמים המסוכנים שבהחזקתו ואת הרשומות והפנקסים של עסקאות בסמים מסוכנים שעליו לקיים לפי תקנות שעל פי פקודה זו; ורשאי הוא לדרוש מאותו אדם להציג לבדיקה את כל המסמכים, החשבונות וההיתרים הנוגעים לעסקאותיו בסמים מסוכנים.

כניסה ובקורת

27. לא יסרב אדם ליתן לממונה כניסה לחצרים כאמור בסעיף 26, לא יפריע ולא יעכב בעצמו או על ידי אחר כניסת הממונה כאמור, ולא יימנע מהציג, לפי הדרישה את כל מלאי הסמים המסוכנים שבהחזקתו או בשליטתו, את הרשומות והפנקסים שעליו לקיימם ומסמכים אחרים שדרש הממונה הנוגעים לעסקאותיו בסמים מסוכנים.

הפרעה לכניסה ולבקורת

28. (א) ראה שופט בית-משפט השלום שיש יסוד סביר לחשוד, כי בניגוד להוראות צו זה או כל תקנה לפיה יש בהחזקתו או בשליטתו של אדם, בחצרים כלשהם, סם מסוכן או מסמך לעסקת סמים, רשאי הוא ליתן צו חיפוש המסמיך כל שוטר –

חיפוש

(1) להיכנס לחצרים שצויינו בו ולחפש בהם ואצל כל אדם המצוי שם;

(2) אם יש יסוד לחשוד שנעברה עבירה לפי פקודה זו לגבי סמים שנמצאו בחיפוש כאמור, או שמסמך שנמצא שם הוא מסמך לעסקת סמים – לתפוס ולעכב את הסמים או המסמך.

(ב) צו חיפוש לפי סעיף זה תוקפו חודש אחד מיום נתינתו ויחולו עליו הוראות חוק סדר הדין הפלילי, מס' 9 לשנת 1961, למעט סעיף 4.

(ג) בסעיף זה "מסמך לעסקת סמים" – מסמך הנוגע לעסקה, אף אם לא הושלמה, שהיא עבירה לפי צו זה, ולענין עסקה שנעשתה או שהתכוונו לעשותה במקום שמחוץ לאזור – מסמך הנוגע לעסקה שהיא עבירה לפי הדין שבתוקף שם.

(ד) הוראות סעיף זה באות להוסיף על האמור בפרק ג' לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009, ולא לגרוע ממנו.

תיקון מס' 2   
תש"ע-2009

מיום 2.5.2010

**תיקון מס' 2 תש"ע-2009**

[קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5991

(ד) הוראות סעיף זה באות להוסיף על האמור ~~בפרק ד'~~ בפרק ג' ~~לצו בדבר הוראות בטחון (יהודה והשומרון) (מס' 378) תש"ל-1970~~ לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009, ולא לגרוע ממנו.

פרק ה': שפיטה ועונש

29. (א) לשם הסרת ספק ובלי לגרוע מסמכותו של בית-משפט צבאי כמשמעותו בצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009, מוסמך בית-משפט לדון בעבירות לפי צו זה.

סמכות בית-משפט מקומי

תיקון מס' 2   
תש"ע-2009

(ב) בסעיף זה – "בית-משפט מקומי" – כמשמעותו בחוק כינון בתי-משפט מס' 26 לשנת 1952 ובשינויים המחוייבים לפי תחיקת בטחון.

מיום 2.5.2010

**תיקון מס' 2 תש"ע-2009**

[קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5991

(א) לשם הסרת ספק ובלי לגרוע מסמכותו של בית-משפט צבאי כמשמעותו ~~בצו בדבר הוראות בטחון (יהודה והשומרון) (מס' 378) תש"ל-1970~~ בצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009, מוסמך בית-משפט לדון בעבירות לפי צו זה.

30. (א) בית-המשפט של ערכאה ראשונה הדן בעבירה לפי צו זה יכול לדון בשופט אחד אם לא הורה נשיא בית-המשפט הוראה אחרת.

שיפוט בתי-המשפט המקומיים

(ב) מותר להעמיד אדם לדין לפני בית-משפט שלום בשל החזקת סם מסוכן או שימוש בו בעבירה על הוראות צו זה ומשהורשע בו יוטל עליו עונש שאינו עולה על מאסר שלוש שנים או קנס עשרת אלפים לירות, או שני העונשים גם יחד.

31. במשפט נגד אדם על עבירה לפי צו זה או תקנות לפיו –

חזקות

(1) אין צורך בראיות לסתור תעודה, רשיון, היתר, רשומה או מסמך שהוגשו לענין חריג או לענין הגנה, והרוצה להסתמך עליהם – עליו הראייה;

(2) היה המשפט על עבירה לגבי סם, חזקה על הנאשם שידע כי הסם הוא מסוכן, והטוען להגנתו שלא ידע על כך – עליו הראיה.

32. המפר הוראה מהוראות צו זה, ולא נקבע לעבירה עונש אחר, דינו – מאסר עשר שנים או קנס חמישים אלף לירות, או שני העונשים כאחד.

עבירה על הוראות הצו

33. (א) העובר על תקנה שהותקנה על פי צו זה דינו – מאסר שלוש שנים או קנס חמשת אלפים לירות או שני העונשים כאחד.

עבירה על התקנות

(ב) הורשע אדם על עבירה לפי סעיף קטן (א) הנוגעת לניהול פנקסים או למתן מרשמים המכילים סמים שצו זה חל עליהם או לניפוק על פי המרשמים, לא יידון למאסר בלי ברירה לשלם קנס או לקנס העולה על 750 לירות, אם ראה בית-המשפט שהעבירה נעברה מחוסר תשומת לב ולא נעברה אגב ביצוע, או הכנה או כוונה לבצע, עבירה לפי פקודה זו, או בקשר לכך.

34. הורשעה חברה בעבירה לפי צו זה או תקנות לפיה יאשמו באותה עבירה היושב ראש, כל מנהל וכל פקיד העוסק בניהולה, זולת אם הוכיח שהעבירה שנעברה שלא בידיעתו או הסכמתו.

מנהלי חברה

35. (א) הורשע אדם בעבירה על צו זה או תקנות לפיו, יצווה בית-המשפט על חילוטם של הסמים המסוכנים, המקטרות והכלים האחרים שלגביהם נעברה העבירה, והם יושמדו או ייעשה בהם בדרך אחרת, הכל כפי שייראה לבית-המשפט.

חילוט חובה

(ב) הוראות סעיף זה באות להוסיף על האמור בסעיפים 60 עד 64 לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009 ולא לגרוע ממנו.

תיקון מס' 2   
תש"ע-2009

מיום 2.5.2010

**תיקון מס' 2 תש"ע-2009**

[קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5991

(ב) הוראות סעיף זה באות להוסיף על האמור ~~בסעיף 80~~ בסעיפים 60 עד 64 ~~לצו בדבר הוראות בטחון (יהודה והשומרון) (מס' 378), תש"ל-1970~~ לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009 ולא לגרוע ממנו.

36. (א) הגיעו סמים מסוכנים או כלים שנועדו לשימוש בהם לידי חייל או שוטר עקב חקירת עבירה לפי צו זה, רשאי בית-משפט לצוות על חילוט הסמים או הכלים, גם אם זוכה הנאשם שהואשם לגביהם וגם אם לא ננקטו הליכים משפטיים.

חילוט רשות

(ב) הורשע אדם בעבירה לפי צו זה או תקנות לפיו, רשאי בית-המשפט לצוות כי יחולטו טובין אלה:

(1) רכב ששימש בהובלת סמים מסוכנים שלגביהם נעברה העבירה, למעט כלי שיט שתפוסתו הרשומה עולה על מאתיים וחמישים טון;

(2) חבילה שמוסתר בה סם מסוכן שלגביו נעברה העבירה.

(ג) הוראות סעיף זה באות להוסיף על האמור בסעיפים 60 עד 64 לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009 ולא לגרוע ממנו.

תיקון מס' 2   
תש"ע-2009

מיום 2.5.2010

**תיקון מס' 2 תש"ע-2009**

[קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5991

(ג) הוראות סעיף זה באות להוסיף על האמור ~~בסעיף 80~~ בסעיפים 60 עד 64 ~~לצו בדבר הוראות בטחון (יהודה והשומרון) (מס' 378), תש"ל-1970~~ לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009 ולא לגרוע ממנו.

37. הורשע אדם בעבירה לפי סעיפים 7, 9 או 10, והעבירה נעברה בחצים המשמשים בית-קפה או למכירת משקאות משכרים או בחצרים אחרים שהציבור רשאי להכנס אליהם, ונוכח בית-המשפט כי לפני כן נעברה באותם חצרים עבירה לפי צו זה, רשאי הוא, בנוסף על כל עונש אחר, לצוות על סגירת החצרים בפני הציבור דרך קבע או לתקופה שיורה עליה.

???

38. (א) תושב האזור העושה מחוץ לאזור מעשה שאילו נעשה באזור היה עבירה לפי צו זה – רואים אותו כאילו עבר עבירה באזור.

עבירות חוץ

(ב) מי שאינו תושב האזור העושה מחוץ לאזור מעשה שאילו נעשה באזור היה עבירה לפי הוראות סעיף 6 או סימן ב' של פרק ג', או עבירה של החזקת סם מסוכן לפי סעיף 7 – רואים אותו כאילו עבר עבירה באזור.

(ג) לא יועמד אדם לדין מכוח האמור בסעיף קטן (ב) אם המעשה נעשה במקום הנתון לשיפוטה של מדינת חוץ, אלא אם המעשה אסור גם על פי החוק החל במקום המעשה.

(ד) כתב-אישום לפי סעיף זה לא יוגש אלא בהסכמתו בכתב של היועץ המשפטי למפקד האזור.

(ה) לא יוגש כתב-אישום לפי סעיף זה נגד אדם על מעשה שהורשע או זוכה עליו מחוץ לאזור.

פרק ו': תקנות וצווים

39. הממונה רשאי להתקין תקנות לביצוע צו זה ובלי לגרוע מכלליות הסמכות האמורה רשאי הוא –

תקנות

(1) לקבוע את נוהלי היבוא, היצוא והמעבר של סמים מסוכנים וטפסי ההיתרים והתעודות שיש להשיגם ולהשתמש בהם בקשר לכך;

(2) להורות שכל מי שמותר לו להחזיק סמים מסוכנים יקיים רשומות מתאימות בדבר קנייתם והעשיה בהם;

(3) להסדיר את המכירה והחלוקה של סמים מסוכנים;

(4) להסדיר מתן מרשמים לסמים מסוכנים מאת רופאים, רופאי שיניים ורופאים וטריטריים והטיפול במרשמים אלה.

40. הממונה רשאי להחיל בצו את הוראות צו זה בשינויים שיפורשו בצו, על סמים אלה ועל מלוויהם:

החלת הצו על סמים מסויימים

(1) מתילמורפין, הידוע בדרך כלל בשם קודאין;

(2) אתילמורפין, הידוע בדרך כלל בשם דיונין.

41. (נמחק).

(תיקון מס' 1) (מס' 1544) תשס"ד-2004

מיום 13.6.2004

**תיקון מס' 1 (מס' 1544) תשס"ד-2004**

[קובץ המנשרים מס' 208](http://web1.nevo.co.il/Law_word/law70/ZAVA-0208.pdf) מחודש ינואר 2006 עמ' 3727

**מחיקת סעיף 41**

הנוסח הקודם:

~~שינוי התוספת~~

~~41. הממונה רשאי לשנות את התוספת, להוסיף או לגרוע ממנה, ולהתנות בה תנאים.~~

42. (1) חוק הסמים המסוכנים מס' 10 לשנת 1955 – בטל;

ביטולים

(2) צו בדבר תיקון חוק הסמים המסוכנים (יהודה והשומרון) (מס' 468), תשל"ב-1972 – בטל.

43. תחילתו של צו זה תשעים יום לאחר מועד חתימתו.

תחילת תוקף

44. צו זה ייקרא "צו בדבר סמים מסוכנים (יהודה והשומרון) (מס' 558), תשל"ה-1975".

השם

**תוספת**

(סעיפים 1 ו-41)

מיום 13.6.2004

**תיקון מס' 1 (מס' 1544) תשס"ד-2004**

[קובץ המנשרים מס' 208](http://web1.nevo.co.il/Law_word/law70/ZAVA-0208.pdf) מחודש ינואר 2006 עמ' 3727

**מחיקת התוספת**

ה' באדר תשל"ה (16 בפברואר 1975) אריה שלו, תת-אלוף

מפקד אזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 34](http://www.nevo.co.il/Law_word/law70/ZAVA-0034.pdf) מיום 24.12.1975 עמ' 1355.

   תוקן [קובץ המנשרים מס' 208](http://web1.nevo.co.il/Law_word/law70/ZAVA-0208.pdf) מחודש ינואר 2006 עמ' 3726 – תיקון מס' 1 (מס' 1544) תשס"ד-2004; תחילתו ביום 13.6.2004.

   [קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5991 – תיקון מס' 2 בסעיף 335(יד) לצו בדבר הוראות ביטחון [נוסח משולב] (יהודה והשומרון) (מס' 1651), תש"ע-2009; תחילתו ביום 2.5.2010. [↑](#footnote-ref-1)