יהודה ושומרון

צו בדבר סמכויות מיוחדות להתמודדות עם נגיף הקורונה (תו ירוק לעובדים) (יהודה ושומרון) (מס' 2088) (הוראת שעה), תשפ"ב-2021

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | כניסת עובד בהצגת "תו ירוק" | [Go](#Seif2) | 2 |
| סעיף 3 | חובות המעסיק | [Go](#Seif3) | 3 |
| סעיף 4 | תחולה | [Go](#Seif4) | 3 |
| סעיף 5 | עונשין | [Go](#Seif7) | 3 |
| סעיף 6 | עבירות מינהליות | [Go](#Seif8) | 4 |
| סעיף 7 | גורם מוסמך להטלת קנס מינהלי | [Go](#Seif9) | 4 |
| סעיף 7א | הוראת שעה אישור "תו ירוק" זמני | [Go](#Seif10) | 4 |
| סעיף 8 | תחילה ותוקף | [Go](#Seif5) | 5 |
| סעיף 9 | השם | [Go](#Seif6) | 5 |
|  | תוספת | [Go](#med0) | 5 |

יהודה ושומרון

צו בדבר סמכויות מיוחדות להתמודדות עם נגיף הקורונה (תו ירוק לעובדים) (יהודה ושומרון) (מס' 2088) (הוראת שעה), תשפ"ב-2021[[1]](#footnote-1)\*

בתוקף סמכותי כמפקד כוחות צה"ל באזור, ובהיותי סבור כי הדבר נחוץ לטובת האזור ולבריאות הציבור, הנני מצווה בזאת לאמור:

1. בצו זה –

הגדרות

"אדם מנוע חיסון" – כהגדרתו בצו בדבר הגבלת פעילות, אשר הציג אישור על כך מטעם הרופא או קופת החולים למעסיק או למי מטעמו;

"אישור על תוצאה שלילית בבדיקת קורונה מיידית" – כהגדרתו בצו בדבר הגבלת פעילות ובלבד שבמקום "24 שעות" יבוא: "84 שעות";

"אישור על תוצאה שלילית בבדיקת קורונה שבוצעה בשיטת PCR" – אישור על תוצאה שלילית בבדיקת קורונה שבוצעה בשיטת PCR במהלך השבוע שקדם להצגתה;

"אישור "תו ירוק"" – אחד מאלה:

(1) אישור שמנפיק משרד הבריאות בישראל, לאדם, המעיד על כך שהוא זכאי לתעודת מחלים או מחוסן;

(2) תעודת מחלים או מחוסן;

(3) אישור שקיבל אדם מאת הגורם המוסמך במשרד הבריאות בישראל על כך שהוא משתתף בניסוי קליני לחיסון נגד נגיף הקורונה שמתנהל בישראל;

"בדיקת קורונה מיידית" – בדיקת קורונה או בדיקה סרולוגית המתבצעת באמצעות ציוד רפואי המיועד לבדיקה מהירה של קורונה ושתוצאותיה מתקבלות על אתר בתוך לא יותר משלושים דקות;

"צו בדבר הגבלת פעילות" – צו בדבר סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מקום ציבורי או עסקי והוראות נוספות) (יהודה ושומרון) (מס' 2075), התשפ"ב-2021;

"המועצה הפלסטינית" – כהגדרתה בצו בדבר פרשנות [נוסח משולב] (יהודה והשומרון) (מס' 1729), תשע"ד-2013;

"תעודת מחלים או מחוסן" – אישור החלמה תקף או תעודת מחוסן תקפה כמשמעותם בהוראת בריאות הציבור (נגיף הקורונה) (בידוד בית והוראות שונות) (הוראת שעה), התשפ"א-2021 או אישור החלמה תקף או תעודת מחוסן תקפה שהונפקה על ידי הגורם המוסמך במועצה הפלסטינית ומעידה על התחסנות בשלושה חיסונים לפחות מפני נגיף הקורונה.

2. (א) עובד לא ייכנס למקום עבודתו המנוי בתקנה 4, אלא אם הציג למעסיק או למי מטעמו אחד מאלה, בצירוף תעודה מזהה:

כניסת עובד בהצגת "תו ירוק"

(1) אישור "תו ירוק";

(2) אישור על תוצאה שלילית בבדיקת קורונה מיידית שביצע במהלך 84 השעות שקדמו לכניסתו למקום העבודה;

(3) לגבי מוסד הפועל במסגרת תכנית "מגן אבות ואמהות" – האמור בפסקאות (1) או (2) או אישור על תוצאה שלילית בבדיקת קורונה שבוצעה בשיטת PCR מטעם משרד הבריאות בישראל במסגרת תכנית "מגן אבות ואמהות", שביצע במהלך 7 הימים שקדמו לכניסתו למקום העבודה;

(4) לעניין אדם מנוע חיסון – אישור כאמור בסעיף משנה זה או אישור על תוצאה שלילית בבדיקת קורונה שבוצעה בשיטת PCR שביצע במהלך 7 הימים שקדמו לכניסתו למקום העבודה;

(5) אישור בכתב מאת מתאם הבריאות במינהל האזרחי לאזור יהודה ושומרון או מי מטעמו.

(ב) סעיף קטן (א) לא יחול לעניין עובד שהמעסיק קבע לגביו שאינו בא במגע עם המטופלים, מקבלי השירות או קהל הלקוחות במקום העבודה.

3. (א) מעסיק במקום עבודה יידע את העובדים במקום העבודה לגבי הכללים שבסעיף 2.

חובות המעסיק

(ב) מעסיק במקום עבודה לא יאפשר כניסה של עובדים למקום העבודה בניגוד להוראות סעיף 2.

4. צו זה יחול במקומות העבודה המפורטים להלן:

תחולה

(1) מוסד רפואי שהוא אחד מאלה:

(א) בית חולים, מעבדה, מרפאה או חלק ממנה והמיועדת להגשת שירותי רפואה, רפואת שיניים וסיעוד, לרבות טיפול יום וטיפול לילה, להשגחה למטרות אלה על חולים, ועל נשים בזיקה להריון, ושיקום;

(ב) מוסד לטיפול במשתמשים בסמים;

(ג) ארגון הנותן שירותי רפואת חירום;

(ד) מי שנותן שירותי שיקום לפי חוק שיקום נכי נפש בקהילה, התש"ס-2000, כפי תוקפו בתקנון המועצות האזוריות (יהודה והשומרון), תשל"ט-1979 מעת לעת;

(2) מוסד רווחה שהוא אחד מאלה:

(א) בית דיור מוגן המשמש מקבץ דירות המיועד למגורי דיירים, הבנוי במבנה אחד או בכמה מבנים סמוכים, שבו מוצעים לדיירים, תמורת תשלום מצדם, שירותים נוסף על שירותי אחזקה, ניקיון או שמירה;

(ב) בית אבות;

(ג) מסגרת רווחה שניתן בה שירות רווחה או טיפול לאדם על ידי הרשויות המקומיות או על ידי הרשות לשיקום האסיר בישראל או מי מטעמן, שהיא אחת מאלה:

(1) מסגרת חוץ-ביתית לקטינים;

(2) מקלטים לנשים נפגעות אלימות במשפחה וילדיהן;

(3) מסגרת חוץ-ביתית לאנשים עם מוגבלויות;

(4) מסגרת רווחה שאינה כוללת לינת לילה, המיועדת למתן טיפול בקטינים, אנשים עם מוגבלות או אזרחים ותיקים;

(5) מוסד המשמש או שנועד לשמש לטיפול סוציאלי, רפואי או משולב ליותר משני אנשים המשתמשים בסמים בין אם הטיפול ניתן במוסד או במקום אחר, בדרך של אשפוז, מגורים, שהיית יום או שהיית לילה ובין בדרך אחרת;

(6) מסגרת המספקת קורת גג זמנית או ממושכת או מספקת הגנה, הזנה, טיפול וסיוע בעבור אנשים חסרי קורת גג, אנשים חסרי עורף משפחתי, אנשים המתמודדים עם התמכרויות או אוכלוסיות בזנות;

(3) (נמחקה).

תיקון מס' 5 (מס' 2110) תשפ"ב-2022

מיום 7.2.2022

**תיקון מס' 5 (מס' 2110) תשפ"ב-2022**

[קובץ המנשרים מס' 260](https://www.nevo.co.il/Law_word/law70/zava-0260.pdf) מחודש מרץ 2022 עמ' 11905

**מחיקת פסקה 4(3)**

הנוסח הקודם:

~~(3) מקום ציבורי או עסקי המנוי בסעיף 2(א) לצו בדבר הגבלת פעילות, ככל שהוא פועל בדרך של פתיחתו לציבור.~~

5. מעסיק שהתיר כניסה של עובד למקום עבודה לאדם שהוא לא אחד מהמפורטים להלן בניגוד לאמור בסעיף 3(ב) דינו – קנס לפי סעיף 1(א)(1) לצו בדבר העלאת קנסות (יהודה ושומרון) (מס' 845), התש"ם-1980:

עונשין

(1) מי שהציג אחד מאלה, בצירוף הצגת תעודה מזהה:

(א) אישור "תו ירוק";

(ב) אישור על תוצאה שלילית בבדיקת קורונה מיידית שביצע במהלך 84 השעות שקדמו לכניסתו למקום עבודה;

(ג) אישור על תוצאה שלילית בבדיקת קורונה שבוצעה בשיטת PCR מטעם משרד הבריאות בישראל במסגרת תכנית "מגן אבות ואימהות", שביצע במהלך 7 הימים שקדמו לכניסתו למקום העבודה, לגבי מוסד הפועל במסגרת תכנית "מגן אבות ואימהות";

(ד) לעניין אדם מנוע חיסון – אישור כאמור בסעיף 2(א)(2) או אישור על תוצאה שלילית בבדיקת קורונה שבוצעה בשיטת PCR שביצע במהלך 7 הימים שקדמו לכניסתו למקום עבודתו בצירוף הצגת תעודה מזהה;

(ה) אישור בכתב מאת מתאם הבריאות במינהל האזרחי לאזור יהודה ושומרון או מי מטעמו;

(2) עובד שלא בא במגע עם המטופלים, מקבלי השירות או קהל הלקוחות במקום העבודה, והמעסיק קבע לגביו שהוא כזה.

6. (1) עבירה על הוראה מההוראות המפורטות בטור א' שבתוספת היא עבירה מינהלית.

עבירות מינהליות

(2) לעבירה מינהלית כאמור בסעיף משנה (1) יהיה קנס מינהלי קצוב, כקבוע לצידה בטור ב' בתוספת.

(3) הקנס המינהלי הקצוב לעבירה מינהלית כאמור בסעיף משנה (2) שהיא עבירה מינהלית חוזרת כמשמעותה בסעיף 2(ב) לצו בדבר עבירות מינהליות (יהודה והשומרון) (מס' 1263), התשמ"ט-1988, הוא כפל הקנס המינהלי האמור בסעיף משנה (2) או קנס לפי סעיף 1(א)(1) לצו בדבר העלאת קנסות (יהודה ושומרון) (מס' 845), התש"ם-1980, לפי הנמוך מביניהם.

7. (1) הגורם המוסמך להטיל קנס מינהלי לפי סעיף 6 הוא כל אחד מאלה:

גורם מוסמך להטלת קנס מינהלי

(א) שוטר כהגדרתו בצו בדבר הוראות ביטחון [נוסח משולב] (יהודה ושומרון) (מס' 1651), התש"ע-2009 (להלן – שוטר);

(ב) מפקח שהוא עובד מדינת ישראל או רשויות האזור אשר נתונות לו סמכויות פיקוח לפי כל דין או תחיקת ביטחון, ושהוסמך לכך על ידי ראש המינהל האזרחי;

(ג) עובד מועצה אזורית כמשמעותה בצו בדבר ניהול מועצות אזוריות (יהודה ושומרון) (מס' 783), תשל"ט-1979 או עובד מועצה מקומית כמשמעותה בצו בדבר ניהול מועצות מקומיות (יהודה ושומרון) (מס' 892), תשמ"א-1981, אשר נתונות לו סמכויות פיקוח לפי כל דין או תחיקת ביטחון, שהוסמך לכך עלידי ראש המינהל האזרחי, בתחום המועצה האזורית או בתחום המועצה המקומית, לפי העניין, ובכפוף להנחיות ראש המנהל האזרחי;

(ד) פקח עירוני, לרבות פקח מסייע, שהוסמכו בהתאם לחוק לייעול האכיפה והפיקוח העירוניים ברשויות המקומיות (הוראת שעה), התשע"א-2011, כפי תוקפו בתקנון המועצות האזוריות (יהודה והשומרון), תשל"ט-1979 ובתקנון המועצות המקומיות (יהודה והשומרון), תשמ"א-1981 (להלן – התקנון);

(ה) פקח אכיפה סביבתית שהוסמך לשמש כמפקח הגנת הסביבה לפי חוק הגנת הסביבה (סמכויות פיקוח ואכיפה), התשע"א-2011, כפי תוקפו בתקנון.

(2) לשם אכיפת ההוראות לפי צו זה, תהיה לשוטר סמכות להורות לכל אדם לפעול בהתאם לצו או להפסיק פעילות בניגוד להוראותיו.

7א. על אף האמור בצו העיקרי, לעניין עובד שקיבל את מנת החיסון הראשונה נגד נגיף הקורונה, בתקופה שעד יום 1 בפברואר 2022, יראו כאילו בצו העיקרי -

הוראת שעה – אישור "תו ירוק" זמני

תיקון מס' 3 (מס' 2103) תשפ"ב-2022

(1) בסעיף 1, אחרי ההגדרה "אישור "תו ירוק"", יבוא: "אישור "תו ירוק" זמני" – אישור שמנפיק משרד הבריאות בישראל או מתאם הבריאות במנהל האזרחי לאדם המעיד על כך שקיבל את מנת החיסון הראשונה נגד נגיף הקורונה, ואשר תקף ל-30 ימים מיום קבלת מנת החיסון כאמור;";

(2) בסעיף 2(א), בסופו יבוא:

"(6) לעניין מקום ציבור או עסקי לפי סעיף 4(3) – אישור כאמור בסעיף קטן זה או אישור "תו ירוק" זמני";

(3) בסעיף 5, בפסקה (1), בסופה יבוא:

"(ו) לעניין מקום ציבורי או עסקי לפי סעיף 4(3) – אישור כאמור בסעיף זה או אישור "תו ירוק" זמני".

מיום 25.1.2022

**תיקון מס' 3 (מס' 2103) תשפ"ב-2022**

[קובץ המנשרים מס' 260](https://www.nevo.co.il/Law_word/law70/zava-0260.pdf) מחודש מרץ 2022 עמ' 11898

**הוספת סעיף 7א**

8. תחילתו של צו זה ביום חתימתו ותוקפו עד ליום 2 באפריל 2022.

תחילה ותוקף

תיקון מס' 6 (מס' 2115) תשפ"ב-2022

מיום 2.1.2022

**תיקון מס' 1 (מס' 2093) תשפ"ב-2021**

[קובץ המנשרים מס' 260](https://www.nevo.co.il/Law_word/law70/zava-0260.pdf) מחודש מרץ 2022 עמ' 11886

8. תחילתו של צו זה ביום חתימתו ותוקפו עד ליום ~~2 בינואר 2022~~ 2 בפברואר 2022.

מיום 2.2.2022

**תיקון מס' 4 (מס' 2105) תשפ"ב-2022**

[קובץ המנשרים מס' 260](https://www.nevo.co.il/Law_word/law70/zava-0260.pdf) מחודש מרץ 2022 עמ' 11900

8. תחילתו של צו זה ביום חתימתו ותוקפו עד ליום ~~2 בפברואר 2022~~ 2 במרץ 2022.

מיום 2.3.2022

**תיקון מס' 6 (מס' 2115) תשפ"ב-2022**

[קובץ המנשרים מס' 260](https://www.nevo.co.il/Law_word/law70/zava-0260.pdf) מחודש מרץ 2022 עמ' 11922

8. תחילתו של צו זה ביום חתימתו ותוקפו עד ליום ~~2 במרץ 2022~~ 2 באפריל 2022.

9. צו זה ייקרא "צו בדבר סמכויות מיוחדות להתמודדות עם נגיף הקורונה (תו ירוק לעובדים) (יהודה ושומרון) (מס' 2088) (הוראת שעה), התשפ"ב-2021".

השם

כ"ט בכסלו התשפ"ב (3 בדצמבר 2021) אלוף יהודה פוקס

מפקד כוחות צה"ל

באזור יהודה ושומרון

תוספת

(סעיף 6)

|  |  |  |
| --- | --- | --- |
|  | טור א'  העבירות המינהליות | טור ב'  קנס מינהלי קצוב בשקלים חדשים |
| (1) | 5 | 5,000 |

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 259](https://www.nevo.co.il/law_html/law70/zava-0259.pdf) מחודש דצמבר 2021 עמ' 11812.

   תוקן [קובץ המנשרים מס' 260](https://www.nevo.co.il/law_html/law70/zava-0260.pdf) מחודש מרץ 2022 עמ' 11886 – תיקון מס' 1 (מס' 2093) תשפ"ב-2021; תחילתו ביום 2.1.2022.

   [קובץ המנשרים מס' 260](https://www.nevo.co.il/law_html/law70/zava-0260.pdf) מחודש מרץ 2022 עמ' 11898 – תיקון מס' 3 (מס' 2103) תשפ"ב-2022; תחילתו ביום 25.1.2022.

   [קובץ המנשרים מס' 260](https://www.nevo.co.il/law_html/law70/zava-0260.pdf) מחודש מרץ 2022 עמ' 11900 – תיקון מס' 4 (מס' 2105) תשפ"ב-2022; תחילתו ביום 2.2.2022.

   [קובץ המנשרים מס' 260](https://www.nevo.co.il/law_html/law70/zava-0260.pdf) מחודש מרץ 2022 עמ' 11905 – תיקון מס' 5 (מס' 2110) תשפ"ב-2022; תחילתו ביום 7.2.2022.

   [קובץ המנשרים מס' 260](https://www.nevo.co.il/law_html/law70/zava-0260.pdf) מחודש מרץ 2022 עמ' 11922 – תיקון מס' 6 (מס' 2115) תשפ"ב-2022; תחילתו ביום 2.3.2022. [↑](#footnote-ref-1)