יהודה והשומרון

צו בדבר שיווק תוצרת חקלאית (יהודה והשומרון) (מס' 1051), תשמ"ג-1983

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | קרן לתוצרת חקלאית | [Go](#Seif2) | 2 |
| סעיף 3 | היטל | [Go](#Seif3) | 2 |
| סעיף 4 | ערר | [Go](#Seif5) | 2 |
| סעיף 5 | עונשין | [Go](#Seif4) | 2 |
| סעיף 6 | פקחים | [Go](#Seif6) | 2 |
| סעיף 7 | תשריר | [Go](#Seif8) | 3 |
| סעיף 8 | שמירת דינים | [Go](#Seif7) | 3 |
| סעיף 9 | תיקון הצו בדבר הקמת מינהל אזרחי | [Go](#Seif9) | 3 |
| סעיף 10 | תחילת תוקף | [Go](#Seif10) | 3 |
| סעיף 11 | השם | [Go](#Seif11) | 3 |

יהודה והשומרון

צו בדבר שיווק תוצרת חקלאית (יהודה והשומרון) (מס' 1051), תשמ"ג-1983[[1]](#footnote-1)\*

בתוקף סמכותי כמפקד כוחות צה"ל באזור והואיל והנני סבור כי הדבר דרוש לטובת האוכלוסיה ולרווחתה, הנני מצווה בזה לאמור:

1. "תוצרת חקלאית" – פירות וירקות בהתאם למפורט בתוספות לצו בדבר פיקוח על עצי פרי וירקות (יהודה והשומרון) (צו מס' 1015), התשמ"ב-1982;

הגדרות

"ועדת עררים" – ועדת עררים שהוקמה בצו בדבר ועדות עררים (יהודה והשומרון) (מס' 172), תשכ"ח-1967;

"משווק" – אדם, לרבות תאגיד ואגודה שיתופית, העוסק בשיווק תוצרת חקלאית ואשר ניתן לו היתר להוצאת תוצרת חקלאית מהאזור על פי תחיקת הבטחון;

"רשות מוסמכת" – מי שמונה ע"י ראש המינהל האזרחי כרשות מוסמכת לצורך צו זה;

"שיווק" – סחר של תוצרת חקלאית בסיטונות והעברה לאחר בכל דרך מדרכי ההעברה של הבעלות או של ההחזקה בהם.

2. (א) תוקם קרן לתוצרת חקלאית (להלן – הקרן), שמטרתה מתן פיצוי בגין קליטת עודפי תוצרת חקלאית, מתן פיצוי בגין הספקת תוצרת חקלאית לתעשיה, מימון הוצאות הכרוכות בויסות שיווקה של תוצרת חקלאית ומטרות נוספות שיקבעו בתקנות.

קרן לתוצרת חקלאית

(ב) הקרן תמומן ע"י המינהל האזרחי ומהיטלים שיוטלו בהתאם לצו זה והכללים מכוחו.

(ג) ראש המינהל האזרחי יתקין תקנות בדבר הקמת הקרן, לרבות דרכי פעולתה, ממונה, מטרותיה והנחיות בדבר שימוש בכספי הקרן באזור.

3. הרשות המוסמכת רשאית, בכללים –

היטל

(1) להטיל היטל על משווקים, ויכול שההיטל יהיה כללי, או מסוייג או מדורג, לפי מיני התוצרת החקלאית, לפי עונת שיווקה, יעודה משקלה או צורת אריזתה וכן לפי איזורים;

(2) לקבוע מועדים ודרכים לתשלום ההיטל;

(3) לקבוע חובת משווקים לנהל רישום ולמסור דינים וחשבונות בטפסים שתורה עליהם.

4. מי שרואה עצמו נפגע מפעולה או החלטה שניתנו על פי צו זה או התקנות והכללים שהוצאו מכחו, רשאי לערור על כך בפני ועדת העררים, תוך חמישה עשר יום מיום שהגיעו לידיעתו ההחלטה או הפעולה שהוא רואה עצמו נפגע ממנה.

ערר

5. העובר על הוראה מהוראות צו זה, לרבות תקנות וכללים שיותקנו מכחו – דינו מאסר שנה או קנס כקבוע בסעיף 1(א)(2) לצו בדבר העלאת קנסות שנקבעו בתחיקת בטחון (יהודה והשומרון) (מס' 845), תש"ם-1980, או שניהם ביחד, ובתאגיד – קנס כקבוע בסעיף 1(א)(3) לצו האמור, או בכל אחד מהם – פי ארבעה מערך הדבר שבו נעברה העבירה, הכל לפי הקנס הגבוה שבהם; ורשאי בית המשפט, בנוסף לכל עונש שיטיל, לצוות על חילוט התוצרת החקלאית שבהם נעברה העבירה, וחמרי אריזתה, או על חילוט דמי מכירה לטובת הקרן לתוצרת חקלאית, וחילוט כאמור יכול שיהיה מלא או חלקי.

עונשין

6. (א) הרשות המוסמכת רשאית למנות פקחים על מנת לודא ביצועו של צו זה, התקנות והכללים שיותקנו מכחו; אשר יהיו להם כל הסמכויות המוקנות לחייל לפי בסעיף 60 לצו בדבר הוראות ביטחון [נוסח משולב] (מס' 1651), התש"ע-2009.

פקחים

(תיקון מס' 1)   
תש"ע-2009

(ב) נתפסה תוצרת חקלאית כאמור בסעיף קטן (א), יעשה בה ככל שתורה הרשות המוסמכת.

מיום 2.5.2010

**תיקון מס' 1 תש"ע-2009**

[קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5992

(א) הרשות המוסמכת רשאית למנות פקחים על מנת לודא ביצועו של צו זה, התקנות והכללים שיותקנו מכחו; אשר יהיו להם כל הסמכויות המוקנות לחייל לפי ~~סעיף 80(א) לצו בדבר הוראות בטחון (יהודה והשומרון) (מס' 378), תש"ל-1970~~ בסעיף 60 לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009.

7. כל תשלום בעד שיוק תוצרת חקלאית, שנגבה עובר ליום תחילת תוקפו של צו זה, יראו אותו כאילו נעשה על פי צו זה.

תשריר

8. אין בהוראות צו זה בכדי לגרוע מהוראות כל דין או תחיקת בטחון.

שמירת דינים

9. בצו בדבר הקמת מינהל אזרחי (יהודה והשומרון) (מס' 947), תשמ"ב-1981, בסוף התוספת השניה, יבוא: "צו בדבר שיווק תוצרת חקלאית (יהודה והשומרון) (מס' 1051), התשמ"ג-1983.

תיקון הצו בדבר הקמת מינהל אזרחי

10. תחילתו של צו זה ביום חתימתו.

תחילת תוקף

11. צו זה יקרא: "צו בדבר שיווק תוצרת חקלאית (יהודה והשומרון) (מס' 1051), התשמ"ג-1983".

השם

י"ד בניסן התשמ"ג (28 במרץ 1983) אורי אור, אלוף

מפקד כוחות צה"ל

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 57](http://www.nevo.co.il/Law_word/law70/zava-0057.pdf) מיום 21.7.1983 עמ' 68.

   תוקן [קובץ המנשרים מס' 234](http://www.nevo.co.il/Law_word/law70/zava-0234.pdf) מחודש דצמבר 2009 עמ' 5992 – תיקון מס' 1 בסעיף 335(כד) לצו בדבר הוראות ביטחון [נוסח משולב] (יהודה והשומרון) (מס' 1651), תש"ע-2009; תחילתו ביום 2.5.2010. [↑](#footnote-ref-1)