יהודה והשומרון

צו בדבר שמירת הניקיון (יהודה והשומרון) (מס' 1160), תשמ"ו-1986

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | איסור לכלוך והשלכת פסולת | [Go](#Seif2) | 2 |
| סעיף 2א | מניעת ריח וזיהום אוויר | [Go](#Seif21) | 2 |
| סעיף 3 | אחריות לגבי קטינים ברכב | [Go](#Seif3) | 3 |
| סעיף 4 | חוקות לענין השלכת פסולת ופסולת בנין מתוך רכב | [Go](#Seif5) | 3 |
| סעיף 5 | חזקה לענין גרוטות רכב | [Go](#Seif4) | 3 |
| סעיף 6 | חובת שילוט ברכב | [Go](#Seif6) | 3 |
| סעיף 7 | אתרים לסילוק פסולת בניין וגרוטות רכב | [Go](#Seif8) | 3 |
| סעיף 8 | סמכות סילוק גרוטות רכב ת"ט תשנ"ה 1995 | [Go](#Seif7) | 3 |
| סעיף 8א | צו שמירת נקיון | [Go](#Seif22) | 3 |
| סעיף 8ב | בקשה לביטול צו | [Go](#Seif23) | 4 |
| סעיף 9 | סימון מכלים למשקה | [Go](#Seif9) | 4 |
| סעיף 10 | מפקחים ונאמני נקיון | [Go](#Seif10) | 4 |
| סעיף 11 | עונשין | [Go](#Seif11) | 4 |
| סעיף 12 | חיוב בהוצאות ניקוי | [Go](#Seif12) | 4 |
| סעיף 13 | אחריות נושאי משרה בתאגיד | [Go](#Seif13) | 4 |
| סעיף 14 | ביצוע ותקנות | [Go](#Seif14) | 4 |
| סעיף 15 | שמירת דינים | [Go](#Seif15) | 5 |
| סעיף 16 | חוקי עזר | [Go](#Seif16) | 5 |
| סעיף 17 | ביטול | [Go](#Seif17) | 5 |
| סעיף 18 | תיקון הצו בדבר הקמת מינהל אזרחי | [Go](#Seif18) | 5 |
| סעיף 19 | תחילת תוקף | [Go](#Seif19) | 5 |
| סעיף 20 | השם ת"ט תשנ"ה 1995 | [Go](#Seif20) | 5 |
|  | תוספת | [Go](#med0) | 5 |

יהודה והשומרון

צו בדבר שמירת הניקיון (יהודה והשומרון) (מס' 1160), תשמ"ו-1986[[1]](#footnote-1)\*

בתוקף סמכותי כמפקד כוחות צה"ל באזור, הנני מצווה בזה לאמור:

1. בצו זה:

הגדרות

"בתי משפט" – בית-משפט שנתכונן ע"י מפקד כוחות צה"ל באזור וכן בתי-משפט מקומיים כמשמעותם בצו בדבר בתי המשפט המקומיים (יהודה והשומרון) (מס' 412), תש"ל-1970;

"גרוטות רכב" – רכב שיצא מכלל שימוש מחמת שהתיישן, שפורק או נקבע כרכב באובדן גמור, וכן שלד של רכב או חלקים ממנו;

"השלכה" – לרבות זריקה, שפיכה, נטישה או השארה;

"מיכל למשקה" – כלי קיבול לשימוש חד-פעמי עשוי מתכת, זכוכית, פלסטיק, נייר או חומר אחר, שמשווקים בו משקה, למעט חלב ומוצריו בין שהוא ריק ובין שהוא מלא;

"פסולת" – לרבות שיירי מזון, קליפות, ניירות, בקבוקים, תיבות, קופסאות, קרטונים, אריזות למיניהן, גרוטאות, גזרי עץ, קרשים, סמרטוטים, בדלי סיגריות, אשפה מכל סוג, מי שפכים ופסולת נוזלית מכל סוג שהוא וכן כל דבר אחר העלול לגרום אי ניקיון או אי סדר, למעט פסולת בניין וגרוטות רכב;

תיקון מס' 1 (מס' 1188) תשמ"ז-1987

מיום 17.2.1987

**תיקון מס' 1 (מס' 1188) תשמ"ז-1987**

[קובץ המנשרים מס' 76](http://www.nevo.co.il/Law_word/law70/zava-0076.pdf) מיום 12.9.1990 עמ' 48

"פסולת" – לרבות שיירי מזון, קליפות, ניירות, בקבוקים, תיבות, קופסאות, קרטונים, אריזות למיניהן, גרוטאות, גזרי עץ, קרשים, סמרטוטים, בדלי סיגריות, אשפה מכל סוג, מי שפכים ופסולת נוזלית מכל סוג שהוא וכן כל דבר אחר העלול לגרום אי ניקיון או אי סדר, למעט פסולת בניין וגרוטות רכב;

"פסולת בנין" – חמרים ושיירי חמרים המשמשים לבניה, או שמשתמשים בהם בקשר לעבודות בניה, לרבות ערימות אדמה וחלקי הריסות של מבנים;

"רכב" – "רכב מסחרי" ו"רכב ציבורי" – כמשמעותם בפקודת התעבורה בנוסח המובא בתוספת לצו בדבר חוק התעבורה (סדרי תנועה) (יהודה והשומרון) (מס' 399), תש"ל-1970;

"הרשות המוסמכת" – מי שמונה ע"י ראש המינהל האזרחי כרשות מוסמכת לצורך צו זה לרבות מי שהרשות המוסמכת אצלה לו מסמכותה, בין ביחס לכל שטח האזור ובין ביחס לכל חלק ממנו לענין פלוני או לסוגי עניינים, זולת לענין התקנתן של תקנות כאמור בסעיף 14 לצו זה;

"רשות הרבים" – כל מקום שהציבור רשאי להשתמש בו או לעבור בו או שהציבור משתמש או עובר בו למעשה.

2. לא ישליך אדם פסולת, פסולת בנין או גרוטות רכב ברשות הרבים או מרשות הרבים לרשות היחיד ולא ילכלך את רשות הרבים.

איסור לכלוך והשלכת פסולת

2א. (א) לא יגרום אדם לריח חזק או בלתי סביר, או לזיהום חזק או בלתי סביר של האוויר, מכל מקור שהוא, אם הוא מפריע, או עשוי להפריע, לאדם המצוי בקרבת מקום או לעוברים ושבים.

מניעת ריח וזיהום אוויר

תיקון מס' 2 (מס' 1603) תשס"ח-2007

(ב) זיהום אוויר או ריח הקבועים בתוספת הם זיהום אוויר או ריח חזקים או בלתי סבירים.

(ג) הרשות המוסמכת רשאית לשנות את התוספת.

(ד) לענין סעיף זה, "זיהום אוויר" – זיהום על ידי עשן, גזים, אדים, אבק וכיוצא בזה.

מיום 24.9.2007

**תיקון מס' 2 (מס' 1603) תשס"ח-2007**

[קובץ המנשרים מס' 222](http://www.nevo.co.il/Law_word/law70/zava-0222.pdf) מחודש מרץ 2008 עמ' 4984

**הוספת סעיף 2א**

3. כל מי שבידו השגחה על קטין שטרם מלאו לו שתים עשרה שנים, הנמצא עמו ברכב, לא יניח לקטין להשליך פסולת מהרכב.

אחריות לגבי קטינים ברכב

4. (א) הוכח כי פסולת או פסולת בניין הושלכו מתוך רכב, רואים, לעניין סעיף 2 את בעל הרכב או את האדם האחראי לרכב כאילו הוא השליך את הפסולת או את פסולת הבנין, זולת אם הוכיח שלא הוא עשה כן ואת זהותו של האדם שהרכב היה ברשותו בעת ההשלכה, או שהרכב נלקח ללא הסכמתו.

חוקות לענין השלכת פסולת ופסולת בנין מתוך רכב

(ב) הוכח כי פסולת או פסולת בניין הושלמו מתוך רכב, רואים, לעניין סעיף 2, את מי שנהג בו אותה עת כאילו הוא השליך את הפסולת או את פסולת הבניין, זולת אם הוכיח שלא הוא עשה כן ואת זהותו של המשליך; הוראה זו לא תחול לגבי מי שנוהג באוטובוס או ברכב ציבורי למעט מונית, וכן לא תחול על מי שנוהג ברכב מסחרי בלתי אחוד המוביל נוסעים כאשר הפסולת הושלכה מתוך החלק הנפרד מתא הנהג.

5. הושלכה גרוטת רכב, רואים, לעניין סעיף 2, את בעלה כאילו הוא שהשליכה, זולת אם הוכיח שלא הוא עשה כן וברשות מי היתה גרוטת הרכב אותה עת, או שגרוטת הרכב נלקחה ללא הסכמתו.

חזקה לענין גרוטות רכב

6. באוטובוס, ברכב ציבורי וברכב מסחרי בלתי אחוד המוביל נוסעים בחלק הנפרד מתא הנהג, יקבע בעל הרכב או נהגו, בצורה גלויה לעין, שלטים המורים על איסור השלכת פסולת מהרכב.

חובת שילוט ברכב

7. (א) רשות מקומית תקבע, על פי הוראת הרשות המוסמכת ובכפוף לכל דין ותחיקת ביטחון, אתרים לסילוק פסולת בנין וגרוטות רכב, בין בתחומה ובין מחוצה לה בתאום עם הרשות המקומית הנוגעת בדבר; קביעה כאמור יכול שתיעשה במשותף בידי מספר רשויות מקומיות ויכול שתיעשה על פי הוראת ראש המינהל האזרחי.

אתרים לסילוק פסולת בניין וגרוטות רכב

(ב) רשות מקומית רשאית לקבוע כי אתר כאמור בסעיף קטן (א) ישמש גם לסילוק גרוטאות שאינן גרוטות רכב.

(ג) הרשות המקומית תפרסם ברבים הודעה על מקומם של אתרים שנקבעו כאמור.

(ד) לא יפנה אדם פסולת בנין, גרוטאות או גרוטות רכב אלא לאתר כאמור.

ת"ט תשנ"ה-1995

(ה) לענין סעיף זה, "רשות מקומית" – למעט ועד מקומי שהוכרז על פי הצו בדבר ניהול מועצות אזוריות – תקנון המועצות האזוריות (יהודה והשומרון) (מס' 783), תשל"ט-1979 (פרק ט"ו) ומועצת כפר שהוקמה על פי חוק ניהול כפרים מס' 5 לשנת 1954.

מיום 11.3.1986

**ת"ט תשנ"ה-1995**

[קובץ המנשרים מס' 161](http://www.nevo.co.il/Law_word/law70/zava-0161.pdf) משנת 1995 עמ' 1811

(ד) לא יפנה אדם פסולת בנין, גרוטאות או גרוטות רכב אלא לאתר כאמור.

8. (א) רשות מקומית או הרשות המוסמכת רשאית לסלק גרוטות רכב שהושלכו ברשות הרבים או ברשות היחיד, למעט גרוטאות המצויות בחצריו של מי שמחזיק בהם כדין, או מנהל בהן כדין עסק בגרוטות רכב.

סמכות סילוק גרוטות רכב

ת"ט תשנ"ה-1995

(ב) לא תשתמש רשות מוסמכת בסמכותה לסלק גרוטת רכב לפי סעיף זה אלא לאחר שדרשה בכתב מבעלה או מהמחזיק בה לפנותה תוך תקופה שקבעה בדרישה והוא לא עשה כן, ולאחר שהודעה בדבר כוונתה לסלק את הגרוטאה הודבקה עליה במקום הנראה לעין, 48 שעות לפחות לפני ביצוע הסילוק.

(ג) לא ניתן לזהות את בעלה של גרוטת הרכב, רשאית הרשות המוסמכת לסלקה אם היא נמצאת באותו מקום לפחות חודש ימים ואם בנסיבות הענין סביר להניח כי בעלה התיאש ממנה מחמת מיעוט שוויה.

(ד) סולקה גרוטת רכב כאמור בסעיף קטן (א), זכאית הרשות המוסמכת שסילקה את הגרוטאה להחזר הוצאותיה ממי שנמסרה לו דרישה כאמור בסעיף קטן (ב); תעודה מאת הרשות המוסמכת המפרטת הוצאות אלו, תהא ראיה לכך.

מיום 11.3.1986

**ת"ט תשנ"ה-1995**

[קובץ המנשרים מס' 161](http://www.nevo.co.il/Law_word/law70/zava-0161.pdf) משנת 1995 עמ' 1811

(א) רשות מקומית או הרשות המוסמכת רשאית לסלק גרוטות רכב שהושלכו ברשות הרבים או ברשות היחיד, למעט גרוטאות המצויות בחצריו של מי ~~שמחזיק בהם כדין, או מנהל בהם כדין~~ שמחזיק בהם כדין, או מנהל בהן כדין עסק בגרוטות רכב.

8א. (א) נוכחה הרשות המוסמכת כי הושלכה פסולת או פסולת בניין ברשות הרבים או כי לוכלכה רשות הרבים, וטרם הוגש כתב אישום, רשאית היא לצוות על מי שהשליך את הפסולת או על מי שלכלך את רשות הרבים, או על הרשות המקומית שבתחומה הושלכה הפסולת, לסלק את הפסולת מהמקום, באופן ובתוך תקופת הזמן שתיקבע בצו ושתחילתה ממועד מסירת הצו, ולנקות את שלוכלך, ורשאית היא לדרוש, במידת האפשר ובהתאם לנסיבות, להחזיר את המצב לקדמותו.

צו שמירת נקיון

תיקון מס' 3 (מס' 1760) תשע"ו-2015

(ב) לא קוימו הוראות צו שניתן לפי סעיף קטן (א), כולן או מקצתן, רשאית הרשות המוסמכת, או כל מי שהוסמך על ידה לעניין זה, לבצע את הנדרש לפי הצו; בוצע הנדרש כאמור, שלא על ידי מי שנצטווה לעשות כן, יהיה מי שנצטווה אך לא מילא אחר הוראות הצו, חייב בתשלום כפל ההוצאות שהוצאו. הוצאות שהוצאו לפי סעיף זה ייגבו כאילו היו מס.

(ד) הרשות המוסמכת, רשאית להיכנס לכל מקום לשם ביצוע הצו.

(ה) על מסירת צו לפי סעיף קטן (א) יחולו הוראות סעיף 160(א) ו-(ב) לצו בדבר הוראות ביטחון [נוסח משולב] (יהודה ושומרון) (מס' 1651), התש"ע-2009. נוכחה הרשות המוסמכת שאי אפשר להמציא הודעת מסירה בדרך שנקבעה, רשאית היא להורות על המצאת הצו בדרכים אלה, כולן או מקצתן:

(1) בהדבקת מודעה במקום נראה לעין בסמוך למקום הימצאות הפסולת, פסולת הבניין או המקום בו לוכלכה רשות הרבים;

(2) בפרסום מודעה בעיתון יומי המתפרסם בשפה הערבית ובעיתון יומי בשפה העברית המופצים באזור;

(3) בכל דרך סבירה אחרת שתראה לה.

מיום 20.12.2015

**תיקון מס 3 (מס' 1760) תשע"ו-2015**

[קובץ המנשרים מס' 244](http://www.nevo.co.il/Law_word/law70/zava-0244.pdf) מחודש אוגוסט 2016 עמ' 7449

**הוספת סעיף 8א**

8ב. הרואה עצמו נפגע על ידי צו שהומצא לפי הוראות סעיף 8א(א) רשאי להגיש לראש המנהל האזרחי בקשה לביטולו. הגשת בקשה לביטול צו אינה מתלה את תוקפו. ראש המינהל האזרחי ידון בבקשה לא יאוחר מ-14 יום ממועד הגשתה והוא רשאי לבטל את הצו, לאשרו או לשנותו.

בקשה לביטול צו

תיקון מס' 3 (מס' 1760) תשע"ו-2015

מיום 20.12.2015

**תיקון מס 3 (מס' 1760) תשע"ו-2015**

[קובץ המנשרים מס' 244](http://www.nevo.co.il/Law_word/law70/zava-0244.pdf) מחודש אוגוסט 2016 עמ' 7449

**הוספת סעיף 8ב**

9. לא ייצר אדם ולא ישווק יבואן מיכלים למשקה, אלא אם כן מודפס או מוטבע עליהם או על תווית שעליהם, סימון נראה לעין בדבר איסור השלכת פסולת, הכל לפי קביעת הרשות המוסמכת, בהתייעצות עם קצין המטה לענייני בריאות במינהל האזרחי.

סימון מכלים למשקה

10. (א) הרשות המוסמכת, באישור ראש המינהל האזרחי תמנה מפקחים לענין צו זה מבין עובדי המנגנון הממשלתי ובין מי שמונה כדין כפקח או כמפקח מכוח כל דין או תחיקת ביטחון, וכן מתוך רשימות פקחים ומפקחים שהגישו לה רשויות מקומיות ורשויות שנתמנו ע"י מפקד כוחות צה"ל באזור או ע"י ראש המנהל האזרחי או שהוסמכו על ידם לפעול באזור.

מפקחים ונאמני נקיון

(ב) ראש המינהל האזרחי או ראש רשות מקומית, לגבי תחום אותה רשות ובהסכמת מפקד המשטרה, רשאי למנות כל אדם להיות נאמן נקיון; נאמן נקיון שמונה כאמור רשאי, לאחר שהציג תעודת מינויו כנאמן נקיון, לדרוש ממי שעבר לנגד עיניו עבירה על צו זה להזדהות בפניו; מי שנדרש להזדהות כאמור חייב לעשות כן.

11. העובר על הוראה מהוראות צו זה, דינו קנס כאמור בסעיף 1(א)(1) לצו בדבר העלאת קנסות שנקבעו בתחיקת בטחון (יהודה והשומרון) (מס' 845), תש"ם-1980.

עונשין

תיקון מס' 1 (מס' 1188) תשמ"ז-1987

מיום 17.2.1987

**תיקון מס' 1 (מס' 1188) תשמ"ז-1987**

[קובץ המנשרים מס' 76](http://www.nevo.co.il/Law_word/law70/zava-0076.pdf) מיום 12.9.1990 עמ' 48

11. העובר על הוראה מהוראות צו זה, דינו קנס כאמור ~~בסעיף 1(א)(2)~~ בסעיף 1(א)(1) לצו בדבר העלאת קנסות שנקבעו בתחיקת בטחון (יהודה והשומרון) (מס' 845), תש"ם-1980.

12. (א) בית משפט שהרשיע אדם בעבירה על צו זה רשאי, בגזר הדין, בנוסף לכל עונש שיטיל, לחייבו בתשלום הוצאות הניקוי, אם הוגשה לו על כך בקשה מאת מי שהוציאן.

חיוב בהוצאות ניקוי

(ב) לענין גבית הסכום שנפסק, החלטה לפי סעיף זה כמוה כפסק דין בית משפט שניתן בתובענה אזרחית.

(ג) הורשעו בעבירה יותר מאדם אחד, רשאי בית המשפט בהחלטה לפי סעיף זה, להטיל את תשלום ההוצאות על כולם או חלקם, יחד ולחוד, או לחלק סכום זה ביניהם, הכל כפי שנראה לבית המשפט בנסיבות הענין.

(ד) לא פסק בית המשפט בבקשה לפי סעיף זה לגופה, לא יגרע הדבר מזכותו של מי שהוציא את ההוצאות לתבען בתביעה רגילה.

13. נעברה עבירה לפי צו זה בידי תאגיד, יואשם בעבירה גם כל אדם אשר בשעת ביצוע העבירה היה מנהל פעיל, שותף – למעט שותף מוגבל – או פקיד באותו תאגיד ואחראי לענין הנידון, אם לא הוכיח שהעבירה נעברה שלא בידיעתו ושנקט כל האמצעים הסבירים להבטחת שמירתו של צו זה.

אחריות נושאי משרה בתאגיד

14. הרשות המוסמכת ממונה על ביצוע צו זה והיא רשאית להתקין תקנות בכל ענין הנוגע לביצועו.

ביצוע ותקנות

15. הוראות צו זה באות להוסיף על הוראות כל דין ותחיקת ביטחון ולא לגרוע מהן.

שמירת דינים

16. רשות מקומית רשאית להתקין חוקי עזר בכל ענין שצו זה דן בו, למעט בענין הנדון בסעיף 9 ולרבות קביעת הוראות בדבר אחריותו של בעל מגרש לנקיון מגרשו והטלת אחריות זו גם על מי שמייצג את בעל המגרש לצורך תשלום מיסים או לענין ניצולו המסחרי או שמירת ערכו.

חוקי עזר

17. הצו בדבר שמירת נקיון (יהודה והשומרון) (מס' 822), תש"ם-1980 – בטל.

ביטול

18. בצו בדבר הקמת מינהל אזרחי (יהודה והשומרון) (מס' 947), התשמ"ב-1981 בתוספת השניה, בסופה יבוא: "צו בדבר שמירת הניקיון (יהודה והשומרון) (מס' 1162), התשמ"ו-1986".

תיקון הצו בדבר הקמת מינהל אזרחי

19. א. תחילתו של צו זה, למעט סעיף 9, בהם 60 יום מיום חתימתו.

תחילת תוקף

ב. תחילת תוקפו של סעיף 9 בתום שנה מיום חתימתו של צו זה.

20. צו זה ייקרא: "צו בדבר שמירת הניקיון (יהודה והשומרון) (מס' 1160), התשמ"ו-1986".

השם

ת"ט תשנ"ה-1995

מיום 11.3.1986

**ת"ט תשנ"ה-1995**

[קובץ המנשרים מס' 161](http://www.nevo.co.il/Law_word/law70/zava-0161.pdf) משנת 1995 עמ' 1811

20. צו זה ייקרא: "צו בדבר שמירת הניקיון (יהודה והשומרון) ~~(מס' 1162)~~ (מס' 1160), התשמ"ו-1986".

תוספת

תיקון מס' 2 (מס' 1603) תשס"ח-2007

(סעיף 2א)

עשן, גזים, אדים, אבק וכיוצא באלה הנפלטים מבעירת פסולת, פסולת בנין או גרוטות רכב הם זיהום אוויר הגורם ריח בלתי סביר.

מיום 24.9.2007

**תיקון מס' 2 (מס' 1603) תשס"ח-2007**

[קובץ המנשרים מס' 222](http://www.nevo.co.il/Law_word/law70/zava-0222.pdf) מחודש מרץ 2008 עמ' 4984

**הוספת תוספת**

כ"ט בטבת התשמ"ו (10 בינואר 1986) אמנון שחק, אלוף

מפקד כוחות צה"ל

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 75](http://www.nevo.co.il/Law_word/law70/zava-0075.pdf) מיום 1.11.1989 עמ' 10.

   ת"ט [קובץ המנשרים מס' 161](http://www.nevo.co.il/Law_word/law70/zava-0161.pdf) משנת 1995 עמ' 1811; תחילתו ביום 11.3.1986.

   תוקן [קובץ המנשרים מס' 76](http://www.nevo.co.il/Law_word/law70/zava-0076.pdf) מיום 12.9.1990 עמ' 48 – תיקון מס' 1 (מס' 1188) תשמ"ז-1987; תחילתו ביום 17.2.1987.

   [קובץ המנשרים מס' 222](http://www.nevo.co.il/Law_word/law70/zava-0222.pdf) מחודש מרץ 2008 עמ' 4984 – תיקון מס' 2 (מס' 1603) תשס"ח-2007; תחילתו ביום 24.9.2007.

   [קובץ המנשרים מס' 244](http://www.nevo.co.il/Law_word/law70/zava-0244.pdf) מחודש אוגוסט 2016 עמ' 7449 – תיקון מס' 3 (מס' 1760) תשע"ו-2015; תחילתו ביום 20.12.2015. [↑](#footnote-ref-1)