יהודה והשומרון

צו בדבר תובענות (יהודה והשומרון) (מס' 271), תשכ"ח-1968

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הזכות להגיש תובענה | [Go](#Seif13) | 2 |
| סעיף 2א | הודעה בכתב | [Go](#Seif15) | 2 |
| סעיף 2ב | תובענות אויב ופעיל או חבר בהתאחדות בלתי מותרת | [Go](#Seif16) | 3 |
| סעיף 3 | אופן הגשת תובענה | [Go](#Seif14) | 3 |
| סעיף 4 | המועד להגשת תובענה | [Go](#Seif7) | 3 |
| סעיף 5 | זכויות לשיפוי מחברת ביטוח | [Go](#Seif10) | 3 |
| סעיף 6 | אישור מפקד האיזור | [Go](#Seif11) | 3 |
| סעיף 7 | הטיפול בתובענה | [Go](#Seif2) | 3 |
| סעיף 8 | ועדת עררים | [Go](#Seif3) | 3 |
| סעיף 9 | ערר | [Go](#Seif8) | 3 |
| סעיף 10 | דיון נוסף לפי החלטת מפקד האזור | [Go](#Seif9) | 4 |
| סעיף 11 | ביצוע החלטות חלוטות | [Go](#Seif12) | 4 |
| סעיף 12 | מניעת כפילות בהתדיינות | [Go](#Seif4) | 4 |
| סעיף 13 | תחילת תוקף | [Go](#Seif5) | 4 |
| סעיף 14 | השם | [Go](#Seif6) | 4 |

יהודה והשומרון

צו בדבר תובענות (יהודה והשומרון) (מס' 271), תשכ"ח-1968[[1]](#footnote-1)\*

בתוקף סמכויותי כמפקד האזור והואיל ואני סבור, כי הדבר דרוש לצורך הגנה על זכויות תושבי האזור ולצורך קיום ממשל תקין, הנני מצווה בזה לאמור:

1. בצו זה –

הגדרות

"תובענה" – תובענה המוגשת בהתאם להוראות צו זה;

"תובע" – תושב האזור שהגיש תובענה;

"קצין מטה תובענות" – מי שמונה על-ידי מפקד האזור לטפל בתובענות;

"ועדת עררים לתובענות" – ועדת עררים כמשמעותה בצו בדבר ועדות עררים (יהודה והשומרון) (מס' 172), תשכ"ח-1967;

תיקון מס' 5) מס' 1373) תשנ"ב-1992

מיום 24.5.1992

**תיקון מס' 5 (מס' 1373) תשנ"ב-1992**

[קובץ המנשרים מס' 138](http://www.nevo.co.il/Law_word/law70/zava-0138.pdf) מחודש מאי 1992 עמ' 835

**החלפת הגדרת "ועדת עררים לתובענות"**

הנוסח הקודם:

~~"ועדת עררים לתובענות" – ועדת העררים הפועלת על-פי צו זה;~~

"תושב האזור" – אדם שמקום מגוריו הקבוע הוא באזור והנמצא באזור בעת הגשת התובענה.

2. (א) תושב האזור, הטוען כי נגרם לו באזור נזק כתוצאה מפעולה של חיילי צה"ל, של גורם הפועל בשיתוף עם צה"ל או של אזרח העובד בשירות צה"ל וכי הוא זכאי לפיצוי בגין אותו נזק, רשאי להגיש תובענה לקצין מטה תובענות.

הזכות להגיש תובענה

(ב) לא תוגש תובענה לפי צו זה בגין עילה שנולדה לפני יום כ' בסיון תשכ"ז (28 ביוני 1967).

(ג) לא תוגש תובענה ולא ישולם פיצוי לפי צו זה, אם אישר מפקד כוחות צה"ל באזור, בתעודה, כי הנזק נגרם כתוצאה מפעולה צבאית שבוצעה מתוך צורך צבאי.

תיקון מס' 4 (מס' 1101) תשמ"ד-1984

(ד) תעודה הניתנת על-ידי מפקד האזור לצורך סעיף קטן (ג) תהווה הוכחה מכרעת לגבי האמור בה.

תיקון מס' 4 (מס' 1101) תשמ"ד-1984

~~מיום 12.8.1968~~ (בוטל)

**תיקון מס' 2 (מס' 372) תש"ל-1970**

[קובץ המנשרים מס' 22](http://www.nevo.co.il/Law_word/law70/zava-0022.pdf) מיום 21.6.1970 עמ' 781

**הוספת סעיף קטן 2(ג)**

מיום 12.8.1968

**תיקון מס' 3 (מס' 385) תש"ל-1970**

[קובץ המנשרים מס' 23](http://www.nevo.co.il/Law_word/law70/zava-0023.pdf) מיום 30.8.1970 עמ' 804

~~(ג) לא תוגש תובענה ולא תידון תובענה ולא ישולם פיצוי לפי צו זה בגין נזק שנגרם בשטח עליו הכריז מפקד האזור כעל שטח לחימה.~~

(ג) לא תוגש תובענה ולא תידון תובענה ולא ישולם פיצוי לפי צו זה, בגין נזק שנגרם בשטח עליו הכריז מפקד האזור כעל שטח לחימה, בתנאי שמפקד האזור אישר בתעודה כי הנזק נגרם כתוצאה מפעולה צבאית שבוצעה מתוך צורך צבאי.

(ד) תוקפה של הכרזה על שטח לחימה כאמור בסעיף קטן (ג) הוא מיום כ' בסיון תשכ"ז (28 ביוני 1967), אלא אם נקבע בה תאריך תחילת תוקף אחר.

(ה) תעודה הניתנת על-ידי מפקד האזור לצורך סעיף קטן (ג) תהווה הוכחה מכרעת לגבי האמור בה.

מיום 15.3.1984

**תיקון מס' 4 (מס' 1101) תשמ"ד-1984**

[קובץ המנשרים מס' 66](http://www.nevo.co.il/Law_word/law70/zava-0066.pdf) מיום 17.9.1984 עמ' 32

~~(ג) לא תוגש תובענה ולא תידון תובענה ולא ישולם פיצוי לפי צו זה, בגין נזק שנגרם בשטח עליו הכריז מפקד האזור כעל שטח לחימה, בתנאי שמפקד האזור אישר בתעודה כי הנזק נגרם כתוצאה מפעולה צבאית שבוצעה מתוך צורך צבאי.~~

(ג) לא תוגש תובענה ולא ישולם פיצוי לפי צו זה, אם אישר מפקד כוחות צה"ל באזור, בתעודה, כי הנזק נגרם כתוצאה מפעולה צבאית שבוצעה מתוך צורך צבאי.

~~(ד) תוקפה של הכרזה על שטח לחימה כאמור בסעיף קטן (ג) הוא מיום כ' בסיון תשכ"ז (28 ביוני 1967), אלא אם נקבע בה תאריך תחילת תוקף אחר.~~

~~(ה)~~ (ד) תעודה הניתנת על-ידי מפקד האזור לצורך סעיף קטן (ג) תהווה הוכחה מכרעת לגבי האמור בה.

2א. (1) לא תוגש תובענה לפי צו זה אלא אם נתן התובע, או אחר מטעמו, לקצין מטה תובענות הודעה בכתב על המעשה נשוא התובענה. קצין מטה תובענות יקבע בתקנות הוראות לעניין נתינת ההודעה בכתב ונוסחה.

הודעה בכתב

תיקון מס' 6 (מס' 1592) תשס"ז-2007

(2) הודעה תינתן בתוך 60 ימים מיום המעשה; ואולם, אם מחמת מצב בריאותו של התובע, או מחמת נסיבות מוצדקות אחרות, נבצר ממנו לתת את ההודעה בתוך המועד האמור, תינתן ההודעה בתוך 30 ימים מיום שבו הוסרה המניעות.

(3) נפטר הנפגע ולא ניתנה הודעה בעודו בחיים, וטרם חלף המועד למתן הודעה לפי סעיף-קטן (2), תינתן ההודעה על ידי התלויים בו או על ידי עיזבונו, או על ידי אחר מטעמם בתוך 60 ימים מיום פטירתו.

(4) על אף האמור בסעיף זה, רשאי קצין מטה תובענות, מטעמים מיוחדים שיירשמו, לדון בתובענה בשל מעשה שהודעה עליו לא נמסרה במועד.

מיום 21.3.2007

**תיקון מס' 6 (מס' 1592) תשס"ז-2007**

[קובץ המנשרים מס' 221](http://www.nevo.co.il/Law_word/law70/zava-0221.pdf) מחודש מרץ 2008 עמ' 4829

**הוספת סעיף 2א**

2ב. לא תוגש תובענה ולא יינתן פיצוי לפי צו זה, בשל נזק שנגרם למי מהמפורטים להלן, למעט נזק שנגרם בסוגי תביעות או לסוגי תובעים כאמור בתוספת:

תובענות אויב ופעיל או חבר בהתאחדות בלתי מותרת

תיקון מס' 6 (מס' 1592) תשס"ז-2007

(1) נתין של מדינה שהיא אויב, אלא אם הוא שוהה כדין באזור;

(2) פעיל או חבר בהתאחדות בלתי מותרת כמשמעותה בתקנה 84 לתקנות ההגנה (שעת חירום), 1945 (להלן – "התאחדות בלתי מותרת");

(3) מי שניזוק בעת שפעל בשליחותו או במטעמו של נתין מדינת אויב, או של פעיל או חבר בהתאחדות בלתי מותרת.

מיום 21.3.2007

**תיקון מס' 6 (מס' 1592) תשס"ז-2007**

[קובץ המנשרים מס' 221](http://www.nevo.co.il/Law_word/law70/zava-0221.pdf) מחודש מרץ 2008 עמ' 4829

**הוספת סעיף 2ב**

3. (א) תובענה תוגש בכתב, בשלושה עותקים, לקצין מטה תובענות או למושל האזרחי הנפתי בנפה בה מתגורר התובע.

אופן הגשת תובענה

תיקון מס' 4 (מס' 1101) תשמ"ד-1984

(ב) בתובענה יפורטו הנסיבות בהן נגרם הנזק, לרבות מועד קרות הנזק, מהות הנזק, וסכומי הפיצויים הנתבעים.

מיום 15.3.1984

**תיקון מס' 4 (מס' 1101) תשמ"ד-1984**

[קובץ המנשרים מס' 66](http://www.nevo.co.il/Law_word/law70/zava-0066.pdf) מיום 17.9.1984 עמ' 34

**החלפת סעיף קטן 3(א)**

הנוסח הקודם:

~~(א) תובענה תוגש בכתב, בשלושה עותקים, למפקדת האזור באמצעות מפקד הנפה.~~

4. לא ידון קצין מטה תובענות בתובענה שהוגשה לאחר שחלפו שנתיים מיום המעשה נושא התובענה, ואולם רשאי קצין מטה תובענות, אם שוכנע כי לא היתה בידי התובע אפשרות סבירה להגיש את תביעתו בתוך התקופה האמורה, להאריך את התקופה בתקופה נוספת שלא תעלה על שנה אחת; היה התובע קטין ביום המעשה, תקופת ההארכה כאמור לא תעלה על שלוש שנים.

המועד להגשת תובענה

תיקון מס' 6 (מס' 1592) תשס"ז-2007

מיום 15.3.1984

**תיקון מס' 4 (מס' 1101) תשמ"ד-1984**

[קובץ המנשרים מס' 66](http://www.nevo.co.il/Law_word/law70/zava-0066.pdf) מיום 17.9.1984 עמ' 34

**החלפת סעיף קטן 4(א)**

הנוסח הקודם:

~~(א) תובענה תוגש לא יאוחר משנה מיום קרות הנזק או מיום גלוי הנזק, או מיום תחילתו של צו זה, הכל לפי התאריך המאוחר יותר.~~

מיום 21.3.2007

**תיקון מס' 6 (מס' 1592) תשס"ז-2007**

[קובץ המנשרים מס' 221](http://www.nevo.co.il/Law_word/law70/zava-0221.pdf) מחודש מרץ 2008 עמ' 4829

**החלפת סעיף 4**

הנוסח הקודם:

~~המועד להגשת תובענה~~

~~4. (א) תובענה תוגש לא יאוחר משבע שנים מיום קרות הנזק או מיום גילוי הנזק, הכל לפי התאריך המאוחר יותר.~~

~~(ב) קצין מטה תובענות רשאי להרשות הגשת תובענה גם לאחר המועד הקבוע בסעיף קטן (א), אם הוא סבור, כי האיחור נגרם מטעמים סבירים וכי בנסיבות הענין מן הצדק להרשות את הגשת התובענה.~~

5. לא תוגש תובענה בגין נזק שלגביו יש לתובע זכות על-פי פוליסת ביטוח לקבלת שיפוי מחברת ביטוח.

זכויות לשיפוי מחברת ביטוח

6. קצין מטה תובענות לא יטפל בתובענה אלא לאחר שקיבל אישור לכך מאת מפקד האזור, בדרך כלל או למקרה מסויים.

אישור מפקד האיזור

7. (א) קיבל קצין מטה תובענות את אישור מפקד האזור, כאמור בסעיף 6, ידון בתובענה ויחליט, אם לשלם לתובע פיצוי בגין התובענה ומה סכום הפיצוי.

הטיפול בתובענה

(ב) לקצין מטה תובענות יהיו לצורך הדיון בתובענה כל הסמכויות הדרושות בדבר הזמנת עדים והשבעתם, כפיית הופעה והצגת מסמכים, הנתונים לבית-משפט צבאי. מי שאינו מקיים הוראות קצין מטה תובענות לפי סעיף קטן זה עובר עבירה על צו זה.

תיקון מס' 1 (מס' 302) תשכ"ט-1969

(ג) החלטת קצין מטה תובענות תינתן בכתב ותהיה מנומקת.

(ד) ההחלטה תומצא למפקד האזור, לתובע ולכל גורם נוסף הנוגע לענין.

מיום 28.2.1969

**תיקון מס' 1 (מס' 302) תשכ"ט-1969**

[קובץ המנשרים מס' 17](http://www.nevo.co.il/Law_word/law70/zava-0017.pdf) מיום 23.3.1969 עמ' 622

**החלפת סעיף קטן 7(ב)**

הנוסח הקודם:

~~(ב) לצורך הדיון בתובענה כאמור רשאי קצין מטה תובענות להזמין עדים ולגבות עדויות, בשבועה או ללא שבועה לפי שקול דעתו.~~

8. ועדת עררים לתובענות מוסמכת לדון בערר על החלטת קצין מטה תובענות.

ועדת עררים

תיקון מס' 5 (מס' 1373) תשנ"ב-1992

מיום 28.2.1969

**תיקון מס' 1 (מס' 302) תשכ"ט-1969**

[קובץ המנשרים מס' 17](http://www.nevo.co.il/Law_word/law70/zava-0017.pdf) מיום 23.3.1969 עמ' 622

**החלפת סעיף קטן 8**

הנוסח הקודם:

~~ועדת עררים~~

~~8. לצורך שמיעת עררים על החלטתו של קצין מטה תובענות, תמונה ועדת עררים לתובענות המורכבת משלושה חברים, אשר לפחות אחד מחבריה יהיה משפטן.~~

מיום 24.5.1992

**תיקון מס' 5 (מס' 1373) תשנ"ב-1992**

[קובץ המנשרים מס' 138](http://www.nevo.co.il/Law_word/law70/zava-0138.pdf) מחודש מאי 1992 עמ' 835

**החלפת סעיף 8**

הנוסח הקודם:

~~ועדת עררים~~

~~8. ועדת עררים לצורך שמיעת עררים על החלטתו של קצין מטה תובענות, תמונה ועדת העררים לתובענות המורכבת משלושה חברים. יושב-ראש ועדת העררים יהיה משפטן.~~

9. (א) תובע רשאי להגיש לועדת העררים לתובענות ערר על החלטת קצין מטה תובענות לא יאוחר משלושים יום מהיום בו הגיעה ההחלטה לידיעתו.

ערר

(ב) ועדת העררים לתובענות רשאית לדון בערר, אף אם הוגש לאחר המועד הקבוע בסעיף קטן (א), אם היא סבורה, כי מן הצדק לעשות כן.

(ג) בדונה בערר יהיו לועדת העררים לתובענות כל הסמכויות שהוענקו בצו זה לקצין מטה תובענות.

(ד) ועדת העררים לתובענות רשאית לאשר את החלטת קצין מטה תובענות, לבטלה או לשנותה.

(ה) החלטת ועדת העררים לתובענות תנתן בכתב ותהיה מנומקת.

(ו) החלטת ועדת העררים לתובענות היא סופית.

(ז) ההחלטה תומצא למפקד האזור, לתובע, לקצין מטה תובענות ולכל גורם נוסף הנוגע לענין.

9א. (בוטל).

תיקון מס' 5 (מס' 1373) תשנ"ב-1992

מיום 28.2.1969

**תיקון מס' 1 (מס' 302) תשכ"ט-1969**

[קובץ המנשרים מס' 17](http://www.nevo.co.il/Law_word/law70/zava-0017.pdf) מיום 23.3.1969 עמ' 622

**הוספת סעיף קטן 9א**

מיום 24.5.1992

**תיקון מס' 5 (מס' 1373) תשנ"ב-1992**

[קובץ המנשרים מס' 138](http://www.nevo.co.il/Law_word/law70/zava-0138.pdf) מחודש מאי 1992 עמ' 835

**ביטול סעיף 9א**

הנוסח הקודם:

~~אי תלות~~

~~9א. בפעולתם כחברי ועדת עררים – אין על חברי הועדה מרות זולת מרותם של כל דין או תחיקת בטחון ואין הם כפופים למרות מפקד.~~

9ב. (בוטל).

תיקון מס' 5 (מס' 1373) תשנ"ב-1992

מיום 28.2.1969

**תיקון מס' 1 (מס' 302) תשכ"ט-1969**

[קובץ המנשרים מס' 17](http://www.nevo.co.il/Law_word/law70/zava-0017.pdf) מיום 23.3.1969 עמ' 622

**הוספת סעיף קטן 9ב**

מיום 24.5.1992

**תיקון מס' 5 (מס' 1373) תשנ"ב-1992**

[קובץ המנשרים מס' 138](http://www.nevo.co.il/Law_word/law70/zava-0138.pdf) מחודש מאי 1992 עמ' 835

**ביטול סעיף 9ב**

הנוסח הקודם:

~~סדרי דין~~

~~9ב. (א) ועדת עררים לא תהיה קשורה בדיני ראיות ובסדרי-דין זולת אלה שנקבעו בצו זה, והיא תקבע את סדרי-הדין שלה, כפוף לסעיף קטן (ב), ובלבד שתובטח זכותו של כל עורר להופיע בפניה כדי להביא את ראיותיו וטענותיו, או להיות מיוצג בפניה למטרה זו על-ידי עורך-דין.~~

~~(ב) יושב-ראש הועדה רשאי לקבוע הוראות בדבר סדרי-דין וכן הוא רשאי להורות על פרסומן, אולם אי פרסום הוראה כלשהיא בדבר סדרי-דין לא יגרע מחוקיות ההוראה.~~

~~(ג) יושב-ראש הועדה יקבע את המקום לקיום דיוניה.~~

~~(ד) ועדת עררים רשאית להחליט בכל שלב מדיוניה לקיים את הדיוניה בדלתיים סגורות.~~

~~(ה) יושב-ראש הועדה או מי שיתמנה לכך על-ידו – ינהו את פרוטוקול ישיבות ועדת העררים בהן מובאות ראיות או טענות של צד להליכים.~~

10. (א) מפקד האזור רשאי להורות כי החלטת קצין מטה תובענות תובא לדיון נוסף בפני ועדת העררים לתובענות.

דיון נוסף לפי החלטת מפקד האזור

(ב) סמכויותיה של ועדת עררים לתובענות בדיון נוסף כאמור, הן כסמכויותיה לפי סעיף 9.

11. (א) לצורך סעיף זה "החלטה חלוטה" – החלטת קצין מטה תובענות עליה לא הוגש ערר תוך שלושים יום, ואשר המועד להגשת ערר עליה לא הוארך בהתאם לסעיף 9(ב), או החלטת ועדת העררים לתובענות.

ביצוע החלטות חלוטות

(ב) החלטה חלוטה, הנוקבת סכומי כסף שיש לשלם לתובע, תהיה אסמכתה חוקית לביצוע התשלום.

12. לא ידון קצין מטה תובענות או ועדת עררים לתובענות בתביעה, אם מתנהלת לגבי אותה עילה התדיינות בפני ערכאה שיפוטית אחרת.

מניעת כפילות בהתדיינות

13. תחילתו של צו זה ביום חתימתו.

תחילת תוקף

14. צו זה ייקרא "צו בדבר תובענות (יהודה והשומרון) (מס' 271), תשכ"ח-1968".

השם

**התוספת**

תיקון מס' 6 (מס' 1592) תשס"ז-2007

(סעיף 2ב)

תובענה שעילתה נזק שנגרם לאדם כאמור בסעיף 2ב בעת שהיה מצוי במשמורת באזור כעצור או כאסיר ואשר לאחר שהותו במשמורת לא חזר להיות פעיל או חבל בהתאחדות בלתי מותרת, או לפעול מטעמה או בשליחותה.

מיום 21.3.2007

**תיקון מס' 6 (מס' 1592) תשס"ז-2007**

[קובץ המנשרים מס' 221](http://www.nevo.co.il/Law_word/law70/zava-0221.pdf) מחודש מרץ 2008 עמ' 4830

**הוספת התוספת**

י"ח באב תשכ"ח (12 באוגוסט 1968) רפאל ורדי, תת-אלוף

מפקד אזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [קובץ המנשרים מס' 14](http://www.nevo.co.il/Law_word/law70/zava-0014.pdf) מיום 15.10.1968 עמ' 541.

   תוקן [קובץ המנשרים מס' 17](http://www.nevo.co.il/Law_word/law70/zava-0017.pdf) מיום 23.3.1969 עמ' 622 – תיקון מס' 1 (מס' 302) תשכ"ט-1969; תחילתו ביום 28.2.1969.

   [קובץ המנשרים מס' 22](http://www.nevo.co.il/Law_word/law70/zava-0022.pdf) מיום 21.6.1970 עמ' 780 – תיקון מס' 2 (מס' 372) תש"ל-1970 (בוטל [קובץ המנשרים מס' 23](http://www.nevo.co.il/Law_word/law70/zava-0023.pdf) מיום 30.8.1970 עמ' 804 בסעיף 3 לתיקון מס' 3).

   [קובץ המנשרים מס' 23](http://www.nevo.co.il/Law_word/law70/zava-0023.pdf) מיום 30.8.1970 עמ' 804 – תיקון מס' 3 (מס' 385) תש"ל-1970; תחילתו ביום 12.8.1968 ור' סעיף 2 לענין הוראת מעבר.

   [קובץ המנשרים מס' 66](http://www.nevo.co.il/Law_word/law70/zava-0066.pdf) מיום 17.9.1984 עמ' 32 – תיקון מס' 4 (מס' 1101) תשמ"ד-1984; תחילתו ביום 15.3.1984.

   [קובץ המנשרים מס' 138](http://www.nevo.co.il/Law_word/law70/zava-0138.pdf) מחודש מאי 1992 עמ' 835 – תיקון מס' 5 (מס' 1373) תשנ"ב-1992; תחילתו ביום 24.5.1992.

   [קובץ המנשרים מס' 221](http://www.nevo.co.il/Law_word/law70/zava-0221.pdf) מחודש מרץ 2008 עמ' 4829 – תיקון מס' 6 (מס' 1592) תשס"ז-2007; תחילתו ביום 21.3.2007 ור' סעיף 4 לענין תחולה והוראות מעבר. [↑](#footnote-ref-1)