יהודה והשומרון

תקנות אישור הקמה ופטור מהיתר עבור מתקני תשתית בעלי חשיבות אזורית (הוראת שעה) (יהודה ושומרון), תשע"ט-2018

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | פטור מהיתר | [Go](#Seif2) | 3 |
| סעיף 3 | אישור הצבת מתקן תשתית | [Go](#Seif3) | 4 |
| סעיף 4 | סייגים לתחולת הפטור | [Go](#Seif5) | 4 |
| סעיף 5 | תוקף הפטור | [Go](#Seif4) | 4 |
| סעיף 6 | אגרות | [Go](#Seif6) | 5 |
| סעיף 7 | פטור מתשלום אגרות | [Go](#Seif8) | 5 |
| סעיף 8 | עונשין | [Go](#Seif7) | 5 |
| סעיף 9 | תחילה, תחולה ופרסום | [Go](#Seif9) | 5 |
| סעיף 10 | שמירת דינים | [Go](#Seif10) | 5 |
| סעיף 11 | השם | [Go](#Seif11) | 5 |
|  | תוספת ראשונה | [Go](#med0) | 6 |
|  | תוספת שנייה | [Go](#med1) | 7 |
|  | תוספת שלישית | [Go](#med2) | 9 |

יהודה והשומרון

תקנות אישור הקמה ופטור מהיתר עבור מתקני תשתית בעלי חשיבות אזורית (הוראת שעה) (יהודה ושומרון), תשע"ט-2018[[1]](#footnote-1)\*

בתוקף סמכותי כראש המינהל האזרחי, בהתאם לסעיף 67 לחוק תכנון ערים, כפרים ובנינים, מס' 79 לשנת 1966 (להלן – "החוק") ובהמלצת מועצת התכנון העליונה, הנני מתקין תקנות אלה:

1. בתקנות אלה –

הגדרות

"היתר" – רישיון כמשמעותו בפרק הרביעי לחוק או היתר לפי סעיף 2 לצו בדבר מתן היתרים לעבודות בשטחים תפוסים לצרכים צבאיים (יהודה והשומרון) (מס' 997), התשמ"ב-1982;

"הצו" – צו בדבר תכנון ערים, כפרים ובנינים (יהודה והשומרון) (מס' 418), תשל"א-1971;

"מבנה" או "בניין" – אלא אם נאמר אחרת במפורש, מבנה או בניין בהתאמה שניתן להם היתר בניה כדין על ידי הועדה המקומית;

"ממונה על הרכוש הממשלתי והנטוש" – ממונה על הרכוש הממשלתי והנטוש במינהל האזרחי, ממלא מקומו שמונו על ידי ראש המינהל האזרחי או נציגו שמונה על ידי מנהל הרכוש הממשלתי והנטוש או ראש המינהל האזרחי לצורך ביצוע אחד או כלל התפקידים האמורים בתקנות אלו;

"מנהל לשכת התכנון המרכזית" – מנהל לשכת התכנון המרכזית במינהל האזרחי או ממלא מקומו שמונו על ידי ראש המינהל האזרחי;

"מתקן תשתית" – כמפורט בתוספת הראשונה לתקנות אלה;

"קצין מטה לענייני איכות הסביבה" – קצין מטה לאיכות הסביבה במינהל האזרחי, ממלא מקומו שמונו על ידי ראש המינהל האזרחי או נציגו שמונה על ידי קמ"ט איכות הסביבה או ראש המינהל האזרחי לצורך ביצוע אחד או כלל התפקידים האמורים בתקנות אלו;

"קצין מטה לענייני אנרגיה" – קצין מטה לאנרגיה במינהל האזרחי, ממלא מקומו שמונו על ידי ראש המינהל האזרחי או נציגו שמונה על ידי קצין מטה לענייני אנרגיה או ראש המינהל האזרחי לצורך ביצוע אחד או כלל התפקידים האמורים בתקנות אלו;

"קצין מטה לענייני ארכיאולוגיה" – קצין מטה לארכיאולוגיה במינהל האזרחי, ממלא מקומו שמונו על ידי ראש המינהל האזרחי או נציגו שמונה על ידי קצין מטה לענייני ארכיאולוגיה או ראש המינהל האזרחי לצורך ביצוע אחד או כלל התפקידים האמורים בתקנות אלו;

"קצין מטה לענייני חקלאות" – קצין מטה לחקלאות במינהל האזרחי, ממלא מקומו שמונו על ידי ראש המינהל האזרחי או נציגו שמונה על ידי קצין מטה לענייני חקלאות או ראש המינהל האזרחי לצורך ביצוע אחד או כלל התפקידים האמורים בתקנות אלו;

"קצין מטה לענייני מים" – קצין מטה לענייני מים במינהל האזרחי, ממלא מקומו שמונו על ידי ראש המינהל האזרחי או נציגו שמונה על דיי קצין מטה לענייני מים או ראש המינהל האזרחי לצורך ביצוע אחד או כלל התפקידים האמורים בתקנות אלו;

"קצין מטה לרישום מקרקעין" – קצין מטה לרישום מקרקעין במינהל האזרחי, ממלא מקומו שמונו על ידי ראש המינהל האזרחי או נציגו שמונה על ידי קצין מטה לרישום מקרקעין או ראש המינהל האזרחי לצורך ביצוע אחד או כלל התפקידים האמורים בתקנות אלו;

"קצין מטה לשמורות טבע" – קצין מטה לשמורות טבע במינהל האזרחי, ממלא מקומו שמונו על ידי ראש המינהל האזרחי או נציגו שמונה על ידי קצין מטה שמורות טבע או ראש המינהל האזרחי לצורך ביצוע אחד או כלל התפקידים האמורים בתקנות אלו;

"רכוש ממשלתי" – כהגדרתו בצו בדבר רכוש ממשלתי (יהודה והשומרון) (מס' 59), תשכ"ז-1967;

"תכנית תכנון מפורטת" – כמשמעותה בפרק השלישי לחוק. לעניין תקנות אלה, יראו במערכת הנחיות, כהגדרתה בתקנות בדבר מתן היתרים לעבודות בשטחים תפוסים לצרכים צבאיים (יהודה והשומרון), תשמ"ה-1985, כתכנית תכנון מפורטת.

2. הצבה של מתקן תשתית ושימוש בו פטורים מהיתר, ובלבד שיתקיימו תנאים אלה:

פטור מהיתר

(1) הוכנה תכנית הצבת מתקן תשתית (להלן – "תכנית ההצבה") על רקע מפה טופוגרפית מצבית על פי רשת קואורדינטות ברשת ישראל החדשה, או על רקע תצלום אוויר מיושר עדכני, בקנה מידה של 1:250 או 1:500, שבה יצוינו:

(א) פרטי המבקש;

(ב) נפה, כפר, גוש, חלקה או מאוקע של המקרקעין;

(ג) שטח מתקן התשתית הקרן או הזמני וגבולותיו;

(ד) הדרכים הגובלות עם מתקן התשתית הקטן או הזמני ותשתיות הנדסיות במרחב הסמוך לו;

(ה) תרשים סביבה המפרט את מיקום מתקן התשתית;

(ו) תיאור וסימון של העבודות לצורכי הצבת מתקן התשתית כמבוקש בתכנית ואופן חיבורו לתשתיות;

(ז) בחינת יציבות המתקן על פי כל דין החל באזור ותחיקת הביטחון ובהתאם להנחיות המקצועיות המקובלות, לרבות הצהרת מהנדס מוסמך וחישובים סטטיים לעניין זה;

תיקון מס' 3 תשפ"ג-2022

(ח) ביחס למתקן תשתית המנוי בסעיף 7 לתוספת הראשונה לתקנות אלה, ובנוסף לאמור בסעיפים (א)-(ז), יצורפו לתכנית ההצבה אישורים מטעם אגף התכנון בצבא ההגנה לישראל ומטעם רשות התעופה האזרחית, על פיהם מתקן התשתית עומד בכל הוראות הדין ובכל הוראות תחיקת הביטחון הנוגעות לבטיחות המבנה ולדרישות המקצועיות;

(ט) ביחס למתקן תשתית המנוי בסעיף 4 לתוספת הראשונה לתקנות אלה, ובנוסף לאמור בסעיפים (א)-(ז), תצורף לתכנית ההצבה הצהרה חתומה מטעם משרד הבריאות. בנוסף, תצורף לתכנית הצהרה חתומה מטעם איגוד ערים לאיכות הסביבה או מטעם קצין מטה לאיכות הסביבה במינהל האזרחי, לעניין פתרון סילוק השפכים למתקן המבוקש בתכנית, אם נדרש הדבר, לפי העניין;

מיום 6.11.2022

**תיקון מס' 3 תשפ"ג-2022**

[קובץ המנשרים מס' 264](https://www.nevo.co.il/law_html/law70/zava-264.pdf) מחודש ינואר 2023 עמ' 12416

(ז) בחינת יציבות המתקן על פי כל דין החל באזור ותחיקת הביטחון ובהתאם להנחיות המקצועיות המקובלות, לרבות הצהרת מהנדס מוסמך וחישובים ~~סטטיסטיים~~ סטטיים לעניין זה;

(2) מקום הצבתו של מתקן התשתית על פי תכנית ההצבה יהיה במקרקעין שהינם רכוש ממשלתי או במקרקעין שלגביהם הוצא צו לפי סעיף 5א בצו מס' 158 לתיקון חוק הפיקוח על המים, התשכ"ח-1967, או במקרקעין שאינם רכוש ממשלתי לגביהם ניתנה הסכמת בעלים;

(3) מקום הצבתו של מתקן התשתית יהיה בתחומן של תכניות שהופקדו ושאושרו לפני היום הקובע;

(4) בתכנית ההצבה יסומן נתיב הגישה למתקן התשתית שלא דרך מקרקעין פרטיים מעובדים או מגודרים או מקרקעין שהגישה אליהם הוגבלה כדין. אין במתן פטור מהיתר לפי תקנות אלה או באישור תכנית ההצבה לפי התקנות, כדי להתיר ביצוע עבודות בתחום נתיב הגישה;

(5) (א) על תכנית ההצבה יחתמו הגורמים המפורטים להלן, בהתאם לטופס הקבוע בתוספת השנייה לתקנות אלה:

(1) הממונה על הרכוש הממשלתי והנטוש באזור או קצין מטה לענייני רישום מקרקעין, לפי העניין;

(2) קצין מטה לענייני איכות הסביבה, אם נדרש הדבר;

(3) קצין מטה לענייני חקלאות, אם נדרש הדבר;

(4) קצין מטה לענייני אנרגיה, לגבי מתקני תשתית קטנים או זמניים המנויים בסעיפים 2, 3 ו-7 לתוספת הראשונה לתקנות אלה;

תיקון מס' 1 תשפ"א-2021

(5) קצין מטה לענייני מים, לגבי מתקני תשתית קטנים או זמניים המנויים בסעיפים 4, 5, 9 לתוספת הראשונה לתקנות אלה;

תיקון מס' 3 תשפ"ג-2022

(6) קצין מטה לענייני שמורות טבע, לגבי מתקני תשתית קטנים או זמניים המנויים בסעיפים 6, 8 ו-9 לתוספת הראשונה לתקנות אלה;

תיקון מס' 3 תשפ"ג-2022

(7) קצין מטה לענייני ארכיאולוגיה, לגבי מתקני תשתית קטנים או זמניים המנויים בסעיפים 6 ו-8 לתוספת הראשונה לתקנות אלה;

(8) מנהל לשכת התכנון המרכזית;

(ב) כל אחד מן הגורמים המפורטים בסעיף (א) רשאי לדרוש ממגיש תכנית ההצבה כל מסמך הדרוש לו לשם בחינת התכנית וחתימה אליה;

מיום 2.5.2021

**תיקון מס' 1 תשפ"א-2021**

[קובץ המנשרים מס' 257](http://www.nevo.co.il/Law_word/law70/zava-0257.pdf) מחודש אוגוסט 2021 עמ' 11441

(4) קצין מטה לענייני אנרגיה, לגבי מתקני תשתית קטנים או זמניים המנויים ~~בסעיפים 1, 2, 3 ו-7~~ בסעיפים 2, 3 ו-7 לתוספת הראשונה לתקנות אלה;

מיום 6.11.2022

**תיקון מס' 3 תשפ"ג-2022**

[קובץ המנשרים מס' 264](https://www.nevo.co.il/law_html/law70/zava-264.pdf) מחודש ינואר 2023 עמ' 12416

(5) קצין מטה לענייני מים, לגבי מתקני תשתית קטנים או זמניים המנויים בסעיפים ~~4 ו-5~~ 4, 5, 9 לתוספת הראשונה לתקנות אלה;

(6) קצין מטה לענייני שמורות טבע, לגבי מתקני תשתית קטנים או זמניים המנויים בסעיפים ~~6 ו-8~~ 6, 8 ו-9 לתוספת הראשונה לתקנות אלה;

(6) (א) עם הגשתה של תכנית ההצבה לאישור ראש המינהל האזרחי, יפורסם דבר הגשתה באמצעים הבאים:

(1) תליית הודעה על לוח המודעות של מפקדת התאום והקישור הנוגעת בדבר;

(2) תליית הודעה במשרדי לשכת התכנון;

(3) הצבת הודעות, במקומות בולטים, בתחום השטח המוצע להצבת מתקן התשתית הקטן או הזמני;

(4) אתר אינטרנט רשמי;

(ב) הרואה עצמו נפגע מאישור תכנית שדבר הגשתה פורסם לפי תקנת משנה (א), יהיה רשאי להגיש את טענותיו בכתב בפני ראש המינהל האזרחי, תוך ארבעה עשר ימים ממועד פרסום דבר הגשת תכנית ההצבה;

(ג) לא יינתן אישור ראש המינהל האזרחי כאמור בתקנה 3, אלא בחלוף ארבעה עשר ימים ממועד פרסום דבר הגשת תכנית ההצבה כאמור בתקנת משנה (א) והכרעה בטענות שהוגשו לפי תקנת משנה (ב), ככל שהוגשו.

תיקון מס' 3 תשפ"ג-2022

מיום 6.11.2022

**תיקון מס' 3 תשפ"ג-2022**

[קובץ המנשרים מס' 264](https://www.nevo.co.il/law_html/law70/zava-264.pdf) מחודש ינואר 2023 עמ' 12416

(ג) לא יינתן אישור ראש המינהל האזרחי כאמור בתקנה 3 ~~לעיל~~, אלא בחלוף ארבעה עשר ימים ממועד פרסום דבר הגשת תכנית ההצבה כאמור בתקנת משנה (א) והכרעה בטענות שהוגשו לפי תקנת משנה (ב), ככל שהוגשו.

3. (א) מתקן תשתית יוצב על פי תכנית ההצבה ובלבד שהתכנית נחתמה על ידי ראש המינהל האזרחי, בהתאם לנוסח הקבוע בתוספת הראשונה, לאחר שנועץ במנהל לשכת התכנון. לעניין תקנות אלה, יראו באישור ראש המינהל האזרחי לפי תקנה זו כמתן פטור מהיתר.

אישור הצבת מתקן תשתית

(ב) ראש המינהל האזרחי רשאי לקבוע כל תנאי נוסף להצבת מתקן התשתית מעבר לאמור בתקנה 2 ורשאי הוא לדחות בקשה לכל תכנית לפי תקנות אלה ככל שהיא אינה משרתת צורך ציבורי או אינה עומדת בתנאים המפורטים בתקנה 2 או בכל תנאי אחר שקבע.

4. פטור מהיתר לפי תקנות אלה, לא יינתן במקרים כדלקמן:

סייגים לתחולת הפטור

(א) אם מתקן התשתית יכול לשמש למגורים;

(ב) אם מתקן התשתית שעבורו מבוקש הפטור צמוד למתקן תשתית אחר שביחס אליו ניתן הפטור על פי תקנות אלה;

(ג) אם מתקן התשתית עתיד לשמש מקבץ מבנים שנבנו באופן לא חוקי.

5. (א) הצבה של מתקן תשתית ושימוש בו פטורים מהיתר כל עוד הם מבוצעים בהתאם לתוכנית שאושרה כאמור בתקנה 3.

תוקף הפטור

(ב) רשאי ראש המינהל האזרחי, בהיוועצות עם מנהל לשכת התכנון המרכזית, לקבוע תנאים נוספים למתן פטור, וכן רשאי לבטל פטור שאושר בעבר, אם נמצא כי אחד מתנאים מתן הפטור, לרבות תנאי אישור התוכנית כמפורט בתקנה 2, חדל להתקיים או מטעמים מיוחדים שיירשמו.

(ג) עם פקיעת תוקף הפטור או ביטולו, כמפורט בתקנת משנה (ב), ייהרס ויפונה מתקן התשתית שהוצב לפי תקנות אלה בידי המקים.

(ד) ניתן פטור מהיתר בהתאם לתקנות אלו ולא הושלמו עבודות הקמת מתקן התשתית, בהתאם לתכנית ההצבה, בתוך 12 חודשים ממועד כניסת הפטור לתוקף, יפקע תוקף הפטור.

(ה) על אף האמור בסעיף קטן (ג) לעיל, רשאי ראש המינהל האזרחי, היוועצות עם מנהל לשכת התכנון המרכזית, להאריך את תוקפו של פטור שניתן מכוח תקנות אלה ב-6 חודשים נוספים, מנימוקים שיירשמו.

(ו) ניתן פטור מהיתר והושלמו עבודות הקמת מתקן התשתית, יצרף מבקש התכנית, בתוך 30 ימים ממועד השלמת העבודות את המסמכים הבאים:

(1) הצהרה חתומה בידי המבקש ולפיה המבנה נבנה בהתאם לתכנית ההצבה, לתקנות אלו ולכל תנאי נוסף שנדרש במסגרת אישור תכנית ההצבה;

(2) הצהרה חתומה בידי מהנדס בנין מוסמך, בדבר אחריותו ליציבות מתקן התשתית ובטיחותו, לרבות מרכיביו; וכי על פיה עומד המתקן בכלל הדרישות המקצועיות;

(3) חובר מתקן התשתית לחשמל, יצרף המבקש הצהרה חתומה בידי מהנדס חשמל מוסמך, על פיה חיבור המתקן לתשתיות החשמל תקין ועומד בכלל הדרישות המקצועיות.

(ז) לא העביר המבקש את ההצהרות המנויות בסעיף קטן (ו) לעיל, בתוך 45 ימים ממועד השלמת העבודות, יפקע תוקף הפטור.

6. (א) מגיש תכנית הצבה כמפורט בתקנה 2 ישלם אגרה בסכום כמפורט בתוספת השלישית לתקנות אלה.

אגרות

(ב) מגיש התכנית ימציא אישור בדבר תשלום סכום האגרה לידי מזכירות תחום תשתית במינהל האזרחי עם הגשת התכנית.

7. רשאי ראש המינהל האזרחי לפטור את המינהל האזרחי או גוף ציבורי הפועל מטעמו מתשלום האגרה, מטעמים שיירשמו.

פטור מתשלום אגרות

8. מבלי לגרוע מהאמור בכל דין ובתחיקת ביטחון, על המבצע עבודה, בינוי או שימוש בניגוד להוראות תקנות אלה, יחולו הוראות סעיף 37ב לחוק תכנון ערים, כפרים ובנינים, מס' 79, לשנת 1966.

עונשין

9. תחילתן של תקנות אלה ביום חתימתן, תוקפן עד ליום 1 במאי 2024 והן תפורסמנה בקובץ מנשרים צויים ומינויים.

תחילה, תחולה ופרסום

תיקון מס' 2 תשפ"ב-2022

מיום 2.5.2021

**תיקון מס' 1 תשפ"א-2021**

[קובץ המנשרים מס' 257](http://www.nevo.co.il/Law_word/law70/zava-0257.pdf) מחודש אוגוסט 2021 עמ' 11441

9. תחילתן של תקנות אלה ביום חתימתן, ~~תוקפן יעמוד לשנתיים מיום חתימתם~~ תוקפן עד ליום 1 במאי 2022 והן תפורסמנה בקובץ מנשרים צויים ומינויים.

מיום 27.4.2022

**תיקון מס' 2 תשפ"ב-2022**

[קובץ המנשרים מס' 261](https://www.nevo.co.il/Law_word/law70/zava-0261.pdf) מחודש מאי 2022 עמ' 12147

9. תחילתן של תקנות אלה ביום חתימתן, ~~תוקפן עד ליום 1 במאי 2022~~ תוקפן עד ליום 1 במאי 2024 והן תפורסמנה בקובץ מנשרים צויים ומינויים.

10. בכפוף לאמור בתקנה 2, אין בפטור שניתן מכוח תקנות אלה כדי לגרוע מהוראות כל דין ותחיקת ביטחון, לרבות כל אישור הנדרש בהתאם לחוק מס' 31 לשנת 1953 חוק הפיקוח על מים, צו מס' 158 לתיקון חוק הפיקוח על המים, התשכ"ח-1967, צו מס' 79 בדבר שידור ואיתות התשכ"ח-1967, צו בדבר עיסוק בחשמל (הסדרה והפעלה) (יהודה והשומרון) (מס' 427).

שמירת דינים

11. תקנות אלה ייקראו: "תקנות אישור הקמה ופטור מהיתר עבור מתקני תשתית בעלי חשיבות אזורית (הוראת שעה) (יהודה ושומרון), התשע"ט-2018".

השם

כ' בחשוון תשע"ט (29 באוקטובר 2018) תת-אלוף אחוות בן-חור

ראש המינהל האזרחי

באזור יהודה והשומרון

**אישור מועצת התכנון העליונה**

בתוקף סמכותה לפי סעיף 7 לצו בדבר תכנון ערים, כפרים ובניינים (יהודה ושומרון) (מס' 418), התשל"א-1971, ולפי סעיף 52 לחוק, מועצת התכנון העליונה, בישיבתה מס' 586 ביום כ"ט בחשוון התשע"ט (7 בנובמבר 2018), אישרה כי רישיון הניתן מכוח תקנות אלה, יהווה רישיון על פי החוק.

נטליה אברבוך, אדריכל

יו"ר מועצת התכנון העליונה

תוספת ראשונה

(תקנה 3(א))

בתקנות אלה:

"מתקן תשתית" – אחד מאלה:

(1) (נמחק);

תיקון מס' 1 תשפ"א-2021

(2) חדר חשמל – חדר המשמש באופן בלעדי להתקנת ציוד לייצור, להספקה או לחלוקה של אנרגיה חשמלית, לרבות מצברים, ובלבד שמידותיו אינן עולות על 9 מטרים רבועים;

(3) תחנת משנה ניידת – מבנה יביל, הכולל שנאי, ומתחבר לרשת החשמל העילית באמצעות תילים וכלל נגרר אחד או שני נגררים, ובלבד ששטחה אינו עולה על 300 מ"ר ובתוכה יוצבו שנאי וקונטיינר על עגלה אותה תקיף גדר היקפית שגובהה אינו עולה על 2.5 מטרים מעל פני הקרקע;

(4) צינור מים או צינור ביוב המוצב על פני הקרקע שארכו אינו עולה על 2 ק"מ ושקוטרו אינו עולה על 8 אינץ';

(5) מתקני מים או ביוב המיועדים לשרת תשתית אזורית או תשתית מקומית, ששטחם הכולל אינו עולה על 9 מ"ר וכן גידור המתקן;

(6) מתקן תשתית בשמורת טבע מוכרזת, ביער מוכרז או באתר ארכיאולוגי מוכרז – בינוי המיועד לשרת את שמורת הטבע, היער או האתר הארכיאולוגי, המבקרים בהן והמפקחים בהן, כמפורט להלן:

תיקון מס' 3 תשפ"ג-2022

(א) שבילים;

(ב) מעקות;

(ג) ספסלים;

(ד) מתקני עץ להצללה;

(ה) שולחנות אכילה;

(ו) מתקני שירותים;

(ז) שילוט;

(ח) גידור;

(ט) מתקני שעשועים;

תיקון מס' 3 תשפ"ג-2022

(י) רחבת עפר;

תיקון מס' 3 תשפ"ג-2022

(7) תורן זמני למדידת רוח – עמוד או מתקן, לרבות עיגונים, הכוללים אמצעים למדידת רוח ולאיסוף נתונים מטאורולוגיים, ובלבד שמידות בסיסו אינן עולות על 1\*1 מטרים, גובהו של התורן אינו עולה על 70 מטרים מעל פני הקרקע וכן עיגונים למקרקעין שמרחקם לא יעלה על 30 מטרים מבסיסו. מתקן זה יוצב בשטח לתקופה שלא תעלה על 12 חודשים;

(8) מתקנים ארעיים המיועדים לשמש לקיום אירוע ציבורי או אירוע תרבותי, שיוצבו בשטח לפרק זמן שאינו עולה על חודש ימים ולרבות:

(א) במה;

(ב) דוכני מכירה;

(ג) גידור;

(ד) מתקני שירותים;

(ה) שילוט;

(ו) שולחנות.

מיום 2.5.2021

**תיקון מס' 1 תשפ"א-2021**

[קובץ המנשרים מס' 257](http://www.nevo.co.il/Law_word/law70/zava-0257.pdf) מחודש אוגוסט 2021 עמ' 11441

**מחיקת פרט 1 לתוספת הראשונה**

הנוסח הקודם:

~~(1) מתקן מערכת התרעה מפני רעידות אדמה – מבנה שחלקו תת-קרקעי הטמון בעומק שאינו עולה על 6 מטרים ומידותיו אינן עולות על 15\*15 מטרים, אשר בבסיסו מוצב סיסמוגרף או מד תאוצה המזהה תנודות קרקע בזמן אמת ואשר תפקידו לקלוט תזוזת המבנה ברעידת אדמה ולעדכן בכך את מערכת ההתרעה המחוזית מפני רעידות אדמה; המתקן יוצב בקרקע באופן שבו, לכל היותר, יבלוט מעל יחידת הקרקע שבה מונח בסיסו לגובה שאינו עולה על 0.5 מטר מעל פני הקרקע. נוסף על האמור, המתקן יכול שיכלול את אלה:~~

~~(א) גדר אשר תקיף אותו מעל פני הקרקע ואשר מידותיה אינן עולות על 15\*15 מטרים (להלן – גדר היקפית);~~

~~(ב) אנטנת תקשורת לצורך חיבור למערכת התרעה מפני רעידות אדמה ותנאי שמש סולאריים המשרתים את המתקן, בתנאי שכל אלה הוקמו בתחומי הגדר ההיקפית;~~

מיום 6.11.2022

**תיקון מס' 3 תשפ"ג-2022**

[קובץ המנשרים מס' 264](https://www.nevo.co.il/law_html/law70/zava-264.pdf) מחודש ינואר 2023 עמ' 12416

(6) מתקן תשתית ~~בשמורת טבע מוכרזת~~ בשמורת טבע מוכרזת, ביער מוכרז או באתר ארכיאולוגי מוכרז – בינוי המיועד לשרת את ~~שמורת הטבע~~ שמורת הטבע, היער או האתר הארכיאולוגי, המבקרים בהן והמפקחים בהן, כמפורט להלן:

(א) שבילים;

(ב) מעקות;

(ג) ספסלים;

(ד) מתקני עץ להצללה;

(ה) שולחנות אכילה;

(ו) מתקני שירותים;

(ז) שילוט;

(ח) גידור;

(ט) מתקני שעשועים;

(י) רחבת עפר;

תוספת שנייה

(תקנה 2(5)(א))

אל: ראש המינהל האזרחי באזור יהודה והשומרון

**הנדון: בקשה לתכנית הצבת מתקן תשתית**

הואיל ופניתי אל ראש המינהל האזרחי בבקשה לקבלת אישור להקמה ופטור מהיתר עבור מתקן תשתית, כהגדרתו בתקנות אישור הקמה ופטור מהיתר עבור מתקני תשתית בעלי חשיבות אזורית (הוראת שעה) (יהודה ושומרון), התשע"ט-2018 (להלן: "התקנות");

הואיל וידוע לי כי על פי הוראות התקנות, אני רשאי לפנות לראש המינהל האזרחי בבקשה לקבלת אישור הקמה ופטור מהיתר למתקן תשתית כאמור, על דרך אישור תכנית הצבה מתאימה, כמפורט בתקנה 2 לתקנות אלו;

לפיכך, הנני מצהיר, מאשר ומתחייב בזאת כדלקמן:

1. המבוא לכתב התחייבות זה מהווה חלק בלתי נפרד ממנו.

2. הוראות התקנות מוכרות לי, וידוע לי כי ראש המינהל האזרחי רשאי לקבוע את תוקפו של פטור ולבטל פטור שאושר בעבר.

3. ככל שתאושר תכנית ההצבה המבוקשת על ידי, הריני מתחייב להקים את מתקן התשתית ולעשות בו שימוש התואם לתקנות, לתכנית ההצבה האמורה ולכל תנאי מתנאי הפטור מהיתר שיינתן לי, ככל שיינתן.

4. אני מתחייב בזאת להשיב את השטח לקדמותו ובכלל זה לפרק, להרוס ולפנות את מתקן התשתית שהוקם בפטור לפי תקנות אלה במקום בו בוטל הפטור או פקע תוקפו, מקום בו חדל להתקיים אחד או יותר מהתנאים למתן הפטור.

5. הריני מתחייב להקים את מתקן התשתית באופן שיעמוד בכלל התקנים וההוראות בעניין, לרבות תקני הבטיחות המקובלים, לפקח על הקמתו ועל השימוש השוטף בו והתאמת שימוש זה למטרת מתן הפטור.

6. ככל שתאושר תכנית ההצבה המבוקשת על ידי ויוקם מתקן התשתית בפועל, הריני מתחייב להגיש לידי המינהל האזרחי, בתוך 45 ימים ממועד השלמת עבודות הצבת המתקן, הצהרות החתומות על ידי, עלידי מהנדס בנין מוסמך ועל ידי מהנדס חשמל מוסמך ככל שהמבנה יחובר לחשמל, בהתאם לסעיף 5(ב) לתקנות.

ידוע לי כי ככל שלא אעביר את ההצהרות האמורות בתוך התקופה האמורה, יפקע תוקפו של הפטור ואני מתחייב לפרקו ולהשיב את מצבם של המקרקעין שעליהם הוקם מתקן התשתית למצבם טרם הקמת המתקן, על חשבוני המלא וללא שתעמוד בידי על טענה או תביעה כלפי המינהל האזרחי או רשויות האזור, בגין ההוצאות שיגרמו לי כתוצאה מכך.

7. הריני מתחייב לשאת באחריות לכל נזק או הפסד אשר ייגרם אגב השימוש במתקן התשתית, בין אם שימוש זה תאם לפטור ובין אם לאו. ככל שייגרם נזק או הפסד כאמור לעיל, הריני פוטר את רשויות המינהל האזרחי, מפקד כוחות צה"ל באיו"ש וכל הפועל בשמם מכל אחריות לנזק או להפסד האמורים ומכל טענה העשויה לעלות בנושא.

8. ידוע לי, כי ככל שלא אקיים את התחייבותי זו, עשויות רשויות האכיפה לנקוט כל צעד שימצאו לנכון, לרבות פתיחת הליך פיקוח מכוח סעיפים 37 או 38 לחוק תכנון ערים, כפרים ובניינים, מס' 79 לשנת 1966, ולרבות הוצאת צו סופי להפסקת עבודה ולהריסה מכוח סעיף זה.

9. אני מתחייב בזאת, כי מקום בו הוקם מתקן תשתית בלא שאושרה בעניינו תכנית הצבה וניתן לגביה פטור, או הוקם שלא בהתאם לתכנית, או מקום בו מתקן התשתית לא פורק, נהרס ופונה על-ידי במועד שנקבע לכך, והמינהל האזרחי ביצע את פעולות הפינוי בעצמו, אשלם את הוצאות הפינוי שיידרשו על-ידי המינהל האזרחי ובמועד שנקבע לכך.

10. אם לא אשלם את הוצאות הפינוי כאמור, אני מסכים כי המינהל האזרחי יהיה רשאי לגבות את ההוצאות מכל סכום שיעמוד לזכותי בכל רשות הפועלת מכוח תחיקת הביטחון באזור.

11. מבלי לגרוע מהאמור לעיל, הריני מתחייב בזאת לשפות את המינהל האזרחי, מפקד כוחות צה"ל באיו"ש וכל הפועל בשמם ו/או מטעמם בגין כל נזק ו/או אובדן ו/או הפסד ו/או הוצאה שייגרמו להם, לרבות ומבלי לגרוע מכלליות האמור לעיל, כל סכום בו ייאלצו לשאת כלפי ו/או כלפיי חליפי על פי כל דין ותחיקת ביטחון, בקשר עם האמור בכתב התחייבות זה.

12. אין באמור לעיל כדי לפטור אותי מכל חובה המוטלת עליי לפי הדין ותחיקת הביטחון.

13. ידוע לי, כי קיום התחייבויותיי בכתב זה הוא תנאי לכך שקציני המטה במינהל האזרחי הנוגעים לעניין לראש המינהל האזרחי ידונו בבקשתי לפטור.

\_\_\_\_\_\_\_\_\_\_\_\_\_\_\_\_\_\_\_\_\_\_\_

המבקש

**אישור תכנית הצבת מתקן תשתית**

מס' הבקשה:

שם המבקש:

סוג המתקן המבוקש:

מס' הסעיף אליו תואם המתקן בתוספת הראשונה:

מיקום המתקן (נ.צ.):       אדמות כפר:

גוש:       חלקה/מאוקע:

גודל המתקן (בדונם):       גובה המתקן:

פרק הזמן המבוקש להצבת המתקן:

אנו החתומים מטה, לאחר שבחנו את תכנית ההצבה של מתקן התשתית ואת כלל המסמכים הנלווים, בהתאם לתקנות אישור הקמה ופטור מהיתר עבור מתקני תשתית בעלי חשיבות אזורית (הוראת שעה) (יהודה ושומרון), התשע"ט-2018 (להלן: "התקנות"), הננו לאשר כי מתקיימים כלל התנאים בהתאם לתקנות, כי התכנית עומדת בכלל הסטנדרטים המקצועיים בתחום אחריותנו וכי אין מניעה לאישור תכנית ההצבה, בהתאם לסעיפים 2 ו-3 לתקנות:

|  |  |  |  |
| --- | --- | --- | --- |
| **מס"ד** | **קצין המטה** | **תאריך** | **חתימה** |
| 1. | הממונה על הרכוש הממשלתי והנטוש / קצין מטה לענייני רישום מקרקעין |  |  |
| 2. | קצין מטה לענייני איכות הסביבה |  |  |
| 3. | קצין מטה לענייני חקלאות |  |  |
| 4. | קצין מטה לענייני אנרגיה |  |  |
| 5. | קצין מטה לענייני מים |  |  |
| 6. | קצין מטה לענייני שמורות טבע |  |  |
| 7. | קצין מטה לענייני ארכיאולוגיה |  |  |
| 8. | מנהלת לשכת התכנון המרכזית |  |  |

**אישור ראש המינהל האזרחי**

בתוקף סמכותי כראש המינהל האזרחי, ולאחר שנועצתי במנהל לשכת התכנון המרכזית, הנני לאשר מתן פטור מהיתר כמשמעותו בתקנות אישור הקמה ופטור מהיתר למתקני תשתית בעלי חשיבות אזורית (הוראת שעה) (יהודה ושומרון), התשע"ט-2018, וזאת לאחר שמצאתי כי תכנית ההצבה אשר הגיש המבקש עומדת בכלל התנאים הקבועים בתקנות וכן מצאתי כי המבקש העמיד לעיון בעלי התפקידים במינהל האזרחי המפורטים בתקנה 2(5)(א) לתקנות אלה כל מסמך לו נדרש.

כמו כן, בהתאם לאמור בתקנה 4 לתקנות אלה, הנני לאשר כי מתקן התשתית המבוקש בתכנית ההצבה, לא יכול לשמש למגורים, אינו משמש או צמוד לצבר מבנים שנבנו באופן לא חוקי ואינו צמוד למתקן תשתית אחר שביחס אליו ניתן פטור לפי תקנות אלה.

בנוסף, הנני מאשר מתן פטור מהיתר כמשמעותו בתקנות אלה, בכפוף למילוי התנאים הבאים:

1.

2.

3.

4.

5.

תוקף הפטור יעמוד עד ליום       / עד בכלל (מחק את המיותר).

תאריך       \_\_\_\_\_\_\_\_\_\_\_\_\_\_\_\_\_\_\_\_\_\_\_

ראש המינהל האזרחי

באזור יהודה והשומרון

תוספת שלישית

(תקנה 6(א))

בגין הצבת מתקני התשתית המנויים בתוספת הראשונה לתקנות אלה, תיגבה אגרה בסכום שגובהו אחד מאלה: 300 שקלים חדשים או 30 שקלים חדשים לכל מטר רבוע משטחו של מתקן התשתית, לפי הסכום הגבוה מבין שני הסכומים המפורטים לעיל.

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 249](https://www.nevo.co.il/law_html/law70/zava-0249.pdf) מחודש מרץ 2019 עמ' 8750.

   תוקנו [קובץ המנשרים מס' 257](https://www.nevo.co.il/law_html/law70/zava-0257.pdf) מחודש אוגוסט 2021 עמ' 11447 – תיקון מס' 1 תשפ"א-2021; תחילתן ביום 2.5.2021.

   [קובץ המנשרים מס' 261](https://www.nevo.co.il/law_html/law70/zava-0261.pdf) מחודש מאי 2022 עמ' 12147 – תיקון מס' 2 תשפ"ב-2022; תחילתן ביום 27.4.2022.

   [קובץ המנשרים מס' 264](https://www.nevo.co.il/law_html/law70/zava-264.pdf) מחודש ינואר 2023 עמ' 12416 – תיקון מס' 3 תשפ"ג-2022; תחילתן ביום 6.11.2022. [↑](#footnote-ref-1)