יהודה והשומרון

תקנות בדבר הוראות ביטחון (סדרי עבודתה של הוועדה לבחינת תפיסת טובין) (יהודה והשומרון), תשע"ז-2017

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אסמכתא בדבר תפיסת טובין | [Go](#Seif7) | 2 |
| סעיף 3 | זכות טיעון בפני הוועדה | [Go](#Seif8) | 2 |
| סעיף 4 | סדרי הדין בוועדה | [Go](#Seif4) | 2 |
| סעיף 5 | שמירת הטובין | [Go](#Seif5) | 3 |
| סעיף 6 | החלטת הוועדה | [Go](#Seif6) | 3 |
| סעיף 7 | העדר השגה | [Go](#Seif2) | 3 |
| סעיף 8 | ריבית והצמדה | [Go](#Seif3) | 3 |
| סעיף 9 | תחילה | [Go](#Seif9) | 3 |
| סעיף 10 | הוראת מעבר | [Go](#Seif10) | 3 |
| סעיף 11 | השם | [Go](#Seif11) | 3 |

יהודה והשומרון

תקנות בדבר הוראות ביטחון (סדרי עבודתה של הוועדה לבחינת תפיסת טובין) (יהודה והשומרון), תשע"ז-2017[[1]](#footnote-1)\*

בתוקף סמכותי כמפקד כוחות צה"ל באזור ולפי סעיף 62א לצו בדבר הוראות ביטחון [נוסח משולב] (יהודה והשומרון) (מס' 1651), התש"ע-2009 (להלן: "הצו"), ויתר סמכויותיי על פי דין, אני מתקין תקנות אלה:

1. בתקנות אלה:

הגדרות

"ועדה לבחינת תפיסת טובין" – ועדה הפועלת לפי סעיף 62א לצו;

"כספים" – הילך חוקי באזור או מחוצה לו, ניירות ערך, מסמך כספי, זהב וזכות לכל אחד מהם;

"חבר הוועדה" – מי שמונה על ידי מפקח כוחות צה"ל באזור לשמש כחבר הוועדה, מטעם חיל הפרקליטות הצבאית, חיל המודיעין והמנהל האזרחי;

"מזכיר הוועדה" – מי שמונה על ידי מפקח כוחות צה"ל באזור לשמש כמזכיר הוועדה;

"יו"ר הוועדה" – נציג חיל הפרקליטות הצבאית המשמש חבר ועדה.

2. (א) נתפסו טובין על ידי כוחות הביטחון מכוח סמכותם לפי סעיף 60 לצו או לפי תקנה 74 לתקנות ההגנה (שעת חירום), 1945, תמולא בזמן תפיסת הטובין אסמכתא בדבר תפיסת טובין. האסמכתא תיכתב בשפה העברית ובשפה הערבית.

אסמכתא בדבר תפיסת טובין

(ב) העתק מן האסמכתא בשפה הערבית, יימסר למי שנמצאו ברשותו הטובין.

(ג) האסמכתא בדבר תפיסת הטובין תפרט את נסיבות תפיסת הטובין, ותכלול, בין היתר, את הפרטים הבאים: שמו של מי שנמצאו ברשותו הטובין; תאריך תפיסת הטובין והמקום בו הם נתפסו; אם נתפסו כספים, הסכום המדויק של הכספים סוגם ותיאורם; פירוט של הטובין התפוסים.

(ד) נתפסו טובין, יחתום מי שנמצאו הטובין ברשותו על האסמכתא בדבר התפיסה, ואם סרב לחתום, יצוין הדבר באסמכתא.

(ה) העתק מן האסמכתא בדבר תפיסת הטובין, יועבר למזכיר הוועדה וליועמ"ש איו"ש.

(ו) אי מילוי אסמכתא כאמור בסעיף זה, לא יפגום בחוקיות תפיסת הטובין.

3. (א) מי שנמצאו ברשותו טובין שנתפסו לפי סעיף 2, יהיה רשאי, בתוך 30 ימים מיום שנתפסו הטובין, להגיש את טענותיו בכתב לוועדה, וכן לבקש להופיע בפניה.

זכות טיעון בפני הוועדה

(ב) ביקש מי שנמצאו ברשותו הטובין להופיע בפני הוועדה, יודיע מזכיר הוועדה למבקש את המועד והמקום בו הוא מוזמן להופיע בפניה.

(ג) לא התייצב מי שנמצא ברשותו הטובין בפני הוועדה בתוך המועדים האמורים לעיל, יראו אותו כמי שניתנה לו הזדמנות לטעון את טענותיו בפני הוועדה.

(ד) על אף האמור, רשאי יו"ר הוועדה להאריך את המועדים האמורים לעיל, אם מצא כי קיימים טעמים מיוחדים לעשות כן.

4. (א) הוועדה לא תהיה קשורה בדיני הראיות ובסדרי הדין.

סדרי הדין בוועדה

(ב) סדרי הדיון של הוועדה ייקבעו על ידי יו"ר הוועדה, ובלבד שתובטח זכותו של מי שנמצאו ברשותו הכספים להביא את טענותיו בפני הוועדה, כאמור בסעיף 3 לעיל.

(ג) לצורך קבלת החלטותיה כאמור, רשאית הוועדה לבחון כל חומר אשר יובא בפניה, בעל פה או בכתב, לרבות חומר חסוי. כן רשאית הוועדה לבקש, מיוזמתה, כל חומר נוסף אשר דרוש לדעתה לצורך קבלת ההחלטה.

(ד) רשאית הוועדה לקבל ראיה אף שלא בנוכחות המבקש או בא כוחו, אם שוכנעה כי גילוי הראיה עלול לפגוע בביטחון האזור, בשלום הציבור או בביטחונו, או לחשוף שיטות עבודה חסויות.

(ה) דיוני הוועדה יהיו חסויים, אלא אם הורה יו"ר הוועדה אחרת.

5. עד לקבלת החלטה בעניינם, יישמרו הטובין בידי כוחות הביטחון באזור.

שמירת הטובין

6. (א) נחלקו דעות חברי הוועדה, תכריע דעת הרוב.

החלטת הוועדה

(ב) הוגשו טענות לפי תקנה 3(א), תתכנס הוועדה בתוך 30 ימים מיום קבלת הטענות, ותיתן החלטתה בתוך 30 ימים. על אף האמור, רשאי יו"ר הוועדה להאריך את מועד מתן החלטת הוועדה, אם מצא כי קיימים טעמים מיוחדים לעשות כן.

(ג) מצאה הוועדה כי לא היה מקום לתפיסת הטובין או כי אין מקום להחרים את הטובין שנתפסו, תורה על החזרת הטובין כולם או חלקם, לידי מי שנתפסו ברשותו הטובין, בהתאם למידע הרשות באסמכתא בדבר תפיסת הטובין, למעט במקרים חריגים, בהם, מנימוקים שירשמו, יורה מפקד כוחות צה"ל באזור אחרת.

(ד) החליטה הוועדה להמליץ על החרמת הטובין, כולם או חלקם, תועבר המלצתה לידי מפקח כוחות צה"ל באזור, וייעשה בהם ככל שיורה מפקד כוחות צה"ל באזור. המלצת הוועדה תועבר לאדם שברשותו נתפסו הטובין או לבא כוחו.

(ה) המליצה הוועדה על החרמת הטובין, כאמור בסעיף קטן (ד), יהיה מי שנתפסו ברשותו הטובין, רשאי להגיש בקשה בפני הוועדה לפדות את הטובין כנגד תשלום כספי בתוך שבעה ימים מיום רבלת החלטת הוועדה. הוועדה תחליט אם להיעתר לבקשה, ותורה על גובה סכום התשלום.

(ו) הורתה הוועדה על השבת הטובין, יתאם מזכיר הוועדה, תוך 14 ימים מיום החלטת הוועדה, מועד להשבת הטובין, והכול בכפוף לאמור בתקנה 6(ג).

(ז) על אף האמור, רשאי יו"ר הוועדה להאריך את המועדים האמורים לעיל, אם מצא כי קיימים טעמים מיוחדים לעשות כן.

7. לא העלה מי שנמצאו ברשותו הטובין את טענותיו לפי תקנה 3, ייעשה בטובין ככל שיורה מפקד כוחות צה"ל באזור על פי כל דין ותחיקת הביטחון.

העדר השגה

8. כספים שיוחזרו לא יישאו הפרשי ריבית והצמדה.

ריבית והצמדה

9. תחילת תוקפן של תקונת אלה ביום חתימתן.

תחילה

10. (א) הוראות תקנות אלו תחולנה על טובין תפוסים שטרם הוחרמו, הוגשו לגביהם טענות, ערב יום התחילה של תקנות אלו והמחזיק בהם עובר לתפיסתם פעל כמפורט בסעיף 10(ב).

הוראת מעבר

(ב) המחזיק בטובין עובר לתפיסתם כאמור בסעיף 10(א), יהיה רשאי, בתוך 30 ימים מיום התחילה של תקנות אלו, להגיש את טענותיו בכתב לוועדה, וכן לבקש להופיע בפניה, כאמור בתקנה 3.

11. תקנות אלה ייקראו: "תקנות בדבר הוראות ביטחון (סדרי עבודתה של הוועדה לבחינת תפיסת טובין), התשע"ז-2017.

השם

י"א בסיוון התשע"ז (5 ביוני 2017) רוני נומה, אלוף

מפקד כוחות צה"ל

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8339. [↑](#footnote-ref-1)