יהודה והשומרון

תקנות עיסוק בחשמל (הסדרה והפעלה) (ייצור חשמל באמצעות חוות רוח בהספק העולה חמישים קילו-וואט) (יהודה והשומרון), תשע"ה-2015

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אימוץ אמות המידה | [Go](#Seif2) | 2 |
| סעיף 3 | חיבור מתקנים לרשת חשמל | [Go](#Seif3) | 3 |
| סעיף 4 | הגשת בקשות לקבלת רישיון יצור | [Go](#Seif4) | 3 |
| סעיף 5 | בדיקת הבקשה | [Go](#Seif5) | 3 |
| סעיף 6 | רישיון מותנה | [Go](#Seif6) | 3 |
| סעיף 7 | רישיון ייצור | [Go](#Seif7) | 3 |
| סעיף 8 | הוראות הרשות | [Go](#Seif8) | 3 |
| סעיף 9 | תיקון אמת מידה 191 שילוב מתקן ברשת החשמל | [Go](#Seif9) | 3 |
| סעיף 10 | תיקון אמת מידה 193 הסדרי תשלומים | [Go](#Seif10) | 3 |
| סעיף 11 | תחילה | [Go](#Seif11) | 4 |
| סעיף 12 | שם | [Go](#Seif12) | 4 |

יהודה והשומרון

תקנות עיסוק בחשמל (הסדרה והפעלה) (ייצור חשמל באמצעות חוות רוח בהספק העולה חמישים קילו-וואט) (יהודה והשומרון), תשע"ה-2015[[1]](#footnote-1)\*

בתוקף סמכותי לפי סעיף 7 לצו בדבר עיסוק בחשמל (הסדרה והפעלה) (יהודה והשומרון) (מס' 427), התשל"א-1971 (להלן: "הצו") ויתר סמכויותיי, הריני מתקין תקנות אלה:

1. "אמות מידה" – אמות מידה הנקבעות בישראל על ידי הרשות בהתאם לסעיף 33 לחוק משק החשמל, התשנ"ו-1996, כפי תוקפו בישראל מעת לעת;

הגדרות

"בעל רישיון עיסוק בחשמל" – מי שניתן לו היתר לעסוק בחשמל בפעולות ייצור, חלוקה והספקה, לפי סעיף 2 לצו;

"הוראות הרשות" – כל החלטה או הוראת פיקוח שניתנה ע"י הרשות או מטעמה בישראל, שעניינה ייצור חשמל מאנרגיית רוח כמשמעו בסימן ו', כפי תוקפן בישראל מעת לעת ובשינויים מחויבים;

"המינהל" – המינהל האזרחי לאזור יהודה ושומרון;

"הצו" – צו בדבר עיסוק בחשמל (הסדרה והפעלה) (יהודה והשומרון) (מס' 427), התשל"א-1971;

"הרשות" – הרשות לשירותים ציבוריים – חשמל בישראל;

"חברה מלווה" – אדם שמתקיים בינו לבין מבקש לקבל רישיון ייצור קשר משפטי מחייב, שעניינו ליווי מקצועי של תהליך הקמתה והפעלתה של המערכת;

"יצרן" – כהגדרתו באמת מידה 190 או באמת מידה 193, לפי העניין;

"לוחות התעריפים" – לוחות התעריפים כמשמעם בהוראה בדבר עיסוק בחשמל (הסדרה והפעלה) (קביעת תעריפי חשמל ואמות מידה) (יהודה והשומרון), התש"ע-2010;

"מערכת" או "מתקן" – חוות רוח כהגדרתה בסימן ו';

"סימן ו'" – סימן ו' ("ייצור חשמל מאנרגיית רוח לחוות רוח בהספק העולה על 50 KW") לפרק ח' ("איכות הסביבה") באמות המידה;

"קמ"ט חשמל" – קצין מטה לענייני חשמל במינהל;

"רישיון ייצור חשמל" – רישיון עיסוק בחשמל, הניתן על ידי קמ"ט חשמל במינהל על פי תקנות אלה, ושעניינו ייצור חשמל באנרגיית רוח, כמשמעותה באמות המידה.

2. סימן ו' בפרק ח' לאמות המידה, כפי תוקפו בישראל מעת לעת, יחול באזור בשינויים מחויבים ובשינויים אלה:

אימוץ אמות המידה

א. כל סמכות הקבועה באמות המידה, למעט הסמכות לקבוע את התעריפים ואמות המידה, תהיה נתונה לקמ"ט חשמל.

ב. כל בקשה או דיווח אשר קבוע כי יוגשו לרשות, יוגשו לקמ"ט חשמל.

ג. בכל מקום במקום "המדינה" יבוא "מדינת ישראל".

ד. בכל מקום שבו מוזכר דבר חקיקה ישראלי, למעט "דיני מסים החלים במדינת ישראל", אחרי האזכור יבוא "כפי תוקפו בישראל מעת לעת".

ה. בכל מקום במקום "דיני מסים החלים במדינת ישראל" יבוא "דיני המסים החלים על יצרן ועל עוסק בחשמל".

ו. בכל מקום אחרי "כל דין" או "כדין" יבוא "ותחיקת הביטחון".

ז. בכל מקום במקום "בעל רישיון ספק שירות חיוני" או "מחלק" יבוא "בעל רישיון עיסוק בחשמל".

ח. בכל מקום במקום "בעל רישיון הולכה" יבוא "בעל רישיון עיסוק בחשמל הכולל רישיון הולכה".

3. בעל רישיון עיסוק בחשמל יחבר מתקנו של בעל רישיון ייצור חשמל לרשת חשמל שבבעלותו וישלם לו תעריף בהתאם לתקנות אלו ולסימן ו'.

חיבור מתקנים לרשת חשמל

4. א. הבקשה לקבל רישיון ייצור תוגש לקמ"ט חשמל.

הגשת בקשות לקבלת רישיון יצור

ב. הבקשה תעמוד בנהלים ובהוראות, אשר ייקבעו ויפורסמו על ידי קמ"ט חשמל. קמ"ט חשמל יהיה רשאי לשנות בהודעה נהלים אלו.

5. א. הבקשה לקבל רישיון ייצור תיבדק ע"י קמ"ט חשמל בהתאם לכללים המקצועיים המקובלים במדינת ישראל. קמ"ט חשמל יהיה רשאי להיוועץ ברשות בכל עניין בקשר לבדיקת הבקשה.

בדיקת הבקשה

ב. קמ"ט חשמל יפרסם הוראות מקצועיות והבהרות לבעלי רישיון ייצור ולמבקשים לקבל רישיון ייצור.

6. א. עמדה הבקשה לקבל רישיון ייצור בכל הדרישות המפורטות בתקנות אלה ובנהלי קמ"ט חשמל, ייתן קמ"ט חשמל למבקש רישיון מותנה.

רישיון מותנה

ב. רישיון ייצור מותנה יינתן לתקופה שתיקבע על ידי קמ"ט חשמל.

ג. ברישיון מותנה ייקבעו תנאים לקבלת רישיון ייצור וכן לוחות הזמנים לעמידה בתנאים אלה.

ד. מבלי לגרוע מהאמור בתקנה זו, לא יינתן רישיון מותנה, אם לא עמד המבקש בכל אלה:

1) הוכיח זיקה לקרקע, כמפורט בנוהלי קמ"ט חשמל;

2) הוכיח קיומו של הון עצמי בשיעור של עשרים אחוזים מעלות נורמטיבית של המערכת;

3) הוכיח קיום ניסיון בתכנון, הקמה והפעלה של חוות רוח בהתאם להספק המותקן הכולל של החווה המבוקשת, שמתקיים בו או בחברה המלווה;

4) הוכיח ישימות טכנולוגית של המערכת;

5) התחייב למסור ערבות בהתאם להוראות קמ"ט חשמל;

6) עמד בכל הוראה שניתנה לגבי רישיונות דומים על ידי רשות מוסמכת בישראל, אלא אם קבע קמ"ט חשמל שהוראות אלה לא יחולו באזור.

ה. קמ"ט חשמל יהיה רשאי לקבוע בהודעה תנאים נוספים ברישיון מותנה.

7. א. עמד המבקש בהוראות שבתנאי הרישיון המותנה שניתן לו, בתקנות אלה, בהוראות כל דין ותחיקת הביטחון ובהוראות קמ"ט חשמל, יינתן לו רישיון ייצור.

רישיון ייצור

ב. הרישיון יהיה כפוף להוראות הרשות וקמ"ט חשמל והוא יינתן לתקופה שתיקבע על ידי קמ"ט חשמל.

8. א. הוראות הרשות יחולו באזור, בשינויים המחויבים, ובתנאי שקמ"ט חשמל לא קבע הסדרים אחרים ואין בהן כל סתירה לדין ולתחיקת הביטחון.

הוראות הרשות

ב. לעניין תקנה זו יראו את מכסות הייצור שנקבעו בישראל כאילו נקבעו גם לגבי האזור.

9. באמת מידה 190, בס"ק (א)(3)ג., במקום "הצוות המקצועי ברשות" ובמקום "הצוות המקצועי" יבוא "קמ"ט חשמל".

תיקון אמת מידה 191 – שילוב מתקן ברשת החשמל

10. באמת מידה 192:

תיקון אמת מידה 193 – הסדרי תשלומים

א. בס"ק (א)(3), במקום "הרשות" יבוא "קמ"ט חשמל".

ב. בס"ק (ב)(1), לפני "בהם יפורטו הכמות המותקנת" יבוא "ולקמ"ט חשמל".

11. תחילת תוקפן של תקנות אלה 30 יום מיום חתימתן.

תחילה

12. תקנות אלה ייקראו: "תקנות עיסוק בחשמל (הסדרה והפעלה) (ייצור חשמל באמצעות חוות רוח בהספק העולה על חמישים קילו-וואט) (יהודה והשומרון), התשע"ה-2015".

שם

ט"ז בטבת התשע"ה (7 בינואר 2015) דוד מנחם, תא"ל

ראש המינהל האזרחי

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 243](http://www.nevo.co.il/Law_word/law70/zava-0243.pdf) מחודש מרץ 2016 עמ' 7330. [↑](#footnote-ref-1)