יהודה והשומרון

תקנות עיסוק בחשמל (הסדרה והפעלה) (ייצור חשמל מביו-גז במתקני עיכול אנאירובי המחוברים לרשת החלוקה) (יהודה והשומרון), תשע"ה-2015

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אימוץ אמות המידה | [Go](#Seif2) | 2 |
| סעיף 3 | חיבור מתקנים לרשת חשמל | [Go](#Seif3) | 3 |
| סעיף 4 | הגשת בקשות לקבלת רישיון יצור | [Go](#Seif4) | 3 |
| סעיף 5 | בדיקת הבקשה | [Go](#Seif5) | 3 |
| סעיף 6 | רישיון ייצור מותנה | [Go](#Seif6) | 3 |
| סעיף 7 | רישיון ייצור | [Go](#Seif7) | 3 |
| סעיף 8 | הוראות הרשות | [Go](#Seif8) | 3 |
| סעיף 9 | תחילה ופרסום | [Go](#Seif9) | 3 |
| סעיף 10 | שם | [Go](#Seif10) | 4 |

יהודה והשומרון

תקנות עיסוק בחשמל (הסדרה והפעלה) (ייצור חשמל מביו-גז במתקני עיכול אנאירובי המחוברים לרשת החלוקה) (יהודה והשומרון), תשע"ה-2015[[1]](#footnote-1)\*

בתוקף סמכותי לפי סעיף 7 לצו בדבר עיסוק בחשמל (הסדרה והפעלה) (יהודה והשומרון) (מס' 427), התשל"א-1971 (להלן: "הצו") ויתר סמכויותיי, הנני להתקין תקנות אלה:

1. "אמות מידה" – אמות מידה הנקבעות בישראל על ידי הרשות בהתאם לסעיף 33 לחוק משק החשמל, התשנ"ו-1996, כפי תוקפו בישראל מעת לעת;

הגדרות

"בעל רישיון עיסוק בחשמל" – מי שניתן לו היתר לעסוק בחשמל בפעולות ייצור, חלוקה והספקה, לפי סעיף 2 לצו;

"הוראות הרשות" – כל החלטה או הוראת פיקוח שניתנה ע"י הרשות או מטעמה בישראל, שעניינה ייצור חשמל מאנרגיית רוח כמשמעו בסימן ו', כפי תוקפן בישראל מעת לעת ובשינויים מחויבים;

"המינהל" – המינהל האזרחי לאזור יהודה ושומרון;

"הרשות" – הרשות לשירותים ציבוריים – חשמל בישראל;

"יצרן" – כהגדרתו בסימן ז';

"מתקן" – מתקן לייצור חשמל מביו-גז המופק באמצעות תהליך עיכול אנאירובי כהגדרתו בסימן ז';

"סימן ז'" – סימן ז' ("ייצור חשמל מביו-גז במתקני עיכול אנאירובי המחוברים לרשת החלוקה") לפרק ח' ("איכות הסביבה") באמות המידה;

"קמ"ט חשמל" – קצין מטה לענייני חשמל במינהל;

"קמ"ט איכות הסביבה" – קצין מטה לענייני איכות הסביבה במינהל;

"רישיון ייצור" – רישיון עיסוק בחשמל, הניתן על ידי קמ"ט חשמל במינהל על פי תקנות אלה, ושעניינו ייצור חשמל מביו-גז המופק באמצעות תהליך עיכול אנאירובי כמשמעותם באמות המידה.

2. סימן ז' בפרק ח' לאמות המידה, כפי תוקפו בישראל מעת לעת, יחול באזור בשינויים מחויבים ובשינויים אלה:

אימוץ אמות המידה

א. כל סמכות הקבועה באמות המידה, למעט הסמכות לקבוע את התעריפים ואמות המידה, תהיה נתונה לקמ"ט חשמל.

ב. כל בקשה או דיווח אשר קבוע כי יוגשו לרשות יוגשו לקמ"ט חשמל.

ג. בכל מקום שבו מוזכר דבר חקיקה ישראלי, יבוא אחרי האזכור, "כפי תוקפו בישראל מעת לעת", למעט:

1) במקום "דיני מסים החלים במדינת ישראל", יבוא "דיני המסים החלים על יצרן ועל עוסק בחשמל".

ד. בכל מקום, במקום "הוראות כל דין" יבוא "הוראות כל דין ותחיקת הביטחון".

ה. בכל מקום, במקום "לוח תעריפים" יבוא "לוח תעריפים הנקבע על ידי הרשות".

ו. בכל מקום, במקום "ספק שירות חיוני" או "מחלק" יבוא "בעל רישיון עיסוק בחשמל".

ז. בכל מקום, במקום "בעל רישיון הולכה" או "ספק שירות חיוני הולכה" יבוא "בעל רישיון עיסוק בחשמל הכולל רישיון הולכה".

ח. בכל מקום, במקום "המשרד להגנת הסביבה" יבוא "קמ"ט איכות הסביבה".

3. בעל רישיון עיסוק בחשמל יחבר מתקנו של בעל רישיון ייצור לרשת החשמל שבבעלותו וישלם לו תעריף בהתאם לתקנות אלו ולסימן ז'.

חיבור מתקנים לרשת חשמל

4. א. הבקשה לקבל רישיון ייצור תוגש לקמ"ט חשמל.

הגשת בקשות לקבלת רישיון יצור

ב. הבקשה תעמוד בנהלים ובהוראות אשר ייקבעו ויפורסמו על ידי קמ"ט חשמל. קמ"ט חשמל יהיה רשאי לשנות בהודעה נהלים אלו.

5. א. הבקשה לקבל רישיון ייצור תיבדק ע"י קמ"ט חשמל בהתאם לכללים המקצועיים המקובלים במדינת ישראל. קמ"ט חשמל יהיה רשאי להיוועץ ברשות בכל עניין בקשר לבדיקת הבקשה.

בדיקת הבקשה

ב. קמ"ט חשמל יפרסם הוראות מקצועיות והבהרות לבעלי רישיון ייצור ולמבקשים לקבל רישיון ייצור.

6. א. עמדה הבקשה לקבל רישיון ייצור בכל הדרישות המפורטות בתקנות אלה ובנהלי קמ"ט חשמל, ייתן קמ"ט חשמל למבקש רישיון ייצור מותנה.

רישיון ייצור מותנה

ב. רישיון ייצור מותנה יינתן לתקופה שתיקבע על ידי קמ"ט חשמל.

ג. ברישיון ייצור מותנה ייקבעו תנאים לקבלת רישיון ייצור וכן לוחות הזמנים לעמידה בתנאים אלה.

ד. מבלי לגרוע מהאמור בתקנה זו, לא יינתן רישיון ייצור מותנה, אם לא עמד המבקש בכל אלה:

1) הוכיח זיקה לקרקע, כמפורט בנוהלי קמ"ט חשמל;

2) הוכיח קיומו של הון עצמי בשיעור של עשרים אחוזים מעלות נורמטיבית של המערכת;

3) הוכיח קיום ניסיון מקצועי לצורך תכנון, הקמה והפעלה של מתקני טיפול בפסולת בהתאם לטכנולוגיה שעליה מתבסס המיתקן ואופי החיבור;

4) המציא אישור קמ"ט איכות הסביבה לגבי עמידת המתקן בדרישות השונות הנוגעות לאיכות הסביבה. קמ"ט איכות הסביבה רשאי לקבוע נוהלים לעניין זה;

5) הוכיח יכולת חיבור לרשת החלוקה באמצעות סקר היתכנות כמפורט בנוהלי קמ"ט חשמל;

6) הוכיח ישימות טכנולוגית של המערכת;

7) התחייב למסור ערבות בהתאם להוראות קמ"ט חשמל;

8) עמד בכל הוראה שניתנה לגבי רישיונות דומים על ידי רשות מוסמכת בישראל, אלא אם קבע קמ"ט חשמל שהוראות אלה לא יחולו באזור.

ה. קמ"ט חשמל יהיה רשאי לקבוע בהודעה תנאים נוספים לקבלת רישיון ייצור מותנה.

7. א. עמד המבקש בהוראות שבתנאי רישיון הייצור המותנה שניתן לו, בתקנות אלה, בהוראות כל דין ותחיקת הביטחון ובהוראות קמ"ט חשמל, יינתן לו רישיון ייצור.

רישיון ייצור

ב. הרישיון יהיה כפוף להוראות קמ"ט חשמל והרשות והוא יינתן לתקופה שתיקבע בהוראות קמ"ט חשמל.

8. א. הוראות הרשות יחולו באזור, בשינויים המחוייבים, ובתנאי שקמ"ט חשמל לא קבע הסדרים אחרים ואין בהן כל סתירה לדין ולתחיקת הביטחון.

הוראות הרשות

ב. לענין תקנות אלו, יראו את מכסות הייצור שנקבעו בישראל כאילו נקבעו גם לגבי האזור.

9. תחילת תוקפן של תקנות אלה מיום חתימתן והן תפורסמנה בקובץ מנשרים, צווים ומינויים.

תחילה ופרסום

10. תקנות אלה ייקראו: "תקנות עיסוק בחשמל (הסדרה והפעלה) (ייצור חשמל מביו-גז במתקני עיכול אנאירובי המחוברים לרשת החלוקה) (יהודה והשומרון), התשע"ה-2015".

שם

ט"ז בטבת התשע"ה (7 בינואר 2015) דוד מנחם, תא"ל

ראש המינהל האזרחי

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 243](http://www.nevo.co.il/Law_word/law70/zava-0243.pdf) מחודש מרץ 2016 עמ' 7327. [↑](#footnote-ref-1)