יהודה והשומרון

תקנות עיסוק בחשמל (הסדרה והפעלה) (פרמיה לתועלת למשק מהפחתת זיהום) (יהודה והשומרון), תש"ף-2020

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אימוץ אמות המידה | [Go](#Seif2) | 2 |
| סעיף 3 | תשלום פרמיה | [Go](#Seif4) | 3 |
| סעיף 4 | נהלים והנחיות | [Go](#Seif3) | 3 |
| סעיף 5 | תחילה | [Go](#Seif5) | 3 |
| סעיף 6 | שם | [Go](#Seif6) | 3 |

יהודה והשומרון

תקנות עיסוק בחשמל (הסדרה והפעלה) (פרמיה לתועלת למשק מהפחתת זיהום) (יהודה והשומרון), תש"ף-2020[[1]](#footnote-1)\*

בתוקף סמכותי לפי סעיף 7 לצו בדבר עיסוק בחשמל (הסדרה והפעלה) (יהודה והשומרון) (מס' 427), התשל"א-1971 (להלן: "הצו"), ויתר סמכויותיי לפי כל דין ותחיקת בטחון, הנני מתקין תקנות אלה:

1. "אזור" – אזור יהודה והשומרון;

הגדרות

"אמות המידה" – אמות המידה הנקבעות בישראל על ידי הרשות בהתאם לסעיף 33 לחוק משק החשמל, התשנ"ו-1996, כפי תוקפו בישראל מעת לעת;

"המינהל" – המינהל האזרחי לאזור יהודה ושומרון;

"הרשות" – רשות החשמל שהוקמה בישראל מכח חוק משק החשמל, תשנ"ו-1996;

"סימן א'" – סימן א' ("פרמיה לתועלת למשק מהפחתת זיהום") לפרק ח' ("איכות הסביבה") לאמות המידה כפי תוקפו בישראל מעת לעת;

"קמ"ט אנרגיה" – קצין מטה לענייני אנרגיה במינהל.

2. סימן א' יחול באזור בשינויים המחויבים ובשינויים אלה:

אימוץ אמות המידה

א. כל סמכות הקבועה בסימן א', למעט הסמכות לקבוע את התעריפים ואמות המידה, תהיה נתונה לקמ"ט אנרגיה.

ב. בכל מקום שבו מוזכר דבר חקיקה ישראלי, יבוא אחרי האזכור, "כפי תוקפו בישראל מעת לעת".

ג. בכל מקום, במקום המילים "לוח תעריפים" יבוא "לוח תעריפים הנקבע על ידי הרשות".

ד. בכל מקום שבו כתובות המילים "הרשות" או "רשות החשמל", יבוא במקומן "קמ"ט אנרגיה".

ה. בכל מקום שבו כתובות המלים "בעל רישיון ספק שירות חיוני" או "ספק שירות חיוני" יבוא במקומן "עוסק בחשמל".

ו. בתחילת אמת המידה, לפני סעיף 166, יבוא:

"באמת מידה זו:

(1) "עוסק בחשמל" – מי שניתן לו רישיון, היתר או אישור לעסוק בחשמל לפי סעיף 2 לצו בדבר עיסוק בחשמל (הסדרה והפעלה) (יהודה ושומרון) (מס' 427), תשל"א-1971 (להלן: "הצו");

(2) "יצרן" – עוסק בחשמל העוסק בייצור חשמל באופן פרטי לשם מכירתו או העוסק בייצור לשימוש עצמי.".

ז. באמת מידה 166 ("זכאות לפרמיה"), בסעיף (ב) במקום המילים "ליצרן באנרגיה מתחדשת ייחשבו בעל רישיון ייצור פרטי או בעל רישיון ייצור עצמי שהספק מיתקן הייצור שברשותם הינו מ-100 קילווט ומעלה", יבוא "ליצרן באנרגיה מתחדשת ייחשבו יצרן בייצור פרטי או יצרן בייצור עצמי שהספק מיתקן הייצור שברשותם הינו מ-100 קילווט ומעלה".

ח. באמת מידה 167 ("פניה לרשות לגביית גובה הפרמיה"), בסעיף (א) במקום המילים "וכן אישור המשרד להגנת הסביבה" יבוא "וכן אישור קמ"ט איכות הסביבה".

ט. בטופס בקשה לקביעת גובה הפרמיה ליצרנים באנרגיות מתחדשות לפי אמת מידה 167, יימחקו המילים "ממשלת ישראל".

י. באמת מידה 168 (תשלום הפרמיה) יחולו השינויים הבאים:

(1) בסעיף (ד) לאמת המידה, במקום המילים "על כל קילוואט שעה שנמכר לחברת החשמל או לאחר דרך רשת החשמל של חברת החשמל או שיוצר על-ידי בעל רישיון ייצור עצמי" יבוא "על כל קילוואט שעה שנמכר לעוסק בחשמל או לאחר דרך רשת החשמל או שיוצר על-ידי יצרן בייצור עצמי";

(2) בסעיף (ה)(3) לאמת המידה, במקום המילים "ליצרן בעל רישיון ייצור עצמי" יבוא "ליצרן בייצור עצמי".

יא. באמת מידה 169 (דיווחים), בסעיף (א) יימחקו המילים "ועל ידי ספק השירות החיוני".

3. מנהל המערכת ישלם ליצרן באנרגיה מתחדשת פרמיה בגובה החיסכון בפליטות מזהמות ממיתקן הייצור של היצרן בהתאם ובכפוף להוראות ולתנאים הקבועים בסימן א'.

תשלום פרמיה

4. קמ"ט אנרגיה רשאי לקבוע נהלים והנחיות בנוגע ליישום וביצוע הוראות סימן א'.

נהלים והנחיות

5. תחילת תוקפן של תקנות אלו ביום חתימתן.

תחילה

6. תקנות אלה ייקראו: "תקנות עיסוק בחשמל (הסדרה והפעלה) (פרמיה לתועלת למשק מהפחתת זיהום) (יהודה והשומרון), התש"ף-2020".

שם

א' בתמוז התש"ף (23 ביוני 2020) רסאן עליאן, תא"ל

ראש המנהל האזרחי

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* טרם פורסמו. [↑](#footnote-ref-1)