יהודה והשומרון

תקנות עיסוק בחשמל (הסדרה והפעלה) (רכישת חשמל, תחזוקה, ומשטר הפעלה של בעלי רישיונות ייצור פרטיים) (יהודה והשומרון), תשע"ז-2016

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אימוץ אמות המידה | [Go](#Seif7) | 3 |
| סעיף 3 | רכישת אנרגיה ורכישת יכולת זמינה ואנרגיה מיצרני חשמל | [Go](#Seif8) | 3 |
| סעיף 4 | פניה לקבלת שירותי רכישת יכולת זמינה ואנרגיה | [Go](#Seif4) | 3 |
| סעיף 5 | חתימה על הסכם רכישה | [Go](#Seif5) | 3 |
| סעיף 6 | אישור תעריפי | [Go](#Seif6) | 3 |
| סעיף 7 | דיווחים לממונה | [Go](#Seif2) | 3 |
| סעיף 8 | חשבון ליצרן | [Go](#Seif3) | 3 |
| סעיף 9 | עמידה בדרישות אמינות | [Go](#Seif9) | 3 |
| סעיף 10 | הפעלה ותחזוקה | [Go](#Seif10) | 3 |
| סעיף 11 | יצרן המחובר לרשת ההולכה | [Go](#Seif11) | 4 |
| סעיף 12 | תוכנית העמסה | [Go](#Seif12) | 4 |
| סעיף 13 | אספקת הספק ריאקטיבי | [Go](#Seif13) | 4 |
| סעיף 14 | מקרה חירום | [Go](#Seif15) | 4 |
| סעיף 15 | הוראות הרשות | [Go](#Seif16) | 4 |
| סעיף 16 | יישוב מחלוקות | [Go](#Seif17) | 4 |
| סעיף 17 | תחילה | [Go](#Seif18) | 4 |
| סעיף 18 | שם | [Go](#Seif14) | 4 |

יהודה והשומרון

תקנות עיסוק בחשמל (הסדרה והפעלה) (רכישת חשמל, תחזוקה, ומשטר הפעלה של בעלי רישיונות ייצור פרטיים) (יהודה והשומרון), תשע"ז-2016[[1]](#footnote-1)\*

בתוקף סמכותי לפי סעיף 7 לצו בדבר עיסוק בחשמל (הסדרה והפעלה) (יהודה והשומרון) (מס' 427), התשל"א-1971 (להלן: "הצו") ויתר סמכויותיי, הריני מתקין תקנות אלה:

1. "אזור" – אזור יהודה והשומרון;

הגדרות

"אישור תעריפי" – מסמך מטעם קמ"ט חשמל או מי שקמ"ט חשמל הסמיכו לכך, הכולל תעריפים המבוססים על התעריפים שנקבעו על ידי הרשות ליצרן עבור רכישת חשמל, רכישת זמינות ואנרגיה או רכישת שירותים נלווים, הניתן במועד הסגירה הפיננסית ואינו מתעדכן אלא לפי מנגנוני עדכון הכלולים באישור;

"אמות המידה" – אמות המידה הנקבעות בישראל על ידי הרשות בהתאם לסעיף 33 לחוק משק החשמל, התשנ"ו-1996, כפי תוקפו בישראל מעת לעת;

"אמות מידה גז טבעי" – (נמחקה);

(תיקון מס' 1) תשפ"ב-2022

מיום 4.9.2022

**(תיקון מס' 1) תשפ"ב-2022**

[קובץ המנשרים מס' 263](https://www.nevo.co.il/law_html/law70/zava-0263.pdf) מחודש אוקטובר 2022 עמ' 12351

**מחיקת הגדרת "אמות מידה גז טבעי"**

הנוסח הקודם:

~~"אמות מידה גז טבעי" – אמות מידה 98-105 הקבועות בסימן ה' לפרק ו' לאמות המידה, אמת מידה 125 הקבועה בסימן י' לפרק ו' לאמות המידה ואמת מידה 141(ז) הקבועה בסימן י"ב לפרק ו' לאמות המידה, אשר עניינן ייצור חשמל באמצעות גז טבעי;~~

"אמות מידה תומכות מימון" – אמות מידה 128-137 הקבועות בסימן י"ב לפרק ו' לאמות המידה, שעניינן אירועי כוח עליון;

"אנרגיה מוזנת לרשת" – כהגדרתה באמת מידה 1;

"בעל רישיון עיסוק בחשמל" – מי שניתן לו רישיון, היתר, אישור או שניתנה לגביו הוראה לעסוק בחשמל לפי סעיף 2 לצו;

(תיקון מס' 1) תשפ"ב-2022

מיום 4.9.2022

**(תיקון מס' 1) תשפ"ב-2022**

[קובץ המנשרים מס' 263](https://www.nevo.co.il/law_html/law70/zava-0263.pdf) מחודש אוקטובר 2022 עמ' 12351

**החלפת הגדרת "בעל רישיון עיסוק בחשמל"**

הנוסח הקודם:

~~"בעל רישיון עיסוק בחשמל" – מי שניתן לו היתר לעסוק בחשמל לפי סעיף 2 לצו;~~

"הוראות הרשות" – כל הוראה, תקנה או החלטה שניתנה ע"י הרשות או מטעמה בישראל, שעניינה רכישת חשמל, תחזוקה ומשטרה הפעלה של בעלי רישיונות ייצור פרטיים כמשמעותם בפרק ו', כפי תוקפן בישראל מעת לעת ובשינויים המחויבים;

"הרשות" – רשות החשמל בישראל כהגדרתה בחוק משק החשמל, התשנ"ו-1996, כפי תוקפו בישראל מעת לעת;

"יחידת ייצור" – כהגדרתה בתקנות משק החשמל (יצרן חשמל פרטי קונבנציונלי) התשס"ה-2005, כפי תוקפן בישראל מעת לעת;

"יצרן" – מי שניתן לו רישיון ייצור;

"יכולת זמינה" – כהגדרתה באמת מידה 1;

"מיתקן" – "מתקן חשמל" כהגדרתו בצו, או "מתקן" כהגדרתו באמת מידה 130 בסימן י"א לפרק ו' לפי ההקשר;

"מיתקן ייצור" – כהגדרתו באמת מידה 1 או באמת מידה 141 בסימן י"א לפרק ו' לפי ההקשר;

"מנהל המערכת" – מי שמונה על ידי קמ"ט חשמל לנהל את מערכת החשמל באזור, ובכלל זה פיקוח על איזון תמידי בין ההיצע של החשמל והביקוש לו, הבטחת השרידות של מערך הייצור וההולכה של החשמל, ניהול של העברת האנרגיה מתחנות כוח דרך רשתות החשמל אל תחנות משנה באמינות ובאיכות נדרשות, תזמון ביצוע של עבודות תחזוקה ביחידות הייצור ובמערכת ההולכה, ניהול הסחר בחשמל בתנאים תחרותיים, שוויוניים ומיטביים לרבות ביצוע הסכמים לרכישת יכולת זמינה ואנרגיה מיצרני חשמל ותכנון הפיתוח של מערכת ההולכה וההשנאה;

"פרק ו'" – פרק ו': "רכישת חשמל, תחזוקה, ומשטר הפעלה של בעלי רישיונות ייצור פרטיים", לאמות המידה;

"קמ"ט חשמל" – קצין מטה לענייני חשמל במינהל האזרחי לאזור יהודה והשומרון;

"רישיון ייצור" – רישיון עיסוק בחשמל הניתן על ידי קמ"ט חשמל על פי הצו או תקנותיו, שעניינו ייצור חשמל, ושניתן ליצרן שאינו בעל רישיון עיסוק בחשמל שאיננו לייצור בלבד.

2. פרק ו' לאמות המידה, כפי תוקפו בישראל מעת לעת, למעט אמות מידה תומכות מימון, יחול באזור בשינויים המחויבים ובשינויים אלה:

אימוץ אמות המידה

(תיקון מס' 1) תשפ"ב-2022

א. כל סמכות הקבועה באמות המידה, למעט הסמכות לקבוע את התעריפים ואמות המידה, תהיה נתונה לקמ"ט חשמל.

ב. כל בקשה, דיווח או מסמך שנקבע כי יוגשו לרשות, יוגשו לקמ"ט חשמל.

ג. בכל מקום במקום "המדינה" יבוא "מדינת ישראל".

ד. בכל מקום שבו מוזכר דבר חקיקה ישראלי, יבוא אחריו "כפי תוקפו בישראל מעת לעת", למעט:

1) במקום "דיני מסים החלים במדינת ישראל" יבוא "דיני המסים החלים על יצרן ועל בעל רישיון עיסוק בחשמל".

ה. בכל מקום אחרי "הוראות כל דין" יבוא "ותחיקת הביטחון".

ו. בכל מקום אחרי "לוח תעריפים" יבוא "הנקבע על ידי הרשות".

ז. בכל מקום במקום "ספק שירות חיוני" או "בעל רישיון ספק שירות חיוני" או "מחלק", יבוא "בעל רישיון עיסוק בחשמל".

ח. בכל מקום במקום "בעל רישיון הולכה" יבוא "בעל רישיון עיסוק בחשמל הכולל רישיון הולכה".

מיום 4.9.2022

**(תיקון מס' 1) תשפ"ב-2022**

[קובץ המנשרים מס' 263](https://www.nevo.co.il/law_html/law70/zava-0263.pdf) מחודש אוקטובר 2022 עמ' 12351

2. פרק ו' לאמות המידה, כפי תוקפו בישראל מעת לעת, למעט ~~אמות מידה גז טבעי ו~~אמות מידה תומכות מימון, יחול באזור בשינויים המחויבים ובשינויים אלה:

3. מנהל המערכת ירכוש מיצרן אנרגיה חשמלית, יכולת זמינה ואנרגיה ושירותים נלווים בהתאם לקבוע בתקנות אלו ובפרק ו', באישור התעריפי וברישיון הייצור.

רכישת אנרגיה ורכישת יכולת זמינה ואנרגיה מיצרני חשמל

4. יצרן המעוניין למכור יכולת זמינה ואנרגיה למנהל המערכת יפנה למנהל המערכת בבקשה בכתב בהתאם להוראות פרק ו'.

פניה לקבלת שירותי רכישת יכולת זמינה ואנרגיה

5. א. מנהל המערכת חייב, לבקשת יצרן, לחתום על הסכם לרכישת אנרגיה או יכולת זמינה ואנרגיה לפי העניין, טרם מועד ההפעלה המסחרית. למרות האמור לעיל, בעל רישיון עיסוק בחשמל לא יעכב ולא יתנה רכישת יכולת זמינה ואנרגיה או אנרגיה מיצרן, בחתימה על הסכם או מסמך אחר מטעמו.

חתימה על הסכם רכישה

ב. במקרים בהם בחר יצרן שלא לחתום על הסכם לרכישת אנרגיה או יכולת זמינה ואנרגיה מול מנהל המערכת, יהיה מחויב היצרן לחתום על הסכם תפעולי מול מנהל המערכת טרם ביצוע סנכרון ראשוני.

6. סמוך למועד הסגירה הפיננסית יפנה בעל רישיון ייצור לקמ"ט חשמל, לקבלת אישור תעריפי בהתאם להוראות פרק ו' לצורך השלמת הסגירה הפיננסית.

אישור תעריפי

7. אחת לחודש, יעביר מנהל המערכת לקמ"ט חשמל נתוני סיכום לפי מתכונת שתקבע בנוהל קמ"ט חשמל, באשר להזרמת האנרגיה בפועל. בדיווח זה, תיעשה אבחנה בין אנרגיה שסופקה לצרכנים במסגרת יכולת זמינה משתנה לטובת עסקאות פרטיות, בין אנרגיה שסופקה למנהל המערכת במסגרת יכולת זמינה קבועה ויכולת זמינה משתנה לטובת מנהל המערכת, ובין אנרגיה שנצרכה בחצר היצרן במקרים של צרכנים הנמצאים בחצר היצרן, הכל כמצוין בפרק ו' ובהחלטות הרשות.

דיווחים לממונה

8. מנהל המערכת יערוך וישלח ליצרן אחת לחודש חשבון בהתאם לקבוע בפרק ו'.

חשבון ליצרן

9. היצרן יפעיל את המיתקן תוך עמידה בכל דרישות האמינות הקבועות ברישיונו ובאמות המידה.

עמידה בדרישות אמינות

10. ההפעלה והתחזוקה של המיתקן ייעשו בהתאם לקבוע בפרק ו' לאמות המידה.

הפעלה ותחזוקה

11. יצרן המחובר לרשת ההולכה יגיש למנהל המערכת תכנית יצור שבועית חצי-שעתית המפרטת את היכולת הזמינה ו/או היצור המתוכננים לכל יחידת ייצור שברשותו בהתאם לקבוע בסימן ה' לפרק ו'.

יצרן המחובר לרשת ההולכה

12. א. מנהל המערכת יפרסם לקמ"ט חשמל ולציבור בכל יום, תכנית העמסה כללית של כלל מיתקני היצור המחוברים למערכת (ובכלל זה תחנות ומיתקנים מטעמו של בעל רישיון עיסוק בחשמל) הצפויה להתבצע ביום המחרת, בהתאם לקבוע בסימן ה' לפרק ו'.

תוכנית העמסה

ב. בכל יום בו הוגשה או הייתה צריכה להיות מוגשת תוכנית ייצור יומית, ימסור מנהל המערכת ליצרן תוכנית העמסה פרטנית המתייחסת להפעלת היחידות שבמיתקן היצרן בהתאם לקבוע בסימן ה' לפרק ו'.

13. מנהל המערכת רשאי בכל רגע לדרוש מיצרן הספקת הספק ריאקטיבי לרשות בגבולות המתאימים לתנאים הטכניים לחיבור יחידות הייצור לרשת ובהתאם לקבוע בסימן ה' לפרק ו', והיצרן חייב להיענות לדרישות אלה.

אספקת הספק ריאקטיבי

14. בעל רישיון עיסוק בחשמל יפרט רשימת מקרי חירום מוגדרת ומאושרת מטעם קמ"ט חשמל ולצידה פירוט הסמכות ו/או ההוראות המבוקשות למתן הוראות או לשינוי במתכונת ההסדרה והתעריפים בגין כל מקרה (להלן: "ההוראות למקרי חירום") כקבוע בפרק ו'.

מקרה חירום

15. הוראות הרשות יחולו באזור, בשינויים המחוייבים, ובתנאי שקמ"ט חשמל לא קבע הסדרים אחרים ואין בהן כל סתירה לדין ולתחיקת הביטחון.

הוראות הרשות

16. מבלי לגרוע מהאמור בתקנות אלו, בכל מקרה של מחלוקת הנוגעת לביצוע התקנות, יפנו הצדדים לקמ"ט חשמל לקבלת הכרעה.

יישוב מחלוקות

17. תחילת תוקפן של תקנות אלה 30 יום מיום חתימתן.

תחילה

18. תקנות אלה ייקראו: "תקנות עיסוק בחשמל (הסדרה והפעלה) (רכישת חשמל, תחזוקה, ומשטר הפעלה של בעלי רישיונות ייצור פרטיים) (יהודה והשומרון), התשע"ז-2016".

שם

ל' בתשרי התשע"ז (1 בנובמבר 2016) אחוות בן חור, תא"ל

ראש המינהל האזרחי

באזור יהודה והשומרון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [קובץ המנשרים מס' 246](http://www.nevo.co.il/Law_word/law70/zava-0246.pdf) מחודש מאי 2018 עמ' 8322.

   תוקנו [קובץ המנשרים מס' 263](https://www.nevo.co.il/law_html/law70/zava-0263.pdf) מחודש אוקטובר 2022 עמ' 12351 – (תיקון מס' 1) תשפ"ב-2022; תחילתו ביום 4.9.2022. [↑](#footnote-ref-1)